ADOBE

Sporazum o licenci za softver

NAPOMENA KORISNIKU: MOLIMO PAŽLJIVO PROČITAJTE OVAJ SPORAZUM. KOPIRANJEM, INSTALIRANJEM ILI KORIŠTENJEM CIJELOG ILI BILO KOJEG DIJELA SOFTVERA VI PRIHVAĆATE ODREDBE I UVJETE OVOG SPORAZUMA, UKLJUČUJUĆI POSEBNO OGRANIČENJA O: UPOTREBI SADRŽANA U STAVKU 2; PRENOSIVOSTI U STAVKU 4; JAMSTVU U STAVCIMA 6 I 7; ODGOVORNOSTI U STAVKU 8; TE SPECIFIČNE ODREDBE I IZUZETKE U STAVKU 14. SLAŽETE SE DA JE OVAJ SPORAZUM POPUT BILO KOJEG PISANOG DOGOVORENOG SPORAZUMA KOJI STE POTPISALI. OVAJ SPORAZUM OBVEZUJE VAS I BILO KOJU PRAVNU OSOBU KOJA JE PRIBAVILA SOFTVER I U ČIJE IME SE KORISTI: NA PRIMJER, AKO JE PRIMJENJIVO, VAŠEG POSLODAVCA. AKO SE NE SLAŽETE S UVJETIMA OVOG SPORAZUMA, NEMOJTE KORISTITI SOFTVER. POSJETITE INTERNET STRANICU http://www.adobe.com/ceea/support DA BISTE POGLEDALI UVJETE I OGRANIČENJA KOD VRAĆANJA SOFTVERA UZ REFUNDIRANJE.

MOŽDA IMATE I DRUGI PISANI SPORAZUM DIREKTNO S ADOBE-OM (NPR. SPORAZUM O LICENCI ZA OPSEG NARUDŽBE) KOJI DOPUNJUJE ILI NADILAZI CJELOKUPAN SPORAZUM ILI NEKE DIJELOVE OVOG SPORAZUMA.

ADOBE I NJEGOVI DOBAVLJAČI POSJEDUJU SVO INTELEKTUALNO VLASNIŠTVO NAD SOFTVEROM. SOFTVER SE LICENCIRA, NE PRODAJE SE. ADOBE VAM DOPUŠTA DA KOPIRATE, UČITAVATE, INSTALIRATE, KORISTITE ILI NA DRUGI NAČIN KORISTITE PREDNOSTI FUNKCIONALNOSTI ILI INTELEKTUALNOG VLASNIŠTVOM NAD SOFTVEROM SAMO U SKLADU S ODREDBAMA OVOG SPORAZUMA. UPOTREBA MATERIJALA I USLUGA ADOBE-A I TREĆIH OSOBA, KOJI SU UKLJUČENI U SOFTVER ILI KOJIMA SE PRISTUPA POMOĆU SOFTVERA MOŽE PODLIJEGATI DRUGIM ODREDBAMA I UVJETIMA KOJI SE OBIČNO NALAZE U ZASEBNOM SPORAZUMU O LICENCI, UVJETIMA KORIŠTENJA ILI U DATOTECI "READ ME" ("PROČITAJ ME") KOJA SE NALAZI UNUTAR TAKVIH MATERIJALA I USLUGA ILI UZ NJIH, ODNOSNO NA ADRESI http://www.adobe.com/go/thirdparty .

SOFTVER MOŽE UKLJUČIVATI AKTIVIRANJE PROIZVODA I DRUGU TEHNOLOGIJU DIZAJNIRANU ZA SPREČAVANJE NEOVLAŠTENE UPORABE I KOPIRANJA, KAO I TEHNOLOGIJU ZA POMOĆ U RUKOVANJU LICENCAMA. TAKVA TEHNOLOGIJA MOŽE VAS SPRIJEČITI DA KORISTITE SOFTVER AKO NE SLIJEDITE PROCES AKTIVIRANJA, INSTALACIJE I/ILI RUKOVANJA LICENCAMA OPISAN U SOFTVERU I DOKUMENTACIJI. POSJETITE INTERNET STRANICU http://www.adobe.com/ceea/support DA BISTE POGLEDALI INFORMACIJE O AKTIVIRANJU PROIZVODA I RUKOVANJU LICENCAMA.

1. Definicije.

"Adobe" znači Adobe Systems Incorporated, društvo iz Delaware-a, 345 Park Avenue, San Jose, Kalifornija 95110, ako se primjenjuje podstavak 10 (a) ovog sporazuma: inače znači Adobe Systems Software Ireland Limited, Unit 3100, Lake Drive, City West Campus, Saggart D24, Republika Irska, društvo organizirano prema zakonima Irske i pridruženo društvo (affiliate) i nositelj licence društva Adobe Systems Incorporated.

"Adobe Run-Time" znači dio Softvera potreban da bi Proizvod krajnjeg korisnika radio na hardveru na kojem sam Softver nije rezidentan.

"Računalo" znači računalna naprava koja prima informacije u digitalnom ili sličnom obliku i upravlja njima radi specifičnog rezultata na osnovi slijeda naredbi.

"Proizvod krajnjeg korisnika" znači Izlazna datoteka koja sadrži Adobe Run-Time, a koju ste sami izradili. Primjeri Proizvoda krajnjeg korisnika obuhvaćaju courseware, prezentacije, demonstracijske datoteke, interaktivne multimedijalne materijale, interaktivne proizvode za zabavu, i slično.

"Interna mreža" znači privatan, vlasnički mrežni kapacitet kojem mogu pristupiti samo zaposlenici i pojedinačni ugovaratelji (tj. privremeni zaposlenici) nekog određenog društva ili slične poslovne organizacije. Interna mreža ne uključuje Internet ili neku drugu mrežnu zajednicu otvorenu javnosti, kao što su grupe, udruženja i slične organizacije bazirane na članstvu ili pretplati.

"Izlazna datoteka" znači izlazna datoteka koju ste sami izradili korištenjem Softvera.

"Dopušteni broj" znači jedan (1) ukoliko nije drugačije naznačeno u nekoj važećoj licenci (npr. u licenci za opseg narudžbe) koju daje Adobe.

"Softver" znači (a) sve informacije kojima raspolaže ovaj sporazum, uključujući, ali ne ograničeno na (i) softverske datoteke Adobe-a ili treće strane i druge kompjutorske informacije; (ii) uzorke fotografija i skladišne fotografije, slike, zvukove, sličice (tzv. clip art) i druga umjetnička djela u paketu s Adobe softverom i koja nisu dobivena od Adobea ili druge osobe putem zasebne usluge (“Sadržajne datoteke”); (iii) popratne pisane materijale i datoteke s objašnjenjima ("Dokumentacija"); te (iv) fontove; te (b) bilo koje modificirane verzije i kopije informacija, te dogradnje, ažuriranja i dodatke takvim informacijama, koje Vam u bilo koje vrijeme dostavi Adobe, u mjeri koja nije utvrđena prema zasebnom sporazumu (skupno "Ažuriranja").

2. Licenca za Softver. Ako ste Softver dobili od Adobe-a ili jednog od njegovih ovlaštenih nositelja licence, te sve dok poštujete odredbe ovog sporazuma, Adobe Vam dodjeljuje ne-ekskluzivnu licencu za korištenje Softvera na način i za svrhe opisane u Dokumentaciji, kao što je dolje navedeno. Pogledajte Stavak 14 za specifične odredbe vezane uz korištenje izvjesnih proizvoda i komponenti, uključujući softver za fontove, Acrobat, After Effects, Adobe Presenter, ColdFusion, Contribute, Flash i Flash Player, te Version Cue.

2.1 Općenita upotreba. Smijete instalirati i koristiti jednu kopiju Softvera na Dopuštenom broju Vaših kompatibilnih računala; ili

2.2 Aktiviranje poslužitelja. Smijete instalirati Dopušteni broj kopija Softvera na Dopuštenom broju Računalnih datotečnih poslužitelja unutar Vaše Interne mreže u svrhe učitavanja i instaliranja Softvera maksimalno na Dopuštenom broju Računala unutar iste Interne mreže; ili

2.3 Korištenje poslužitelja. Smijete instalirati Dopušteni broj kopija Softvera na Dopuštenom broju Računalnih datotečnih poslužitelja unutar Vaše Interne mreže samo za korištenje Softvera koje je započeo pojedinac putem naredbi, podataka ili uputa (npr. naredbenih datoteka) s Računala unutar iste Interne mreže. Sveukupni broj korisnika (ne broj istovremenih korisnika) kojima je dopušteno koristiti Softver na takvim Računalnim datotečnim poslužiteljima ne smije prelaziti Dopušteni broj. Nije dopuštena nikakva druga mrežna upotreba, uključujući, ali ne i ograničavajući se na korištenje Softvera bilo direktno ili putem naredbi, podataka ili uputa (i) sa Računala ili na Računalo koje nije dio Vaše Interne mreže, (ii) za omogućavanje usluga Interneta ili usluga koje se poslužuju (engl. host) putem weba, (iii) od strane bilo kojeg korisnika koji nema licencu za korištenje Softvera prema važećoj licenci od Adobea, (iv) kao komponenta sustava, radnog toka ili usluge pristupačne za više od Dopuštenog broja korisnika ili (v) za operacije koje nije započeo pojedini korisnik (npr. opsežna automatizirana serverska obrada sadržaja dostupnog putem žica); te

2.4 Upotreba na prenosivim ili kućnim računalima. U skladu s bitnim ograničenjima navedenima u Stavku 2.5, primarni korisnik Računala na koje je Softver instaliran ("Primarni korisnik") može instalirati drugu kopiju Softvera za svoju isključivu upotrebu ili na prenosivo Računalo ili na Računalo koje se nalazi u njegovom domu, pod uvjetom da se Softver na prenosivom ili kućnom Računalu ne koristi istovremeno kad i Softver na primarnom Računalu. Od vas se može tražiti da kontaktirate Adobe kako biste načinili drugu kopiju.

2.5 Ograničenja Sekundarne uporabe od strane Nositelja licence za opseg narudžbe. Ukoliko je Softver pribavljen temeljem Adobe programa licence za opseg narudžbe (trenutno poznatog pod imenom Adobe Open Options) od strane bilo kojeg drugog nositelja licence osim nositelja licence za opseg narudžbe iz obrazovanja, druga kopija Softvera načinjena temeljem Stavka 2.4 mora se upotrijebiti isključivo za korist i za poslovanje tog nositelja licence za opseg narudžbe. Za dodatne informacije o sekundarnoj upotrebi od strane nositelja licence za opseg narudžbe, posjetite našu Internet stranicu na adresi http://www.adobe.com/ceea/aboutadobe/openoptions .

2.6 Sigurnosna kopija. Smijete izraditi razumni broj sigurnosnih kopija Softvera, pod uvjetom da se Vaše sigurnosne kopije ne instaliraju ili koriste za druge svrhe osim arhivskih svrha.

2.7. Run-Time distribucija. Dopušteno vam je izrađivati kopije Proizvoda krajnjeg korisnika i s tim povezanog Adobe Run-Time, te distribuirati te kopije, ali pod uvjetom (a) da se Adobe Run-Time smije distribuirati ili upotrebljavati isključivo zajedno s Izlaznom datotekom kao dio Proizvoda krajnjeg korisnika, i (b) da ćete korištenje Adobe Run-Time od strane svakog primatelja uvjetovati primateljevom suglasnošću da se time ne prenosi nikakvo vlasništvo ili vlasnička prava na Adobe Run-Time, te da Proizvod krajnjeg korisnika, uključujući Adobe Run-Time, neće biti ponovno sastavljen ili rastavljen. Nadalje, nije vam dopušteno distribuirati Proizvod krajnjeg korisnika za potrebe reproduciranja courseware-a, prezentacija, interaktivnih multimedijalnih materijala, interaktivnih proizvoda za zabavu i sličnoga.

2.8 Sadržajne datoteke. Ukoliko se u "Read-Me" datotekama vezanim uz Sadržajne datoteke ne navede drugačije, što može obuhvaćati specifična prava i ograničenja u pogledu takvih materijala, možete prikazivati, modificirati, reproducirati i distribuirati bilo koju od Sadržajnih datoteka. Međutim, ne smijete distribuirati Sadržajne datoteke na samostalnoj osnovi (tj. u okolnostima u kojima Sadržajne datoteke čine primarnu vrijednost proizvoda koji se distribuira). Sadržajne datoteke ne smiju se koristiti za proizvodnju klevetničkog, uvredljivog, lažljivog, lascivnog, opscenog ili pornografskog materijala ili bilo kojeg materijala koji krši prava intelektualnog vlasništva bilo koje treće strane ili na bilo koji drugi protupravni način. Ne smijete potraživati bilo kakva prava na trgovački znak (trademark) u Sadržajnim datotekama ili radovima izvedenim iz istih. Sadržajne datoteke ne uključuju fotografije ili ostale sadržaje koji nisu u paketu sa Adobe softverom, na primjer, slikama dobivenim putem Adobe Stock Photos servisa.

2.9 Kod za primjenu uzorka. Osim ukoliko bi u dokumentaciji koja se odnosi na takav kod i/ili Softver, odnosno u zasebnom sporazumu između vas i Adobe bilo navedeno drukčije, dopušteno vam je mijenjati oblik izvornog koda takvih dijelova onih softverskih programa koji su označeni kao kod uzorka, kod za primjenu uzorka, odnosno komponenti (svaki zasebno "Kod za primjenu uzorka") u popratnoj dokumentaciji, isključivo za potrebe dizajniranja, razvoja i ispitivanja Internet stranica i aplikacija izrađenih uz pomoć Adobe softverskih programa, ali pod uvjetom da vam je dopušteno kopirati i distribuirati Kod za primjenu uzorka (izmijenjeni ili neizmijenjeni) samo uz ispunjenje svih sljedećih uvjeta: (1) da distribuirate kompilirani Kod za primjenu uzorka za objekt s vašom aplikacijom; (2) da ne uvrstite Kod za primjenu uzorka ni u koji proizvod ili aplikaciju koji su osmišljeni za izradu Internet stranica; i (3) da ne upotrebljavate Adobe-ovo ime, logotipe ili druge Adobe-ove robne žigove za plasiranje svoje aplikacije. Suglasni ste da ćete obeštetiti Adobe, osloboditi ga od odgovornosti i bilo kakvih gubitaka, štete, tražbina ili tužbi, uključujući odvjetničke naknade, koji eventualno proizađu iz upotrebe ili distribucije vaše aplikacije.

2.10 Skriptiranje. Softver može sadržavati Extendscript uzorke koji obuhvaćaju pisano dopuštenje Adobe-a za mijenjanje i distribuiranje tih uzoraka u ograničenim okolnostima. Vi pristajete obeštetiti, čuvati Adobe sigurnim i obraniti ga od bilo kakvih i svih gubitaka, šteta, potraživanja ili tužbi, uključujući odvjetničke naknade, proizišlih iz takve distribucije.

3. Pravo intelektualnog vlasništva. Softver i bilo koje ovlaštene kopije koje izradite su intelektualno vlasništvo i u vlasništvu su društva Adobe Systems Incorporated i njegovih dobavljača. Struktura, organizacija i kod Softvera su vrijedne trgovinske tajne i povjerljive informacije društva Adobe Systems Incorporated i njegovih dobavljača. Softver je zaštićen zakonom, uključujući, ali ne ograničeno na zakone o autorskom pravu Sjedinjenih Američkih Država i drugih zemalja, te odredbama međunarodnog sporazuma. Osim kako je ovdje izričito navedeno, ovaj sporazum ne daje Vam prava intelektualnog vlasništva nad Softverom, te su sva prava koja nisu izričito dodijeljena pridržana od strane Adobe-a i njegovih dobavljača.

4. Ograničenja.

4.1 Obavijesti. Ne smijete kopirati Softver osim kako je navedeno u Stavku 2 i 14. Svaka dopuštena kopija Softvera koju izradite mora sadržavati iste obavijesti o autorskom pravu i druge obavijesti o vlasništvu koje se nalaze na ili u Softveru.

4.2 Nema modifikacija. Osim kako je dopušteno u Stavku 14, ne smijete modificirati, prilagođavati ili prevoditi Softver. Ne smijete koristiti obratni inženjering, dekompilirati, rastaviti ili drugačije pokušati otkriti izvorni kod Softvera osim u mjeri u kojoj Vam može biti izričito dopušteno dekompilirati prema važećem zakonu samo kako biste postigli interoperabilnost sa Softverom.

4.3 Nema odvajanja. Softver može uključivati razne aplikacije, uslužnike i komponente, može podržavati višestruke platforme i jezike i može Vam se isporučiti na više medija ili u više primjeraka. Unatoč tome, Softver se dizajnira i isporučuje Vama kao jedan proizvod koji će se koristiti kao jedan proizvod na Računalima kako je dopušteno Stavcima 2 i 14. Od Vas se ne traži da koristite sve sastavne dijelove Softvera, ali ne smijete odvajati sastavne dijelove Softvera za upotrebu na različitim Računalima. Ne smijete odvajati ili prepakiravati Softver za distribuciju, transfer ili preprodaju. Pogledajte Stavak 14 za specifične izuzetke od ovog Stavka 4.3.

4.4 Nema transfera. NE SMIJETE DATI U LEASING, DATI U NAJAM, PRODATI, DATI U PODLICENCU, USTUPITI ILI PRENIJETI SVOJA PRAVA NAD SOFTVEROM ILI OVLASTITI KOPIRANJE BILO KOJEG DIJELA SOFTVERA NA RAČUNALO DRUGOG POJEDINCA ILI PRAVNE OSOBE OSIM KAKO JE OVDJE EVENTUALNO DOPUŠTENO. Međutim, smijete prenijeti sva svoja prava na korištenje Softvera na drugu osobu ili pravnu osobu uz uvjet da na tu drugu osobu ili pravnu osobu: (a) također prenesete (i) ovaj sporazum, (ii) serijski broj (serijske brojeve), Softver priložen medijima koje omogući Adobe ili njegov ovlašteni distributer, i sav drugi softver ili hardver objedinjen, pakiran ili preliminarno instaliran sa Softverom, uključujući sve kopije, dogradnje, ažuriranja i prethodne verzije, te (iii) sve kopije softvera za fontove konvertiranog u druge formate za takvog pojedinca ili pravne osobe; (b) ne zadržite nikakve dogradnje, ažuriranja ili kopije, uključujući sigurnosne kopije i kopije pohranjene na računalu, te (c) da strana koja je primatelj prihvati odredbe i uvjete ovog sporazuma i bilo koje druge odredbe i uvjete prema kojima ste kupili važeću licencu za Softver. BEZ OBZIRA NA GORNJE, NE SMIJETE PRENOSITI KOPIJE SOFTVERA ZA OBRAZOVANJE, PRELIMINARNO IZDANE KOPIJE ILI ONE KOJE NISU NAMIJENJENE ZA PRODAJU. Prije prijenosa, Adobe može zatražiti da Vi i strana primatelj pisanim putem potvrdite da se slažete s ovim sporazumom, da dostavite Adobe-u informacije o Vama, te da se registrirate kao krajnji korisnici Softvera. Dopustite 4-6 tjedana za transfer. Molimo posjetite stranicu http://www.adobe.com/ceea/support ili kontaktirajte Adobe-ov Odjel za potporu kupaca za informacije.

5. Ažuriranja. Ako je Softver dogradnja ili ažuriranje ranije verzije Adobe softvera, morate posjedovati važeću licencu za takvu prethodnu verziju kako biste koristili takvu dogradnju ili ažuriranje. Nakon što instalirate takvo ažuriranje ili dogradnju, možete nastaviti koristiti bilo koju takvu prethodnu verziju u skladu s odgovarajućim licenčnim ugovorom za krajnjeg korisnika samo ako (a) su dogradnja ili ažuriranje te sve prethodne verzije instalirane na istom uređaju, (b) prethodne verzije ili kopije nisu prenesene trećoj osobi ili na drugi uređaj osim ako su sve kopije ažuriranja ili dogradnje također prenesene toj osobi ili na taj uređaj i (c) primate na znanje da bilo koja obveza koju Adobe može imati u pogledu podrške prethodne verzije(a) može prestati nakon dostupnosti dogradnje ili ažuriranja. Nije dozvoljeno nikakvo drugo korištenje prethodne verzije(a) nakon instalacije ažuriranja ili dogradnje. Adobe Vam može dati licence za dogradnje ili ažuriranja uz dodatne ili drugačije uvjete.

6. OGRANIČENO JAMSTVO. Osim kako može biti drugačije utvrđeno u Stavku 14, Adobe jamči pojedincu ili pravnoj osobi koja prva kupi licencu za Softver za korištenje prema odredbama ovog sporazuma da će Softver raditi u značajnoj mjeri u skladu s Dokumentacijom kroz period od devedeset (90) dana nakon primitka Softvera kad se koristi na preporučenom operativnom sustavu i hardverskoj konfiguraciji. Variranje rada od Dokumentacije koje nije značajno ne uvodi pravo na jamstvo. OVO OGRANIČENO JAMSTVO NE ODNOSI SE NA PATCHEVE, SOFTVER ZA FONTOVE KONVERTIRAN U DRUGE FORMATE, PRELIMINARNO IZDANJE (BETA), PROBNO IZDANJE, POČETNO VREDNOVANJE, UZORAK PROIZVODA ILI NA KOPIJE SOFTVERA KOJE NISU ZA PRODAJU (NFR) ILI NA WEB STRANICE, ONLINE USLUGE ILI CD USLUGE (vidjeti Stavak 14). Svi jamstveni zahtjevi moraju se dati, zajedno s dokazom o kupovini, Adobe Odjelu za podršku kupcima unutar perioda od devedeset (90) dana. Za više podataka o jamstvenim zahtjevima posjetite Adobe stranice podrške kupcima na http://www.adobe.com/ceea/support . Ako Softver u značajnoj mjeri ne radi u skladu s Dokumentacijom, cjelokupna odgovornost Adobe-a i njegovih pridruženih društava (affiliates) i Vaše isključivo pravo naknade biti će ograničeni, po izboru Adobe-a, ili na zamjenu Softvera ili na refundiranje naknade za licencu koju ste platili za Softver. OGRANIČENO JAMSTVO IZNIJETO U OVOM STAVKU DAJE VAM SPECIFIČNA ZAKONSKA PRAVA. MOŽETE IMATI DODATNA PRAVA KOJA SE MOGU RAZLIKOVATI OVISNO O SUDSKOJ NADLEŽNOSTI. Za daljnje informacije o jamstvu, molimo pogledajte odredbe specifične za pojedinu sudsku nadležnost na kraju ovog sporazuma, ako ih ima, ili kontaktirajte Adobe-ov Odjel za podršku kupcima.

7. ODRICANJE OD ODGOVORNOSTI. GORE NAVEDENO OGRANIČENO JAMSTVO JE JEDINO JAMSTVO KOJE DAJU ADOBE I NJEGOVA PRIDRUŽENA DRUŠTVA (AFFILIATES), TE NAVODI JEDINE I ISKLJUČIVE PRAVNE LIJEKOVE ZA KRŠENJE JAMSTVA OD STRANE ADOBE-A, NJEGOVIH PRIDRUŽENIH DRUŠTAVA (AFFILIATES) ILI DOBAVLJAČA. OSIM GORE NAVEDENOG JAMSTVA I BILO KOJEG JAMSTVA, UVJETA, IZJAVE ILI ODREDBE U MJERI U KOJOJ SE ISTI NE MOGU ILI NE SMIJU ISKLJUČITI ILI OGRANIČITI ZAKONOM VAŽEĆIM U VAŠOJ SUDSKOJ NADLEŽNOSTI, ADOBE I NJEGOVA PRIDRUŽENA DRUŠTVA (AFFILIATES) I DOBAVLJAČI OSIGURAVAJU SOFTVER I PRISTUP SVIM INTERNET STRANICAMA, ONLINE USLUGAMA I CD USLUGAMA NA OSNOVI "VIĐENO" I SA SVIM GREŠKAMA I IZRIČITO SE ODRIČU SVIH DRUGIH JAMSTAVA, UVJETA, IZJAVA ILI ODREDBI, IZRIČITIH ILI IMPLICIRANIH, BILO ZAKONOM, OBIČAJNIM PRAVOM, OBIČAJEM, UPOTREBOM ILI DRUGAČIJE ŠTO SE TIČE BILO KOJIH PITANJA, UKLJUČUJUĆI, ALI NE OGRANIČENO NA RAD, SIGURNOST, NEKRŠENJE PRAVA TREĆE STRANE, INTEGRACIJU, PODOBNOST ZA PRODAJU, TIHO UŽIVANJE, ZADOVOLJAVAJUĆU KVALITETU ILI PODOBNOST ZA BILO KOJU POJEDINAČNU SVRHU. Odredbe Stavka 7 i Stavka 8 nadživjeti će okončanje ovog sporazuma, kako god da je prouzročeno, ali to neće podrazumijevati ili stvarati bilo kakvo kontinuirano pravo korištenja Softvera nakon okončanja ovog sporazuma.

8. OGRANIČENJE ODGOVORNOSTI. OSIM ISKLJUČIVOG PRAVNOG LIJEKA NAVEDENOG GORE, TE KAKO JE DRUGAČIJE UTVRĐENO U STAVKU 14, ADOBE ILI NJEGOVA PRIDRUŽENA DRUŠTVA (AFFILIATES) ILI DOBAVLJAČI NI U KOJEM SLUČAJU NEĆE BITI ODGOVORNI PREMA VAMA ZA BILO KOJI GUBITAK, ŠTETE, POTRAŽIVANJA ILI TROŠKOVE BILO KOJE VRSTE KOJI UKLJUČUJU BILO KOJE POSLJEDIČNE, INDIREKTNE ILI NEPREDVIDLJIVE ŠTETE, BILO KAKVU IZGUBLJENU DOBIT ILI GUBITAK UŠTEDE, BILO KAKVE ŠTETE PROIZIŠLE IZ PREKIDA POSLOVANJA, OSOBNU OZLJEDU ILI NEMOGUĆNOST ZADOVOLJAVANJA BILO KAKVE DUŽNOSTI, ILI POTRAŽIVANJA OD STRANE TREĆE STRANE, ČAK I AKO JE PREDSTAVNIK ADOBE-A BIO OBAVIJEŠTEN O MOGUĆNOSTI TAKVOG GUBITKA, ŠTETE, POTRAŽIVANJA ILI TROŠKOVA. GORNJA OGRANIČENJA I ISKLJUČENJA PRIMJENJUJU SE U MJERI DOPUŠTENOJ VAŽEĆIM ZAKONOM U VAŠOJ SUDSKOJ NADLEŽNOSTI. SVEUKUPNA ODGOVORNOST ADOBE-A I ODGOVORNOST NJEGOVIH PRIDRUŽENIH DRUŠTAVA (AFFILIATES) I DOBAVLJAČA PREMA ILI VEZANO UZ OVAJ SPORAZUM BIT ĆE OGRANIČENA NA IZNOS PLAĆEN ZA SOFTVER, AKO GA IMA. TO OGRANIČENJE VRIJEDIT ĆE ČAK I U SLUČAJU OSNOVNOG ILI ZNAČAJNOG KRŠENJA ILI KRŠENJA OSNOVNIH ILI ZNAČAJNIH ODREDBI OVOG SPORAZUMA. Ništa sadržano u ovom sporazumu ne ograničava Adobe-ovu odgovornost prema Vama u slučaju smrti ili osobne ozljede proizišle iz Adobe-ovog nemara ili za nezakonit čin obmane (prevare). Adobe djeluje u ime svojih pridruženih društava (affiliates) i dobavljača u svrhu odricanja od odgovornosti, isključivanja i ograničavanja obveza, jamstava i odgovornosti, ali ni u kojem drugom pogledu i ni u koju drugu svrhu. Za daljnje informacije, molimo pogledajte odredbe specifične za sudsku nadležnost na kraju ovog sporazuma, ako ih ima, ili kontaktirajte Adobe-ov Odjel za podršku kupcima.

9. Pravila izvoza. Slažete se da Softver nećete otpremiti, prenijeti ili izvesti u bilo koju zemlju ili koristiti na bilo koji način zabranjen Zakonom o izvoznoj upravi Sjedinjenih Američkih Država ili bilo kojim drugim zakonima, ograničenjima ili propisima o izvozu (skupno "Zakoni o izvozu"). Osim toga, ako je Softver identificiran kao stavka čiji se izvoz kontrolira prema Zakonima o izvozu, Vi izjavljujete i jamčite da niste državljanin ili da se ne nalazite unutar nacije pod embargom ili drugačijim ograničenjem (uključujući bez ograničenja Iran, Siriju, Sudan, Libiju, Kubu i Sjevernu Koreju), te da Vam nije drugačije zabranjeno primiti Softver prema Zakonima o izvozu. Sva prava na korištenje Softvera dodjeljuju se uz uvjet da se ta prava gube ukoliko ne poštujete odredbe ovog sporazuma.

10. Mjerodavno pravo. Ovaj sporazum rukovodit će se i tumačit u skladu s materijalnim zakonima na snazi u: (a) državi Kaliforniji, ako se licenca za Softver kupuje kad ste u Sjedinjenim Američkim Državama, Kanadi ili Meksiku; ili (b) Japanu, ako se licenca za Softver kupuje kad ste u Japanu, Kini, Koreji ili drugoj zemlji jugoistočne Azije gdje su svi službeni jezici ili pisani ideografskim pismom (npr. hanzi, kanji ili hanja) i/ili drugim pismom baziranom na ili slične strukture poput ideografskog pisma, kao što su hangul ili kana; ili (c) Engleskoj, ako se licenca za Softver kupuje kad ste u bilo kojoj sudskoj nadležnosti koja nije gore opisana. Odnosni sudovi Oblasti Santa Clara, Kalifornija kad se primjenjuje kalifornijsko pravo, Oblasni sud Tokija u Japanu, kad se primjenjuje japansko pravo, te nadležni sudovi Londona, Engleska, kad se primjenjuje englesko pravo, imat će svaki ne-isključivu sudsku nadležnost u svim sporovima vezanim uz ovaj sporazum. Ovaj sporazum neće se rukovoditi pravilima o sukobu zakona bilo koje sudske nadležnosti ili Konvencijom Ujedinjenih naroda o ugovorima u međunarodnoj prodaji robe, čija je primjena izričito isključena.

11. Opće odredbe. Ako se bilo koji dio ovog sporazuma bude smatrao nevaljanim i neprovedivim, to neće utjecati na valjanost preostalog dijela ovog sporazuma, koji će ostati valjan i na snazi sukladno svojim odredbama. Ovaj sporazum neće ići na štetu zakonskih prava bilo koje strane koja je u položaju potrošača. Na primjer, za potrošače iz Novog Zelanda koji pribave Softver za osobnu, domaću ili kućnu upotrebu (ne u poslovne svrhe), ovaj sporazum podliježe Zakonu o garancijama za potrošače. Ovaj sporazum smije se mijenjati samo u pisanom obliku uz potpis ovlaštenog službenika Adobe-a. Engleska verzija ovog sporazuma bit će verzija koja se koristi kod tumačenja ili sklapanja ovog sporazuma. Ovo je cjelokupni sporazum između Adobe-a i Vas koji se odnosi na Softver i nadilazi sve prethodne izjave, razgovore, preuzete obveze, priopćenja ili reklamiranje vezane uz Softver.

12. Obavijest za krajnje korisnike iz Vlade SAD-a.

12.1 Komercijalne stavke. Softver i Dokumentacija su "Komercijalne stavke" kako je taj termin definiran u C.F.R. (Code of Federal Regulations - Kodeksu saveznih propisa) 48, Stavak 2.101, koje se sastoje od "Komercijalnog računalnog Softvera" i "Dokumentacije za Komercijalni računalni Softver", kako se ti termini koriste u C.F.R. 48, §12.212 ili C.F.R. 48, §227.7202, kako je primjenjivo. U skladu s C.F.R. 48, §12.212 ili C.F.R. 48, Stavci 227.7202-1 do 227.7202-4, kako je primjenjivo, Komercijalni računalni Softver i Dokumentacija za Komercijalni računalni Softver licenciraju se krajnjim korisnicima iz Vlade SAD-a (a) samo kao Komercijalne stavke i (b) dodjeljuju se samo ona prava kakva se dodjeljuju svim drugim krajnjim korisnicima prema ovdje navedenim odredbama i uvjetima. Neobjavljena prava pridržana prema zakonima o autorskom pravu Sjedinjenih Američkih Država. Adobe Systems Incorporated, 345 Park Avenue, San Jose, CA 95110-2704, USA.

12.2 Licenciranje tehnologije Adobe za Vladu. Vi se slažete da ćete kod licenciranja Softvera Adobe za preuzimanje od strane Vlade SAD-a, ili bilo kojeg izvođača u tu svrhu, licenciranje izvršiti dosljedno politikama iznijetim u C.F.R. 48, Stavak 12.212 (za civilne agencije) i C.F.R. 48, Stavci 227-7202-1 i 227-7202-4 (za Ministarstvo obrane). Za krajnje korisnike iz vlade SAD-a, Adobe se slaže poštivati sve važeće zakone o jednakoj mogućnosti uključujući, ako je odgovarajuće, odredbe Naloga za izvršenje 11246, kako je dopunjen, Stavak 402 Zakona za pomoć pri prilagođavanju veterana iz vijetnamskog perioda iz 1974. (38 USC 4212), i Stavak 503 Zakona o rehabilitaciji iz 1973, kako je dopunjen, te propisa iz CFR 41, Stavci 60-1 do 60-60, 60-250, te 60-741. Klauzula i propisi o afirmativnom djelovanju sadržani u prethodnoj rečenici bit će uključeni u ovaj sporazum pozivanjem na iste.

13. Poštivanje licenci. Ako ste poslovna tvrtka, društvo ili organizacija, Vi se slažete da ćete na zahtjev Adobe-a ili njegovih ovlaštenih predstavnika u roku od trideset (30) dana u potpunosti dokumentirati i potvrditi da je upotreba bilo kojeg i svog softvera Adobe-a u vrijeme zahtjeva u skladu s Vašim važećim licencama od Adobe-a.

14. Specifične odredbe i izuzeci. Ovaj stavak iznosi specifične odredbe koje se odnose na izvjesne proizvode i komponente Softvera, kao i ograničene izuzetke od gornjih odredbi i uvjeta. U mjeri u kojoj je bilo koja odredba u ovom stavku suprotna bilo kojoj drugoj odredbi ili uvjetu ovog sporazuma, ovaj će stavak nadilaziti takvu drugu odredbu ili uvjet.

14.1 Ograničeno jamstvo za korisnike s boravištem u Njemačkoj ili Austriji. Ako ste pribavili Softver u Njemačkoj ili Austriji, te imate uobičajeno boravište u toj zemlji, tada se Stavak 6 ne primjenjuje; umjesto toga, Adobe jamči da Softver pruža funkcionalnosti iznijete u Dokumentaciji ("dogovorene funkcionalnosti") za ograničeni jamstveni period nakon primitka Softvera kad se koristi na preporučenoj hardverskoj konfiguraciji. Kako se koristi u ovom Stavku, "ograničeni jamstveni period" znači jednu (1) godinu ako ste poslovni korisnik i dvije (2) godine ako niste poslovni korisnik. Variranje rada od dogovorenih funkcionalnosti koje nije značajno neće uvesti i ne uvodi prava na jamstvo. OVO OGRANIČENO JAMSTVO NE ODNOSI SE NA SOFTVER KOJI VAM JE ISPORUČEN BESPLATNO, NA PRIMJER, NA AŽURIRANJA, PRELIMINARNA IZDANJA, PROBNA IZDANJA, POČETNO VREDNOVANJE, UZORAK PROIZVODA ILI NA KOPIJE SOFTVERA KOJE NISU ZA PRODAJU (NFR) ILI SOFTVER ZA FONTOVE KONVERTIRAN U DRUGE FORMATE, NA WEB STRANICE, ONLINE USLUGE, CD USLUGE ILI NA SOFTVER KOJI STE VI IZMIJENILI, U MJERI U KOJOJ JE TAKVA IZMJENA PROUZROČILA GREŠKU. Da biste izvršili jamstvenu reklamaciju, morate tijekom perioda ograničenog jamstva vratiti, na naš trošak, Softver i dokaz o kupovini na lokaciju na kojoj ste ga pribavili. Ako funkcionalnosti Softvera značajno variraju od dogovorenih funkcionalnosti, Adobe ima pravo - putem ponovnog izvođenja i po vlastitom nahođenju - popraviti ili zamijeniti Softver. Ako to ne uspije, imate pravo na smanjenje kupovne cijene (smanjenje) ili otkazati sporazum o kupovini (poništenje). Za daljnje informacije o jamstvu, molimo kontaktirajte Adobe-ov Odjel za podršku kupcima.

14.2 Ograničenje odgovornosti za korisnike s boravištem u Njemačkoj ili Austriji.

14.2.1 Ako ste pribavili Softver u Njemačkoj ili Austriji, te imate uobičajeno boravište u toj zemlji, tada se Stavak 8 ne primjenjuje. Umjesto toga, ovisno o odredbama u Stavku 14.2.2, zakonska odgovornost Adobe-a i njegovih pridruženih društava (affiliates) bit će ograničena kako slijedi: (i) Adobe i njegova pridružena društva (affiliates) bit će odgovorni samo do iznosa štete kakav je tipično predvidljiv u vrijeme sklapanja sporazuma o kupovini u pogledu šteta prouzročenih neznatno nemarnim kršenjem značajne ugovorne obveze i (ii) Adobe i njegova pridružena društva (affiliates) neće biti odgovorni za štete prouzročene neznatno nemarnim kršenjem ugovorne obveze koja je manjeg značaja.

14.2.2 Gore navedeno ograničenje odgovornosti neće se odnositi na bilo koju obveznu zakonsku odgovornost, osobito na odgovornost prema Njemačkom zakonu o odgovornosti za proizvod, odgovornost za preuzimanje neke specifične garancije ili odgovornost za kažnjivo prouzročene osobne ozljede.

14.2.3 Od Vas se traži da poduzmete sve razumne mjere da biste izbjegli i smanjili štete, osobito da izradite sigurnosne kopije Softvera i podataka iz Vašeg računala prema odredbama ovog sporazuma.

14.3 Dodatni uvjeti za Softver za Preliminarno izdanje. Ako je Softver pred-komercijalno izdanje ili beta softver ("Preliminarno izdanje Softvera"), onda vrijedi ovaj Stavak. Preliminarno izdanje Softvera je verzija prije izdavanja, ne predstavlja gotov proizvod Adobe-a, te može imati izvjesne smetnje, greške i druge probleme koji bi mogli dovesti do sistemskog ili drugog otkazivanja i gubitka podataka. Adobe nikad ne smije komercijalno izdati Preliminarno izdanje Softvera. Ako ste dobili Preliminarno izdanje Softvera prema posebnom pisanom sporazumu, kao što je Serijski sporazum za neizdane proizvode društva Adobe Systems Incorporated (Adobe Systems Incorporated Serial Agreement for Unreleased Products), Vaša upotreba Softvera također se rukovodi takvim sporazumom. Vi ćete na zahtjev Adobe-a ili po Adobe-ovom komercijalnom izdavanju takvog Softvera vratiti ili uništiti sve kopije Preliminarnog izdanja Softvera. VAŠA UPOTREBA PRELIMINARNOG IZDANJA SOFTVERA JE NA VAŠ VLASTITI RIZIK. POGLEDAJTE STAVKE 7 i 8 ZA ODRICANJA OD JAMSTVA I OGRANIČENJA ODGOVORNOSTI KOJA SE ODNOSE NA PRELIMINARNO IZDANJE SOFTVERA.

14.4 Probno izdanje, uzorak proizvoda, NFR, Dodatni uvjeti. Ako je Softver softver za probno izdanje, početno vrednovanje, uzorak proizvoda ili NFR softver ("Probni softver"), tada se primjenjuje sljedeći Stavak. Probni softver može imati ograničenu funkcionalnost i treba se koristiti samo u svrhe demonstracije i vrednovanja, a ne za Vaše komercijalne svrhe. VAŠA UPOTREBA PROBNOG SOFTVERA JE NA VAŠ VLASTITI RIZIK. POGLEDAJTE STAVKE 7 i 8 ZA ODRICANJA OD JAMSTVA I OGRANIČENJA ODGOVORNOSTI KOJA SE ODNOSE NA PROBNI SOFTVER.

14.5 Vremenski ograničeni Softver. Ako je Softver vremenski ograničena verzija, tada će prestati s radom nakon naznačenog vremenskog perioda ili broja pokretanja nakon instalacije. Licenca prema ovom sporazumu okončat će se nakon takvog perioda ili broja pokretanja ukoliko je ne produži Adobe nakon Vašeg preuzimanja pune maloprodajne licence. PRISTUP BILO KOJIM DATOTEKAMA ILI IZLAZNIM PROIZVODIMA IZRAĐENIM TAKVIM SOFTVEROM ILI BILO KOJEM PROIZVODU VEZANOM UZ TAKAV SOFTVER U CIJELOSTI JE NA VAŠ VLASTITI RIZIK.

14.6 Obrazovni softverski proizvod. Ako je Softver koji je vezan uz ovaj sporazum Obrazovni softverski proizvod (Softver proizveden i distribuiran za upotrebu samo od strane Krajnjih korisnika iz obrazovanja), nemate pravo koristiti Softver ukoliko u Vašoj sudskoj nadležnosti niste kvalificirani kao Krajnji korisnik iz obrazovanja. Molimo posjetite stranicu http://www.adobe.com/education/purchasing da biste vidjeli jeste li kvalificirani. Da biste pronašli ovlaštenog Adobe-ovog preprodavača u Vašem području, molimo posjetite stranicu http://www.adobe.com/store i potražite link za Kupovanje proizvoda Adobe diljem svijeta.

14.7. Softver za fontove. Ako Softver uključuje softver za fontove --

14.7.1 Smijete koristiti softver za fontove sa Softverom na Računalima kako je opisano u Stavku 2 i slati softver za fontove na bilo koji izlazni uređaj (uređaje) vezane uz takvo Računalo (takva Računala).

14.7.2 Ako je Dopušteni broj Računala pet ili manje, smijete učitati softver za fontove u memoriju (hard disk ili RAM) jednog izlaznog uređaja povezanog s najmanje jednim od takvih Računala u svrhu da softver za fontove ostane rezidentan u takvom izlaznom uređaju, te još jednog takvog izlaznog uređaja za svaki višekratnik broja pet što predstavlja Dopušteni broj Računala.

14.7.3 Smijete poslati kopiju fonta (fontova) koje ste koristili za određenu datoteku na komercijalni pisač ili drugi servisni ured, te takav servisni ured smije upotrijebiti font (fontove) za obradu Vaše datoteke, pod uvjetom da takav servisni ured ima važeću licencu za korištenje tog određenog softvera za fontove.

14.7.4 Smijete konvertirati i instalirati softver za fontove u drugi format za upotrebu u drugim okruženjima, prema sljedećim uvjetima: Računalo na kojem se konvertirani softver za fontove koristi ili instalira smatrat će se jednim od Dopuštenog broja Računala. Upotreba softvera za fontove koje ste konvertirali bit će prema odredbama i uvjetima ovog sporazuma. Takav konvertirani softver za fontove smije se koristiti samo za Vašu vlastitu internu poslovnu ili osobnu upotrebu i ne smije se distribuirati ili prenijeti u bilo koju svrhu, osim u skladu sa Stavkom 4.4 ovog sporazuma.

14.7.5 Smijete ugraditi kopije softvera za fontove u Vaše elektronske dokumente u svrhu ispisivanja i gledanja dokumenta. Ako je softver za fontove koji ugrađujete identificiran kao "licenciran za ugrađivanje koje se može uređivati" na Adobe-ovoj Internet stranici na adresi http://www.adobe.com/type/browser/legal/embeddingeula.html , smijete ugraditi i kopije tog softvera za fontove za dodatnu svrhu uređivanja Vaših elektronskih dokumenata. Nikakva druga prava na ugrađivanje nisu implicirana ili dopuštena prema ovoj licenci.

14.8 Online usluge.

14.8.1 Softver se smije oslanjati na ili olakšavati Vaš pristup do Internet stranica koje vodi Adobe ili njegova pridružena društva (affiliates) ili treće strane koje nude robu, informacije, softver i usluge (npr. Adobe Stock Photos servis) ("Online usluge"). Vaš pristup do i korištenje bilo koje Internet stranice ili online usluga rukovodi se odredbama, uvjetima, odricanjima od odgovornosti i obavijestima koje se nađu na takvoj stranici ili su na drugi način vezani uz takve usluge, na primjer, Uvjetima korištenja koji se nalaze na adresi http://www.adobe.com/ceea/misc/copyright.html . Adobe smije u bilo koje vrijeme, iz bilo kojeg razloga, izmijeniti ili prekinuti raspoloživost bilo koje Internet stranice i Online usluga.

14.8.2 Adobe ne kontrolira, ne pristaje na niti ne prihvaća odgovornost za Internet stranice ili Online usluge koje nude treće strane. Bilo kakvi poslovi između Vas i bilo koje treće strane vezano uz Internet stranice ili Online usluge, uključujući isporuku i plaćanje za robu i usluge i bilo koje druge odredbe, uvjete, jamstva ili izjave vezane uz takve poslove su isključivo između Vas i takve treće strane.

14.8.3 OSIM KAKO NA TO IZRIČITO PRISTANE ADOBE ILI NJEGOVA PRIDRUŽENA DRUŠTVA (AFFILIATES) ILI TREĆA STRANA U ZASEBNOM SPORAZUMU, VAŠA UPOTREBA INTERNET STRANICA I ONLINE USLUGA JE NA VAŠ VLASTITI RIZIK PREMA JAMSTVU I OGRANIČENJIMA ODGOVORNOSTI IZ STAVAKA 7 I 8.

14.9 Stroj za izvođenje After Effects Professional. Ako Softver uključuje punu verziju Adobe After Effects Professional-a, tada smijete instalirati neograničeni broj Strojeva za izvođenje na Računalima unutar Vaše Interne mreže koja uključuje najmanje jedno Računalo na kojem je instalirana puna verzija softvera Adobe After Effects Professional. Termin "Stroj za izvođenje" znači dio Softvera koji se može instalirati koji omogućuje da se izvode After Effects projekti, ali se ne može koristiti za izradu ili modificiranje projekata i ne uključuje kompletno korisničko sučelje After Effects.

14.10 Version Cue Softver. Ako Softver uključuje Adobe Creative Suite softver i Version Cue softverske komponente, onda, kao alternativu instaliranja i korištenja jedne kopije Version Cue Komponente za Poslužitelj s drugim komponentama Softvera kako je dopušteno u Stavku 2.1, smijete instalirati Version Cue Komponentu za Poslužitelj na jednom datotečnom poslužitelju unutar Vaše Interne mreže i učiniti je dostupnom putem Računala na takvim Internim mrežama dokle god Vaša Interna mreža uključuje najmanje jedno Računalo na kojem je instaliran Adobe Creative Suite softver. Osim toga, ako se bavite pružanjem kreativnih usluga, tada možete omogućiti pristup Version Cue poslužitelju od strane klijenata koji se nalaze izvan Vaše Interne mreže dokle god su zadovoljeni sljedeći kriteriji:

(1) možete omogućiti pristup isključivo onim svojim klijentima kojima pružate veće kreativne usluge poput reklamiranja, odnosa s javnošću, grafičkog dizajna, itd.;

(2) možete omogućiti pristup isključivo u svrhu omogućavanja svojim klijentima da sudjeluju u, surađuju na i doprinose kreativnim projektima kojima se bavite u njihovo ime;

(3) ne smijete naplaćivati naknadu za pristup Version Cue poslužitelju, odnosno za njegovo korištenje;

(4) ne smijete omogućiti pristup Version Cue poslužitelju ni za kakvu drugu svrhu osim one koja je navedena u ovom Sporazumu, odnosno za bilo koju svrhu koja ne ovisi o kreativnoj usluzi koju pružate, kao na primjer za upravljanje vlastitim projektima klijenata;

(5) Vašim klijentima nije dopušteno učitavati kopije Version Cue poslužitelja; te

(6) morate se pridržavati svih drugih odredbi i uvjeta ovog Sporazuma.

Nije dopuštena upotreba nikakve druge mreže, uključujući, ali ne ograničeno na omogućavanje radnih grupa ili usluga koje podržavaju Internet ili web.

14.11 Ovjereni dokumenti. Ako Vam Softver dopušta da izrađujete i potvrđujete Ovjerene dokumente, onda se primjenjuje ovaj stavak.

14.11.1 Ovjereni dokumenti i CD usluge. "Ovjereni dokument" ili "CD" je PDF datoteka koja je digitalno potpisana pomoću (a) Softverovog kompleta za CD; (b) certifikata; i (c) "privatnog" ključa za šifriranje koji odgovara "javnom" ključu u certifikatu. Potvrđivanje CD-a traži da pribavite certifikat od ovlaštenog davatelja CD usluge. "Davatelj CD usluge" je nezavisna treća strana prodavač usluga navedena na adresi http://www.adobe.com/security/partners_cds.html . Provjera ispravnosti CD-a traži CD usluge od Davatelja CD usluga koji je izdao certifikat. "CD usluge" su usluge koje daju Davatelji CD usluga, uključujući, ali ne ograničeno na (a) certifikate izdane od strane takvog Davatelja CD usluga za upotrebu sa Softverovim kompletom za CD; (b) usluge vezane uz izdavanje certifikata; te (c) druge usluge vezane uz certifikate, uključujući, ali ne ograničeno na usluge verifikacije.

14.11.2 Davatelji CD usluga. Premda Softver osigurava funkcije potvrđivanja i provjere ispravnosti CD-a, Adobe ne isporučuje potrebne CD usluge koje se traže za korištenje tih funkcija. Kupovina, raspoloživost i odgovornost za CD usluge su između Vas i Davatelja CD usluga. Prije nego što se oslonite na bilo koji CD, na bilo koji digitalni potpis stavljen na isti i/ili bilo koje vezane CD usluge, prvo morate pogledati i prihvatiti važeću Izjavu izdavača i ovaj sporazum. "Izjava izdavača" znači odredbe i uvjeti prema kojima svaki Davatelj CD usluga nudi CD usluge (pogledajte linkove na adresi http://www.adobe.com/security/partners_cds.html ), uključujući,, na primjer, bilo koje pretplatničke sporazume, sporazume sa strankom koja se oslanja na iste, politike certifikata i izjave o praksi, te Stavak 14.12 ovog sporazuma. Provjerom ispravnosti CD-a pomoću CD usluga, Vi potvrđujete i slažete se da (a) se certifikat koji se koristi za digitalno potpisivanje CD-a može povući u vrijeme verifikacije, što čini da digitalni potpis na CD-u izgleda valjan kad to u stvari nije; (b) sigurnost ili integritet CD-a mogu biti ugroženi zbog radnje ili propusta potpisnika na CD-u, važećeg Davatelja CD usluga ili bilo koje treće strane; te (c) morate pročitati, razumjeti i biti obvezani primjenjivom Izjavom izdavača.

14.11.3 Odricanje od odgovornosti za jamstvo i ograničenje odgovornosti. Davatelji CD usluga nude CD usluge isključivo u skladu s primjenjivom Izjavom izdavača. OSIM KAKO JE EVENTUALNO NAVEDENO U IZJAVI IZDAVAČA, VAŠA UPOTREBA CD USLUGA JE NA VAŠ VLASTITI RIZIK. POGLEDAJTE STAVKE 7 I 8 ZA ODRICANJA OD ODGOVORNOSTI ZA JAMSTVO I OGRANIČENJA ODGOVORNOSTI KOJA UPRAVLJAJU CD USLUGAMA.

14.11.4 Obeštećenje. Vi pristajete čuvati Adobe i bilo kojeg odnosnog Davatelja usluge (osim kako je izričito navedeno u njegovoj Izjavi o izdavanju) sigurnim od bilo kakvih i svih odgovornosti, gubitaka, postupaka, šteta ili potraživanja (uključujući sve razumne izdatke, troškove i odvjetničke naknade) proizišlih iz ili vezano uz bilo kakvu upotrebu ili oslanjanje na bilo kakvu CD uslugu, uključujući, bez ograničenja (a) oslanjanje na istekli ili povučeni certifikat; (b) nepravilnu verifikaciju certifikata; (c) korištenje certifikata osim kako je dopušteno bilo kojom primjenjivom Izjavom izdavača, ovim sporazumom ili važećim zakonom; (d) propustom da se izvrši razumna procjena prema okolnostima kod oslanjanja na CD usluge; ili (e) propustom da se izvrše bilo koje obveze kako se traži primjenjivom Izjavom izdavača.

14.11.5 Treće strane korisnici. Vi se slažete da će bilo koji Davatelj CD usluga kojeg koristite biti treća strana korisnik u pogledu ovog Stavka ovog sporazuma, te da će takav Davatelj CD usluga imati pravo provesti takve odredbe u vlastito ime kao da je Davatelj CD usluga Adobe.

14.12 Funkcija Acrobat Professional.

14.12.1 Definicije.

14.12.1.1 "Raspodijeliti" znači isporučiti ili na drugi način učiniti Prošireni dokument dostupnim, izravno ili neizravno, na bilo koji način jednom ili više primatelja.

14.12.1.2 "Prošireni dokument" znači datoteka u PDF formatu kojom se rukuje pomoću Acrobat Professional softvera kako bi se omogućilo lokalno spremanje dokumenata u ispunjene PDF obrasce.

14.12.2 Ako Softver uključuje Acrobat Professional, Softver uključuje tehnologiju pokretanja koja Vam omogućuje da pokrenete PDF dokumente s izvjesnim opcijama pomoću digitalne kvalifikacije koja se nalazi unutar Softvera ("Ključ"). Vi se slažete da nećete pristupiti, pokušati pristupiti, kontrolirati, onesposobiti, ukloniti, koristiti ili distribuirati Ključ u bilo koju svrhu.

14.12.3 Za svaki jedinstveni Prošireni dokument možete isključivo ili (a) Raspodijeliti takav Prošireni dokument neograničenom broju jedinstvenih primatelja, ali ne i izvući podatke iz više od petsto (500) jedinstvenih primjera takvog Proširenog dokumenta ili bilo kojeg pisanog prikaza takvog Proširenog dokumenta koji sadrži ispunjena polja; ili (b) Raspodijeliti takav Prošireni dokument najviše petsto (500) jedinstvenih primatelja bez ograničenja broja izvlačenja podataka iz takvog Proširenog dokumenta kojeg vam takvi Primatelj vrate ispunjenog. Bez obzira na sve ovdje navedeno što bi upućivalo na suprotno, ishođenje dodatnih licenci za upotrebu Acrobat Professional-a neće povećati naprijed navedena ograničenja (odnosno, naprijed navedena ograničenja predstavljaju ukupna ograničenja, bez obzira koliko ste dodatnih licenci za upotrebu Acrobat Professional-a eventualno ishodili).

14.13 Acrobat 3D Capture Utility. Ukoliko Softver sadrži Acrobat 3D Capture Utility, osim instalacije Softvera kao što je dopušteno u skladu s gornjim Stavkom 2, dopušteno vam je instalirati takav utility zasebno na jednom Unix računalu.

14.14 FlashPaper Printer. Bez obzira na sve ovdje navedeno što bi upućivalo na suprotno, nije vam dopušteno (a) instalirati FlashPaper Printer na server za pristup ili upotrebu od strane većeg broja korisnika, ili (b) izmijeniti ili zamijeniti korisničko sučelje preglednika FlashPaper Printer u kojem se prikazuju FlashPaper dokumenti.

14.15 Flash Player. Vaša prava upotrebe bilo kojeg FlashPlayer-a, projektora, samostalnog playera, plug-ina, odnosno ActiveX controla, koji ste dobili u sklopu Softvera ili zajedno s njim, bit će isključivo ona koja su navedena na adresi http://www.adobe.com/products/eula/tools/flashplayer_usage.html . Osim i u mjeri kako je tamo navedeno, nećete imati pravo koristiti ili distribuirati taj softver.

14.16 Flash, Professional Edition. Pored računala na kojem instalirate i koristite Flash, Professional Edition, možete instalirati i koristiti Flash Video Encoder koji vam je isporučen zajednosa s kopijom Flash Professional softvera na posebnom računalu odvojenom od onoga na kojem ste instalirali i na kojem koristite takvu kopiju Flash Professional softvera, pod uvjetom (a) da se Flash Video Encoder koristi isključivo u vezi sa sadržajem koji stvarate koristeći Flash Professional softver, i (b) da se Flash Video Encoder ne instalira ili koristi nakon što prestanete biti primarni korisnik primarnog računala na kojem je instalirana takva kopija Flash Professional softvera.

14.17 Contribute Publishing Services. Sukladno ugovoru o licenci za krajnjeg korisnika Contribute Publishing Services softvera koji dolazi uz takav softver, ne smijete se priključiti na Contribute Publishing Services softver osim ukoliko ste kupili licencu za priključivanje na takav Contribute Publishing Services softver za svaku osobu koja bi se mogla priključiti na takav Contribute Publishing Services softver, ali pod uvjetom da se probne verzije Adobe Contribute softvera mogu instalirati i priključiti na Contribute Publishing Services softver u skladu s ugovorom o licenci za krajnjeg korisnika Contribute Publishing Services softvera.

14.18 ColdFusion Report Builder: Možete instalirati i koristiti Softver na onoliko pojedinačnih računala koliko vam je potrebno. Dopušteno vam je koristiti i/ili čitati izlaznu datoteku izrađenu uz pomoć Softvera isključivo s ColdFusion softverom ili na njemu. Ne smijete dešifrirati ili unatrag izvesti bilo koju izlaznu datoteku izrađenu uz pomoć Softvera.

14.19 Adobe Presenter. Ukoliko Softver sadrži Adobe Presenter, tada ste, ukoliko instalirate ili koristite Adobe Acrobat Connect Add-in u vezi s upotrebom Softvera, suglasni da ćete instalirati i koristiti Acrobat Connect Add-in isključivo na stolnom računalu, a ne na bilo kojem proizvodu koji nije za osobno računalo (ne-PC proizvodu), što bez ograničenja uključuje web uređaje, set top box (STB), handheld uređaje, telefon ili web pad uređaj. Nadalje, onaj dio Softvera koji je uvršten u prezentaciju, podatke, odnosno sadržaje koji su stvoreni i izrađeni uz pomoć Softvera ("Adobe Presenter Run-Time") može se koristiti isključivo zajedno s prezentacijom, podacima, odnosno sadržajima u koje je uvršten. Ne smijete koristiti, te ćete se pobrinuti da nijedan nositelj licence za takvu prezentaciju, podatke, odnosno sadržaje ne koristi Breeze Run-Time ni na koji drugi način osim uvršten u takvu prezentaciju, podatke ili sadržaje. Osim toga, ne smijete, te ćete se pobrinuti da nijedan nositelj licence za takvu prezentaciju, podatke, odnosno sadržaje, ne izmijeni, ne izvede unatrag, odnosno ne rastavi Adobe Presenter Run-Time.

14.20 AVC DISTRIBUCIJA. Sljedeća obavijest odnosi se na Softver koji sadrži AVC uvoznu i izvoznu funkcionalnost: OVAJ JE PROIZVOD LICENCIRAN TEMELJEM LICENCE ZA AVC PATENT PORTFELJ ZA OSOBNU NEKOMERCIJALNU UPOTREBU POTROŠAČA U SVRHU (I) KODIRANJA VIDEA U SKLADU S AVC STANDARDOM («AVC VIDEO») I/ILI (II) DEKODIRANJA AVC VIDEA KOJI JE KODIRAN OD STRANE POTROŠAČA KOJI SE BAVI OSOBNOM NEKOMERCIJALNOM AKTIVNOŠĆU I/ILI JE DOBIVEN OD VIDEO DOBAVLJAČA LICENCIRANOG ZA DOBAVLJANJE AVC VIDEA. LICENCA SE NE DAJE NITI ĆE SE PODRAZUMIJEVATI DA SE DAJE NI ZA KAKVU DRUGU UPOTREBU. DODATNE INFORMACIJE MOGU SE DOBITI OD MPEG LA, L.L.C., VIDI http://www.mpegla.com .

14.21 MPEG-2 DISTRIBUCIJA. Sljedeća obavijest odnosi se na Softver koji sadrži MPEG-2 uvoznu i izvoznu funkcionalnost: UPOTREBA OVOG PROIZVODA KOJA NIJE OSOBNA UPOTREBA POTROŠAČA NA BILO KOJI NAČIN KOJI JE U SKLADU S MPEG-2 STANDARDOM ZA KODIRANJE VIDEO INFORMACIJA ZA ZAPAKIRANE MEDIJE IZRIČITO JE ZABRANJENA BEZ LICENCE TEMELJEM MJERODAVNIH PATENATA U MPEG-2 PATENT PORTFELJU, KOJA SE LICENCA MOŽE DOBITI OD DRUŠTVA MPEG LA, L.L.C., 250 STEELE STREET, SUITE 300 DENVER, COLORADO 80206.

14.22 Distribucija MP3 ili MP3PRO sadržaja. Sljedeća obavijest odnosi se na Softver koji sadrži MP3 ili MP3Pro uvoznu i/ili izvoznu funkcionalnost. Nabava Softvera ne podrazumijeva licencu ili bilo kakvo pravo distribucije MP3-kodiranih ili MP3Pro-kodiranih podataka u sustavima emitiranja koji donose dobit (zemaljskim, satelitskim, kablovskim i/ili drugim distribucijskim kanalima), streaming uređajima (putem Interneta, intraneta i/ili drugih mreža), drugim sustavima za distribuciju sadržaja (pay-audio ili audio-on-demand uređaje i slično) ili na fizičkim medijima (kompaktnim diskovima, digitalnim mnogostranim diskovima, poluvodičkim čipovima, tvrdim diskovima, memorijskim karticama, i sličnom). Za takvu je upotrebu potrebna nezavisna licenca. Za pojedinosti posjetite stranicu http://mp3licensing.com .

Ukoliko imate bilo kakvih pitanja vezano uz ovaj sporazum ili ako želite zatražiti bilo koje informacije od Adobe-a, molimo koristite adresu i informacije o kontaktu uključene s ovim proizvodom za kontaktiranje Adobe-ovog ureda koji pruža usluge u vašem području.

Adobe, Acrobat, After Effects, ColdFusion, Contribute, Flash, FlashPaper i Version Cue su ili registrirani trgovački znakovi (registered trademarks) ili trgovački znakovi (trademarks) društva Adobe Systems Incorporated u Sjedinjenim Američkim Državama i/ili drugim zemljama. Svi drugi žigovi su vlasništvo njihovih odgovarajućih vlasnika.

Gen_WWCombined-hr_HR-20060817_1651