ADOBE

Softwarelicensaftale

MEDDELELSE TIL BRUGEREN: LÆS DENNE AFTALE GRUNDIGT. VED AT KOPIERE, INSTALLERE ELLER BENYTTE HELE ELLER DELE AF SOFTWAREN ACCEPTERER DU ALLE AFTALENS VILKÅR OG BETINGELSER, HERUNDER SÆRLIGT BEGRÆNSNINGER I: BRUGEN SOM BESKREVET I AFSNIT 2; OVERDRAGELIGHED SOM BESKREVET I AFSNIT 4; GARANTI SOM BESKREVET I AFSNIT 6 OG 7; ANSVAR SOM BESKREVET I AFSNIT 8 OG SPECIFIKKE BESTEMMELSER OG UNDTAGELSER SOM BESKREVET I AFSNIT 14. DU ACCEPTERER, AT DENNE AFTALE ER SOM ENHVER ANDEN FORHANDLET AFTALE, DER UNDERSKRIVES AF DIG. DENNE AFTALE HAR RETSKRAFT OVER FOR DIG OG ENHVER JURIDISK ENHED, SOM HAR ERHVERVET SOFTWAREN, OG PÅ HVIS VEGNE DEN BENYTTES: FOR EKSEMPEL EVENTUELT DIN ARBEJDSGIVER. HVIS DU IKKE KAN ACCEPTERE VILKÅRENE I DENNE AFTALE, MÅ DU IKKE BENYTTE SOFTWAREN. BESØG http://www.adobe.com/dk/support FOR OPLYSNINGER OM VILKÅRENE FOR OG BEGRÆNSNINGERNE I MULIGHEDERNE FOR AT RETURNERE SOFTWAREN MOD REFUNDERING AF KØBESUMMEN.

DER FINDES EVENTUELT EN ANDEN SKRIFTLIG AFTALE DIREKTE MELLEM DIG OG ADOBE (F.EKS. EN VOLUMENLICENSAFTALE), DER SUPPLERER ELLER ERSTATTER HELE ELLER DELE AF DENNE AFTALE.

ALLE IMMATERIELLE RETTIGHEDER TIL SOFTWAREN TILHØRER ADOBE OG DETS LEVERANDØRER. SOFTWAREN ER GIVET I LICENS OG IKKE SOLGT. ADOBE TILLADER DIG UDELUKKENDE AT KOPIERE, DOWNLOADE, INSTALLERE, BRUGE ELLER PÅ ANDEN MÅDE DRAGE FORDEL AF SOFTWARENS FUNKTIONALITET OG IMMATERIELLE RETTIGHEDER I OVERENSSTEMMELSE MED VILKÅRENE I DENNE AFTALE. BRUG AF VISSE MATERIALER OG TJENESTEYDELSER FRA ADOBE ELLER TREDJEMAND, DER FØLGER MED ELLER OPNÅS ADGANG TIL GENNEM SOFTWAREN, KAN VÆRE UNDERLAGT ANDRE VILKÅR OG BETINGELSER, DER NORMALT FINDES I EN SÆRSKILT LICENSAFTALE, BETINGELSER FOR BRUG ELLER "READ ME"-FIL, DER ER PLACERET I ELLER I FORBINDELSE MED DE PÅGÆLDENDE MATERIALER OG TJENESTEYDELSER ELLER PÅ http://www.adobe.com/go/thirdparty .

SOFTWAREN KAN INDEHOLDE PRODUKTAKTIVERING SAMT ANDEN TEKNOLOGI BEREGNET TIL AT FORHINDRE UAUTORISERET BRUG OG KOPIERING SAMT TEKNOLOGI TIL AT HJÆLPE DIG MED AT ADMINISTRERE LICENSER. DENNE TEKNOLOGI FORHINDRER DIG I AT BRUGE SOFTWAREN, SÅFREMT DU IKKE FØLGER PROCEDUREN FOR AKTIVERING, INSTALLATION OG/ELLER LICENSADMINISTRATION BESKREVET I SOFTWAREN OG DOKUMENTATIONEN. BESØG http://www.adobe.com/dk/support FOR OPLYSNINGER OM PRODUKTAKTIVERING OG LICENSADMINISTRATION.

1. Definitioner.

"Adobe" betyder Adobe Systems Incorporated, et selskab registreret i Delaware (USA), med hjemsted på adressen 345 Park Avenue, San Jose, California 95110, USA, hvor underafsnit 10(a) i denne aftale finder anvendelse. I alle andre tilfælde betyder det Adobe Systems Software Ireland Limited, Unit 3100, Lake Drive, City West Campus, Saggart D24, Irland, et selskab, oprettet i henhold til irsk ret og et associeret selskab til og licenstager af Adobe Systems Incorporated.

”Adobe Run-Time” betyder den del af Softwaren, der kræves, for at slutbrugerproduktet kan køre på hardware, hvorpå Softwaren ikke selv er installeret.

"Computer" betyder en computerenhed, der accepterer oplysninger i digital eller lignende form, og som kan manipulere sådanne oplysninger med henblik på at opnå et bestemt resultat baseret på en sekvens af instruktioner.

"Interne Netværk" betyder et privat ejet netværk, hvortil alene medarbejdere og ansatte på særlige vilkår (f.eks. midlertidigt ansatte) i en bestemt virksomhed eller tilsvarende forretningsenhed har adgang. Interne Netværk omfatter ikke Internettet eller noget andet offentligt tilgængeligt netværk, f.eks. grupper, hvortil der kræves medlemskab eller abonnement, foreninger og tilsvarende organisationer.

”Outputfil” betyder en outputfil genereret af dig ved brug af Softwaren.

”Slutbrugerprodukt” betyder en Outputfil, der indeholder Adobe Run-Time, som er genereret af dig. Eksempler på Slutbrugerprodukter er undervisningssoftware, præsentationer, demonstrationsfiler, interaktivt multimediemateriale, interaktive underholdningsprodukter og lignende.

"Software" betyder (a) al information, der følger med denne aftale, herunder men ikke begrænset til (i) Adobes eller tredjemands softwarefiler og andre computerdata; (ii) prøvefotografier, lagrede fotografier, billeder, lyde, clipart eller andre kunstneriske værker bundlet med Adobe software og ikke erhvervet fra Adobe eller tredjemand via en separat tjeneste ("Content Files"); (iii) tilhørende skriftlige vejledninger og filer ("Dokumentation"); og (iv) fonte; og (b) alle modificerede versioner og kopier af, samt opgraderinger, opdateringer og tilføjelser til sådan information, leveret til dig af Adobe på et hvilket som helst tidspunkt, i det omfang sådan information ikke er leveret i henhold til en separat aftale (herefter samlet benævnt "Opdateringer").

"Tilladt Antal" betyder en (1), medmindre andet er angivet i en gyldig licens (f.eks. volumenlicens) tildelt af Adobe.

2. Softwarelicens. Såfremt du har erhvervet Softwaren fra Adobe eller fra en af Adobes autoriserede licenstagere, og betinget af at du overholder betingelserne i denne aftale, tildeler Adobe dig en ikke-eksklusiv licens til at bruge Softwaren på den måde og til de formål, der er beskrevet i Dokumentationen samt nedenfor. Der henvises til afsnit 14 for specifikke bestemmelser i relation til brugen af bestemte produkter og komponenter, herunder fontsoftware, Acrobat, After Effects, Adobe Presenter, ColdFusion, Contribute, Flash og Flash Player samt Version Cue.

2.1 Generel Brug. Du er berettiget til at installere og bruge en kopi af Softwaren på op til det Tilladte Antal kompatible Computere; eller

2.2 Serveropstilling. Du er berettiget til at installere det Tilladte Antal kopier af Softwaren på det Tilladte Antal af din filserver(e) i dit Interne Netværk med det formål at downloade og installere Softwaren på op til det Tilladte Antal Computere i det samme Interne Netværk; eller

2.3 Serverbrug. Du er berettiget til at installere det Tilladte Antal kopier af Softwaren på det Tilladte Antal filserver(e) i dit Interne Netværk alene til brug af Softwaren igangsat af en person via kommandoer, data eller instruktioner (f.eks. scripts) fra en Computer inden for det samme Interne Netværk. Det samlede antal brugere (ikke antallet af samtidige brugere), der har tilladelse til at bruge Softwaren på en sådan filserver(e), må ikke overstige det Tilladte Antal. Ingen anden netværksbrug er tilladt, herunder men ikke begrænset til brug af Softwaren enten direkte eller via kommandoer, data eller instruktioner, (i) fra eller til en Computer, der ikke udgør en del af dit Interne Netværk, (ii) til integrering af Internet eller ”web hosted” tjenesteydelser, (iii) af nogen anden bruger, der ikke har licens til at bruge Softwaren i kraft af en gyldig licens fra Adobe, (iv) som en komponent i et system, arbejdsgang eller service, der er tilgængelig for flere end det Tilladte Antal brugere, eller (v) anvendelse, der ikke er igangsat af en individuel bruger (f.eks. automatiske høj-volumen serverprocesser med direkte levering af indhold); og

2.4 Brug på bærbar Computer eller hjemme Computer. Med forbehold af de i afsnit 2.5 nedenfor anførte vigtige begrænsninger må den primære bruger af den Computer, som Softwaren er installeret på (”Primær Bruger”), installere yderligere én kopi af Softwaren udelukkende til hans eller hendes egen brug, enten på en bærbar Computer eller på en Computer, der befinder sig i hans eller hendes hjem, forudsat at Softwaren på den bærbare Computer eller hjemme Computeren ikke anvendes samtidig med, at Softwaren anvendes på den primære Computer. Du skal muligvis kontakte Adobe for at fremstille en yderligere kopi.

2.5 Begrænsninger i Volumenlicenstagerens Sekundære Brug. Såfremt Softwaren blev anskaffet under et Adobe volumenlicensprogram (p.t. kaldet Adobe Open Options) af en anden licenshaver end en indehaver af en undervisningsvolumenlicens, kan volumenlicenstageren alene disponere over den sekundære kopi af Softwaren, der fremstilles i henhold til afsnit 2.4. Hvis du ønsker yderligere oplysninger om volumenlicenshaveres sekundære brug, kan du besøge vores webside på http://www.adobe.com/dk/aboutadobe/openoptions .

2.6 Sikkerhedskopi. Du må fremstille et rimeligt antal sikkerhedskopier af Softwaren, forudsat at dine sikkerhedskopier ikke installeres eller anvendes til andet end arkiveringsformål.

2.7 Run-Time Distribution. Du har ret til at fremstille kopi af Slutbrugerproduktet og den tilknyttede Adobe Run-Time og distribuere disse kopier, forudsat at (a) Adobe Run-Time ikke distribueres eller bruges på anden måde end i sammensætning med Outputfilen som del af Slutbrugerproduktet, og (b) du benytter modtagerens Adobe Run-Time i henhold til modtagerens aftale om, at ingen adkomst eller ejendomsrettigheder til Adobe Run-Time overføres, og at Slutbrugerproduktet, herunder Adobe Run-Time, ikke må dekompileres eller skilles ad. Herudover må du ikke distribuere et Slutbrugerprodukt med det formål at benytte andres undervisningssoftware, præsentationer, interaktive multimediemateriale, interaktive underholdningsprodukter og lignende.

2.8 Content Files. Medmindre andet er anført i de "Read-Me"-filer, der vedrører Content Files, som kan anføre bestemte rettigheder og begrænsninger i henseende til sådant materiale, er du berettiget til at vise, ændre, reproducere og distribuere enhver del af de Content Files. Du må dog ikke distribuere Content Files som sådanne, dvs. under forhold hvor Content Files udgør den primære værdi i det produkt, der distribueres. Content Files må ikke anvendes til fremstilling af injurierende, æreskrænkende, svigagtigt, uanstændigt, obskønt eller pornografisk materiale eller nogen anden form for materiale, der krænker tredjemands immaterielle rettigheder eller på nogen anden ulovlig måde. Du er uberettiget til at gøre krav gældende vedrørende varemærkerettigheder til Content Files eller til værker, der skabes på grundlag deraf. Content Files omfatter ikke lagrede fotografier eller andet indhold, der ikke er bundlet med Adobe software, f.eks. billeder erhvervet gennem Adobe Stock Photos service.

2.9 Sample Application Code. Medmindre andet er anført i dokumentationen vedrørende en sådan kode og/eller Softwaren eller i en særskilt aftale mellem dig og Adobe, kan du ændre kildekodeformen af de dele af de softwareprogrammer, der identificeres som kodeeksempler, applikationskodeeksempler eller komponenter (hver for sig ”Sample Application Code”) i den medfølgende dokumentation udelukkende med det formål at designe, udvikle og teste websider og applikationer, der er udviklet ved brug af Adobe softwareprogrammer, idet det dog forudsættes, at du alene har lov til at kopiere og distribuere Sample Application Code (ændret eller uændret), såfremt alle følgende betingelser er opfyldt: (1) du distribuerer det kompilerede objekt Sample Application Code med din applikation, (2) du inkluderer ikke Sample Application Code i et produkt eller en applikation, der er beregnet til udvikling af websider, og (3) du anvender ikke Adobes navn, logoer eller andre af Adobes varemærker til at markedsføre din applikation. Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer der opstår som følge af brug eller distribution af din applikation.

2.10 Scripting. Softwaren kan indeholde Extendscript prøveeksemplarer, der indeholder en skriftlig tilladelse fra Adobe til at ændre og distribuere disse prøveeksemplarer med begrænsninger. Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer, der følger af sådan distribution.

3. Ejendomsretten til immaterielle rettigheder. Softwaren og alle gyldige kopier, som du fremstiller, tilhører Adobe Systems Incorporated og dets leverandører. Softwarens struktur, opbygning og kode er værdifulde forretningshemmeligheder og fortrolige oplysninger tilhørende Adobe Systems Incorporated og dets leverandører. Softwaren er beskyttet af lov, herunder men ikke begrænset til den i USA og andre lande gældende lovgivning om ophavsret samt internationale konventionsbestemmelser. Medmindre det er udtrykkeligt angivet heri, giver denne aftale dig ingen immaterielle rettigheder til Softwaren, og alle rettigheder, der ikke udtrykkeligt tildeles, er forbeholdt Adobe og dets leverandører.

4. Begrænsninger.

4.1 Meddelelser. Du må ikke kopiere Softwaren bortset fra som angivet i afsnit 2 og afsnit 14. Enhver tilladt kopi af Softwaren, som du fremstiller, skal indeholde de samme meddelelser om copyright og andre meddelelser om ejendomsret, der vises i Softwaren.

4.2 Ingen ændringer. Bortset fra hvad der er tilladt i medfør af afsnit 14, må du ikke ændre, tilpasse eller oversætte Softwaren. Du må ikke foretage reverse engineering, dekompilering, og du må ikke adskille eller på anden vis forsøge at afsløre Softwarens kildekode, undtaget i det omfang du i henhold til gældende lov udtrykkeligt er berettiget til at dekompilere og alene for at opnå interoperabilitet med Softwaren.

4.3 Ingen "unbundling". Softwaren kan indeholde forskellige applikationer, hjælpeprogrammer og komponenter og kan understøtte flere platforme og sprog og leveres muligvis til dig på flere medier eller i flere kopier. Ikke desto mindre er Softwaren designet og leveret til dig som et enkelt produkt, der er beregnet til brug som et enkelt produkt på Computere, jfr. afsnit 2 og afsnit 14. Du behøver ikke bruge alle komponenterne i Softwaren, men du må ikke adskille Softwarens komponenter til brug på forskellige Computere. Du må ikke adskille eller ompakke Softwaren med henblik på distribution, overdragelse eller videresalg. Se afsnit 14 for oplysninger om specifikke undtagelser til nærværende afsnit 4.3.

4.4 Overdragelse. DU ER IKKE BERETTIGET TIL AT UDLEJE, BORTLEASE, SÆLGE, VIDERELICENSERE ELLER OVERDRAGE DINE RETTIGHEDER TIL SOFTWAREN ELLER TIL AT TILLADE, AT EN DEL AF SOFTWAREN KOPIERES TIL ANDRE PERSONERS ELLER JURIDISKE ENHEDERS COMPUTERE, UNDTAGEN I DET OMFANG DET MÅTTE VÆRE TILLADT EFTER DENNE AFTALE. Du er dog berettiget til at overdrage alle dine rettigheder til brug af Softwaren til en anden person eller juridisk enhed, under forudsætning af at: (a) du til en sådan person eller juridisk enhed også overdrager (i) denne aftale, (ii) serienumre, Software på medier, der er leveret af Adobe eller en autoriseret Adobe forhandler, og alt anden software eller hardware bundled, pakket eller præinstalleret sammen med Softwaren, herunder alle kopier, opgraderinger, opdateringer og tidligere versioner, og (iii) alle kopier af fontsoftware konverteret til andre formater (b) du ikke beholder opgraderinger, opdateringer eller kopier, herunder sikkerhedskopier og kopier lagret på en Computer; og (c) modtageren accepterer denne aftales vilkår og betingelser og alle øvrige vilkår og betingelser, som var gældende for dit køb af en gyldig licens til Softwaren. UANSET DET FORANSTÅENDE ER DU IKKE BERETTIGET TIL AT OVERDRAGE UDDANNELSESKOPIER, "PRE-RELEASE"- OG "NOT FOR RESALE"-KOPIER AF SOFTWAREN. Adobe kan forud for en overdragelse kræve, at du og erhververen skriftligt bekræfter at ville overholde denne aftale, at I videregiver oplysninger om jer selv til Adobe, og at I registrerer jer som slutbrugere af Softwaren. Afsæt 4-6 uger til overdragelsen. Venligst besøg http://www.adobe.com/dk/support eller kontakt Adobes Customer Support Department for yderligere information.

5. Opdateringer. Hvis Softwaren er en opgradering eller en opdatering af en tidligere version af Adobe software, skal du have en gyldig licens til en sådan tidligere version for at bruge opgraderingen eller opdateringen. Når du har installeret sådanne opdateringer eller opgraderinger, kan du fortsætte med at bruge den tidligere version i overensstemmelse med den tilhørende slutbrugerlicensaftale, forudsat at (a) opgraderingen eller opdateringen og alle tidligere versioner er installeret på den samme enhed, (b) de tidligere versioner eller kopier heraf ikke overføres til en anden part eller enhed, medmindre alle kopier af opdateringen eller opgraderingen også overføres til pågældende part eller enhed, og (c) du anerkender, at enhver forpligtelse for Adobe til at supportere tidligere version(er) kan bortfalde efter opgraderingen eller opdateringen er gjort tilgængelig. Ingen anden brug af tidligere version(er) er tilladt efter installation af en opdatering eller opgradering. Opgraderinger og opdateringer kan af Adobe gives i licens til dig på yderligere eller anderledes vilkår.

6. BEGRÆNSET GARANTI. Medmindre andet er anført i afsnit 14, garanterer Adobe over for den person eller juridiske enhed, der først køber en licens til Softwaren til brug i overensstemmelse med vilkårene i denne aftale, at Softwaren i al væsentlighed vil fungere i overensstemmelse med Dokumentationen i en periode på halvfems (90) dage at regne fra modtagelsen af Softwaren, og når denne anvendes på den anbefalede operativsystem og hardwarekonfiguration. Ikke-væsentlige udsving i Softwarens funktionalitet i forhold til Dokumentationen udgør ikke grundlag for et garantikrav. DENNE BEGRÆNSEDE GARANTI GÆLDER IKKE PROGRAMRETTELSER, FONTSOFTWARE KONVERTERET TIL ANDRE FORMATER, "PRE-RELEASE"-KOPIER (BETA), PRØVEKOPIER, "STARTER", EVALUERING, PRODUKTPRØVER ELLER 'NOT FOR RESALE'-KOPIER (NFR) AF SOFTWAREN ELLER HJEMMESIDER, ONLINE-TJENESTER ELLER CD-TJENESTER (se afsnit 14). Alle garantikrav skal gøres gældende over for Adobes Support Department inden for en sådan periode på halvfems (90) dage sammen med gyldig kvittering for købet. Besøg Adobe Customer Support på http://www.adobe.com/dk/support for yderligere information om garantikrav. Hvis Softwaren ikke i al væsentlighed fungerer i overensstemmelse med Dokumentationen, er Adobes og dets associerede enheders eneste forpligtelse og din eneste afhjælpningsmulighed begrænset til, efter Adobes valg, enten ombytning af Softwaren eller tilbagebetaling af den licensafgift, du har betalt for Softwaren. DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER. DU KAN HAVE ANDRE RETTIGHEDER, SOM KAN VÆRE FORSKELLIGE FRA RETSOMRÅDE TIL RETSOMRÅDE. Yderligere oplysninger om garanti findes i afsnittet med bestemmelsen vedrørende dit retsområde sidst i denne aftale eller kan fås ved henvendelse til Adobes Customer Support Department.

7. ANSVARSFRASKRIVELSE. OVENSTÅENDE BEGRÆNSEDE GARANTI ER DEN ENESTE GARANTI, SOM ADOBE OG DETS ASSOCIEREDE ENHEDER GIVER, OG ANGIVER DINE ENESTE MISLIGHOLDELSESBEFØJELSER I TILFÆLDE AF ADOBES, DETS ASSOCIEREDE ENHEDERS ELLER DISSE SELSKABERS LEVERANDØRERS GARANTIBRUD. BORTSET FRA OVENSTÅENDE BEGRÆNSEDE GARANTI, OG I HENSEENDE TIL NOGEN GARANTI, BETINGELSE, ANBRINGENDE ELLER VILKÅR I DET OMFANG, SAMME IKKE KAN ELLER IKKE MÅ FRAVIGES ELLER BEGRÆNSES I HENHOLD TIL GÆLDENDE RET I DIT RETSOMRÅDE, LEVERER ADOBE, DETS ASSOCIEREDE ENHEDER OG DISSE SELSKABERS LEVERANDØRER SOFTWAREN OG ADGANG TIL ALLE HJEMMESIDER, ONLINE-TJENESTER OG CD-TJENESTER SOM DEN ER OG FOREFINDES, OG MED ALLE FEJL, OG FRASKRIVER SIG UDTRYKKELIGT ALLE ANDRE GARANTIER, BETINGELSER, ERKLÆRINGER ELLER VILKÅR, DET VÆRE SIG UDTRYKKELIGE ELLER STILTIENDE, OG UANSET SÅDANNE MÅTTE FØLGE AF LOV, RETSPRAKSIS, RETSSÆDVANE, SÆDVANE, SKIK OG BRUG ELLER BASERET PÅ ANDET GRUNDLAG ELLER OM ANDET FORHOLD, HERUNDER MEN IKKE BEGRÆNSET TIL FUKTIONALITET, SIKKERHED, IKKE-KRÆNKELSE AF TREDJEMANDS RETTIGHEDER, INTEGRERING, SALGBARHED, UFORSTYRRET NYDELSESRET, TILFREDSSTILLENDE KVALITET ELLER EGNETHED TIL ET BESTEMT FORMÅL. Bestemmelserne i afsnit 7 og 8 vil fortsat være gældende efter aftalens ophør uanset årsag. Dette indebærer dog ikke en fortsat ret til at bruge Softwaren efter denne aftales ophør.

8. ANSVARSBEGRÆNSNING. BORTSET FRA DEN OVENFOR NÆVNTE MISLIGHOLDELSESBEFØJELSE, OG SOM I ØVRIGT ANFØRT I AFSNIT 14, ER ADOBE ELLER DETS ASSOCIEREDE ENHEDER ELLER SELSKABERNES LEVERANDØRER I INTET TILFÆLDE ERSTATNINGSANSVARLIGE OVER FOR DIG FOR TAB, SKADER, KRAV ELLER ANDRE OMKOSTNINGER UANSET DISSES ART, HERUNDER DIREKTE, INDIREKTE ELLER HÆNDELIGE TAB ELLER FØLGETAB, FOR TABT ARBEJDSFORTJENESTE ELLER MISTET OPSPARING, ETHVERT TAB HIDRØRENDE FRA DRIFTSFORSTYRRELSE, PERSONSKADE ELLER MANGLENDE OPFYLDELSE AF OMSORGSFORPLIGTELSE, ELLER KRAV FREMSAT AF TREDJEMAND OG DETTE UANSET, OM EN ADOBE-REPRÆSENTANT MÅTTE VÆRE BLEVET UNDERRETTET OM MULIGHEDEN FOR SÅDANNE TAB, SKADERSERSTATNINGER, KRAV ELLER OMKOSTNINGER. FØRNÆVNTE BEGRÆNSNINGER OG FRASKRIVELSER FINDER ANVENDELSE I DET OMFANG, GÆLDENDE RET I DIT RETSOMRÅDE TILLADER DET. DEN SAMLEDE HÆFTELSE FOR ADOBE, DETS ASSOCIEREDE ENHEDER OG FOR DISSE SELSKABERS LEVERANDØRER I MEDFØR AF ELLER I FORBINDELSE MED DENNE AFTALE, UANSET OM DET DREJER SIG OM KONTRAKTMÆSSIGT ERSTATNINGSANSVAR ELLER ERSTATNINGSRETLIGT ANSVAR UDEN FOR KONTRAKT (I BEGGE TILFÆLDE OMFATTENDE UDEN BEGRÆNSNING UAGTSOMHED) ELLER PÅ ANDEN VIS, ER BEGRÆNSET TIL DET BELØB, SOM MÅTTE VÆRE BETALT FOR SOFTWAREN. DENNE BEGRÆNSNING GÆLDER OGSÅ I TILFÆLDE AF VÆSENTLIG MISLIGHOLDELSE ELLER I TILFÆLDE AF MISLIGHOLDELSE AF DENNE AFTALES VÆSENTLIGE BESTEMMELSER. Intet i denne aftale begrænser Adobes ansvar over for dig i tilfælde af død eller personskade som følge af Adobes uagtsomhed eller svig. Adobe optræder på vegne af sine associerede enheder og sine leverandører i henseende til fraskrivelse, udelukkelse og begrænsning af forpligtelser, garantier og ansvar, men ikke i andre henseender eller for noget andet formål. Yderligere oplysninger kan eventuelt findes i afsnittet med oplysninger om dit retsområde sidst i denne aftale eller kan fås ved henvendelse til Adobes Customer Support Department.

9. Eksportregler. Du erklærer, at Softwaren ikke vil blive sendt, overdraget eller eksporteret til noget land eller anvendt på nogen måde, som er forbudt i henhold til loven "United States Export Administration Act" eller nogen anden eksportlovgivning, -begrænsninger eller -forordninger (under ét benævnt "Eksportlovgivning"). Såfremt Softwaren betragtes som et eksportreguleret produkt i medfør af Eksportlovgivningen, erklærer og garanterer du desuden, at du ikke er statsborger eller bosiddende i et land omfattet af eksportforbud eller anden begrænsning (herunder uden begrænsning Iran, Syrien, Sudan, Libyen, Cuba og Nordkorea), og at det ikke er dig i medfør af Eksportlovgivning på anden vis forbudt at modtage Softwaren. Alle rettigheder til brug af Softwaren gives på betingelse af, at sådanne rettigheder fortabes, såfremt du undlader at efterleve denne aftales vilkår.

10. Lovvalg. Denne aftale er underlagt og skal fortolkes i henhold til gældende ret i: (a) Staten Californien, hvis en licens til Softwaren købes, mens du opholder dig i USA, Canada eller Mexico; eller (b) i Japan, hvis en licens til Softwaren købes, mens du opholder dig i Japan, Kina, Korea eller et andet land i Sydøstasien, hvor alle officielle sprog skrives med enten ideografisk skrift (f.eks. hanzi, kanji eller hanja), og/eller anden skrift baseret på eller med samme struktur som ideografisk skrift som f.eks. hangul eller kana; eller (c) England, hvis en licens til Softwaren købes, mens du opholder dig i et retsområde, der ikke er beskrevet ovenfor. Domstolene i henholdsvis Santa Clara County, Californien, hvor californisk ret er gældende, Tokyo District Court i Japan, hvor japansk ret er gældende, og kompetente domstole i London, England, hvor engelsk ret er gældende, skal have ikke-eksklusiv jurisdiktion i henseende til alle tvister vedrørende denne aftale. Nærværende aftale er hverken underlagt lovvalgsregler for noget retsområde eller de Forenende Nationers konvention om aftaler om internationale køb (CISG), hvis anvendelse udtrykkeligt er udelukket ved nærværende aftale.

11. Generelle bestemmelser. Hvis en del af denne aftale erklæres ugyldig eller ikke kan håndhæves, påvirker det ikke gyldigheden af den øvrige del af denne aftale, som fortsat er gyldig og kan håndhæves i henhold til dens vilkår. Denne aftale er uden præjudice i forhold til sådanne lovbestemte rettigheder, som en part, der handler som forbruger, måtte have. For forbrugere i eksempelvis New Zealand, der anskaffer Softwaren til personlig brug eller hjemmebrug (ikke i forretningsøjemed), er denne aftale underlagt "Consumer Guarantees Act". Denne aftale kan alene ændres ved skriftlig aftale underskrevet af en af Adobe dertil bemyndiget repræsentant.. Den engelske version af denne aftale vil være gældende ved fortolkning eller udlægning af denne aftale. Denne aftale udgør den samlede aftale mellem Adobe og dig i henseende til Softwaren, og den træder i stedet for enhver tidligere tilkendegivelse, diskussion, løfte, meddelelse eller annoncering vedrørende Softwaren.

12. Oplysning til slutbrugere i den amerikanske forvaltning.

12.1 Commercial Items. Softwaren og Dokumentationen er "Commercial Item(s)," som dette begreb er defineret i 48 C.F.R. Section 2.101, og består af "Commercial Computer Software" og "Commercial Computer Software Documentation," således som disse begreber er anvendt i 48 C.F.R. Section 12.212 eller 48 C.F.R. Section 227.7202, i det omfang, disse bestemmelser måtte finde anvendelse. I overensstemmelse med 48 C.F.R. Section 12.212 eller 48 C.F.R. Sections 227.7202-1 til 227.7202-4, i det omfang, disse bestemmelser måtte finde anvendelse, gives denne "Commercial Computer Software" og "Commercial Computer Software Documentation" i licens til slutbrugere i den amerikanske forvaltning (a) alene som "Commercial Items" og (b) alene med de rettigheder, der gives alle andre slutbrugere i medfør af denne aftales vilkår og betingelser. Der tages forbehold for ikke-offentliggjorte rettigheder i henhold til den i USA gældende ophavsretlovgivning. Adobe Systems Incorporated, 345 Park Avenue, San Jose, CA 95110-2704, USA.

12.2 Adobe Technologys licensudstedelse til den amerikanske forvaltning. Du er indforstået med at licens til Adobe Software erhvervet af den amerikanske forvaltning eller dennes underleverandører erhverves iht. praksis angivet i 48 C.F.R. Section 12.212 (for civile myndigheder) og 48 C.F.R. Sections 227-7202-1 og 227-7202-4 (for forsvarsministeriet). For så vidt angår slutbrugere i den amerikanske forvaltning, forpligter Adobe sig til at overholde alle love om ligeret, i det omfang disse måtte være relevante, bestemmelserne i Executive Order 11246, med senere ændringer, paragraf 402 i loven "Vietnam Era Veterans Readjustment Assistance Act" fra 1974 (38 USC 4212), og paragraf 503 i loven "Rehabilitation Act" fra 1973, med senere ændringer, og reglerne i 41 CFR Parts 60-1 til 60-60, 60-250, og 60-741. Reglen om positiv særbehandling og bestemmelserne i foregående afsnit udgør ved henvisning dertil en del af denne aftale.

13. Overholdelse af licensvilkår. Hvis du er en virksomhed, et selskab eller en organisation, accepterer du hermed, at du på anmodning fra Adobe eller dets bemyndigede repræsentant inden for tredive (30) dage vil dokumentere og bekræfte, at brugen af alt software fra Adobe på tidspunktet for henvendelsen er i overensstemmelse med dine gyldige licenser fra Adobe.

14. Specifikke bestemmelser og undtagelser. Nærværende afsnit indeholder særlige bestemmelser for bestemte produkter og komponenter i Softwaren samt begrænsede undtagelser til de ovenfor anførte vilkår og betingelser. I det omfang en bestemmelse i dette afsnit er i modstrid med andre vilkår og betingelser i denne aftale, vil dette afsnit have forrang for sådanne andre vilkår og betingelser.

14.1 Begrænset garanti for brugere bosiddende i Tyskland eller Østrig. Hvis du har erhvervet Softwaren i Tyskland eller Østrig, og du normalt er bosiddende i et af disse lande, gælder afsnit 6 ikke for dig. I stedet garanterer Adobe, at Softwaren leverer de funktionaliteter, der er angivet i Dokumentationen ("aftalte funktionaliteter") i den begrænsede garantiperiode efter modtagelsen af Softwaren, når den bruges sammen med den anbefalede hardwarekonfiguration. I dette afsnit betyder "begrænset garantiperiode" et (1) år, hvis der er tale om en erhvervsmæssig bruger, og to (2) år, hvis der ikke er tale om en erhvervsmæssig bruger. Ikke-væsentlige afvigelser fra de funktionaliteter, der er aftalt, udløser ingen garantirettigheder. DENNE BEGRÆNSEDE GARANTI GÆLDER IKKE SOFTWARE LEVERET TIL DIG UDEN BEREGNING, F.EKS. OPDATERINGER, "PRE-RELEASE"-KOPIER, PRØVEKOPIER, "STARTER", PRODUKTPRØVER OG "NOT FOR RESALE"-KOPIER (NFR) AF SOFTWAREN, ELLER FONTSOFTWARE KONVERTERET TIL ANDRE FORMATER, HJEMMESIDER, ONLINE-TJENESTER, CD-TJENESTER ELLER SOFTWARE, DER ER BLEVET ÆNDRET AF DIG, I DET OMFANG AT SÅDANNE ÆNDRINGER HAR MEDFØRT EN FEJL. For at gøre et garantikrav gældende i den begrænsede garantiperiode, skal du for egen regning returnere Softwaren med gyldig kvittering for købet til det sted, hvor du købte den. Hvis Softwarens funktionaliteter adskiller sig væsentligt fra de funktionaliteter, der er indgået aftale om, er Adobe berettiget til -- gennem afhjælpning og efter eget valg -- at reparere eller ombytte Softwaren. Hvis dette ikke løser problemet, er du berettiget til en reduktion i købsprisen (reduktion) eller til at annullere købsaftalen (ophævelse). Yderligere oplysninger om garanti fås ved henvendelse til Adobe Customer Support Department.

14.2 Ansvarsbegrænsning for brugere bosiddende i Tyskland eller Østrig.

14.2.1 Hvis du har anskaffet Softwaren i Tyskland eller Østrig, og du normalt er bosiddende i disse lande, gælder afsnit 8 ikke for dig. Under hensyntagen til bestemmelserne i afsnit 14.2.2 er Adobes og dets associerede enheders lovmæssige erstatningsansvar i stedet begrænset, som følger: (i) For så vidt angår erstatningskrav opstået på grund af et mindre uagtsomt brud på en væsentlig kontraktforpligtelse, er Adobe og dets associerede enheder udelukkende ansvarlig over for dig op til det erstatningsbeløb, der typisk kan forudsiges på tidspunktet for købsaftalen indgåelse, og (ii) Adobe og dets associerede enheder er ikke ansvarlig for erstatningskrav opstået på grund af et mindre uagtsomt brud på en ikke-væsentlig kontraktforpligtelse.

14.2.2 Ovennævnte ansvarsbegrænsning gælder ikke obligatoriske, lovbestemte ansvar, herunder særligt ikke ansvar under tysk lov om produktansvar, ansvar i forbindelse med indeståelsen for en specifik garanti eller ansvar for uagtsomme påførte personskader.

14.2.3 Du skal træffe alle rimelige forholdsregler for at undgå og begrænse skader. Særligt skal du sørge for at foretage sikkerhedskopiering af software og data på den Computer, der er genstand for bestemmelserne i denne aftale.

14.3 Yderligere betingelser for 'pre-release'-softwaren. Hvis Softwaren er en før-kommerciel udgivelse eller beta-software ('pre-release'-Software), gælder nærværende afsnit. Pre-release-Softwaren er en 'pre-release'-version og ikke et udtryk for det endelige produkt fra Adobe og kan indeholde fejl og andre problemer, som kan medføre systemfejl eller andre fejl samt tab af data. Adobe kan vælge aldrig at udgive Pre-release-Softwaren kommercielt. Hvis du modtog 'pre-release'-Softwaren i overensstemmelse med en separat skriflig aftale, f.eks "Adobe Systems Incorporated Serial Agreement for Unreleased Products", er brugen af Softwaren underlagt en sådan aftale. Du skal returnere eller ødelægge alle kopier af 'pre-release'-Softwaren, såfremt dette ønskes af Adobe, eller på tidspunktet for Adobes kommercielle udgivelse af sådan Software. DIN BRUG AF PRE-RELEASE-SOFTWARE SKER FOR DIN EGEN RISIKO. SE AFSNIT 7 og 8 VEDRØRENDE GARANTIANSVARSFRASKRIVELSER OG ANSVARSBEGRÆNSNINGER FOR PRE-RELEASE-SOFTWARE.

14.4 Andre betingelser for prøvekopier, produktprøver og 'Not For Resale'-kopier (NFR) af Softwaren. Hvis Softwaren er prøvekopi, produktprøve eller en 'Not For Resale'-software ('Prøvekopier af Software'), finder følgende afsnit anvendelse. Prøvekopier af Softwaren kan indeholde begrænset funktionalitet og må kun bruges til demonstrations- og evalueringsformål og ikke i kommercielle sammenhænge. DIN BRUG AF PRØVEKOPIER AF SOFTWAREN SKER FOR DIN EGEN RISIKO. SE AFSNIT 7 og 8 VEDRØRENDE GARANTIANSVARSFRASKRIVELSE OG ANSVARSBEGRÆNSNINGER FOR PRØVEKOPIER AF SOFTWAREN.

14.5 Tidsbegrænset Software. Hvis Softwaren er en tidsbegrænset version, vil den ophøre med at virke efter en angivet tidsperiode eller efter et bestemt antal opstarter efter at installationen er foretaget. Den i medfør af denne aftale tildelte licens vil ophøre efter udløbet af en sådan tidsperiode eller efter et sådan antal opstarter, medmindre Adobe har forlænget licensen i forbindelse med dit køb af en fuldstændig licens fra detailhandelen. ADGANG TIL FILER ELLER ANDET OUTPUT SKABT MED SÅDAN SOFTWARE ELLER PRODUKTER ASSOCIEREDE MED SÅDAN SOFTWARE SKER UDELUKKENDE FOR DIN EGEN RISIKO.

14.6 Undervisningssoftware. Hvis den Software, der leveres med nærværende aftale, er et Educational Software Product (software produceret og distribueret alene til brug for undervisningsslutbrugere), må du ikke bruge Softwaren, medmindre du er undervisningsslutbruger. Besøg http://www.adobe.com/education/purchasing for at få at vide, om du opfylder betingelserne. Hvis du vil have oplysninger om forhandlere af Adobe Authorized Academic i dit område, skal du besøge http://www.adobe.com/store og se under Buying Adobe Products Worldwide (forhandling af Adobe produkter på verdensplan).

14.7 Fontsoftware. Hvis Softwaren indeholder fontsoftware.

14.7.1 Du er berettiget til at bruge fontsoftwaren sammen med Softwaren på Computere som beskrevet i afsnit 2 og udskrive fontsoftwaren på en hvilken som helst output-enhed forbundet til disse Computere.

14.7.2 Hvis det Tilladte Antal Computere er fem eller færre, er du berettiget til at downloade fontsoftwaren til hukommelsen (hard disk eller RAM) i én output-enhed forbundet til mindst én af disse Computere, med det formål at have sådan fontsoftware gemt i output-enheden, og i yderligere én sådan output-enhed for hver gang det Tilladte Antal Computere forhøjes med fem(5).

14.7.3 Du er berettiget til at tage en kopi af den/de font(e) du har brugt til en særlig fil, til en kommerciel printer- eller andet servicebureau, og sådan servicebureau er berettiget til at bruge fonten(e) til at behandle din fil, forudsat at sådan servicebureau har en gyldig licens til at bruge den pågældende fontsoftware.

14.7.4 Du er berettiget til at konvertere og installere fontsoftwaren til et andet format til brug i forbindelse med andre operativsystemer, på følgende betingelser: En computer på hviklken den konverterede fontsoftware bruges eller installeres vil blive betragtet som en af dine Tilladte Antal Computere. Brug af den fontsoftware du har konverteret vil ske i overensstemmelse med alle vilkår og betingelser i denne aftale. Sådan konverteret fontsoftware må kun bruges i forbindelse med din egen sædvanlige interne virksomhed eller personlig brug og må ikke distribueres eller overdrages, uanset formålet, medmindre dette sker i overensstemmelse med afsnit 4.4 i denne aftale.

14.7.5 Du er berettiget til at integrere ("embed") kopier af fontsoftwaren i dine elektroniske dokumenter med det formål at udskrive og vise/se dokumentet på skærmen. Hvis den fontsoftware, som du integrerer, er klassificeret som "licensed for editable embedding" (licens til redigerbar integrering) på Adobes website http://www.adobe.com/type/browser/legal/embeddingeula.html , er du også berettiget til at integrere kopier af denne fontsoftware med det yderligere formål at redigere dine elektroniske dokumenter. Ingen andre rettigheder til integrering er underforstået eller tilladt i henhold til denne aftale.

14.8 Online-tjenester

14.8.1 Softwaren kan være afhængig af eller lette din adgang til hjemmesider drevet af Adobe eller dets associerede enheder eller tredjemand, der tilbyder varer, information, software og tjenester (f.eks. Adobe Stock Photos service) ("Online-tjenester"). Din adgang til og brug af hjemmesider eller online-tjenester er underlagt de vilkår, betingelser, ansvarsfraskrivelser og meddelelser, der findes på sådanne hjemmesider eller på anden måde er relateret til sådanne tjenester, f.eks. Betingelser for Brug, der findes på http://www.adobe.com/dk/misc/copyright.html . Adobe kan til enhver tid og uden nærmere begrundelse, modificere eller afbryde adgangen til hjemmesider og Online-tjenester.

14.8.2 Adobe kontrollerer ikke, indestår ikke for eller accepterer ikke ansvar for hjemmesider drevet af tredjemand eller online-tjenester udbudt af tredjemand. Enhver transaktion mellem dig og tredjemand i tilknytning til en hjemmeside eller Online-tjeneste, herunder levering af og betaling for varer og tjenesteydelser samt andre vilkår, betingelser, garantier eller indeståelser associeret med sådan transaktion, vedrører alene og er alene indgået mellem dig og sådan tredjemand.

14.8.3 BORTSET FRA HVOR DET ER UDTRYKKELIGT AFTALT MED ADOBE ELLER DETS ASSOCIEREDE ENHEDER ELLER MED TREDJEMAND I EN SEPARAT AFTALE, SKER DIN BRUG AF HJEMMESIDER OG ONLINE-TJENESTER FOR DIN EGEN RISIKO OG UNDERGIVET DEN GARANTI OG DE ANSVARSBEGRÆNSNINGER, DER FREMGÅR AF AFSNIT 7 OG 8.

14.9 After Effects Professional Render Engine. Hvis Softwaren indeholder den fulde version af Adobe After Effects Professional, er du berettiget til at installere et ubegrænset antal Render Engines på Computere i dit Interne Netværk, som omfatter mindst én Computer, på hvilken den fulde version af Adobe After Effects Professional software er installeret. Udtrykket "Render Engine" betyder en installerbar del af Softwaren, der muliggør præsentation af After Effects projekter, men som ikke kan bruges til at skabe eller ændre i projekterne, og som ikke inkluderer den komplette After Effects brugergrænseflade.

14.10 Version Cue Software. Hvis Softwaren indeholder Adobe Creative Suite software og Version Cue softwarekomponenterne, er du berettiget til - som et alternativ til at installere og bruge en enkelt kopi af Version Cue Server komponenten sammen med de andre Software komponenter som tilladt i medfør af afsnit 2.1 - at installere Version Cue Server komponenten på én filserver i dit Interne Netværk og gøre den tilgængelig for computere på det Interne Netværk, så længe dit Interne Netværk omfatter mindst én computer, på hvilken Adobe Creative Suite software er installeret. Hvis du er beskæftiget med levering af kreative serviceydelser, kan du give kunder uden for dit Interne Netværk adgang til Version Cue Server, så længe alle følgende kriterier er opfyldt:

(1) Du må kun give adgang til dem af dine kunder, til hvem du leverer en større kreativ ydelse, f.eks. reklame, PR, grafisk design osv.,

(2) Du må kun give adgang med det formål at gøre det muligt for dine kunder at deltage i, samarbejde om og bidrage til kreative projekter, som du er involveret i på deres vegne,

(3) Du må ikke opkræve betaling for adgang til eller brug af Version Cue Server,

(4) Du må ikke give adgang til Version Cue Server til formål, der ikke specifikt er angivet heri, eller til formål, der ikke har forbindelse med den kreative ydelse, du leverer, f.eks. til styring af kundens egne projekter,

(5) Dine kunder må ikke downloade kopier af Version Cue Server, og

(6) Du overholder alle andre vilkår og betingelser i denne aftale.

Ingen anden netværksbrug er tilladt, herunder, men ikke begrænset til Internet eller netbaserede arbejdsgrupper eller tjenester.

14.11 Certificerede Dokumenter. Hvis Softwaren tillader dig at forfatte eller validere Certified Documents, finder nærværende afsnit anvendelse.

14.11.1 Certificerede dokumenter og CD-tjenester. Et "Certificeret Dokument" eller en "CD" er en pdf-fil, der er signeret med en digital signatur ved at benytte (a) faciliteterne på Software-CD'en, (b) et certifikat og (c) en "privat" krypteringsnøgle, der modsvarer certifikatets "offentlige" nøgle. Bekræftelse af en CD kræver, at du anskaffer et certifikat fra en autoriseret CD-tjenesteudbyder. En "CD-tjenesteudbyder" er en uafhængig leverandør af tredjepartstjenester, der er opført på http://www.adobe.com/security/partners_cds.html . Valideringen af en CD kræver CD-tjenester fra den CD-tjenesteudbyder, der har udstedt certifikatet. "CD-tjenester" er tjenester, der leveres af CD-tjenesteudbydere, herunder, men ikke begrænset til (a) certifikater udstedt af sådanne CD-tjenesteudbydere til brug sammen med Softwarens CD-faciliteter, (b) tjenester med relation til udstedelse af certifikater og (c) andre tjenester med relation til certifikater, herunder, men ikke begrænset til verificeringstjenester.

14.11.2 CD-tjenesteudbydere. Selvom Softwaren indeholder CD bekræftelse og -valideringsfaciliteter, leverer Adobe ikke de nødvendige CD-tjenester, der er nødvendige for at bruge disse faciliteter. Køb af, tilgængelighed af og ansvar for CD-tjenesterne er et forhold mellem dig og CD-tjenesteudbyderen. Gennemgå og accepter den gældende Udstedererklæring og denne aftale, inden du stoler på en CD, eventuelle digitale signaturer, der bruges i den forbindelse og/eller alle relaterede CD-tjenester. "Udstedererklæring" er de vilkår og betingelser, hvorunder CD-tjenesteudbyderen tilbyder CD-tjenester (se hyperlinkene på http://www.adobe.com/security/partners_cds.html ), inklusive eksempelvis abonnementsaftaler, aftaler med den part, der skal have tillid, regler og praksis for certifikater samt afsnit 14.11 i denne aftale. Ved at validere en CD ved hjælp af CD-tjenester, anerkender du og er indforstået med, at (a) certifikatet, der bruges til at signere en CD med et digital signatur, muligvis er tilbagekaldt på verificeringstidspunktet, hvilket betyder, at en digital signatur på en CD kan fremstå som gyldig, selvom den i virkeligheden ikke er det, (b) en CD's sikkerhed eller integritet muligvis er kompromitteret på grund af handlinger eller udeladelser fra den, der har signeret CD'en, den gældende CD-tjenesteudbyder eller anden tredjepart, og (c) du skal læse og forstå den gældende Udstedererklæring, som du er bundet af.

14.11.3 Garantifraskrivelser og ansvarsbegrænsning. CD-tjenesteudbydere tilbyder alene CD-tjenester i henhold til den gældende Udstedererklæring. DIN BRUG AF CD-TJENESTER SKER FOR DIN EGEN REGNING, MEDMINDRE ANDET ER ANGIVET I EN UDSTEDERERKLÆRING. SE AFSNIT 7 OG 8 FOR GARANTIANSVARSFRASKRIVELSER OG ANSVARSBEGRÆNSNINGER, FOR CD-TJENESTER.

14.11.4 Skadesløsholdelse. Du er indforstået med at holde Adobe og den pågældende CD-tjenesteudbyder (medmindre andet udtrykkeligt er angivet i Udstedererklæringen) skadesløs, hvad angår ethvert form for ansvar, tab, retshandlinger, erstatninger eller krav (herunder alle rimelige udgifter, omkostninger og advokatsalærer), som måtte opstå i forbindelse med brugen af eller tilliden til enhver CD-tjeneste, herunder, men ikke begrænset til (a) tillid til et udløbet eller tilbagekaldt certifikat; (b) urigtig verificering af et certifikat; (c) brug af et certifikat på måder, der ikke er tilladt i henhold til den relevante Udstedererklæring, denne aftale eller gældende lov; (d) undladelse af at udvise rimelig dømmekraft i situationer, hvor der stoles på CD-tjenesterne; eller (e) undladelse af at gennemføre nogen af forpligtelserne, som er påkrævet i henhold til den gældende Udstedererklæring.

14.11.5 Tredjepartbegunstigede. Du er indforstået med, at enhver CD-tjenesteudbyder, du anvender, er tredjepartbegunstiget, hvad angår nærværende afsnit i denne aftale, og at den pågældende CD-tjenesteudbyder er berettiget til på egne vegne at håndhæve sådanne betingelser, som var den pågældende CD-tjenesteudbyder Adobe.

14.12 Acrobat Professional Feature.

14.12.1 Definitioner.

14.12.1.1 “Deployere” betyder at levere eller på anden måde, direkte eller indirekte, gøre et Udvidet Dokument tilgængeligt for en eller flere modtagere.

14.12.1.2 ”Udvidet Dokument” betyder en PDF-fil, der er manipuleret af Acrobat Professional Software for at gøre det muligt at gemme dokumenter med udfyldte PDF-formularer lokalt.

14.12.2 Hvis Softwaren inkluderer Acrobat Professional, indeholder Softwaren aktiveringsteknologi, der tillader dig at udstyre PDF-dokumenter med visse egenskaber gennem brug af en digital signatur, der er indeholdt i Softwaren ("Nøgle"). Du accepterer ikke at tilgå, prøve på at få adgang til, kontrollere, ødelægge, fjerne, bruge eller distribuere Nøglen uanset formål.

14.12.3 For så vidt angår et unikt Udvidet Dokument er du berettiget til enten at (a) deployere det Udvidede Dokument til et ubegrænset antal unikke modtagere, men begrænset til at udtrække information i mere end 500 unikke tilfælde, hvor et Udvidet Dokument indeholder udfyldte formfelter, eller (b) deployere det Udvidede Dokument til højst 500 unikke modtagere uden begrænsning af det antal gange du må udtrække information fra et Udvidet Dokument, der returneres til dig i udfyldt stand af modtagerne. Selv om du erhverver yderligere licenser til at bruge Acrobat Professional, udvides ovennævnte grænser ikke (ovennævnte grænser er det samlede antal grænser, uanset hvor mange yderligere licenser til at bruge Acrobat Professional, du har erhvervet), uanset om andet måtte være anført i aftalen.

14.13 Acrobat 3D Capture Utility. Hvis Acrobat 3D Capture Utility indgår i Softwaren, er du, ud over at installere Softwaren som tilladt i henhold til afsnit 2 ovenfor, berettiget til at installere hjælpeprogrammet på en enkelt Unix Computer.

14.14 FlashPaper Printer. Uanset om andet er anført i nærværende aftale, er du ikke berettiget til at (a) installere FlashPaper Printer på en server med flerbruger adgang eller brug, eller (b) ændre eller ombytte FlashPaper Printer brugergrænsefladen, der viser FlashPaper dokumenter.

14.15 Flash Player. Dine rettigheder til at bruge Flash player, projector, standalone player, plug-in eller ActiveX kontrol, der leveres som del af Softwaren, er udelukkende som anført i følgende link, http://www.adobe.com/products/eula/tools/flashplayer_usage.html . Medmindre andet fremgår heraf, har du ikke rettigheder til at bruge eller distribuere softwaren.

14.16 Flash, Professional Edition. Ud over den computer, hvorpå du installerer og bruger Flash, Professional Edition, må du installere og bruge Flash Video Encoder, der leveres sammen med kopien af Flash Professional software på en anden computer, der er adskilt fra den computer, hvor du har installeret og brugt kopien af Flash Professional Software, forudsat at (a) Flash Video Encoder udelukkende bruges i forbindelse med indhold, du skaber ved brug af Flash Professional software, og (b) Flash Video Encoder ikke installeres og bruges efter det tidspunkt, hvor du ikke længere er den primære bruger af den primære computer, hvorpå kopien af Flash Professional software er installeret.

14.17 Contribute Publishing Services. I henhold til softwareslutbrugerlicensaftalen for Contribute Publishing Services må du ikke oprette forbindelse til Contribute Publishing Services softwaren, medmindre du har købt en licens til at oprette forbindelse til Contribute Publishing Services softwaren til alle personer, der skal kunne oprette forbindelse til Contribute Publishing Services software, idet Trial Versions af Adobe Contribute software dog gerne må installeres og forbindes til Contribute Publishing Services software i overensstemmelse med softwareslutbrugerlicensaftalen for Contribute Publishing Services.

14.18 ColdFusion Report Builder. Du må installere og bruge Softwaren på så mange enkelte computere, som du har behov for. Du må kun bruge og/eller læse outputfilen, der er genereret fra Softwaren sammen med eller på ColdFusion software. Du må ikke dekryptere eller foretage reverse engineering af outputfiler, der er genereret fra Softwaren.

14.19 Adobe Presenter. Hvis Adobe Presenter indgår i Softwaren, er du indforstået med, at hvis du installerer eller bruger Adobe Acrobat Connect Add-in i forbindelse med brug af Softwaren, må du kun installere og bruge Acrobat Connect Add-in på en PC desktop computer og ikke på andre produkter, herunder men ikke begrænset til internetapparater, set top bokse, mobiltelefoner eller web-pad apparater. Yderligere må den del af Softwaren, der er integreret i en præsentation, information eller et indhold genereret ved brug af Softwaren (”Adobe Presenter Run-Time”) kun bruges sammen med den præsentation, information eller det indhold, hvori den er integreret. Du må ikke bruge, og du skal formå alle licenshavere af en sådan præsentation, information eller indhold til ikke at bruge Adobe Presenter Run-Time andet end som integreret i præsentationen, informationen eller indholdet. Herudover må du ikke, og skal formå alle licenshavere af en sådan præsentation, information eller indhold til ikke at ændre, foretage reverse engineering eller adskille Adobe Presenter Run-Time.

14.20 AVC DISTRIBUTION. Følgende bestemmelse gælder for Software, der indeholder AVC import- og eksportfunktionalitet: DETTE PRODUKT ER GIVET I LICENS I HENHOLD TIL AVC PATENT PORTFOLIO LICENSE TIL EN FORBRUGERS PERSONLIGE OG IKKE-KOMMERCIELLE BRUG TIL (i) KODNING AF VIDEO I OVERENSSTEMMELSE MED AVC STANDARD ("AVC VIDEO") OG/ELLER (ii) AFKODNING AF AVC VIDEO, DER ER BLEVET KODET AF EN FORBRUGER I FORBINDELSE MED EN PERSONLIG OG IKKE-KOMMERCIEL AKTIVITET OG/ELLER ER LEVERET AF EN VIDEOUDBYDER I OVERENSSTEMMELSE MED EN LICENS FRA AVC VIDEO. DER ER IKKE GIVET NOGEN LICENS, HVERKEN DIREKTE ELLER INDIREKTE, TIL NOGEN ANDEN BRUG. YDERLIGERE OPLYSNINGER KAN FÅS HOS MPEG LA, L.L.C., SE http://www.mpegla.com .

14.21 MPEG-2 DISTRIBUTION. Følgende bestemmelse gælder for Software, der indeholder MPEG-2 import- og eksportfunktionalitet: BRUG AF DETTE PRODUKT TIL ANDET END EN FORBRUGERS PERSONLIGE BRUG PÅ EN MÅDE, DER OPFYLDER MPEG-2 STANDARD FOR KODNING AF VIDEOINFORMATION TIL PAKKEDE MEDIER ER UDTRYKKELIGT FORBUDT UDEN EN LICENS FOR I HENHOLD TIL GÆLDENDE PATENTER I MPEG-2 PATENT PORTFOLIO, HVILKEN LICENS FÅS HOS MPEG LA, L.L.C. 250 STEELE STREET, SUITE 300 DENVER, COLORADO 80206.

14.22 Distribution af MP3 eller MP3PRO indhold. Følgende bestemmelse gælder for Software, der indeholder MP3 eller MP3Pro import- og/eller eksportfunktionalitet. Levering af Softwaren giver ikke en licens eller underforstået ret til at bruge MP3 lydindhold eller mp3PRO lydindhold i profitorienteret udsendelse (ved jorden, pr. satellit, kabel og/eller andet medie), udsendelse/streaming (via internettet, intranet og/eller andre netværker), andre distributionssystemer til elektronisk indhold (pay-audio eller audio-on-demand og lignende) eller på fysiske medier (compact discs, digital versatile discs, chips, hard drives, memory cards og lignende). Der kræves en uafhængig licens til en sådan anvendelse. Yderligere oplysninger kan findes på http://mp3licensing.com .

Hvis du har spørgsmål vedrørende denne aftale, eller hvis du ønsker at anmode Adobe om oplysninger, bedes du venligst bruge adressen og kontaktinformationen, der er inkluderet i dette produkt, til at kontakte det Adobe-kontor, der betjener dit retsområde.

Adobe, Acrobat, After Effects, ColdFusion, Contribute, Flash, FlashPaper og Version Cue er enten et registreret varemærke eller et varemærke tilhørende Adobe Systems Incorporated i USA og/eller andre lande. Alle andre varemærker tilhører deres respektive ejere.

Gen_WWCombined-da_DK-20060817_1651