ADOBE

Ohjelmiston käyttöoikeussopimus

TIEDOKSI KÄYTTÄJÄLLE: TÄMÄ SOPIMUS ON LUETTAVA HUOLELLISESTI. KOPIOIMALLA TAI ASENTAMALLA OHJELMISTON TAI SEN OSAN TAI KÄYTTÄMÄLLÄ OHJELMISTOA TAI JOTAKIN SEN OSAA KÄYTTÄJÄ HYVÄKSYY KAIKKI TÄMÄN SOPIMUKSEN SISÄLTÄMÄT EHDOT, MUKAAN LUKIEN ERITYISESTI SEURAAVAT RAJOITUKSET: KÄYTTÖÄ (KOHTA 2), SIIRRETTÄVYYTTÄ (KOHTA 4), TAKUUTA (KOHDAT 6 JA 7), KORVAUSVASTUUTA (KOHTA 8) SEKÄ KOHDASSA 14 MÄÄRITELTYJÄ SÄÄNNÖKSIÄ JA POIKKEUKSIA KOSKEVAT RAJOITUKSET. KÄYTTÄJÄ HYVÄKSYY, ETTÄ TÄMÄ SOPIMUS ON KUIN MIKÄ TAHANSA KÄYTTÄJÄN NEUVOTTELEMA KIRJALLINEN SOPIMUS, JONKA KÄYTTÄJÄ ALLEKIRJOITTAA. TÄMÄ SOPIMUS VOIDAAN PANNA TÄYTÄNTÖÖN KÄYTTÄJÄÄ JA MITÄ TAHANSA OIKEUSHENKILÖÄ VASTAAN, JOKA ON HANKKINUT OHJELMISTON JA JONKA PUOLESTA OHJELMISTOA KÄYTETÄÄN, ESIMERKIKSI KÄYTTÄJÄN TYÖNANTAJAA VASTAAN. MIKÄLI KÄYTTÄJÄ EI HYVÄKSY TÄMÄN SOPIMUKSEN EHTOJA, OHJELMISTOA EI SAA KÄYTTÄÄ. EHDOT JA RAJOITUKSET OHJELMISTON PALAUTTAMISELLE TAKAISINMAKSUA VARTEN LÖYTYVÄT OSOITTEESTA http://www.adobe.com/fi/support .

KÄYTTÄJÄLLÄ VOI OLLA MUU KIRJALLINEN SOPIMUS SUORAAN ADOBEN KANSSA (ESIM. MÄÄRÄLISENSSISOPIMUS), JOKA TÄYDENTÄÄ TÄTÄ SOPIMUSTA TAI SYRJÄYTTÄÄ TÄMÄN SOPIMUKSEN OSITTAIN TAI KOKONAAN.

ADOBE JA SEN TOIMITTAJAT OMISTAVAT KAIKKI OHJELMISTOON LIITTYVÄT IMMATERIAALIOIKEUDET. OHJELMISTOA EI MYYDÄ, VAAN OHJELMISTOON MYÖNNETÄÄN AINOASTAAN KÄYTTÖOIKEUS. ADOBE SALLII OHJELMISTON KOPIOINNIN, LATAAMISEN, ASENTAMISEN, KÄYTÖN TAI MUUN OHJELMISTON IMMATERIAALIOIKEUKSIEN JA TOIMINTOJEN HYÖDYNTÄMISEN VAIN TÄMÄN SOPIMUKSEN EHTOJEN MUKAISESTI. JOIHINKIN ADOBEN JA MUIDEN OSAPUOLTEN MATERIAALEIHIN JA PALVELUIHIN, JOTKA SISÄLTYVÄT OHJELMISTOON TAI JOITA VOI KÄYTTÄÄ OHJELMISTON KAUTTA, SAATTAA LIITTYÄ MUITA EHTOJA, JOTKA TAVALLISESTI LÖYTYVÄT ERILLISISTÄ KÄYTTÖOIKEUSSOPIMUKSISTA, KYSEISTEN MATERIAALIEN JA PALVELUIDEN YHTEYDESSÄ OLEVISTA KÄYTTÖEHDOISTA TAI "LUE MINUT" -TIEDOSTOISTA TAIKKA OSOITTEESTA http://www.adobe.com/go/thirdparty .

OHJELMISTO VOI SISÄLTÄÄ TUOTEAKTIVOINTI- TAI MUITA OMINAISUUKSIA, JOTKA ON SUUNNITELTU ESTÄMÄÄN OIKEUDETONTA KÄYTTÖÄ JA KOPIOINTIA, SEKÄ KÄYTTÖOIKEUKSIEN HALLINNOINTIA HELPOTTAVAN TEKNOLOGIAN KÄYTTÖÄ. TÄLLAINEN TEKNOLOGIA VOI ESTÄÄ OHJELMISTON KÄYTÖN, MIKÄLI KÄYTTÄJÄ EI NOUDATA OHJELMISTOSSA JA DOKUMENTAATIOSSA KUVATTUA AKTIVOINTI-, ASENNUS- JA/TAI KÄYTTÖOIKEUKSIEN HALLINNOINTIPROSESSIA. LISÄTIETOJA TUOTEAKTIVOINNISTA JA KÄYTTÖOIKEUKSIEN HALLINNASTA LÖYTYY OSOITTEESTA http://www.adobe.com/fi/support .

1. Määritelmät.

"Adobe" tarkoittaa Adobe Systems Incorporated -nimistä delawarelaista osakeyhtiötä (osoite: 345 Park Avenue, San Jose, California 95110), mikäli tämän sopimuksen kohta 10 (a) tulee sovellettavaksi; muussa tapauksessa se tarkoittaa Irlannin lainsäädännön alaista Adobe Systems Software Ireland Limited -nimistä yhtiötä (osoite: Unit 3100, Lake Drive, City West Campus, Saggart D24, Republic of Ireland), joka on Adobe Systems Incorporated -yhtiön tytäryhtiö ja käyttöoikeudenhaltija.

“Adobe Runtime” tarkoittaa Ohjelmiston sitä osaa, jota Loppukäyttäjän Tuotteen toimiminen yhdessä laitteen kanssa, johon Ohjelmistoa itseään ei ole asennettu, edellyttää.

"Tietokone" tarkoittaa tietokonelaitetta, joka hyväksyy tietoa digitaalisessa tai sitä vastaavassa muodossa ja käsittelee tätä tietoa sille annettujen ohjeiden mukaisesti tietyn tuloksen aikaansaamiseksi.

“Loppukäyttäjän Tuote” tarkoittaa käyttäjän luomaa Tulostustiedostoa, joka sisältää Adobe Runtimen. Loppukäyttäjän Tuotteita ovat esimerkiksi kurssiaineistot, presentaatiot, demotiedostot, interaktiiviset multimedia-aineistot, interaktiiviset viihdetuotteet ja vastaavat.

"Sisäinen tietoverkko" tarkoittaa yksityistä tietoverkkoa, johon on pääsy ainoastaan tietyn yhtiön tai vastaavan liiketoimintayksikön työntekijöillä ja yksittäisillä sopimuskumppaneilla (kuten tilapäisillä työntekijöillä). Sisäinen tietoverkko ei käsitä Internetin osia tai muuta yleisölle avointa verkkoyhteisöä, kuten jäsenyyteen tai tilaukseen perustuvat ryhmät, yhdistykset ja vastaavat organisaatiot.

“Tulostustiedosto” tarkoittaa käyttäjän Ohjelmiston avulla luomaa tulostustiedostoa.

"Sallittu lukumäärä" tarkoittaa yhtä (1), mikäli voimassa oleva Adoben myöntämä käyttöoikeus (esimerkiksi määrälisenssi) ei toisin määrää.

"Ohjelmisto" tarkoittaa (a) kaikkea tämän sopimuksen yhteydessä toimitettua tietoa, mukaan lukien rajoituksetta (i) Adoben tai jonkin muun osapuolen ohjelmistotiedostot ja tietokoneisiin liittyvät tiedot, (ii) näyte- ja varusvalokuvat ja muut kuvat, äänitiedostot, Clip Art -kuvat, ja muut taiteelliset tuotokset, jotka kuuluvat Adobe-ohjelmistoihin ja joita ei ole hankittu Adobelta tai muulta osapuolelta jonkin erillispalvelun kautta ("Sisältötiedostot"), (iii) kirjalliset selittävät materiaalit ja tiedostot ("Dokumentaatio") ja (iv) fontit; sekä (b) kaikkea mainitun tiedon muokattuja versioita ja kopioita, parannuksia, päivityksiä ja lisäyksiä (yhteisesti "Päivitykset"), jotka Adobe on toimittanut käyttäjälle milloin tahansa, siinä laajuudessa kuin ei ole erillisellä sopimuksella sovittu.

2. Ohjelmiston käyttöoikeus. Mikäli käyttäjä on hankkinut Ohjelmiston Adobelta tai joltain sen valtuuttamalta käyttöoikeudenhaltijalta ja mikäli käyttäjä noudattaa tämän sopimuksen ehtoja, Adobe myöntää käyttäjälle ei-yksinomaisen oikeuden käyttää Ohjelmistoa dokumentaatiossa kuvatulla tavalla ja dokumentaatiossa kuvattuihin tarkoituksiin jäljempänä todetuin tavoin. Määrättyjen tuotteiden ja komponenttien, kuten fonttiohjelmisto, Acrobat, After Effects, Adobe Presenter, ColdFusion, Contribute, Flash ja Flash Player sekä Version Cue, käyttöön liittyvistä erityisistä ehdoista on kerrottu tarkemmin kohdassa 14.

2.1 Yleinen käyttö. Käyttäjä voi asentaa Ohjelmiston yhden kopion enintään Sallitun lukumäärän verran Ohjelmiston kanssa yhteensopiviin Tietokoneisiin ja käyttää tätä kopiota Tietokoneiden Sallitun lukumäärän rajoissa; tai

2.2 Palvelinsijoitus. Käyttäjä voi asentaa Sallitun lukumäärän Ohjelmiston kopioita Sisäisessä tietoverkossa olevaan Sallittuun lukumäärään Tiedostopalvelimia, josta Ohjelmisto ladataan ja asennetaan muihin samaan Sisäiseen tietoverkkoon kytkettyihin Tietokoneisiin Sallitun lukumäärän rajoissa; tai

2.3 Palvelinkäyttö. Käyttäjä voi asentaa Sallitun lukumäärän Ohjelmiston kopioita Sisäisessä tietoverkossa olevaan Sallittuun lukumäärään Tiedostopalvelimia ainoastaan yksittäisen henkilön toimeenpanemana saman Sisäisen tietoverkon tietokoneelta käsin komentojen, tietojen syötön tai ohjeiden (esimerkiksi komentotiedostojen) avulla Ohjelmiston käyttöä varten. Tällaisen Tiedostopalvelimella olevan Ohjelmiston sallittujen käyttäjien kokonaismäärä (joka ei tarkoita samaa kuin yhtäaikaisten käyttäjien määrä) ei saa ylittää Sallittua lukumäärää. Muunlainen verkkoasennus tai käyttö ei ole sallittua (joko suoraan tai komentojen, tietojen syötön tai ohjeiden avulla) mukaan lukien rajoituksetta: (i) Sisäiseen tietoverkkoon kuulumattomalta tietokoneelta käsin tai tällaiselle tietokoneelle, (ii) verkkosivustolla ylläpidettyjen työryhmien tai palvelujen mahdollistaminen yleiseen käyttöön, (iii) käyttö, koneelle lataaminen, kopioiminen tai muu Ohjelmiston toiminnallisuuden hyödyntäminen, ellei Adobe ole myöntänyt voimassa olevaa käyttöoikeutta Ohjelmiston käyttöön, (iv) osana järjestelmää, asiankäsittelyä tai palvelua, joka on useamman käyttäjän kuin Sallitun lukumäärän mukaisen määrän käytettävissä, tai (v) sellaisia toimintoja varten, jota yksittäinen käyttäjä ei ole toimeenpannut (esim. sähköisesti syötetyn sisällön määrältään huomattavaa automatisoitua palvelinprosessointia, ja

2.4 Käyttö Kannettavassa Tietokoneessa tai Kotitietokoneessa. Ottaen huomioon jäljempänä kohdassa 2.5 mainitut tärkeät rajoitukset, sen Tietokoneen ensisijainen käyttäjä (”Ensisijainen käyttäjä”), johon Ohjelmisto on asennettu, voi asentaa toisen kopion Ohjelmistosta yksinomaiseen käyttöönsä kannettavalla tietokoneella tai kotitietokoneellaan edellyttäen, että kannettavalla tietokoneella tai kotitietokoneella olevaa Ohjelmistoa ei käytetä yhtä aikaa ensisijaisella Tietokoneella olevan Ohjelmiston kanssa. Käyttäjä saattaa joutua ottamaan yhteyttä Adobeen voidakseen valmistaa toisen kopion.

2.5 Määrälisenssinhaltijoiden toimesta tapahtuvalle toissijaiselle käytölle asetetut rajoitukset. Mikäli joku muu käyttöoikeudenhaltija kuin opetuskäyttöä koskeva määrälisenssinhaltija on hankkinut Ohjelmiston Adoben määrälisenssiohjelman (nykyiseltä nimeltään Adobe Open Options -ohjelma) nojalla, kohdan 2.4 mukaisesti valmistettua Ohjelmistokopiota on käytettävä ainoastaan kyseisen määrälisenssinhaltijan hyväksi ja tämän liiketoimintatarkoituksiin. Lisätietoja määrälisenssinhaltijan toimesta tapahtuvasta toissijaisesta käytöstä löytyy Adoben verkkosivustolta http://www.adobe.com/fi/aboutadobe/openoptions .

2.6 Varmuuskopiointi. Käyttäjä voi tehdä Ohjelmistosta kohtuullisen määrän varmuuskopioita edellyttäen että näitä varmuuskopioita ei asenneta tai käytetä muuhun kuin arkistointitarkoitukseen.

2.7 Runtime-levitys. Käyttäjä saa tehdä kopioita Loppukäyttäjän Tuotteesta ja siihen liittyvästä Adobe Runtimesta sekä levittää näitä kopioita edellyttäen kuitenkin, että (a) Adobe Runtimea ei saa levittää tai käyttää muutoin kuin yhtenä kokonaisuutena Tulostustiedoston kanssa osana Loppukäyttäjän Tuotetta, ja (b) käyttäjä huolehtii siitä, että kukin Adobe Runtimen vastaanottanut kolmas osapuoli hyväksyy, että mitään Adobe Runtimen omistus- tai vastaavaa oikeutta ei siirretä ja että Loppukäyttäjän Tuotteen, Adobe Runtime mukaan lukien, valmistustapaa ei saa tutkia perusteellisesti tai purkaa osiin. Käyttäjä ei saa edellä mainitun lisäksi levittää Loppukäyttäjän Tuotetta kurssiaineiston, presentaatioiden, interaktiivisten multimedia-aineistojen, interaktiivisten viihdetuotteiden ja muiden näitä vastaavien toistamiseksi.

2.8 Sisältötiedostot. Mikäli Sisältötiedostoihin liittyvät "Lue minut"-tiedostot eivät sisällä näiden tiedostojen käyttöä koskevia erityisiä oikeuksia tai rajoituksia, käyttäjä voi tuoda näyttöön, muokata, jäljentää ja levittää edelleen kaikkia Sisältötiedostoja. Käyttäjä ei kuitenkaan saa levittää Sisältötiedostoja erillisinä (toisin sanoen siten, että Sisältötiedostot muodostavat levitettävän tuotteen tärkeimmän osan). Sisältötiedostoja ei saa käyttää herjaavan, loukkaavan, vilpillisen, epäsiveellisen tai pornografisen materiaalin tai jonkin kolmannen osapuolen immateriaalioikeuksia loukkaavan materiaalin tuottamiseen tai muutoin lainvastaisella tavalla. Käyttäjä ei voi vaatia tavaramerkkioikeuksia Sisältötiedostoihin tai niistä johdettuihin tuotoksiin. Sisältötiedostot eivät sisällä Adobe-ohjelmistoon kuulumattomia varusvalokuvia tai muuta sisältöä, esimerkiksi Adoben Varusvalokuvapalvelun kautta hankittuja kuvia.

2.9 Mallisovelluskoodi. Ellei muuta todeta tällaiseen koodiin ja/tai Ohjelmistoon liittyvässä dokumentaatiossa taikka erillisessä käyttäjän ja Adoben välisessä sopimuksessa, käyttäjä saa muokata näiden ohjelmistojen sellaisten osien lähdekoodimuotoa, jotka on yksilöity sen mukana toimitetussa dokumentaatiossa mallikoodiksi, mallisovelluskoodiksi tai komponentiksi (kukin erikseen "Mallisovelluskoodi"), yksinomaisesti suunnitellakseen, kehittääkseen ja testatakseen Adoben ohjelmistojen avulla kehitettyjä verkkosivustoja ja sovelluksia, kuitenkin sillä ehdolla, että käyttäjä saa kopioida ja levittää (muokattua tai muokkaamatonta) Mallisovelluskoodia ainoastaan, jos seuraavat edellytykset täyttyvät: (i) käyttäjää levittää käännettyä kohde-Mallisovelluskoodia yhdessä oman sovelluksensa kanssa, (2) käyttäjä ei sisällytä Mallisovelluskoodia mihinkään sellaiseen tuotteeseen tai sovellukseen, joka on suunniteltu verkkosivuston kehittämiseen, ja (3) käyttäjä ei käytä Adoben nimeä, logoja tai muita Adoben tavaramerkkejä markkinoidakseen omia sovelluksiaan. Käyttäjä sitoutuu suojaamaan ja puolustamaan Adobea kaikkia menetyksiä, vahinkoja, vaatimuksia tai haasteita vastaan ja korvaamaan tällaisesta aiheutuneet kulut, mukaan lukien asianajopalkkiot, jotka aiheutuvat sovelluksen käytöstä tai levityksestä käyttäjän toimesta.

2.10 Scripting. Ohjelmisto saattaa sisältää Extendscript-malleja, joihin kuuluu Adoben antama kirjallinen lupa muokata ja levittää kyseisiä malleja rajoitetuissa olosuhteissa. Käyttäjä sitoutuu suojaamaan ja puolustamaan Adobea kaikkia menetyksiä, vahinkoja, vaatimuksia tai haasteita vastaan ja korvaamaan tällaisesta aiheutuneet kulut, mukaan lukien asianajopalkkiot, jotka aiheutuvat kyseisestä levityksestä.

3. Immateriaalioikeuksien omistus. Ohjelmisto ja kaikki käyttäjän siitä valmistamat luvalliset kopiot ovat Adobe Systems Incorporated -yhtiön ja sen toimittajien omaisuutta, joka on immateriaalioikeuksin suojattua. Ohjelmiston rakenne, järjestely ja koodi ovat Adobe Systems Incorporated -yhtiön ja sen toimittajien arvokkaita liikesalaisuuksia ja luottamuksellista tietoa. Ohjelmisto on suojattu lailla, mukaan lukien rajoituksetta Yhdysvaltain sekä muiden maiden tekijänoikeuslait, ja kansainvälisillä sopimusmääräyksillä. Ellei tässä sopimuksessa nimenomaisesti muuta todeta, tämä sopimus ei luo käyttäjälle minkäänlaisia Ohjelmistoa koskevia immateriaalioikeuksia. Adobe ja sen toimittajat pidättävät kaikki oikeudet, joita ei nimenomaisesti ole myönnetty.

4. Rajoitukset.

4.1 Ilmoitukset. Käyttäjä ei saa kopioida Ohjelmistoa, paitsi kohtien 2 ja 14 mukaisesti. Kaikkien käyttäjän tekemien sallittujen Ohjelmiston kopioiden tulee sisältää samat Ohjelmistosta ilmenevät tekijänoikeus- ja muut omistusoikeutta kuvaavat ilmoitukset.

4.2 Muuttamiskielto. Lukuun ottamatta, mitä kohdassa 14 todetaan, käyttäjä ei saa muokata, mukauttaa tai kääntää Ohjelmistoa. Käyttäjä ei saa tutkia Ohjelmiston valmistustapaa perusteellisesti taikka hajottaa tai purkaa sitä osiin taikka muutoin pyrkiä selvittämään sen lähdekoodia, paitsi siinä määrin kuin soveltuva laki nimenomaisesti sallii Ohjelmiston hajottamisen, jotta Ohjelmisto kykenee toimimaan toisen ohjelmiston yhteydessä.

4.3 Erottamiskielto. Ohjelmisto voi sisältää erilaisia sovelluksia, hyötyohjelmia sekä osia ja saattaa tukea useita ohjelmistoalustoja ja kieliä. Ohjelmisto voidaan myös toimittaa käyttäjälle useammalla asennusmedialla tai useina kopioina. Tästä huolimatta Ohjelmisto on suunniteltu ja se toimitetaan yksittäisenä tuotteena käytettäväksi yksittäisenä tuotteena Tietokoneissa kohtien 2 ja 14 mukaisesti. Käyttäjän ei tarvitse käyttää kaikkia Ohjelmiston osia, mutta käyttäjä ei saa erottaa Ohjelmiston osia käytettäväksi eri tietokoneilla. Käyttäjä ei saa erottaa tai pakata Ohjelmistoa uudelleen levittämis-, siirto- tai jälleenmyyntitarkoituksiin. Tätä kohtaa koskevista erityisistä poikkeuksista kerrotaan tarkemmin kohdassa 4.3.

4.4 Siirtämiskielto. KÄYTTÄJÄ EI SAA VUOKRATA TAI MYYDÄ OIKEUKSIAAN OHJELMISTOON TAIKKA MYÖNTÄÄ NIIHIN ALIKÄYTTÖOIKEUKSIA, LUOVUTTAA TAI SIIRTÄÄ NIITÄ TAIKKA VALTUUTTAA MINKÄÄN OHJELMISTON OSAN KOPIOIMISTA TOISEN YKSITYISHENKILÖN TAI OIKEUSHENKILÖN TIETOKONEELLE, MUUTOIN KUIN TÄSSÄ SOPIMUKSESSA ON MAHDOLLISESTI SALLITTU. Käyttäjä voi kuitenkin siirtää pysyvästi kaikki oikeutensa Ohjelmiston käyttöön toiselle yksityishenkilölle tai oikeushenkilölle seuraavien ehtojen mukaisesti: (a) käyttäjä siirtää kyseiselle henkilölle myös (i) tämän sopimuksen, (ii) sarjanumeron tai -numerot, Adoben tai sen valtuutettujen jälleenmyyjien toimittamaan asennusmediaan yhdistetyn Ohjelmiston ja kaikki Ohjelmistoon liitetyt tai sen yhteyteen ennalta asennetut ohjelmistot ja laitteet, mukaan lukien kaikki kopiot, parannukset, päivitykset ja edeltävät versiot, ja (iii) kaikki toiseen muotoon muunnettujen fonttiohjelmistojen kopiot; (b) käyttäjä ei säilytä itsellään mitään parannuksia, päivityksiä tai kopioita mukaan lukien varmuuskopiot ja tietokoneelle tallennetut kopiot; ja (c) Ohjelmiston oikeudet vastaanottava osapuoli hyväksyy tämän sopimuksen ehdot sekä mahdolliset muut ehdot, joiden sitomana käyttäjä on hankkinut Ohjelmiston voimassa olevan käyttöoikeuden. EDELLÄ TODETUSTA HUOLIMATTA KÄYTTÄJÄ EI SAA SIIRTÄÄ OIKEUKSIA OHJELMISTON KOULUTUS-, ENNAKKOJULKAISU- TAI EI JÄLLEENMYYNTI -VERSIOIDEN KOPIOIHIN. Ennen oikeuksien siirtoa Adobe voi vaatia, että käyttäjä ja oikeudet vastaanottava osapuoli vahvistavat kirjallisesti, että käyttäjä noudattaa tätä sopimusta, toimittavat tietoa itsestään ja rekisteröityvät Ohjelmiston loppukäyttäjinä. Oikeuksien siirto kestää 4-6 viikkoa. Lisätietoja on saatavilla osoitteesta http://www.adobe.com/fi/support tai Adoben Asiakastukiosastolta.

5. Päivitykset. Mikäli Ohjelmisto on parannus tai päivitys Adobe-ohjelmiston aikaisempaan versioon, käyttäjällä on oltava voimassa oleva käyttöoikeus aikaisempaan Ohjelmistoon voidakseen käyttää kyseistä parannusta tai päivitystä. Tällaisen parannuksen tai päivityksen asennuksen jälkeen käyttäjällä on oikeus jatkaa kyseisen aikaisemman version käyttöä sen käyttöoikeussopimuksen mukaisin ehdoin ainoastaan, mikäli (a) parannus tai päivitys ja kaikki aikaisemmat versiot on asennettu samalle laitteelle, (b) aikaisempia versioita tai niiden kopioita ei siirretä muulle osapuolelle tai laitteelle, ellei päivityksen tai parannuksen kaikkia kopioita myös siirretä kyseiselle osapuolelle tai laitteelle ja (c) käyttäjä hyväksyy sen, että Adobella mahdollisesti oleva velvollisuus tukea näitä aikaisempia versioita saattaa lakata parannuksen tai päivityksen saatavuudesta riippuen. Päivityksen tai parannuksen asennuksen jälkeen ei aikaisempien versioiden muu käyttö ole sallittua. Adobe voi myöntää käyttäjälle käyttöoikeuden parannuksiin ja päivityksiin lisäehdoin tai erilaisin ehdoin.

6. RAJOITETTU TAKUU. Ellei kohdassa 14 toisin määrätä, Adobe takaa sille yksittäiselle käyttäjälle tai oikeushenkilölle, joka ensimmäisenä hankkii käyttöoikeuden Ohjelmistoon tämän sopimuksen mukaista käyttöä varten, että Ohjelmisto toimii olennaisilta osiltaan Dokumentaation mukaisesti yhdeksänkymmenen (90) päivän ajan Ohjelmiston vastaanottamisesta käytettäessä suositeltua käyttöjärjestelmää ja laitteistokokoonpanoa. Toiminnan epäoleelliset poikkeamat Dokumentaatiosta eivät muodosta oikeutta takuuseen. TÄMÄ RAJOITETTU TAKUU EI KOSKE PAIKKAUKSIA, TOISEEN MUOTOON MUUNNETTUJA FONTTIOHJELMISTOJA, ENNAKKOJULKAISUJA (BEETA-VERSIOITA), KOKEILUVERSIOITA, ALOITUSVERSIOITA, ARVIOINTIVERSIOITA, NÄYTETUOTTEITA TAI EI JÄLLEENMYYNTIIN (NFR) TARKOITETTUJA KOPIOITA TAI VERKKOSIVUSTOJA, ONLINE-PALVELUJA TAI CD-PALVELUJA (ks. kohta 14). Kaikki takuuvaatimukset tulee esittää yhdessä ostotositteen kanssa Adoben Asiakastukiosastolle sanotun yhdeksänkymmenen (90) päivän kuluessa. Lisätietoja takuuvaatimusten esittämisestä löytyy Adoben Asiakastukiosaston sivustolta osoitteesta http://www.adobe.com/fi/support . Mikäli Ohjelmisto ei olennaisilta osiltaan toimi Dokumentaation mukaisesti, Adoben ja sen konserniyhtiöiden vastuu kokonaisuudessaan sekä käyttäjän saama hyvitys rajoittuvat Adoben valinnan mukaan vaihtoehtoisesti joko Ohjelmiston vaihtamiseen toiseen tai käyttäjän Ohjelmistosta maksaman käyttöoikeusmaksun palauttamiseen. TÄMÄ RAJOITETTU TAKUU ANTAA KÄYTTÄJÄLLE ERITYISIÄ LAILLISIA OIKEUKSIA. LISÄKSI KÄYTTÄJÄLLÄ SAATTAA OLLA MUUNLAISIA OIKEUKSIA, JOTKA VAIHTELEVAT LAINKÄYTTÖALUEITTAIN. Lisätietoja takuusta on saatavilla tämän sopimuksen lopussa olevista eri lainkäyttöalueita koskevista säännöksistä. Tarvittaessa käyttäjä voi ottaa yhteyttä Adoben Asiakastukiosastoon.

7. VASTUUVAPAUSLAUSEKE. EDELLÄ OLEVA RAJOITETTU TAKUU ON AINOA ADOBEN JA SEN KONSERNIYHTIÖIDEN MYÖNTÄMÄ TAKUU JA SE MÄÄRITTÄÄ KÄYTTÄJÄN AINOAN JA YKSINOMAISEN OIKEUDEN VAHINGONKORVAUKSIIN ADOBEN TAI SEN KONSERNIYHTIÖIDEN TAI TOIMITTAJIEN TAKUURIKKOMUKSEN JOHDOSTA. LUKUUN OTTAMATTA EDELLÄ OLEVAA RAJOITETTUA TAKUUTA JA MUUTA TAKUUTA, EHTOA TAI VAKUUTUSTA SIINÄ LAAJUUDESSA, KUIN SITÄ EI KÄYTTÄJÄN LAINKÄYTTÖALUEELLA SOVELLETTAVAN LAIN MUKAAN VOIDA SULKEA POIS TAI RAJOITTAA, ADOBE JA SEN KONSERNIYHTIÖT JA TOIMITTAJAT TARJOAVAT OHJELMISTON JA PÄÄSYN KAIKKIIN VERKKOSIVUSTOIHIN, ONLINE-PALVELUIHIN JA CD-PALVELUIHIN SELLAISINA KUIN NE OVAT JA MAHDOLLISINE VIKOINEEN JA NIMENOMAISESTI KIISTÄVÄT KAIKKI MUUT NIMENOMAISESTI ILMAISTUT, OLETETUT, LAISTA, TUOMIOISTUINKÄYTÄNNÖSTÄ, TAVASTA, KÄYTÄNNÖSTÄ TAI MUUSTA SYYSTÄ JOHTUVAT TAKUUT, VASTUUT, EHDOT JA VAKUUTUKSET, JOTKA LIITTYVÄT MUUN MUASSA SUORITUKSEEN, TURVALLISUUTEEN, KOLMANSIEN OSAPUOLTEN OIKEUKSIEN LOUKKAAMATTOMUUTEEN, INTEGRAATIOON, TUOTTEEN SOVELTUVUUTEEN KAUPANKÄYNNIN KOHTEEKSI, TUOTTEEN HÄIRIÖTTÖMÄÄN KÄYTTÖÖN, TYYDYTTÄVÄÄN LAATUUN TAI SOPIVUUTEEN TIETTYYN KÄYTTÖTARKOITUKSEEN. TÄMÄ VASTUUVAPAUSLAUSEKE EI VÄLTTÄMÄTTÄ OLE VOIMASSA KAIKISSA VALTIOISSA. Kohtien 7 ja 8 ehdot pysyvät voimassa tämän sopimuksen voimassaolon päättymisestä huolimatta riippumatta siitä, mistä syystä ne ovat aiheutuneet. Tämä ei kuitenkaan tarkoita tai luo minkäänlaista jatkuvaa oikeutta käyttää Ohjelmistoa tämän sopimuksen voimassaolon päättymisen jälkeen.

8. VASTUUN RAJOITUS. LUKUUN OTTAMATTA EDELLÄ MAINITTUA YKSINOMAISTA HYVITYSTÄ JA MITÄ MUUTEN KOHDASSA 14 MÄÄRÄTÄÄN, ADOBE TAI SEN KONSERNIYHTIÖT JA TOIMITTAJAT EIVÄT MISSÄÄN TAPAUKSESSA VASTAA KÄYTTÄJÄLLE MINKÄÄNLAISISTA MENETYKSISTÄ, VAHINGOISTA, VAATIMUKSISTA TAI KULUISTA MUKAAN LUKIEN VÄLILLISET TAI SATUNNAISET VAHINGOT, ANSION TAI SÄÄSTÖJEN MENETYKSET, LIIKETOIMINNAN KESKEYTYKSESTÄ, HENKILÖVAHINGOSTA TAI HUOLENPITOVELVOLLISUUDEN LAIMINLYÖNNISTÄ JOHTUVAT VAHINGOT JA KOLMANNEN OSAPUOLEN VAATEET, VAIKKA ADOBEN EDUSTAJALLE OLISI ILMOITETTU TÄLLAISTEN MENETYSTEN, VAHINKOJEN, VAATIMUSTEN TAI KULUJEN MAHDOLLISUUDESTA. EDELLÄ OLEVAT RAJOITUKSET OVAT VOIMASSA SOVELTUVAN LAIN SALLIMISSA RAJOISSA KÄYTTÄJÄN ASUINMAAN LAKIEN MUKAAN. ADOBEN JA SEN KONSERNIYHTIÖIDEN JA TOIMITTAJIEN TÄHÄN SOPIMUKSEEN PERUSTUVA KOKONAISVASTUU RAJOITTUU MAHDOLLISEEN OHJELMISTOSTA MAKSETTUUN SUMMAAN. TÄTÄ RAJOITUSTA SOVELLETAAN MYÖS TÄMÄN SOPIMUKSEN OLENNAISEEN SOPIMUSRIKKOMUKSEEN TAI RIKOTTAESSA SEN OLENNAISIA SOPIMUSEHTOJA. TÄMÄ VASTUUN RAJOITUS EI VÄLTTÄMÄTTÄ OLE VOIMASSA KAIKISSA VALTIOISSA. Mikään tässä sopimuksessa ei rajoita Adoben vastuuta käyttäjää kohtaan Adoben tuottamuksesta tai vilpillisyydestä (petos) aiheutuneesta kuolemasta tai henkilövahingosta. Adobe toimii konserniyhtiöidensä ja toimittajiensa puolesta ainoastaan kiistääkseen, rajatakseen ja rajoittaakseen velvoitteita, takuita ja vastuita, ei muussa suhteessa tai tarkoituksessa. Lisätietoja löytyy tämän sopimuksen lopussa olevista eri lainkäyttöalueita koskevista tiedoista. Tarvittaessa käyttäjä voi ottaa yhteyttä Adoben Asiakastukiosastoon.

9. Vientisäännökset. Käyttäjä hyväksyy, että Ohjelmistoa ei saa toimittaa, siirtää tai viedä sellaiseen maahan tai käyttää sellaisella tavalla, jonka Yhdysvaltain vientiä koskevat lait, rajoitukset tai säännökset ("Vientisäännökset") kieltävät. Lisäksi, mikäli Ohjelmisto on Vientisäännöksissä yksilöity vientivalvonnan alaiseksi, käyttäjä vakuuttaa, ettei hän ole kauppasaarron tai muun rajoituksen alaisen maan kansalainen tai oleskele tällaisessa maassa (mukaan lukien rajoituksetta Iran, Syyria, Sudan, Libya, Kuuba ja Pohjois-Korea) ja että Vientisäännökset eivät muutoin kiellä käyttäjää vastaanottamasta Ohjelmistoa. Kaikki Ohjelmiston käyttöoikeudet myönnetään sillä ehdolla, että myönnetyt oikeudet menetetään, mikäli käyttäjä ei noudata tämän sopimuksen ehtoja.

10. Sovellettava laki. Tähän sopimukseen ja sen tulkintaan sovelletaan seuraavien maiden voimassaolevia lakeja: (a) Kalifornian osavaltio, jos Ohjelmiston käyttöoikeus on hankittu Yhdysvalloissa, Kanadassa tai Meksikossa, (b) Japani, jos Ohjelmiston käyttöoikeus on hankittu Japanissa, Kiinassa, Koreassa tai muussa Kaakkois-Aasian maassa, jossa kaikki viralliset kielet kirjoitetaan käsitekirjoituksella (esim. hanzi, kanji tai hanja) ja/tai muulla kirjoitustavalla, joka perustuu käsitekirjoitukseen tai muistuttaa rakenteeltaan sitä, kuten hangul tai kana, tai (c) Englanti, jos Ohjelmiston käyttöoikeus on hankittu muulla kuin edellä mainitulla lainkäyttöalueella. Vastaavasti kaikissa tähän sopimukseen liittyvissä kiistoissa ei-yksinomainen tuomiovalta Kalifornian lakia sovellettaessa on Santa Claran piirikunnan tuomioistuimella, Japanin lakia sovellettaessa Tokion aluetuomioistuimella ja Englannin lakia sovellettaessa Lontoon toimivaltaisilla tuomioistuimilla. Tähän sopimukseen ei sovelleta minkään lainkäyttöalueen lainvalintaa koskevia säännöksiä tai yleissopimusta kansainvälistä tavaran kauppaa koskevista sopimuksista (ns. YK:n kauppalaki), jonka soveltaminen erityisesti suljetaan pois.

11. Yleiset määräykset. Mikäli ilmenee, että jokin osa tästä sopimuksesta on mitätön tai täytäntöönpanokelvoton, tämä seikka ei vaikuta sopimuksen jäljelle jäävien osien pätevyyteen, vaan sopimus säilyy muilta osin sitovana ja täytäntöönpanokelpoisena ehtojensa mukaisesti. Tämä sopimus ei rajoita kuluttajana olevan osapuolen lakiin perustuvia oikeuksia. Esimerkiksi sellaisten Uudessa Seelannissa asuvien kuluttajien osalta, jotka ovat hankkineet Ohjelmiston henkilökohtaiseen, koti- tai kotitalouskäyttöön (ei yrityskäyttöön), sopimukseen sovelletaan Consumer Guarantees Act -lakia. Tätä sopimusta voidaan muuttaa ainoastaan kirjallisesti edellyttäen, että Adoben siihen oikeutettu toimihenkilö allekirjoittaa muutoksen. Tämän sopimuksen tulkinnassa käytetään sopimuksen englanninkielistä versiota. Tämä sopimus muodostaa Adoben ja käyttäjän välisen koko sopimuksen koskien Ohjelmistoa, ja se syrjäyttää kaikki aikaisemmat Ohjelmistoa koskevat esitykset, keskustelut, sitoumukset, yhteydenpidot ja mainonnan.

12. Tiedotus Yhdysvaltain valtionhallinnon palveluksessa oleville loppukäyttäjille.

12.1 Kauppatavarat. Ohjelmisto ja Dokumentaatio ovat Kauppatavaroita ("Commercial Items"), kuten termi on määritelty kappaleessa 48 C.F.R §2.101. Nämä Kauppatavarat koostuvat kappaleissa 48 C.F.R. §12.212 ja 48 C.F.R. §227.7202 käytettyjen soveltuvien termien mukaisista Kaupallisista Tietokoneohjelmistoista ("Commercial Computer Software") ja Kaupallisen Tietokoneohjelmiston Dokumentaatiosta ("Commercial Computer Software Documentation"). Kappaleiden 48 C.F.R. §12.212 ja 48 C.F.R. §§227.7202-1 - 227.7202-4 mukaisesti Kaupalliseen Tietokoneohjelmistoon ja Kaupallisen Tietokoneohjelmiston Dokumentaatioon myönnetään käyttöoikeus Yhdysvaltain valtionhallinnon palveluksessa oleville loppukäyttäjille (a) vain Kauppatavaroina ("Commercial Items") ja (b) vain niillä oikeuksilla, jotka on myönnetty kaikille muille loppukäyttäjille tässä mainittujen ehtojen mukaisesti. Julkaisemattoman materiaalin oikeudet pidätetään Yhdysvaltain tekijänoikeuslakien mukaisesti. Adobe Systems Incorporated, 345 Park Avenue, San Jose, CA 95110-2704, USA.

12.2 Yhdysvaltain valtionhallinnon Adobe-teknologian käyttöoikeudet. Yhdysvaltain valtionhallinnon tai minkä tahansa sen toimeksisaajan hankkiman käyttöoikeuden on noudatettava, siviiliviranomaisten ollessa kyseessä, säädöksessä 48 C.F.R. § 12.212 määrättyjä käytäntöjä sekä, Department of Defencen (Puolustusministeriö) ollessa kyseessä, säädöksissä 48 C.F.R. § 227-7202-1 ja 227-7202-4 määrättyjä käytäntöjä. Yhdysvaltain valtionhallinnon palveluksessa olevien Loppukäyttäjien osalta Adobe noudattaa sovellettavissa olevia tasavertaisten mahdollisuuksien takaamiseksi säädettyjä lakeja mukaan lukien mahdollisuuksien mukaan toimeenpanomääräystä (Executive Order) 11246 muutoksineen, Vietnamin sodan veteraanien sopeuttamisen avustamisesta vuonna 1974 annetun lain (38 USC 4212) § 402 ja vuonna 1973 annetun kuntoutuslain § 503 muutoksineen sekä säännöksen 41 CFR osia 60-1 - 60-60, 60-250 ja 60-741. Viittauksella sisällytetään tasavertaisuuslaki (Affirmative Action Clause) ja edeltävän lauseen sisältämät säännökset tähän sopimukseen.

13. Käyttöoikeuksien noudattaminen. Jos käyttäjänä on liikeyritys, yhtiö tai organisaatio, käyttäjä sitoutuu siihen, että Adoben tai Adoben valtuuttaman edustajan niin pyytäessä käyttäjä osoittaa kolmenkymmenen (30) päivän kuluessa kirjallisesti, että Adoben Ohjelmistojen käyttö pyynnön esittämisajankohtana on Adoben myöntämien käyttöoikeuksien mukaista.

14. Erityisehdot ja poikkeukset. Tässä kohdassa on määritelty tiettyjä Ohjelmiston komponentteja ja tuotteita koskevia erityisehtoja sekä rajoitettuja poikkeuksia edellä määriteltyihin ehtoihin ja määräyksiin. Mikäli mikä tahansa tässä kohdassa määritelty ehto on ristiriidassa muiden tämän sopimuksen ehtojen tai määräysten kanssa, tämä kohta syrjäyttää sellaisen toisen ehdon tai määräyksen.

14.1 Rajoitettu takuu Saksassa tai Itävallassa asuville käyttäjille. Mikäli käyttäjä on hankkinut Ohjelmiston Saksassa tai Itävallassa tämän maan ollessa hänen tavanmukainen asuinpaikkansa, tämän Sopimuksen kohta 6 ei tule sovellettavaksi. Sen sijaan Adobe takaa, että Ohjelmisto toimii olennaisilta osiltaan Dokumentaation mukaisesti ("sovitut toiminnot") rajoitetun takuuajan Ohjelmiston vastaanottamisesta käytettäessä sitä suositellussa laitteistokokoonpanossa. Tässä pykälässä käytetty "rajoitettu takuuaika" tarkoittaa yhtä (1) vuotta, kun käyttäjänä on liikeyritys ja kaksi (2) vuotta kun käyttäjänä ei ole liikeyritys. Epäoleelliset poikkeamat sovituista toiminnoista eivät muodosta oikeutta takuuseen. TÄTÄ RAJOITETTUA TAKUUTA EI SOVELLETA ILMAISEKSI SAATUIHIN OHJELMISTOIHIN, ESIMERKIKSI PÄIVITYKSIIN, ENNAKKOJULKAISUIHIN, KOKEILUVERSIOIHIN, ALOITUSOHJELMISTOIHIN, NÄYTETUOTTEISIIN, OHJELMISTON EI JÄLLEENMYYNTI (NFR) -VERSIOIDEN KOPIOIHIN, MUIHIN MUOTOIHIN MUUNNETTUIHIN FONTTIOHJELMISTOIHIN, VERKKOSIVUSTOIHIN, ONLINE-PALVELUIHIN, CD-PALVELUIHIN EIKÄ KÄYTTÄJÄN MUOKKAAMIIN OHJELMISTOIHIN, SIKÄLI KUN NÄMÄ MUUTOKSET OVAT AIHEUTTANEET VIAN OHJELMISTOSSA. Esittäessään takuuvaatimuksen rajoitettuna takuuaikana käyttäjän on palautettava ostopaikkaan Ohjelmisto (Adoben kustannuksella) sekä maksutosite Ohjelmiston hankkimisesta. Mikäli Ohjelmisto ei olennaisilta osiltaan toimi sovitun mukaisesti, Adobe on oikeutettu - joko suorittamalla työ uudestaan tai yksinomaisesta harkinnastaan - korjaamaan Ohjelmiston tai vaihtamaan sen. Mikäli näin ei tapahdu, käyttäjä on oikeutettu saamaan alennusta ostohinnasta (alennus) tai purkamaan ostosopimuksen (purkaminen). Lisätietoja takuusta saa ottamalla yhteyttä Adoben Asiakastukiosastoon.

14.2 Vastuunrajoitus Saksassa ja Itävallassa asuville käyttäjille

14.2.1 Mikäli käyttäjä on hankkinut Ohjelmiston Saksasta tai Itävallasta kyseisen maan ollessa hänen tavanmukainen asuinpaikkansa, tämän sopimuksen kohta 8 ei tule sovellettavaksi. Sen sijaan kohdassa 14.2.2 olevien määräysten mukaisesti Adoben ja sen konserniyhtiöiden lakisääteinen vastuu rajoittuu seuraavaan: (i) Adobe ja sen konserniyhtiöt ovat vastuussa vahingoista enintään ostosopimuksen solmimisaikana normaalisti ennakoitavaan määrään asti ottaen huomioon vahingot, jotka ovat aiheutuneet lievästä tuottamuksesta johtuvasta sopimukseen sisältyvän velvoitteen rikkomisesta ja (ii) Adobe sekä sen konserniyhtiöt eivät ole vastuussa vahingoista, jotka ovat aiheutuneet lievästä tuottamuksesta aiheutuneesta epäolennaisesta sopimukseen sisältyvän velvoitteen rikkomisesta.

14.2.2 Edellä mainitut rajoitukset eivät kuitenkaan koske pakollisia lakisääteisiä vastuita, erityisesti Saksan voimassa olevan tuotevastuulain vaatimia korvausvastuita eivätkä vastuita, jotka aiheutuvat tuottamuksellisesti aiheutetuista henkilövahingoista tai erityisen takuun vastattavaksi ottamista.

14.2.3 Käyttäjän on ryhdyttävä kaikkiin vaadittaviin toimenpiteisiin välttääkseen ja vähentääkseen vahinkojen syntymistä, erityisesti ottamalla Ohjelmistosta sekä tietokoneen tiedoista varmuuskopiot tämän sopimuksen ehtojen mukaisesti.

14.3 Ennakkojulkaisuohjelmistoa koskevat lisäehdot. Mikäli tähän käyttöoikeussopimukseen liittyvä tuote on ennakkojulkaisu tai beeta-versio ("Ennakkojulkaisuohjelmisto"), sovelletaan tätä kohtaa. Ennakkojulkaisuohjelmisto on ennakkojulkaisuversio, eikä se vastaa Adoben lopullista tuotetta ja se voi sisältää vikoja, virheitä ja muita ongelmia, jotka voivat aiheuttaa järjestelmäongelmia sekä tietojen häviämistä. Adobe ei välttämättä koskaan julkaise tai muuten saata Ennakkojulkaisuohjelmistoa kaupalliseen jakeluun. Mikäli käyttäjä on vastaanottanut Ennakkojulkaisuohjelmiston erillisen kirjallisen sopimuksen mukaisesti, kuten Adobe Systems Incorporated Serial Agreement for Unrealesed Products -sopimus, myös Ohjelmiston käyttöön käyttäjän toimesta sovelletaan kyseistä sopimusta. Käyttäjä sitoutuu palauttamaan tai tuhoamaan kaikki kopiot Ennakkojulkaisuohjelmistosta Adoben pyynnöstä tai Adoben julkaistessa Ohjelmiston kaupalliseen levitykseen. KÄYTTÄJÄ KÄYTTÄÄ ENNAKKOJULKAISUOHJELMISTOA OMALLA VASTUULLAAN. ENNAKKOJULKAISUOHJELMISTOIHIN SOVELLETTAVAT VASTUUVAPAUSLAUSEKE SEKÄ VASTUUNRAJOITUS ON MÄÄRITELTY KOHDISSA 7 JA 8.

14.4 Kokeilu-, näyteversio, Ei jälleenmyyntiin -kopiot, lisäehdot. Mikäli Ohjelmisto on Ohjelmiston kokeilu- tai näyteversio, aloitusohjelmisto tai Ei jälleenmyyntiin -ohjelmisto (”Kokeiluohjelmisto”), sovelletaan seuraavassa kohdassa olevia ehtoja. Kokeiluohjelmisto voi sisältää toiminnallisia rajoitteita ja se on tarkoitettu käytettäväksi ainoastaan esittely- ja arviointitarkoituksiin, ei käyttäjän kaupallisiin tarkoituksiin. KÄYTTÄJÄ KÄYTTÄÄ KOKEILUOHJELMISTOA OMALLA VASTUULLAAN. KOKEILUOHJELMISTOIHIN SOVELLETTAVAA TAKUUTA KOSKEVA VASTUUVAPAUSLAUSEKE SEKÄ VASTUUNRAJOITUS ON MÄÄRITELTY KOHDISSA 7 JA 8.

14.5 Määräajan voimassa oleva Ohjelmisto. Mikäli Ohjelmisto on määräajan voimassa oleva versio, Ohjelmisto lakkaa toimimasta tietyn määräajan kuluttua Ohjelmiston asennuksesta tai kun Ohjelmisto on käynnistetty tietty määrä kertoja Ohjelmiston asentamisen jälkeen. Tällöin tämä käyttöoikeus päättyy, ellei Adobe pidennä käyttöoikeutta käyttäjän hankittua käyttöoikeuden täydestä jälleenmyyntihinnasta. PÄÄSY MIHIN TAHANSA TIEDOSTOON TAI OHJELMISTOLLA LUOTUUN TULOSTEESEEN TAI OHJELMISTOON LIITTYVÄÄN TUOTTEESEEN ON TÄYSIN KÄYTTÄJÄN OMALLA VASTUULLA.

14.6 Opetuskäyttöön tarkoitettu Ohjelmistotuote. Mikäli tähän sopimukseen liittyvä tuote on tarkoitettu Opetuskäyttöön (vain koulutusalaan liittyvän loppukäyttäjän käyttöön valmistettu ja jaettu Ohjelmisto), käyttäjä ei ole oikeutettu käyttämään Ohjelmistoa, ellei häntä omalla lainkäyttöalueellaan voida määrittää koulutusalaan liittyväksi loppukäyttäjäksi. Käyttäjää pyydetään tarkistamaan osoitteesta http://www.adobe.com/education/purchasing , voidaanko käyttäjä luokitella tähän käyttäjäryhmään. Jokaisen alueen Adoben valtuutetun koulutustuotteiden jälleenmyyjät löytyvät http://store.adobe.com/store -sivustolla olevan Buying Adobe Products Worldwide -linkin takaa.

14.7. Fonttiohjelmisto. Mikäli Ohjelmisto sisältää fonttiohjelmiston,

14.7.1 Käyttäjä voi käyttää fonttiohjelmistoa Tietokoneissa yhdessä Ohjelmiston kanssa kohdassa 2 kuvatulla tavalla ja tulostaa fonttiohjelmiston millä tahansa Tietokoneeseen kytketyllä tulostimella.

14.7.2 Mikäli Tietokoneiden Sallittu Lukumäärä on viisi tai vähemmän, käyttäjä voi ladata fonttiohjelmiston yhden Tietokoneeseen kytketyn tulostimen muistiin (kiintolevy tai RAM-muisti), jotta fonttiohjelmistoa voidaan käyttää pysyvästi tällaisessa tulostimessa ja lisäksi yhdessä tulostimessa jokaista seuraavaa viittä Tietokoneiden Sallittua Lukumäärää kohden.

14.7.3 Käyttäjällä on oikeus kopioida käyttäjän tiedostossa käyttämä fontti tai fontit ammattimaisessa käytössä olevaan tulostimeen tai muun käyttäjälle palveluja tarjoavan tahon käyttöön. Käyttäjälle palveluja tarjoavalla taholla on oikeus käyttää kirjasimia käyttäjän tiedoston käsittelemiseen, mikäli palveluja tarjoavalla taholla on voimassa oleva käyttöoikeus käyttää kyseistä fonttiohjelmistoa.

14.7.4 Käyttäjällä on oikeus muuttaa fonttiohjelmistoa ja asentaa fonttiohjelmisto käytettäväksi muissa ympäristöissä edellyttäen, että seuraavat edellytykset täyttyvät: Tietokone, jossa muutettua fonttiohjelmistoa käytetään tai johon se asennetaan, voidaan pitää yhtenä Sallittujen Tietokoneiden Lukumäärään kuuluvana tietokoneena. Käyttäjän muuttaman fonttiohjelmiston käytön tulee olla kaikkien tämän sopimuksen ehtojen mukaista. Muutettua fonttiohjelmistoa saa käyttää ainoastaan käyttäjän tavanomaisessa, sisäisessä liiketoiminnassa tai henkilökohtaisessa käytössä, eikä fonttiohjelmistoa saa levittää tai siirtää muutoin kuin tämän sopimuksen 4.4 kohdassa määritellyin tavoin.

14.7.5 Käyttäjällä on oikeus sulauttaa fonttiohjelmiston kopioita käyttäjän sähköisessä muodossa oleviin asiakirjoihin näiden asiakirjojen tulostamista ja käyttämistä varten. Mikäli käyttäjän sulauttama fonttiohjelmisto on määritelty Adoben kotisivuilla osoitteessa http://www.adobe.com/type/browser/legal/embeddingeula.html , ohjelmistoksi, joka käyttäjällä on oikeus sulauttaa muokkaamista varten ("licensed for editable embedding"), käyttäjällä on oikeus sulauttaa kopioita fonttiohjelmistosta myös sähköisessä muodossa olevien asiakirjojen muokkaamiseksi. Mitään muita sulauttamisoikeuksia ei anneta tai sallita tämän käyttöoikeuden perusteella.

14.8 Online-palvelut

14.8.1 Ohjelmisto voi olla riippuvainen käyttäjän pääsystä tai edistää käyttäjän pääsyä Adoben, sen konserniyhtiöiden tai kolmansien osapuolien ylläpitämiin verkkosivustoihin, joilla tarjotaan tuotteita, informaatiota, ohjelmistoa ja palveluja (esim. Adoben Varuskuvapalvelua) ("Online-palvelut"). Käyttäjän oikeuteen päästä näille sivuille ja käyttää mitä tahansa tällaisia sivuja tai online-palveluja sovelletaan niitä ehtoja, vastuuvapauslausekkeita ja huomautuksia, jotka näillä sivuilla on esitetty tai jotka muulla tavoin liittyvät kyseisiin palveluihin, esimerkiksi käyttöehdot, jotka on esitetty osoitteessa http://www.adobe.com/fi/misc/copyright.html . Adobe voi milloin tahansa Adoben oman harkinnan mukaan muuttaa tai poistaa pääsyn mille tahansa verkkosivustoille tai Online-palveluun.

14.8.2 Adobe ei valvo tai tue kolmansien osapuolien ylläpitämiä verkkosivustoja eikä kolmansien osapuolien tarjoamia Online-palveluja eikä hyväksy vastuuta näistä. Kaikki käyttäjän ja kolmannen osapuolen välillä olevat verkkosivustoja tai Online-palveluja koskevat sopimukset, mukaan lukien tavaroiden ja palvelujen toimittamista ja maksua koskevat sopimukset sekä kaikki muut tällaisiin sopimuksiin liittyvät ehdot, takuut ja vakuutukset koskevat yksinomaan käyttäjää ja kyseistä kolmatta osapuolta.

14.8.3 KÄYTTÄJÄ KÄYTTÄÄ VERKKOSIVUSTOJA SEKÄ ONLINE-PALVELUJA KÄYTTÄJÄN OMALLA VASTUULLA, ELLEI SIITÄ OLE NIMENOMAISESTI SOVITTU TOISIN ADOBEN, ADOBEN KONSERNIYHTIÖIDEN TAI KOLMANNEN OSAPUOLEN KANSSA TEHTÄVÄLLÄ ERILLISELLÄ SOPIMUKSELLA. KÄYTTÄJÄÄ KEHOTETAAN TUTUSTUMAAN KOHTIEN 7 JA 8 TAKUU- JA VASTUUNRAJOITUSEHTOIHIN.

14.9 After Effects Professional Render Engine. Mikäli ohjelmisto sisältää täyden version Adobe After Effects Professional -ohjelmasta, käyttäjällä on oikeus asentaa rajoittamaton määrä Render Engine -ohjelmia Tietokoneisiin käyttäjän Sisäisessä Tietoverkossa, joka sisältää vähintään yhden Tietokoneen, johon on asennettu täysi versio Adobe After Effects Professional -ohjelmasta. Käsitteellä "Render Engine" tarkoitetaan asennettavaa toiminnallista osaa Ohjelmistosta, jolla pystytään hahmontamaan After Effects -projekteja, mutta jota ei voida käyttää projektien luomiseen tai muuttamiseen ja joka ei sisällä täydellistä After Effects -käyttöliittymää.

14.10 Version Cue -ohjelmisto. Mikäli Ohjelmisto sisältää Adobe Creative Suite -ohjelmiston ja Version Cue -ohjelmiston komponentteja, käyttäjällä on oikeus yksittäisen Version Cue Server -komponentin asentamisen ja käyttämisen sijasta kohdan 2.1.mukaisesti asentaa Version Cue Server -komponentti käyttäjän yhdelle tiedostopalvelimelle käyttäjän Sisäisessä tietoverkossa ja mahdollistaa kyseiseen Sisäiseen tietoverkkoon kytkettyjen Tietokoneiden pääsyn siihen edellyttäen, että käyttäjän Sisäinen tietoverkko sisältää vähintään yhden Tietokoneen, johon on asennettu Adobe Creative Suite -ohjelmisto. Mikäli käyttäjä työskentelee luovia palveluja tuottavan liiketoiminnan parissa, käyttäjä voi sallia pääsyn Version Cue Server -komponenttiin Sisäiseen tietoverkkoonsa kuulumattomille asiakkaille edellyttäen, että kaikki seuraavat kriteerit täyttyvät:

(1) Käyttäjä saa sallia pääsyn ainoastaan niille asiakkailleen, joille käyttäjä toimittaa laajempaa luovaa palvelua, kuten mainontaa, pr-toimintaa, graafista suunnittelua jne.

(2) Käyttäjä saa sallia pääsyn ainoastaan sen mahdollistamiseksi, että käyttäjän asiakkaat voivat osallistua ja myötävaikuttaa niihin luoviin projekteihin sekä harjoittaa niihin liittyvää yhteistyötä, joiden parissa käyttäjä työskentelee näiden puolesta.

(3) Käyttäjä ei saa veloittaa maksua Version Cue Server -komponenttiin pääsystä tai sen käytöstä.

(4) Käyttäjä ei saa sallia pääsyä Version Cue Server -komponenttiin mihinkään muihin kuin tässä sopimuksessa nimenomaisesti määriteltyihin tarkoituksiin. Käyttäjä ei myöskään saa sallia pääsyä kyseiseen komponenttiin mihinkään tarkoitukseen, joka ei liity käyttäjän toimittamiin luoviin palveluihin, kuten asiakkaan omien projektien hallinnointiin.

(5) Käyttäjän asiakkaat eivät saa ladata Version Cue Server-komponentin kopioita tietokoneelleen, ja

(6) Käyttäjä noudattaa kaikkia muita tämän sopimuksen ehtoja ja määräyksiä.

Ohjelmiston kaikki muu verkkokäyttö on kiellettyä, mukaan lukien rajoituksetta Internetin mahdollistama verkkokäyttö tai verkkopalvelimilla olevat työryhmät tai palvelut.

14.11 Sertifioidut Dokumentit. Mikäli Ohjelmisto sallii käyttäjän kirjoittaa ja vahvistaa Sertifioituja Dokumentteja, sovelletaan tätä kohtaa.

14.11.1 Sertifioidut Dokumentit ja CD-palvelut. "Sertifioitu Dokumentti" tai "CD" on digitaalisesti allekirjoitettu PDF-tiedosto käyttäen (a) Ohjelmiston CD-ominaisuutta; (b) sertifikaattia; ja (c) "yksityistä" salausavainta, joka vastaa sertifikaatissa olevaa "yleistä" avainta. CD:n luominen edellyttää, että käyttäjä on hankkinut sertifikaatin valtuutetulta CD-palveluntarjoajalta. "CD-palveluntarjoaja" on itsenäinen palveluja myyvä kolmas osapuoli, joka on lueteltu osoitteessa http://www.adobe.com/security/partners_cds.html . CD:n vahvistus edellyttää CD-palvelujen hankkimista siltä CD-palveluntarjoajalta, joka on myöntänyt käyttäjälle sertifikaatin. "CD-palvelut" ovat CD-palveluntarjoajan käyttäjälle tarjoamia palveluja, mukaan lukien rajoituksetta (a) tällaisen CD-palveluntarjoajan myöntämät CD-ominaisuuden käyttämiseen tarkoitetut sertifikaatit; (b) sertifikaattien antamiseen liittyvät palvelut; ja (c) muut sertifikaatteihin liittyvät palvelut, mukaan lukien rajoituksetta varmennuspalvelut.

14.11.2 CD-palveluntarjoajat. Vaikka Ohjelmistoon sisältyvät CD:n luomis- ja vahvistuspalvelut, Adobe ei tarjoa näiden ominaisuuksien käytön edellyttämiä CD-palveluja. CD-palvelujen ostaminen, niiden saatavuus sekä vastuu niistä ovat käyttäjän ja CD-palveluntarjoajan välisiä seikkoja. Käyttäjä ei voi luottaa CD:hen, siinä olevaan sähköiseen allekirjoitukseen ja/tai mihinkään liitännäisiin CD-palveluihin, ennen kuin käyttäjä on tutustunut Palveluntarjoajan ehtoihin ("Issuer Statement") ja tähän sopimukseen sekä hyväksynyt ne. Palveluntarjoajan ehdoilla ("Issuer Statement") tarkoitetaan niitä ehtoja, joiden mukaisesti kukin CD-palveluntarjoaja tarjoaa CD-palveluja (lisätietoja löytyy osoitteesta http://www.adobe.com/security/partners_cds.html ), mukaan lukien esimerkiksi tilaussopimukset, muut yhteistyökumppanien sopimukset, sertifikaattikäytännöt, sovellettavat käytännöt sekä tämän sopimuksen 14.11 kohta. Varmentamalla CD:n CD-palveluja käyttäen käyttäjä ymmärtää ja hyväksyy, että (a) CD:n digitaaliseen allekirjoittamiseen käytetty sertifikaatti voidaan peruuttaa CD:n varmennushetkellä, jolloin digitaalinen allekirjoitus CD:ssä näyttää pätevältä, vaikka tosiasiassa näin ei ole; (b) CD:n turvallisuus tai eheys voidaan kyseenalaistaa CD:n allekirjoittajan, CD-palveluntarjoajan tai minkä tahansa kolmannen osapuolen teon tai laiminlyönnin johdosta; ja (c) käyttäjän tulee lukea, ymmärtää ja sitoutua Palveluntarjoajan ehtoihin.

14.11.3 Takuunrajoitus ja vastuunrajoitus. CD-palveluntarjoaja tarjoaa CD-palveluja ainoastaan soveltuvien Palveluntarjoajan ehtojen mukaisesti. ELLEI PALVELUNTARJOAJAN EHDOISSA MUUTA TODETA, CD-PALVELUJEN KÄYTTÄMINEN ON KÄYTTÄJÄN OMALLA VASTUULLA. CD-PALVELUIHIN SOVELLETTAVAT TAKUUNRAJOITUS JA VASTUUNRAJOITUS ON MÄÄRITELTY KOHDISSA 7 JA 8.

14.11.4 Vahingonkorvaus. Käyttäjä sitoutuu siihen, ettei Adobe tai asianomainen CD-palveluntarjoaja (ellei Palveluntarjoajan ehdoissa nimenomaisesti muuta todeta) vastaa mistään vahingoista, toimista, kanteista tai vaatimuksista (mukaan lukien kaikki kohtuulliset kustannukset, kulut ja oikeudenkäyntikulut sekä palkkiot), jotka aiheutuvat tai liittyvät CD-palvelun käyttöön tai siihen luottamiseen mukaan lukien rajoituksetta (a) luottaminen päättyneeseen tai peruutettuun sertifikaattiin; (b) riittämätön sertifikaatin varmentaminen; (c) muun kuin soveltuvien Palveluntarjoajan ehtojen, tämän sopimuksen tai soveltuvan lainsäädännön mukaisen sertifikaatin käyttäminen; (d) kohtuullisen harkinnan laiminlyöminen CD-palveluihin tukeuduttaessa; tai (e) soveltuvien Palveluntarjoajan ehdoissa määritettyjen velvollisuuksien laiminlyöminen.

14.11.5 Kolmannen osapuolen oikeudet. Käyttäjä hyväksyy, että mikä tahansa käyttäjän käyttämä CD-palveluntarjoaja on kolmantena osapuolena tämän sopimuksen tämän kohdan osalta ja että CD-palveluntarjoajalla on oikeus omissa nimissään vaatia ehtojen täytäntöönpanoa samoin kuin Adobella olisi oikeus tällaista vaatia.

14.12 Acrobat Professional -toiminto.

14.12.1 Määritelmät.

14.12.1.1 “Hyödyntäminen” tarkoittaa Laajennetun Dokumentin toimittamista suoraan tai välillisesti millä tahansa tavalla yhdelle tai useammalle vastaanottajalle tai Laajennetun Dokumentin asettamista heidän saatavilleen muulla tavoin suoraan tai välillisesti.

14.12.1.2 “Laajennettu Dokumentti” tarkoittaa Acrobat Professional -ohjelmistolla käsiteltyä Kannettavaa Asiakirjan Formatointitiedostoa, mikä mahdollistaa täytettyjä PDF-lomakkeita sisältävien asiakirjojen tallentamisen paikallisesti.

14.12.2 Mikäli Ohjelmisto sisältää Acrobat Professional -ohjelmiston, Ohjelmisto sisältää teknologiaa, jonka avulla käyttäjä voi aktivoida tietyillä ominaisuuksilla varustettuja PDF-asiakirjoja käyttämällä Ohjelmistoon sijoitettua sähköistä valtuutusta (”Avain”). Käyttäjä sitoutuu olemaan ottamatta yhteyttä, yrittämättä ottaa yhteyttä, valvomatta, tekemättä toimintakyvyttömäksi, poistamatta, käyttämättä tai jakelematta Avainta mihinkään tarkoitukseen.

14.12.3 Minkä tahansa yksittäisen Laajennetun Dokumentin osalta käyttäjä saa ainoastaan joko (a) Hyödyntää kyseistä Laajennettua Dokumenttia osoittamalla sen rajoittamattomalle määrälle yksittäisiä vastaanottajia, mutta ei saa irrottaa tietoja enempää kuin kyseisen, täytettyjä lomakekenttiä sisältävän Laajennetun Dokumentin tai sen mahdollisen paperiversion viidensadan (500) yksittäisen otoksen verran, tai (b) Hyödyntää tällaista Laajennettua Dokumenttia osoittamalla se enintään viidellesadalle (500) yksittäiselle vastaanottajalle rajoittamatta niiden kertojen lukumäärää, jolloin käyttäjä saa irrottaa tietoa kyseisestä Laajennetusta Dokumentista, jonka tällainen Vastaanottaja palauttaa täytettynä käyttäjälle. Huolimatta siitä, mitä tässä sopimuksessa on mahdollisesti muuta todettu, lisäkäyttöoikeuksien hankkiminen Acrobat Professional -ohjelman käyttämiseksi ei lisää edellä mainittuja rajoituksia (toisin sanoen, edellä mainitut muodostavat kaikki rajoitukset kokonaisuudessaan riippumatta siitä, kuinka monta lisäkäyttöoikeutta käyttäjä mahdollisesti on hankkinut Acrobat Professional -ohjelman käyttämiseksi).

14.13. Acrobat 3D Capture Utility. Mikäli Ohjelmisto sisältää Acrobat 3D Capture Utility -ohjelman, käyttäjä saa asentaa kyseisen hyötyohjelman yhdelle Unix-Tietokoneelle sen lisäksi, että käyttäjä asentaa Ohjelmiston edellä kohdassa 2 sallituin tavoin.

14.14 FlashPaper Printer. Huolimatta siitä, mitä tässä sopimuksessa on mahdollisesti muuta todettu, käyttäjä ei saa (a) asentaa FlashPaper Printer -ohjelmaa palvelimelle useamman käyttäjän pääsyä tai käyttöä varten tai (b) muokata tai korvata FlashPaper -asiakirjoja näyttävää FlashPaper Printer -ohjelman katselimen käyttöliittymää.

14.15 Flash Player. Käyttäjällä on oikeus käyttää kaikkia Ohjelmiston osana tai sen mukana toimitettuja Flash-toistimia, projektoreja, yksittäisiä toistimia, lisä- tai valmisohjelmia tai ActiveX-ohjaimia yksinomaan seuraavassa linkissä kerrotulla tavalla http://www.adobe.com/products/eula/tools/flashplayer_usage.html . Sen lisäksi ja ellei edellä olevasta linkistä muuta johdu, käyttäjällä ei ole oikeutta käyttää tai jaella kyseisiä ohjelmistoja.

14.16 Flash, Professional Edition. Sen tietokoneen lisäksi, johon käyttäjä asentaa Flash, Professional Edition -ohjelman ja jossa käyttäjä sitä käyttää, käyttäjä voi asentaa Flash Professional -ohjelman mukana toimitetun Flash Video Encoder -ohjelman yhdelle muulle kuin sille tietokoneelle, johon käyttäjä on asentanut ja jossa käyttänyt kyseisestä Flash Professional -ohjelman kopiota, ja käyttää sitä siinä, edellyttäen, että (a) Flash Video Encoder -ohjelmaa käytetään yksinomaan käyttäjän Flash Professional -ohjelman avulla luoman sisällön yhteydessä ja (b) Flash Video Encoder -ohjelmaa ei ole asennettu tai käytetty sen jälkeen, kun käyttäjä on lakannut olemasta sen ensisijaisen tietokoneen ensisijainen käyttäjä, johon kyseinen Flash Professional -ohjelman kopio asennetaan.

14.17 Contribute Publishing Services. Contribute Publishing Services -ohjelman mukana toimitetun loppukäyttäjän käyttöoikeussopimuksen ehtojen mukaisesti käyttäjä ei saa muodostaa yhteyttä Contribute Publishing Services -ohjelmaan, ellei käyttäjä ole hankkinut tämän käyttöoikeutta jokaista yksittäistä henkilöä kohti, jolla on mahdollisuus muodostaa siihen yhteys, edellyttäen kuitenkin, että Adoben Contribute -ohjelman Kokeiluversiot voidaan asentaa ja kytkeä Contribute Publishing Services -ohjelmaan asianomaisen loppukäyttäjän käyttöoikeussopimuksen mukaisesti.

14.18 ColdFusion Report Builder. Käyttäjä saa asentaa Ohjelmiston haluamaansa määrään yksittäisiä tietokoneita ja käyttää sitä niissä. Käyttäjä saa käyttää ja/tai lukea Ohjelmistosta luotua tulostustiedostoa ainoastaan ColdFusion-ohjelman kanssa tai sen välityksellä. Käyttäjä ei saa purkaa minkään Ohjelmistosta luodun tulostustiedoston salausta tai tutkia perusteellisesti tällaisen tiedoston valmistustapaa..

14.19 Adobe Presenter. Mikäli Ohjelmisto sisältää Adobe Presenter -ohjelman, milloin käyttäjä asentaa Adobe Acrobat Connect Add-in -sovelluksen Ohjelmiston käytön yhteydessä tai käyttää sitä sen yhteydessä, käyttäjä sitoutuu asentamaan Acrobat Connect Add-in -sovelluksen vain työasematietokoneeseen ja käyttämään sitä ainoastaan siinä, ei mihinkään muuhun laitteeseen eikä muussa laitteessa, mukaan lukien rajoituksetta jokin verkkosovellus, tv-sovitin (set top box tai STB), kämmentietokone, puhelin tai verkkotukilaite. Tämän lisäksi, Ohjelmiston avulla luotuun presentaatioon, tietoihin tai sisältöön (”Adobe Presenter Runtime”) sulautettua Ohjelmiston osaa saa käyttää ainoastaan yhdessä kyseisen presentaation, tietojen tai sisällön kanssa. Käyttäjä ei saa itse käyttää, ja käyttäjän tulee huolehtia siitä, ettei kukaan muukaan kyseiseen presentaatioon, tietoihin tai sisältöön käyttöoikeuden hankkinut käytä Adobe Presenter Runtimea muutoin kuin kyseiseen presentaatioon, tietoihin tai sisältöön sulautettuna. Käyttäjä ei myöskään saa muokata Adobe Presenter Runtimea, tutkia sen valmistustapaa perusteellisesti tai purkaa sitä osiin, ja käyttäjän tulee huolehtia siitä, ettei kukaan muu kyseiseen presentaatioon, tietoihin tai sisältöön käyttöoikeuden hankkinut muokkaa Adobe Presenter Runtimea, tutki sen valmistustapaa perusteellisesti tai pura sitä osiin.

14.20 AVC-JAKELU. Seuraava ilmoitus koskee AVC-siirtotoiminnon sisältämää Ohjelmistoa. TÄHÄN TUOTTEESEEN MYÖNNETÄÄN KÄYTTÖOIKEUS AVC PATENT PORTFOLIO -KÄYTTÖOIKEUDEN NOJALLA KULUTTAJAN HENKILÖKOHTAISEEN, EI-KAUPALLISEEN KÄYTTÖÖN (i) VIDEON AVC-STANDARDIN MUKAISEKSI KOODAAMISEKSI ("AVC-VIDEO") JA/TAI (ii) SELLAISEN AVC-VIDEON KOODIN PURKAMISEKSI, JONKA ON KOODANNUT HENKILÖKOHTAISTA EI-KAUPALLISTA TOIMINTAA HARJOITTANUT KULUTTAJA JA/TAI JOKA ON HANKITTU VIDEOTOIMITTAJALTA, JOLLA ON KÄYTTÖOIKEUDEN NOJALLA OIKEUS TOIMITTAA AVC-VIDEOITA. MITÄÄN NIMENOMAISTA TAI OLETETTUA KÄYTTÖOIKEUTTA EI MYÖNNETÄ MIHINKÄÄN MUUHUN TARKOITUKSEEN. LISÄTIETOJA ANTAA MPEG LA, L.L.C. OSOITTEESSA http://www.mpegla.com .

14.21 MPEG-2-JAKELU. Seuraava ilmoitus koskee MPEG-2-siirtotoiminnon sisältämää Ohjelmistoa. TÄMÄN TUOTTEEN KÄYTTÖ MUUHUN KUIN KULUTTAJAN HENKILÖKOHTAISEEN KÄYTTÖÖN MILLÄ TAHANSA TAVALLA, JOSSA NOUDATETAAN MPEG-2-STANDARDIA VIDEOTIEDON KOODAUKSEEN PAKATTUA MEDIAA VARTEN, ON NIMENOMAISESTI KIELLETTYÄ ILMAN KÄYTTÖOIKEUTTA, JONKA MYÖNTÄMINEN PERUSTUU MPEG-2-PATENT PORTFOLIOON SISÄLTYVIIN SOVELTUVIIN PATENTTEIHIN, JOKA ON SAATAVILLA OSOITTEESTA MPEG LA, L.L.C. 250 STEELE STREET, SUITE 300 DENVER, COLORADO 80206.

14.22 MP3:n tai MP3PRO:n Sisällön jakelu. Seuraava ilmoitus koskee MP3- tai MP3Pro-siirtotoiminnon sisältämää Ohjelmistoa. Ohjelmiston toimittaminen ei muodosta mitään käyttöoikeutta tai oletettua oikeutta jaella MP3-koodattua tai MR3Pro-koodattua tietoa voittoa tuottaviin lähetysjärjestelmiin (maanpäälliset, satelliitti- kaapeli- ja/tai muut jakelukanavat), streaming-sovelluksiin (Internetin, intranetin ja/tai muiden verkkojen välityksellä), muihin sisältöä levittäviin järjestelmiin (pay-audio- tai audio-on-demand- ja vastaavat sovellukset) tai fyysisiin medioihin (CD-levyt, DVD-levyt, puolijohdesiru, kiintolevyt, muistikortit ja vastaavat). Tällainen käyttö edellyttää erillistä käyttöoikeutta. Lisätietoja löytyy osoitteesta http://mp3licensing.com .

Mikäli käyttäjällä on tätä sopimusta koskevaa kysyttävää tai mikäli käyttäjä haluaa Adobelta lisätietoja, käyttäjä voi ottaa yhteyttä paikalliseen Adoben toimistoon, jonka yhteystiedot sisältyvät tähän tuotteeseen.

Adobe, Acrobat, After Effects, ColdFusion, Contribute, Flash, FlashPaper ja Version Cue ovat Adobe Systems Incorporated -yhtiön rekisteröityjä tavaramerkkejä tai Adobe Systems Incorporated -yhtiön tavaramerkkejä Yhdysvalloissa ja/tai muissa maissa. Kaikki muut tavaramerkit ovat vastaavasti näiden omistajien omaisuutta.

Gen_WWCombined-fi_FI-20060817_1651