ADOBE

Programmatūras licences līgums

PIEZĪME LIETOTĀJAM: LŪDZU, UZMANĪGI IZLASIET ŠO LĪGUMU. KOPĒJOT, INSTALĒJOT VAI LIETOJOT VISU PROGRAMMATŪRU VAI JEBKURU TĀS DAĻU, JŪS PIEKRĪTAT ŠĪ LĪGUMA NOSACĪJUMIEM UN NOTEIKUMIEM, TAJĀ SKAITĀ, JO ĪPAŠI IEROBEŽOJUMIEMSAISTĪBĀ AR: 2.PUNKTĀ MINĒTO LIETOŠANU; NODOŠANU 4. PUNKTĀ; GARANTIJĀM 6. UN 7. PUNKTOS; ATBILDĪBU 8. PUNKTĀ; UN ĪPAŠIEM NOTEIKUMIEM UN IZŅĒMUMIEM 14. PUNKTĀ. JŪS PIEKRĪTAT, KA ŠIS LĪGUMS IR LĪDZVĒRTĪGS JEBKURAM RAKSTISKAM SAVSTARPĒJI APSPRIESTAM LĪGUMAM, KO JŪS ESAT PARAKSTĪJIS. ŠIS LĪGUMS IR IZPILDĀMS PRET JUMS UN JEBKURU JURIDISKO PERSONU, KAS IEGĀDĀJUSIES PROGRAMMATŪRU UN KURAS UZDEVUMĀ TĀ TIEK LIETOTA: PIEMĒRAM, ATBILSTOŠOS GADĪJUMOS, PRET JŪSU DARBA DEVĒJU. JA JŪS NEPIEKRĪTAT ŠĪ LĪGUMA NOSACĪJUMIEM, NELIETOJIET PROGRAMMATŪRU. IELŪKOJIETIES http://www.adobe.com/ceea/support , KUR JŪS ATRADĪSIET NOTEIKUMUS UN IEROBEŽOJUMUS PAR PROGRAMMATŪRAS ATGRIEŠANU, LAI SAŅEMTU ATPAKAĻ NAUDU.

IESPĒJAMS, JUMS IR CITS RAKSTISKS LĪGUMS TIEŠI AR ADOBE (PIEM., LIELAPJOMA LICENCES LĪGUMS), KAS PAPILDINA VAI AIZSTĀJ VISU ŠO LĪGUMU VAI TĀ DAĻAS.

ADOBE UN TĀS PIEGĀDĀTĀJIEM PIEDER VISS PROGRAMMATŪRAS INTELEKTUĀLAIS ĪPAŠUMS. PROGRAMMATŪRA TIEK NODOTA LIETOŠANĀ, NEVIS PĀRDOTA. ADOBE ATĻAUJ JUMS KOPĒT, LEJUPLĀDĒT, INSTALĒT, LIETOT VAI GŪT CITA VEIDA LABUMU NO PROGRAMMATŪRAS DARBĪBAS VAI INTELEKTUĀLĀ ĪPAŠUMA TIKAI SASKAŅĀ AR ŠĪ LĪGUMA NOSACĪJUMIEM. ADOBE UN DAŽU TREŠO PERSONU MATERIĀLU UN PAKALPOJUMU LIETOŠANA, KAS IR IEKĻAUTI VAI PIEEJAMI CAUR ŠO PROGRAMMATŪRU, VAR BŪT PAKĻAUTA CITIEM NOTEIKUMIEM UN NOSACĪJUMIEM, KAS PARASTI ATRODAMI ATSEVIŠĶĀ LICENCES LĪGUMĀ, LIETOŠANOS NOTEIKUMOS VAI DATNĒ “READ ME”, KURA IETVERTA ŠAJOS MATERIĀLOS UN PAKALPOJUMOS VAI LĪDZĀS TIEM VAI IELŪKOJOTIES http://www.adobe.com/go/thirdparty .

PROGRAMMATŪRA VAR SATURĒT PRODUKTU AKTIVIZĀCIJAS UN CITĀDAS TEHNOLOĢIJAS, KAS IZSTRĀDĀTAS, LAI NOVĒRSTU NELIKUMĪGU LIETOŠANU UN KOPĒŠANU, UN TEHNOLOĢIJAS, KAS PALĪDZ PĀRVALDĪT LICENCI. ŠĀDAS TEHNOLOĢIJAS VAR LIEGT JUMS IZMANTOT PROGRAMMATŪRU, JA JŪS NEIEVĒROJAT AKTIVIZĀCIJAS, INSTALĒŠANAS UN/VAI LICENCES PĀRVALDĪŠANAS PROCEDŪRAS, KAS APRAKSTĪTAS PROGRAMMATŪRĀ UN DOKUMENTĀCIJĀ. IELŪKOJATIES http://www.adobe.com/ceea/support , KUR JŪS ATRADĪSIET NFORMĀCIJU PAR PRODUKTA AKTIVIZĀCIJU UN LICENCES PĀRVALDĪŠANU.

1. Definīcijas.

"Adobe" nozīmē Adobe Systems Incorporated, Delavēras štata korporāciju, 345 Park Avenue, Sanhosē, Kalifornijā 95110, ja piemērojams šī Līguma 10 (a). punkts; citādi tas apzīmē Adobe Systems Software Ireland Limited, Unit 3100, Lake Drive, City West Campus, Saggart D24, Īrijas Republika, sabiedrība, kas darbojas saskaņā ar Īrijas likumdošanu un Adobe Systems Incorporated filiāle un licences īpašniece.

“Adobe Run-Time” nozīmē to Programmatūras daļu, kas nepieciešama, lai Gala lietotāja produkts darbotos uz datora aparatūras, kur šī Programmatūra pati nav rezidenta (nav uzstādīta).

"Dators" nozīmē datoriekārtu, kas pieņem informāciju ciparu vai līdzīgā formā un apstrādā to, lai iegūtu konkrētu rezultātu, balstoties uz komandu secību.

“Gala lietotāja produkts” nozīmē Izvaddatni, kas satur Jūsu radīto Adobe Run-Time. Gala lietotāju produktu piemēri ir kursprogrammatūra, prezentācija, demonstrējamās datnes, interaktīvs multimediju materiāls, interaktīvie izklaides produkti un tamlīdzīgi.

"Iekšējais tīkls" nozīmē privātus, īpašnieka tīkla resursus, kas pieejami tikai konkrētas korporācijas vai līdzīga komercuzņēmuma darbiniekiem un individuālajiem līgumdarbiniekiem (t.i., pagaidu darbiniekiem). Iekšējais tīkls neietver Interneta daļas vai jebkuru citu tīkla kopienu, kas ir publiski pieejama, piemēram, tādas, kuras darbojas uz dalības vai abonēšanas pamata, asociācijas un līdzīgas organizācijas.

“Izvaddatne” nozīmē izvaddatni, kas radīta, lietojot Programmatūru.

"Atļautais skaits" nozīmē vienu (1), ja vien Adobe izdotā spēkā esošā licencē (piem., lielapjoma licencē) nav norādīts citādi.

"Programmatūra" nozīmē (a) visu informāciju, kas nodrošināta kopā ar šo līgumu, ieskaitot, bet neaprobežojoties ar (i) Adobe vai trešās personas programmatūras datnēm un citu datoru informāciju; (ii) paraugiem un inventāra fotogrāfijām, attēliem, skaņām, izgriezumkopām un citiem mākslas darbiem, kas saistīti ar Adobe programmatūru un nav iegūti no Adobe vai citas personas kā atsevišķs pakalpojums (“Satura datnes”); (iii) saistītos skaidrojošos materiālus un datnes („Dokumentācija”); un (iv) fontus; un (b) šādas informācijas jebkuras modificētas versijas un kopijas, atjauninājumus, jaunos laidienus un pielikumus, ko Adobe Jums nodrošinājusi jebkurā laikā, tādā mērā, ciktāl to nenosaka atsevišķs līgums (kopā saukti, „Jauninājumi”).

2. Programmatūras licence. Ja Jūs esat iegādājies Programmatūru no Adobe vai no kāda no tās pilnvarotajiem licences īpašniekiem un kamēr Jūs ievērojat šī līguma noteikumus, Adobe piešķir Jums neierobežotu licenci lietot Programmatūru Dokumentācijā aprakstītajā veidā un nolūkiem, kā norādīts turpmāk tekstā. Konkrētus noteikumus saistībā ar konkrētu produktu un komponentu lietošanu, ieskaitot fontu programmatūru, Acrobat, After Effects, Adobe Presenter, ColdFusion, Contribute, Flash un Flash Player, un Version Cue, skatīt 14. punktā.

2.1 Vispārējā lietošana. Jūs drīkstat instalēt un lietot vienu Programmatūras kopiju uz Jūsu savietojamajiem Datoriem, kas nepārsniedz Atļauto skaitu; vai

2.2 Servera novietojums. Jūs drīkstat instalēt Atļauto skaitu Programmatūras kopiju uz Atļautā skaita Datora datņu servera(-iem) Jūsu Iekšējā tīklā, lai lejupielādētu un instalētu Programmatūru uz līdz Atļautajam skaitam Datoru vienā Iekšējā tīklā; vai

2.3 Servera lietošana. Jūs drīkstat instalēt Atļauto skaitu Programmatūras kopiju uz Atļautā skaita Datora datņu servera(-iem) Jūsu Iekšējā tīklā tikai Programmatūras lietošanai, ko persona uzsāk, ievadot komandas, datus vai instrukcijas (piem., rakstus) no Datora vienā Iekšējā tīklā. Lietotāju kopējais skaits (nevis vienlaicīgo lietotāju skaits), kuriem atļauts lietot Programmatūru uz šī Datora datņu servera(-iem), nedrīkst pārsniegt Atļauto skaitu. Nav atļauta nekāda cita tīkla instalācija vai piekļuve (tieši vai ar komandu, datu vai instrukciju starpniecību), ieskaitot, bet neaprobežojoties ar: (i) no vai uz Datoru, kas nav pievienots Iekšējam tīklam, (ii) lai aktivizētu tīmekļa darba grupas vai pakalpojumus, kas ir publiski pieejami, (iii) jebkurai fiziskai vai juridiskai personai lietot, lejupielādēt, kopēt vai citādi gūt labumu no Programmatūras darbības, ja vien Adobe nav izdevusi licenci tādai rīcībai, (iv) kā sistēmu, darbplūsmu vai pakalpojumu, kas ir pieejami vairāk nekā Atļautajam lietotāju skaitam, sastāvdaļu vai (v) darbībām, ko nav uzsācis individuāls lietotājs (piem., vadu padeves satura liela apjoma automātiskā apstrāde caur serveri); un

2.4 Portatīvā vai sadzīves datora lietošana. Ievērojot būtiskos ierobežojumus, kas norādīti tālāk 2.5 punktā, Datora, uz kura instalēta Programmatūra, pamatlietotājs (“Pamatlietotājs”) drīkst uzstādīt otru Programmatūras kopiju viņa vai viņas ekskluzīvai lietošanai uz portatīvā Datora vai uz Datora, kas atrodas viņa vai viņas mājās, ar nosacījumu, ka Programmatūra uz portatīvā vai mājas Datora netiek lietota vienlaikus ar Programmatūru uz Pamatdatora. Iespējams, Jums būs jāsazinās ar Adobe, lai sagatavotu otru kopiju.

2.5 Ierobežojumi sekundārajai lietošanai Lielapjoma licences īpašniekiem. Ja jebkurš licences īpašnieks, izņemot akadēmiskās lielapjoma licences īpašnieku, ieguvis Programmatūru Adobe apjoma licenču programmas ietvaros (šobrīd saukta “Adobe Open Options”), Programmatūras otro kopiju, kas sagatavota saskaņā ar 2.4. punktu, ir jālieto vienīgi lielapjoma licences īpašnieka interesēs un komercdarbībā. Sīkākai informācijai par sekundāro lietošanu Lielapjoma licences īpašniekiem lūdzu ielūkojaties mūsu tīmekļa vietnē (mājas lapā): http://www.adobe.com/ceea/aboutadobe/openoptions .

2.6 Dublējumkopija. Jūs drīkstat sagatavot saprātīgu skaitu Programmatūras dublējumkopiju, ar nosacījumu, ka Jūsu dublējumkopijas netiek instalētas vai lietotas citādi, kā vien arhivēšanas nolūkā.

2.7 Run-Time izplatīšana. Jūs drīkstat sagatavot Gala lietotāja produkta un atbilstošā Adobe Run-Time kopijas un izplatīt šīs kopijas; tomēr ar nosacījumu, ka (a) Adobe Run-Time nedrīkst izplatīt vai lietot citādi kā savienojumā ar Izvaddatni kā daļu no Gala lietotāja produkta, un (b) Jums jāpakļauj Adobe Run-Time izmantošana, ko veic katrs saņēmējs, vienošanās, ka nekādas īpašuma tiesības uz Adobe Run-Time netiek nodotas un ka Gala lietotāja produkts, ieskaitot Adobe Run-Time, netiek dekompilēts vai demontēts. Turklāt, Jūs nedrīkstat izplatīt Gala lietotāja produktu nolūkā atkārtoti ieslēgt kursprogrammatūru, prezentācijas, interaktīvo multimediju materiālu, interaktīvos izklaides produktus un tamlīdzīgus produktus.

2.8 Satura Datnes. Ja vien "Read-Me" datnēs, kas saistītas ar Satura datnēm, kas var ietvert īpašas tiesības un ierobežojumus attiecībā uz šādiem materiāliem, nav norādīts citādi, Jūs drīkstat izrādīt, pārveidot, pavairot un izplatīt jebkuru no Satura datnēm. Taču Jūs nedrīkstat izplatīt Satura datnes ārlīnijas sistēmā (piem., apstākļos, kuros Satura datnes veido izplatītā produkta galveno vērtību). Satura datnes nedrīkst izmantot apmelojošu, izkropļojošu, krāpniecisku, ķengājošu, neķītru vai pornogrāfisku materiālu radīšanai vai tādu materiālu radīšanai, kas pārkāpj jebkuras trešās personas intelektuālā īpašuma tiesības, vai citā tamlīdzīgā prettiesiskā veidā. Jūs nedrīkstat pieprasīt jebkādas preču zīmju tiesības uz Satura datnēm vai atvasinātajiem darbiem. Satura datnes neietver kāpumkrituma fotogrāfijas vai citu saturu, kas nav saistīts ar Adobe programmatūru, piemēram, attēlus, kas iegūti ar Adobe Stock Photos pakalpojuma starpniecību.

2.9 Lietojuma koda paraugs. Ja vien dokumentācijā attiecībā uz šādu kodu un/vai Programmatūru vai atsevišķā līgumā starp Jums un Adobe nav norādīts citādi, Jūs drīkstat pārveidot to Programmatūras programmu daļu pirmkoda formu, kas ir identificētas kā koda paraugs, lietojuma koda paraugs vai sastāvdaļas (katrs saukts „Lietojuma koda paraugs”) pavaddokumentācijā, vienīgi ar mērķi veidot, izstrādāt un pārbaudīt tīmekļa vietnes (mājas lapas) un lietotnes, kas radītas, izmantojot Adobe programmatūras programmas; tomēr ar nosacījumu, ka Jums ir atļauts kopēt un izplatīt Lietojuma koda paraugu (modificētu vai nemodificētu) vienīgi tad, ja izpildīti sekojoši nosacījumi: (1) Jūs izplatāt kompilēto Lietojuma koda paraugu savā lietotnē; (2) Jūs neiekļaujat pielietojuma koda paraugu nekādos produktos vai lietotnēs, kas domātas tīmekļa vietņu (mājas lapu) radīšanai; un (3) Jūs nelietojat Adobe nosaukumu, logotipus vai citas Adobe preču zīmes, lai pārdotu savu lietotni. Jūs piekrītat atlīdzināt, pasargāt un aizsargāt Adobe no jebkuriem zaudējumiem, bojājumiem, prasījumiem vai tiesas procesiem, ieskaitot juristu honorārus, kas izriet no jūsu lietotnes izmantošanas vai izplatīšanas.

2.10. Skriptu veidošana. Programmatūra var ietvert Extendscript paraugus, kas ietver rakstisku Adobe atļauju modificēt un izplatīt šos paraugus ierobežotos apstākļos. Jūs piekrītat kompensēt, nekaitēt un pasargāt Adobe no un pret jebkuriem zaudējumiem, kaitējumiem, prasījumiem vai tiesas procesiem, ieskaitot advokāta atlīdzību, kas rodas vai izriet no šādas izplatīšanas.

3. Īpašuma tiesības uz intelektuālo īpašumu. Programmatūra un jebkuras likumīgas kopijas, ko Jūs sagatavojat, pieder Adobe Systems Incorporated un tās piegādātājiem un ir to intelektuālais īpašums. Programmatūras struktūra, organizācija un kods ir Adobe Systems Incorporated un tās piegādātāju vērtīgi komercnoslēpumi un konfidenciāla informācija. Programmatūru aizsargā likumi, ieskaitot, bet neaprobežojoties ar Savienoto Valstu un citu valstu autortiesību likumiem un starptautisko līgumu nosacījumiem. Ja vien tas nav skaidri šeit norādīts, šis līgums nepiešķir jums nekādas intelektuālā īpašuma tiesības uz Programmatūru, un visas tiesības, kas nav skaidri noteiktas, patur Adobe un tās piegādātāji.

4. Ierobežojumi.

4.1 Piezīmes. Jūs nedrīkstat kopēt Programmatūru, izņemot gadījumus, kas norādīti 2. un 14. punktā. Jebkurai Jūsu sagatavotajai atļautajai Programmatūras kopijai jāsatur tās pašas piezīmes par autortiesībām un citi paziņojumi par īpašumtiesībām, kādi ir uz Programmatūras vai Programmatūrā.

4.2 Nedrīkst modificēt. Izņemot 14. punktā atļautajos gadījumos, Jūs nedrīkstat modificēt, pielāgot vai tulkot Programmatūru. Jūs nedrīkstat izjaukt, dekompilēt, demontēt vai citādi mēģināt noskaidrot Programmatūras pirmkodu, izņemot tādā apmērā, ciktāl piemērojamais likums jums skaidri atļauj veikt dekompilāciju, lai panāktu savietojamību ar Programmatūru.

4.3 Nedrīkst atsaistīt. Programmatūra var ietver dažādas lietotnes, utilītus un sastāvdaļas, tai var būt vairāku platformu un valodu atbalsts, tā var tikt nodrošināta jums vairākos medijos vai vairākās kopijās. Tomēr Programmatūra ir izveidota un nodota Jums kā viens produkts, kuru drīkst lietot kā vienu produktu uz Datoriem, kā tas atļauts 2. un 14. punktā. Jums nav obligāti jālieto visas Programmatūras sastāvdaļas, bet jūs nedrīkstat atsaistīt Programmatūras sastāvdaļas lietošanai uz dažādiem Datoriem. Jūs nedrīkstat atsaistīt Programmatūru vai radīt jaunu pakotni, lai izplatītu, pārsūtītu vai pārdotu tālāk. Īpašus izņēmumus šim 4.3. punktam skatīt 14. punktā.

4.4 Nedrīkst nodot tālāk. JŪS NEDRĪKSTAT IZĪRĒT, IZNOMĀT, PĀRDOT, NODOT LICENCI TREŠAJĀM PERSONĀM, CEDĒT VAI NODOT TIESĪBAS UZ PROGRAMMATŪRU VAI ATĻAUT KOPĒT JEBKURU PROGRAMMATŪRAS DAĻU UZ CITAS FIZISKAS VAI JURIDISKAS PERSONAS DATORU, IZŅEMOT ŠAJĀ LĪGUMĀ ATĻAUTAJOS GADĪJUMOS. Tomēr Jūs drīkstat nodot savas tiesības pastāvīgi lietot Programmatūru citai fiziskai vai juridiskai personai ar noteikumu, ka: (a) Jūs šai fiziskai vai juridiskai personai nododat arī (i) šo līgumu, (ii) sērijas numuru(-us), Programmatūru, kas pievienota Adobe vai tās pilnvarota izplatītāja nodrošinātajai videi, un visas citas programmatūras vai aparatūras, kas sasaistītas, sapakotas vai iepriekš instalētas kopā ar Programmatūru, ieskaitot visas kopijas, atjauninājumus, jaunos laidienus un iepriekšējās versijas, un (iii) visas fontu programmatūras kopijas, kas pārveidotas citos formātos; (b) Jūs nesaglabājat jauno laidienus, atjauninājumus vai kopijas, ieskaitot dublējumus un kopijas, kas uzglabātas datorā; un (c) saņēmēja puse pieņem šī līguma noteikumus un nosacījumus un jebkurus noteikumus un nosacījumus, saskaņā ar kuriem Jūs nopirkāt spēkā esošu Programmatūras licenci. NEŅEMOT VĒRĀ IEPRIEKŠ MINĒTO, JŪS NEDRĪKSTAT NODOT AKADĒMISKĀS UN PIRMSIZLAIDUMA VAI TĀLĀK PĀRDOŠANAI AIZLIEGTĀS PROGRAMMATŪRAS KOPIJAS. Pirms nodošanas Adobe var pieprasīt Jums un saņēmējam rakstiski apstiprināt jūsu piekrišanu šim līgumam, sniegt informāciju par sevi un reģistrēties kā Programmatūras gala lietotājiem. Piešķirt 4-6 nedēļas nodošanai. Sīkāku informāciju meklējiet http://www.adobe.com/ceea/support vai sazinieties ar Adobe Klientu apkalpošanas nodaļu.

5. Atjauninājumi. Ja Programmatūra ir iepriekšējas Adobe programmatūras versijas atjauninājums vai jauns laidiens, Jums ir jābūt spēkā esošai licencei uz šo iepriekšējo versiju, lai izmantotu šādu atjauninājumu vai jauno laidienu. Pēc tam, kad esat instalējis šo atjauninājumu vai jauno laidienu, jūs drīkstat turpināt lietot jebkuru no iepriekšējām versijām saskaņā ar gala lietotāja licences līgumu vienīgi tad, ja (a) jaunais laidiens vai atjauninājums un visas iepriekšējās versijas ir instalētas uz vienas iekārtas, (b) iepriekšējās programmatūras versijas vai kopijas nav nodotas citai pusei vai iekārtai, ja vien visas atjauninājuma vai jaunā laidiena kopijas arī netiek nodotas šai pusei vai iekārtai un (c) Jūs atzīstat, ka jebkāds Adobe pienākums apkalpot iepriekšējo versiju(-as) var tikt izbeigts, tiklīdz ir pieejams jaunais laidiens vai atjauninājums. Nav atļauts lietot iepriekšējo versiju(-as) kādā citā veidā pēc jaunā laidiena vai atjauninājuma instalēšanas. Adobe var piešķirt Jums licenci uz jaunajiem laidieniem un atjauninājumiem ar papildu vai atšķirīgiem nosacījumiem.

6. IEROBEŽOTĀ GARANTIJA. Ja vien citādi 14. punktā nav norādīts, Adobe garantē fiziskai vai juridiskai personai, kas pirmā nopērk Programmatūras licenci lietošanai saskaņā ar šī līguma noteikumiem, ka Programmatūra būtībā darbosies atbilstoši Dokumentācijai deviņdesmit (90) dienas pēc Programmatūras saņemšanas, ja tā tiek lietota ieteicamajā operētājsistēmā un aparatūras konfigurācijā. Nebūtiskas novirzes no darbības saskaņā ar Dokumentāciju nedod garantijas tiesības. ŠĪ IEROBEŽOTĀ GARANTIJA NEATTIECAS UZ IELĀPIEM, FONTU PROGRAMMATŪRU, KAS PĀRVEIDOTA CITĀ FORMĀTĀ, PIRMSIZLAIDUMA PROGRAMMATŪRAS (BETA) KOPIJĀM, TESTĒŠANAS, STARTA, VĒRTĒJAMĀM KOPIJĀM, PRODUKTA PARAUGIEM UN PĀRDOŠANAI NEPAREDZĒTĀM KOPIJĀM (NFR), VAI TĪMEKĻA VIETNĒM (MĀJAS LAPĀM), TIEŠSAISTES PAKALPOJUMIEM VAI CD PAKALPOJUMIEM (Skatīt 14. punktu). Visi garantijas prasījumi jāiesniedz kopā ar pirkuma pierādījumu Adobe Klientu apkalpošanas nodaļai šo deviņdesmit (90) dienu laikā. Lai iegūtu sīkāku informāciju par garantijas prasījumiem, ielūkojieties Adobe Klientu apkalpošanas lapās http://www.adobe.com/ceea/support . Ja Programmatūra būtiski nedarbojas saskaņā ar Dokumentāciju, visa Adobe un tās filiāļu atbildība un vienīgā kompensācija jums aprobežosies, pēc Adobe ieskatiem, ar Programmatūras nomaiņu vai licences maksas atmaksu, kuru jūs esat samaksājis par Programmatūru. ŠAJĀ PUNKTĀ NOTEIKTĀ IEROBEŽOTĀ GARANTIJA PIEŠĶIR JUMS NOTEIKTAS LIKUMĪGAS TIESĪBAS. JUMS VAR BŪT PAPILDU TIESĪBAS, ATKARĪBĀ NO KONKRĒTĀS JURISDIKCIJAS NOSACĪJUMIEM. Sīkākai informācijai par garantijām lūdzam skatīt īpašos noteikumus attiecībā uz jurisdikcijām šī līguma beigās, ja tādi ir, vai arī sazināties ar Adobe Klientu apkalpošanas nodaļu.

7. ATRUNA. IEPRIEKŠ MINĒTĀ IEROBEŽOTĀ GARANTIJA IR VIENĪGĀ GARANTIJA, KO DOD ADOBE UN TĀS FILIĀLES, UN TĀ IR VIENĪGĀ KOMPENSĀCIJA PAR ADOBE, TĀS FILIĀĻU VAI PIEGĀDĀTĀJU GARANTIJAS PĀRKĀPUMIEM. IZŅEMOT IEPRIEKŠ MINĒTO IEROBEŽOTO GARANTIJU UN JEBKURU GARANTIJU, NOSACĪJUMU, APLIECINĀJUMU VAI NOSACĪJUMU TĀDĀ MĒRĀ, CIKTĀL TO NEIZSLĒDZ UN NEIEROBEŽO JŪSU JURISDIKCIJĀ SAISTOŠIE LIKUMI, ADOBE UN TĀS FILIĀLES UN PIEGĀDĀTĀJI NODROŠINA PROGRAMMATŪRU UN PIEKĻUVI JEBKURAI TĪMEKĻA VIETNEI (MĀJAS LAPAI), TIEŠSAISTES PAKALPOJUMUS UN CD PAKALPOJUMUS KĀDI TIE IR UN AR VISIEM TRŪKUMIEM UN SKAIDRI ATRUNĀTĀM VISĀM CITĀM GARANTIJĀM, NOSACĪJUMIEM, APLIECINĀJUMIEM VAI NOSACĪJUMIEM, TIEŠIEM VAI IZRIETOŠIEM, SASKAŅĀ AR LIKUMU, VISPĀRĒJĀM TIESĪBĀM, PARAŽĀM, LIETOJUMU VAI CITĀDI ATTIECĪBĀ UZ JEBKURU JAUTĀJUMU, IESKAITOT, BET NEAPROBEŽOJOTIES AR DARBĪBU, DROŠĪBU, TREŠO PUŠU TIESĪBU NEAIZSKARŠANU, INTEGRĒŠANU, PIEPRASĪJUMU, BAUDĪJUMU, APMIERINOŠAJĀM ĪPAŠĪBĀM VAI PIEMĒROTĪBU JEBKĀDAM ĪPAŠAM NOLŪKAM. ŠĪ ATRUNA VAI GARANTIJA VAR NEBŪT SPĒKĀ DAŽOS ŠTATOS. 7.un 8. punkta notekumi paliek spēkā pēc šī līguma izbeigšanas jebkāda iemesla dēļ, bet tas neattieksies vai neradīs nekādas turpmākas tiesības izmantot Programmatūru pēc šī Līguma izbeigšanās.

8. ATBILDĪBAS IEROBEŽOJUMS. IZŅEMOT IEPRIEKŠ NOTEIKTO VIENĪGO KOMPENSĀCIJU UN CITUS 14. PUNKTA NOSACĪJUMUS, ADOBE VAI TĀS FILIĀLES NEKĀDĀ GADĪJUMĀ NAV JUMS ATBILDĪGAS PAR JEBKĀDIEM ZAUDĒJUMIEM, KAITĒJUMIEM, PRASĪBĀM VAI IZDEVUMIEM, IESKAITOT JEBKURUS NETIEŠUS, IZRIETOŠUS VAI NEJAUŠUS KAITĒJUMUS, PAR JEBKĀDU ZAUDĒTU PEĻŅU VAI ZAUDĒTIEM IETAUPĪJUMIEM, PAR JEBKĀDU KAITĒJUMU, KAS RADIES KOMERCDARBĪBAS PĀRTRAUKUMA DĒĻ, PAR PERSONAS MIESAS BOJĀJUMIEM VAI NESPĒJU IZPILDĪT APRŪPES PIENĀKUMUS VAI TREŠO PERSONU PRASĪJUMIEM PAT GADĪJUMĀ, JA ADOBE PĀRSTĀVIS IR BIJIS INFORMĒTS PAR ŠĀDU ZAUDĒJUMU, KAITĒJUMU, PRASĪJUMU VAI IZDEVUMU IESPĒJAMĪBU. IEPRIEKŠ MINĒTIE IEROBEŽOJUMI UN IZŅĒMUMI IR PIEMĒROJAMI TIKTĀL, CIKTĀL TO ATĻAUJ JŪSU JURISDIKCIJAS PIEMĒROJAMĀ LIKUMDOŠANA. ADOBE UN TĀS FILIĀĻU UN PIEGĀDĀTĀJU KOPĒJĀ ATBILDĪBA SASKAŅĀ UN SAISTĪBĀ AR ŠO LĪGUMU IR IEROBEŽOTA AR SUMMU, KAS SAMAKSĀTA PAR PROGRAMMATŪRU, JA TĀDA IR. ŠIS IEROBEŽOJUMS IR SPĒKĀ PAT BŪTISKA ŠĪ LĪGUMA PĀRKĀPUMA GADĪJUMĀ VAI LĪGUMA PAMATNOTEIKUMU VAI BŪTISKU NOTEIKUMU PĀRKĀPUMA GADĪJUMĀ. ŠIS ATBILDĪBAS IEROBEŽOJUMS VAR NEBŪT SPĒKĀ DAŽOS ŠTATOS. Šī līguma saturs nekādā veidā neierobežo Adobe atbildību pret Jums nāves vai miesas bojājumu gadījumā, kas iestājušies Adobe nolaidības vai krāpšanas rezultātā. Adobe rīkojas savu filiāļu un piegādātāju vārdā ar nolūku atsaukt, nepieļaut un ierobežot pienākumus, garantijas un atbildību, bet nekādā citādā ziņā vai citā nolūkā. Sīkākai informācijai lūdzam skatīt īpašo informāciju attiecībā uz jurisdikcijām šī līguma beigās, ja tāda ir, vai arī sazināties ar Adobe Klientu apkalpošanas nodaļu.

9. Eksporta noteikumi. Jūs piekrītat, ka Programmatūra netiks nosūtīta, nodota vai eksportēta uz citu valsti vai lietota jebkādā veidā, ko aizliedz Savienoto Valstu Eksporta Pārvaldes likums vai jebkuri citi eksporta likumi, ierobežojumi vai noteikumi (kopā saukti „Eksporta likumi”). Papildus tam, ja Programmatūra tiek identificēta kā eksporta kontrolei pakļauta vienība saskaņā ar Eksporta likumiem, Jums ir jāapliecina un jāgarantē, ka neesat tādas valsts pilsonis un neatrodaties valstī, kurai noteikts embargo vai citādi ierobežojumi (ieskaitot, bet neaprobežojoties ar Irānu, Sīriju, Sudānu, Lībiju, Kubu un Ziemeļkoreju), un ka jums nav nekādi citādi aizliegumi saņemt Programmatūru saskaņā ar Eksporta likumiem. Visas tiesības izmantot Programmatūru tiek piešķirtas ar nosacījumu, ka šīs tiesības tiek zaudētas, ja Jūs neievērojat šī līguma noteikumus.

10. Vadošā likumdošana. Šo līgumu regulē un tas ir sastādīts saskaņā ar spēkā esošām materiālajām tiesībām: (a) Kalifornijas štata, ja Programmatūras licence tiek pirkta, Jums atrodoties Savienotajās Valstīs, Kanādā vai Meksikā; vai (b) Japānas, ja Programmatūras licence tiek pirkta, Jums atrodoties Japānā, Ķīnā Korejā vai citā Dienvidaustrumāzijas valstī, kur visas valsts valodas tiek rakstītas vai nu ideogrāfiskajā rakstā (piem., hanzi (ķīniešu zīmes), kanji (ķīniešu izcelsmes logotipiskās zīmes japāņu valodā), hanja (ķīniešu zīmes korejiešu valodā)) un/vai citā rakstā, kas balstās uz tādu pašu vai ideogrāfiskajam rakstam līdzīgu struktūru, piemēram, hangul (senais korejiešu raksts) vai kana (japāņu sillabiskās zīmes); vai (c) Anglijas, ja Programmatūras licence tiek pirkta, Jums neatrodoties kādā no iepriekš minētajām jurisdikcijām. Kalifornijas štata Santaklāras apgabala tiesas Kalifornijas likumdošanas piemērošanas gadījumā, Tokijas apgabala tiesas Japānas likumdošanas piemērošanas gadījumā, vai Londonas tiesas Anglijā pēc piekritības Anglijas likumdošana piemērošanas gadījumā izskata visus strīdus saistībā ar šo līgumu vispārējā jurisdikcijā. Šo līgumu neregulē jebkuras jurisdikcijas kolīziju tiesību normas vai ANO Konvencija par līgumiem attiecībā uz preču starptautisko tirdzniecību, kuras pielietošana ir skaidri izslēgta.

11. Vispārējie noteikumi. Ja jebkura šī līguma daļa izrādās spēkā neesoša vai nepiemērojama, tā neietekmē šī līguma spēkā esamību kopumā, kurš paliek spēkā un piemērojams, saskaņā ar tā noteikumiem. Šis līgums nemazina nevienas puses ar likumu noteiktās tiesības, kura ir iesaistīta kā patērētāja. Piemēram, Jaunzēlandes patērētājiem, kuri iegādājas Programmatūru personīgai, vietējai vai mājsaimniecības lietošanai (nekomerciālā nolūkā), šis līgums ir pakļauts Patērētāju garantiju likumam. Šo līgumu var izmainīt tikai ar rakstisku dokumentu, ko parakstījusi Adobe pilnvarota amatpersona. Šī līguma iztulkošanai vai izskaidrošanai tiks izmantots teksts angļu valodā. Šis ir pilnīgs līgums starp Adobe un Jums attiecībā uz Programmatūru, un tas aizstāj jebkurus iepriekšējus apliecinājumus, apspriedes, apņemšanās, paziņojumus vai reklāmu attiecībā uz Programmatūru.

12. Paziņojums ASV valdības Gala lietotājiem.

12.1 Komerciālas vienības. Programmatūra un Dokumentācija ir „Komercprece(-s)” saskaņā ar šī jēdziena definīciju 48 CFR (ASV federālo tiesību aktu) 2.101. pantā, kas ietver „Datoru komercprogrammatūru” un „Datoru komercprogrammatūras dokumentāciju”, kā šie jēdzieni ir lietoti 48 CFR 12.212. vai 48 CFR 227.7202. pantos pēc vajadzības. Saskaņā ar 48 CFR 12.212. pantu vai no 48 CFR 227.7202-1. panta līdz 227.72-4. pantam pēc vajadzības Datoru komercprogrammatūru un Datoru kompercprogrammatūras dokumentāciju licencē ASV valdības gala lietotājiem (a) tikai kā Komercpreces un (b) tikai ar tām tiesībām, kas gala lietotājiem tiek piešķirtas saskaņā ar šī līguma noteikumiem un nosacījumiem. Nepublicētas tiesības tiek paturētas saskaņā ar Savienoto Valstu autortiesību likumiem. Adobe Systems Incorporated, 345 Park Avenue, San Jose, CA 951 10-2704, USA.

12.2 Adobe Technology licencēšana ASV valdībā. Jūs piekrītat, ka, Adobe Programmatūras licenci iegādājoties ASV valdībai vai jebkuram tās darbuzņēmējam, Jūs ievērosiet politiku, kas noteikta 48 CFR 12.212. pantā (par civilajām struktūrām) un 48 CFR 227-7202-1 un 227-7202-4 pantos (par Aizsardzības departamentu). Attiecībā uz ASV Valdības Gala lietotājiem Adobe piekrīt ievērot visus piemērojamos likumus par vienādām iespējām, ieskaitot, ja piemērojams, Pārvaldes lēmumu Nr. 11246, ar tā grozījumiem, 1974. gada likuma „Par palīdzību Vjetnamas kara veterānu adaptācijā” (38 USC 4212) 402. pantu un 1973. gada Reabilitācijas likuma 503. pantu ar tā grozījumiem un noteikumiem 41 CFR no 60-1 līdz 60-60, 60-250 un 60-741 pantos. Pants par pozitīvo diskrimināciju un iepriekš minētie noteikumi tiks iekļauti šajā līgumā ar atsauci.

13. Atbilstība licencēm. Ja Jūs esat uzņēmums, sabiedrība vai organizācija, Jūs piekrītat, ka pēc Adobe vai tās pilnvarota pārstāvja pieprasījuma Jūs trīsdesmit (30) dienu laikā pilnībā dokumentēsiet un apliecināsiet, ka visas Adobe programmatūras vai tās daļas lietošana pieprasījuma brīdī atbilst Jūsu spēkā esošajai licencei no Adobe.

14. Īpaši noteikumi un izņēmumi. Šajā punktā izvirzīti īpaši noteikumi attiecībā uz noteiktiem Programmatūras produktiem un sastāvdaļām, kā arī ierobežoti izņēmumi iepriekš minētajiem noteikumiem un nosacījumiem. Tādā mērā, ciktāl jebkurš no šī punkta noteikumiem ir pretrunā ar citiem šī līguma noteikumiem un nosacījumiem, šis punkts atceļ šo citu līguma noteikumu vai nosacījumu.

14.1 Ierobežota garantija lietotājiem, kas dzīvo Vācijā vai Austrijā. Ja Jūs esat iegādājies Progrmmatūru Vācijā vai Austrijā, un šī valsts ir jūsu pastāvīgā dzīvesvieta, tad 6. punkts uz jums neattiecas; tā vietā Adobe garantē, ka Programmatūra nodrošina funkcijas, kas uzrādītas Dokumentācijā („atrunātās funkcijas”) ierobežotā garantijas periodā pēc Programmatūras saņemšanas, kad tā tiek lietota uz ieteicami konfigurētās aparatūras. Šajā punktā lietotais jēdziens „ierobežots garantijas periods” nozīmē vienu (1) gadu, ja jūs lietojat Programmatūru komercdarbības nolūkiem, un divus (2) gadus, ja jūs nelietojam Programmatūru komercdarbības nolūkiem. Nebūtiska novirze no atrunātajām funkcijām nedod garantijas tiesības. ŠĪ IEROBEŽOTĀ GARANTIJA NEATTIECAS UZ PROGRAMMATŪRU, KAS JUMS PIEŠĶIRTA BEZ MAKSAS, PIEMĒRAM, JAUNIE LAIDIENI, PIRMSIZLAIDUMA PROGRAMMATŪRAS VERSIJAS, TESTĒŠANAS, STARTA PROGRAMMATŪRA, KĀ PRODUKTA PARAUGS UN NAV DOMĀTAS PĀRDOŠANAI (NFR), VAI ARĪ UZ FONTU PROGRAMMATŪRU, KAS PĀRVEIDOTA CITOS FORMĀTOS, UZ TĪMEKĻA VIETNĒM (MĀJAS LAPĀM), TIEŠSAISTES PAKALPOJUMIEM, CD PAKALPOJUMIEM VAI UZ PROGRAMMATŪRU, KURU JŪS ESAT IZMAINĪJIS, CIKTĀL ŠĪS IZMAIŅAS IR IZRAISĪJUŠAS BOJĀJUMU. Lai iesniegtu garantijas prasību ierobežotās garantijas periodā, jums uz mūsu rēķina ir jānogādā Programmatūra un pirkuma pierādījums uz vietu, kur Jūs to esat iegādājies. Ja Programmatūras funkcijas būtiski atšķiras no atrunātajām funkcijām, Adobe ir tiesības - pārstrādājot un pēc saviem ieskatiem - salabot vai nomainīt Programmatūru. Ja tas neizdodas, Jums ir tiesības uz samazinātu pirkuma maksu (nocenošana) vai atcelt pirkuma līgumu (anulēšana). Lai iegūtu sīkāku informāciju par garantinām, lūdzu, sazinieties ar Adobe Klientu apkalpošanas nodaļu.

14.2 Atbildības ierobežojumi lietotājiem, kas dzīvo Vācijā un Austrijā.

14.2.1 Ja Jūs esat iegādājies Programmatūru Vācijā vai Austrijā, un jūs parasti dzīvojat šajā valstī, tad 8. punkts uz jums neattiecas. Tā vietā, saskaņā ar 14.2.2. punkta noteikumiem, Adobe un tās filiāļu ar likumu noteiktā atbildība par kaitējumu tiek sekojoši ierobežota: (i) Adobe un tās filiāles ir atbildīgas tikai par tādu kaitējumu apjomu, kas parasti ir paredzams, noslēdzot līgumu, attiecībā uz kaitējumu, ko izraisījis neliels būtisko līguma saistību pārkāpums nolaidības rezultātā un (ii) Adobe un tās filiāles nav atbildīgas par kaitējumu, ka nodarīts neliela nebūtisko līguma saistību pārkāpuma rezultātā.

14.2.2 Iepriekš minētais atbildības ierobežojums neattiecas uz nevienu obligāti ar likumu noteiktu atbildību, jo īpaši atbildību, ko nosaka Vācijas likums „Par atbildību par produkta nekaitīgumu”, atbildību par īpašu garantiju uzņemšanos vai atbildību par apzināti izraisītiem personas miesas bojājumiem.

14.2.3 Jums ir jāveic visi saprātīgie pasākumi, lai izvairītos no vai samazinātu kaitējumu, jo īpaši taisot Programmatūras un jūsu datora datu dublējumkopijas saskaņā ar šī līguma noteikumiem.

14.3 Papildu noteikumi Pirmsizlaiduma programmatūrai. Ja Programmatūra ir pirmsizlaiduma versija jeb beta programmatūra („Pirmsizlaiduma programmatūrai”), uz to attiecas šis punkts. Pirmsizlaides programmatūra ir sākotnējā versija, tā nav Adobe gala produkts, un var saturēt „blusas”, kļūdas un citas problēmas, kas var izraisīt sistēmas vai citus darbības traucējumus un datu zaudēšanu. Adobe nekad neizdos Pirmsizlaides programmatūru komerciālā nolūkā. Ja jūs esat saņēmis Pirmsizlaides programmatūru saskaņā ar atsevišķu rakstisku līgumu, kā piemēram, Adobe Systems Incorporated sērijveida līgumu par neizlaistiem produktiem, Jūsu Programmatūras lietošanu regulē arī šāds līgums. Jūs atgriezīsiet vai iznīcināsiet visas Pirmsizlaides programmatūras kopijas pēc Adobe pieprasījuma vai kad Adobe ir izlaidusi šīs Programmatūras komerciālo versiju. JŪS PATS UZŅEMATIES RISKU PAR PIRMSIZLAIDUMA PROGRAMMATŪRAS LIETOŠANU. SKATĪT 7. UN 8. PUNKTĀ DOTO GARANTIJAS ATRUMU UN ATBILDĪBAS IEROBEŽOJUMUS, KAS REGULĒ PIRMSIZLAIDUMA PROGRAMMATŪRU.

14.4 Papildu noteikumi testēšanas, produkta parauga un pārdošanai neparedzētām kopijām. Ja Programmatūra ir izmēģināšanas, startam, produkta parauga vai pārdošanai neparedzēta programmatūras kopija („Testēšanas programmatūra”), uz to attiecas šis punkts. Testēšanas programmatūra var saturēt ierobežotas funkcijas un domāta vienīgi demonstrēšanas un izmēģinājuma nolūkiem, nevis komerciāliem mērķiem. JŪS PATS UZŅEMATIES RISKU PAR TESTĒŠANAS PROGRAMMATŪRAS LIETOŠANU. SKATĪT 7. UN 8. PUNKTĀ DOTO GARANTIJAS ATRUNU UN ATBILDĪBAS IEROBEŽOJUMUS, KAS REGULĒ TESTĒŠANAS PROGRAMMATŪRU.

14.5 Noildzes programmatūra. Ja Programmatūra ir noildzes versija, tā pārtrauks savu darbību pēc noteikta laika perioda vai pēc noteikta palaišanu skaita pēc instalēšanas. Attiecīgā licence nosaka šo laika periodu vai palaišanu skaitu, ja vien Adobe to nav pagarinājusi pēc pilnas mazumtirdzniecības licences iegādāšanās. JŪS PILNĪBĀ UZŅEMATIES RISKU PAR PIEKĻUVI JEBKURĀM DATNĒM VAI IZVADEI, KO RADĪJUSI ŠĀDA PROGRAMMATŪRA, VAI JEBKURAM PRODUKTAM, KAS SAISTĪTS AR ŠĀDU PROGRAMMATŪRU.

14.6 Akadēmiskais Programmatūras produkts. Ja Programmatūra, kas pavada šo līgumu, ir Akadēmiskais Programmatūras produkts (Programmatūra, kas radīta un izplatīta vienīgi Akadēmisko gala lietotāju lietošanai), jūs neesat tiesīgs lietot šo Programmatūru, ja vien jūs savā jurisdikcijā atbilstat statusam Akadēmiskais gala lietotājs. Lūdzu, ielūkojieties http://www.adobe.com/education/purchasing , lai uzzinātu vai jūs atbilstat šim statusam. Lai atrastu Adobe Pilnvaroto akadēmisko izplatītāju savā reģionā, lūdzu, ielūkojieties http://www.adobe.com/store un meklējiet saiti uz Buying Adobe Products Worldwide.

14.7. Fontu Programmatūra. Ja Programmatūra ietver fontu programmatūru --

14.7.1 Jūs varat lietot fontu programmatūru kopā ar Programmatūru uz Datoriem, kā norādīts 2. punktā, un izvadīt fontu programmatūru uz jebkuru izvadierīci(-ēm), kas pieslēgtas šim Datoram(-iem).

14.7.2 Ja Atļautais Datoru skaits ir pieci vai mazāk, jūs varat lejupielādēt fontu programmatūru vienas izvadierīces atmiņā (cietajā diskā vai RAM atmiņā), kura saslēgta vismaz ar vienu no šiem Datoriem, ar mērķi, lai fontu programmatūra paliktu rezidenta (paliktu uzstādīta) šajā izvadierīcē, un vēl vienā šādā izvadierīcē, uz katru dalāmo skaitu ar pieci no Atļautā Datoru skaita.

14.7.3 Jūs varat nodot Jūsu konkrētajā datnē lietotā fonta kopiju komerciālam kopēšanas vai citu pakalpojumu birojam, un šis pakalpojumu birojs var izmantot fontu(-us), lai apstrādātu jūsu datni, ar nosacījumu, ka šim birojam ir derīga licence lietot to konkrēto fontu programmatūru.

14.7.4 Jūs varat pārveidot un instalēt fontu programmatūru citā formātā lietošanai citās vidēs ar sekojošiem nosacījumiem: Dators, uz kura pārveidotā fontu programmatūra tiek lietota vai instalēta, tiks uzskatīts par vienu no jūsu Atļautā Datoru skaita. Jūsu pārveidotās fontu programmatūras lietošana notiks saskaņā ar visiem šī līguma noteikumiem un nosacījumiem. Šāda pārveidota fontu programmatūra var tikt izmantota vienīgi Jūsu parastajai, iekšējai komercdarbībai vai personīgai lietošanai, un tā nedrīkst tikt izplatīta vai nodota tālāk jebkādā nolūkā, izņemot saskaņā ar šī līguma 4.4. punktu.

14.7.5 Jūs varat iegult fontu programmatūras kopijas savos elektroniskajos dokumentos ar nolūku izdrukāt un apskatīt dokumentu. Ja fontu programmatūra, kas ir iegulta Jūsu elektroniskajos dokumentos, ir identificēta kā „licencēta rediģējama iegulta” Adobe vietnē http://www.adobe.com/type/browser/legal/embeddingeula.html , Jūs varat arī iegult šīs fontu programmatūras kopijas papildu nolūkā rediģēt savus elektroniskos dokumentus. Nevienas citas iegulšanas tiesības netiek domātas vai piešķirtas ar šo licenci.

14.8 Tiešsaistes pakalpojumi.

14.8.1 Programmatūra var būt atkarīga vai veicināt jūsu piekļuvi tīmekļa vietnēm (mājas lapām), kuras uztur Adobe vai tās filiāles, vai trešās personas, kas piedāvā preces, informāciju, programmatūras vai pakalpojumus (piemēram, Adobe Stock Photos pakalpojumus) („Tiešsaistes pakalpojumi”). Jūsu piekļuvi jebkurai tīmekļa vietnei (mājas lapai) vai tiešsaistes pakalpojumam un to lietošanu regulē nosacījumi, noteikumi, atrunas un brīdinājumi, kas atrodami šajā vietnē vai citādi saistīti ar šādiem pakalpojumiem, piemēram, Lietošanas Noteikumi, kas atrodami http://www.adobe.com/ceea/misc/copyright.html . Adobe var jebkurā laikā, jebkura iemesla dēļ modificēt vai pārtraukt pieejamību jebkurai tīmekļa vietnei (mājas lapai) vai Tiešsaistes pakalpojumiem.

14.8.2 Adobe nekontrolē, neatbalsta un neuzņemas atbildību par tīmekļa vietnēm (mājas lapām) vai Tiešsaistes pakalpojumiem, kurus piedāvā trešās personas. Jebkuri darījumi starp Jums un jebkuru trešo personu saistībā ar tīmekļa vietni (mājas lapu) vai Tiešsaistes pakalpojumu, ieskaitot piegādes un samaksu par precēm un pakalpojumiem un jebkurus citus noteikumus, nosacījumus, garantijas vai apliecinājumus saistībā ar šiem darījumiem, ir vienīgi starp Jums un šo trešo personu.

14.8.3 IZŅEMOT GADĪJUMU, TA TAS IR SKAIDRI ATRUNĀTS AR ADOBE VAI TĀS FILIĀLĒM, VAI TREŠO PERSONU ATSEVIŠĶĀ LĪGUMĀ, JŪS PATS UZŅEMATIES RISKU PAR TĪMEKĻA VIETŅU (MĀJAS LAPU) UN TIEŠSAISTES PAKALPOJUMU IZMANTOŠANU, SASKAŅĀ AR 7. UN 8. PUNKTA NOTEIKTAJIEM GARANTIJAS UN ATBILDĪBAS IEROBEŽOJUMIEM.

14.9 After Effects Professional nodrošinājuma vadības programma. Ja Programmatūra satur pilnu Adobe After Effects Professional versiju, tad jūs varat instalēt neierobežotu skaitu Nodrošinājuma vadības programmas uz Datoriem savā Iekšējā tīklā, kas ietver vismaz vienu Datoru, uz kura ir instalēta Adobe After Effects Professional programmatūras pilna versija. Termins "Nodrošinājuma vadības programma" nozīmē Programmatūras instalējamu daļu, kas ļauj nodrošināt After Effects projektus, bet nevar tikt lietota, lai radītu vai modificētu projektus, un neietver pilnu After Effects lietotāja saskarni.

14.10 Version Cue programmatūra. Ja Programmatūra ietver Adobe Creative Suite programmatūru un Version Cue programmatūras komponentus, tad kā alternatīvu vienas Version Cue Servera komponenta kopijas instalēšanai un lietošanai, kā atļauts 2.1. punktā, jūs varat instalēt Version Cue Servera komponentu uz viena datņu servera jūsu Iekšējā tīklā un padarīt to pieejamu caur Datoriem šādā Iekšējā tīklā, ja Jūsu iekšējais tīkls ietver vismaz vienu Datoru, uz kura ir instalēta Adobe Creative Suite programmatūra. Turklāt, ja Jūsu uzņēmējdarbība ir saistīta ar radošu pakalpojumu sniegšanu, jūs drīkstat atļaut piekļuvi Version Cue Serverim klientiem, kas atrodas ārpus Jūsu Iekšējā tīkla, ja vien tiek ievēroti sekojoši kritēriji:

(1) Jūs drīkstat atļaut piekļuvi Version Cue Serverim tikai tiem Jūsu klientiem, kuriem Jūs sniedzat lielāku radošu pakalpojumu, piemēram, reklāma, sabiedriskās attiecības, grafiskie dizaini u.c.;

(2) Jūs drīkstat atļaut piekļuvi tikai ar nolūku, lai dotu klientiem iespēju piedalīties, sadarboties un dot savu ieguldījumu radošos projektos, kurus Jūs īstenojat viņu uzdevumā;

(3) Jūs nedrīkstat prasīt maksu par piekļuvi Version Cue Serverim vai tā lietošanu;

(4) Jūs nedrīkstat atļaut piekļuvi Version Cue Serverim jebkādā citā nolūkā, izņemot šajā Līgumā noteikto, vai jebkurā nolūkā, kas nav saistīts ar radošo pakalpojumu, ko Jūs sniedzat, piemēram, klienta paša projektu vadībai;

(5) Jūsu klientiem nav atļauts lejupielādēt Version Cue Servera kopijas; un

(6) Jūs ievērosiet visus citus šī līguma noteikumus un nosacījumus.

Nekāda cita tīkla lietošana nav atļauta, ieskaitot, bet neaprobežojoties ar Programmatūras lietošanu, lai aktivizētu tīmeklī izmitinātas darba grupas vai kalpojumus, kas ir publiski pieejami.

14.11 Sertificēti dokumenti. Ja Programmatūra ļauj Jums sastādīt un apliecināt Sertificētus dokumentus, tad uz tiem attiecas šis punkts.

14.11.1 Sertificēti dokumenti un CD pakalpojumi. "Sertificēts dokuments” jeb "CD" ir PDF datne, kurai pievienots ciparparaksts (elektroniskais paraksts), izmantojot (a) Programmatūras CD raksturpazīmju kopu; (b) sertifikātu; un (c) "privātu" šifrēšanas atslēgu, kas atbilst „sabiedriskajai” atslēgai sertifikātā. CD sastādīšanai nepieciešams iegādāties sertifikātu no pilnvarota CD pakalpojumu sniedzēja. „CD pakalpojumu sniedzējs” ir neatkarīga trešā puse, pakalpojuma pārdevējs, kas norādīts http://www.adobe.com/security/partners_cds.html . CD aptiprināšanai nepieciešami CD pakalpojumi no CD pakalpojumu sniedzēja, kurš izdevis sertifikātu. „CD pakalpojumi” ir pakalpojumi, ko sniedz CD pakalpojumu sniedzēji, ieskaitot, bet neaprobežojoties ar (a) sertifikātiem, kurus šāds CD pakalpojumu sniedzējs izdevis lietošanai kopā ar Programmatūras CD raksturpazīmju kopu; (b) pakalpojumiem, kas saistīti ar sertifikātu izdošanu; un (c) citiem pakalpojumiem, kas saistīti ar sertifikātiem, ieskaitot, bet neaprobežojoties ar pārbaudes pakalpojumiem.

14.11.2 CD pakalpojumu sniedzēji. Lai gan Programmatūra nodrošina CD sastādīšanas un apstiprināšanas raksturpazīmes, Adobe nenodrošina nepieciešamos CD pakalpojumus, kas vajadzīgi šo raksturpazīmju lietošanai. CD pakalpojumu pirkšana, pieejamība un atbildība ir Jūsu un CD pakalpojumu sniedzēja ziņā. Pirms Jūs paļaujaties uz jebkuru CD, pievienoto ciparparakstu (elektronisko parakstu) un/vai jebkuriem tamlīdzīgiem CD pakalpojumiem, Jums vispirms jāizlasa un jāpiekrīt attiecīgajam Izsniedzēja priekšrakstam un šim līgumam. „Izsniedzēja priekšraksts” nozīmē noteikumus un nosacījumus, saskaņā ar kuriem katrs CD pakalpojumu sniedzējs piedāvā CD pakalpojumus (skatīt saites http://www.adobe.com/security/partners_cds.html ), ieskaitot, piemēram, jebkurus abonēšanas līgumus, pušu paļaušanās līgumus, sertifikātu izdošanas un lietošanas noteikumus un šī līguma 14.11. punktu. Apstiprinot CD, izmantojot CD pakalpojumus, jūs atzīstat un piekrītat, ka (a) sertifikāts, kas tiek izmantots, lai pievienotu ciparparakstu (elektronisko parakstu) CD, var tikt anulēts pārbaudes brīdī, tāpēc ciparparaksts (elektroniskais paraksts) uz CD var izskatīties derīgs, lai gan patiesībā tāds nav; (b) CD drošība vai integritāte var tikt apdraudēts CD parakstītāja, attiecīgā CD pakalpojuma sniedzēja vai jebkuras citas trešās personas darbības vai nolaidības dēļ; un (c) Jums jāizlasa, jāizprot un jāuzņemas saistības attiecībā uz atbilstošo Izsniedzēja priekšrakstu.

14.11.3 Garantijas atruna un atbildības ierobežojums. CD pakalpojumu sniedzēji piedāvā CD pakalpojumus vienīgi saskaņā ar atbilstošu Izsniedzēja priekšrakstu. IZŅEMOT IZSNIEDZĒJA PRIEKŠRAKSTĀ NORĀDĪTO, JŪS PATS UZŅEMATIES RISKU PAR CD PAKALPOJUMU LIETOŠANU. SKATĪT GARANTIJAS ATRUNAS UN ATBILDĪBAS IEROBEŽOJUMUS 7. UN 8. PUNKTOS, KAS REGULĒ CD PAKALPOJUMUS.

14.11.4 Kompensācija. Jūs piekrītat pasargāt Adobe un jebkurš atbilstošais CD pakalpojumu sniedzējs (izņemot gadījumus, kas skaidri atrunāti Izdevēja priekšrakstā) no jebkurām un visām saistībām, zaudējumiem, prasībām, kaitējumiem vai prasījumiem (ieskaitot visus saprātīgos izdevumus, maksas un advokāta atlīdzības), kas izriet vai saistīti ar jebkuru lietošanu, paļaušanos, jebkuru CD pakalpojumu, ieskaitot, bez ierobežojumiem (a) paļaušanos uz sertifikātu, kura derīguma termiņš ir beidzies vai kurš ir atcelts; (b) neatbilstošu sertifikāta pārbaudi; (c) sertifikāta lietošanu citādi, nekā tas atļauts jebkurā atbilstošajā Izsniedzēja priekšrakstā, šajā līgumā vai attiecīgajā likumdošanā; (d) nespēja saprātīgi novērtēt apstākļus, paļaujoties uz CD pakalpojumiem; vai (e) nespēja izpildīt jebkurus no pienākumiem, kas ir noteikti atbilstošajā Izsniedzēja priekšrakstā.

14.11.5 Trešās puses labuma guvēji. Jūs piekrītat, ka jebkurš CD pakalpojumu sniedzējs, kuru jūs izmantojat, būs trešās puses labuma guvējs attiecībā uz šī līguma šo punktu, un ka šim CD pakalpojumu sniedzējam būs tiesības īstenot šos noteikumus savā vārdā, it kā CD pakalpojumu sniedzējs būtu Adobe.

14.12 Acrobat Professional raksturpazīme.

14.12.1 Definīcijas.

14.12.1.1 "Izvietot" nozīmē piegādāt vai citādi padarīt pieejamu, tieši vai netieši, ar jebkuriem līdzekļiem, Paplašināto dokumentu vienam vai vairākiem saņēmējiem.

14.12.1.2 "Paplašinātais dokuments" nozīmē Portatīvā Dokumenta Formāta (PDF) datni, kas apstrādāta ar Acrobat Professional programmatūru, lai aktivizētu iespēju vietēji saglabāt dokumentus ar aizpildītām PDF formām.

14.12.2 Ja Programmatūra satur Acrobat Professional, Programmatūra ietver aktivizācijas tehnoloģiju, kas ļauj jums aktivizēt PDF dokumentus ar noteiktām raksturpazīmēm, izmantojot ciparu akreditācijas datus, kas atrodas Programmatūrā („Atslēga”). Jūs piekrītat, ka neiekļūsiet, nemēģināsiet iekļūt, kontrolēt, izvest no ierindas, izdzēst, lietot vai izplatīt Atslēgu jebkurā nolūkā.

14.12.3 Attiecībā uz katru unikālo Paplašināto dokumentu Jūs varat vienīgi vai nu (a) izvietot šo Paplašināto dokumentu neierobežotam skaitam unikālu saņēmēju, bet nedrīkstat iegūt informāciju no vairāk nekā piecsimt (500) unikāliem šī Paplašinātā dokumenta eksemplāriem vai jebkurām šī Paplašinātā dokumenta cietajām kopijām, kas satur aizpildītus veidlapas laukus; vai (b) izvietot šādu Paplašināto dokumentu ne vairāk kā piecsimt (500) unikāliem saņēmējiem bez ierobežojuma Jums informācijas iegūšanai no šī Paplašinātā dokumenta, ko saņēmēji jums atsūtījuši atpakaļ aizpildītu. Neievērojot visu, kas ir pretrunā ar šo līgumu, iegādājoties papildu licences Acrobat Professional lietošanai, iepriekš minētie ierobežojumi nepalielināsies (tas ir, iepriekš minētie ierobežojumi ir kopējo ierobežojumu summa, neņemot vērā, cik daudz papildu licences Acrobat Professional lietošanai Jūs esat iegādājies).

14.13 Acrobat 3D Capture Utility. Ja Programmatūra satur Acrobat 3D Capture Utility, papildu Programmatūras instalēšanai, kā to atļauj 2. punkts, Jūs varat instalēt arī šādu utilītu atsevišķi uz viena operētājsistēmas UNIX Datora.

14.14 FlashPaper printeris. Neievērojot visu, kas ir pretrunā ar šo līgumu, jūs nedrīkstat (a) instalēt FlashPaper printeri uz servera, kas ir pieejams vairākiem lietotājiem vai lietotājiem vai lietošanai vai (b) modificēt vai nomainīt FlashPaper printera skatītāja lietotāja saskarni, kas parāda FlashPaper dokumentus.

14.15 Flash atskaņotājs. Jūsu tiesības lietot jebkuru Flash atskaņotāju, projektoru, savrupās sistēmas atskaņotāju, spraudni vai ActiveX vadību, kas jums nodrošināta kā daļa no Programmatūras, būs vienīgi tādā mērā, kā norādīts sekojošā saitē http://www.adobe.com/products/eula/tools/flashplayer_usage.html . Ja vien un izņemot gadījumus, kā norādīts šajā līgumā, jums nav tiesību lietot vai izplatīt šādu programmatūru.

14.16 Flash, Professional Edition. Papildus datoram, uz kura Jūs instalējat un lietojat Flash, Professional Edition, Jūs varat instalēt un lietot Flash Video Encoder, kas ir nodrošināts kopā ar Flash Professional programmatūras kopiju uz datora, kas atrodas atsevišķi no datora, uz kura Jūs esat instalējis un lietojat šo Flash Professional programmatūras kopiju, ar nosacījumu, ka (a) Flash Video Encoder tiek lietots vienīgi saistībā ar saturu, ko jūs radāt, lietojot Flash Professional programmatūru un (b) Flash Video Encoder netiek instalēts vai lietots pēc tā laika perioda, kad jūs vairs neesat primārā datora pamatlietotājs, uz kura Flash Professional programmatūras kopija ir instalēta.

14.17 Contribute Publishing Services. Saskaņā ar Contribute Publishing Services programmatūras gala lietotāja licences līgumu, kas pavada šo programmatūru, jūs nedrīkstat pieslēgties Contribute Publishing Services programmatūrai, ja vien neesat nopircis licenci pieslēgties šai Contribute Publishing Services programmatūrai katrai fiziskai personai, kura drīkst pieslēgties šai Contribute Publishing Services programmatūrai, taču ar nosacījumu, ka Adobe Contribute programmatūras izmēģinājuma versijas var instalēt un pieslēgt Contribute Publishing Services programmatūrai saskaņā ar Contribute Publishing Services gala lietotāja licences līgumu.

14.18 ColdFusion Report Builder: Jūs varat instalēt un lietot Programmatūru uz tāda skaita atsevišķu datoru, cik Jums nepieciešams. Jūs lietosiet un/vai lasīsiet izvaddatni, kas radīta Programmatūrā, vienīgi ar ColdFusion programmatūru vai tajā. Jūs neatšifrēsiet vai nedekompilēsiet jebkuru izvaddatni, kas radīta Programmatūrā.

14.19 Adobe Presenter. Ja Programmatūra satur Adobe Presenter, tad, ja Jūs instalējat vai lietojat Adobe Acrobat Connect Add-in saistībā ar Programmatūras lietošanu, Jūs piekrītat, ka Jūs instalēsiet Breeze Player vienīgi uz galddatora un nevis uz jebkura produkta, kas nav personālā datora produkts, ieskaitot, bet neaprobežojoties ar tīmekļa šaurlietojuma ierīci, televizora pierīci (STB), rokas, telefona vai tīmekļa paliktņa ierīci. Piedevām Programmatūras daļa, kas ir iegulta prezentācijā, informācijā vai saturā, kas radīts un veidots, izmantojot Programmatūru („Adobe Presenter Run-Time”), var tikt izmantota kopā ar prezentāciju, informāciju vai saturu, kurā tā ir iegulta. Jūs nedrīkstat lietot un piespiest citus šādas prezentācijas, informācijas vai satura licences īpašniekus lietot Adobe Presenter Run-Time citādi kā tas ir iegults šajā prezentācijā, informācijā vai saturā. Piedevām jūs nedrīstat pats un piespiest citus šādas prezentācijas, informācijas vai satura licences īpašniekus modificēt, dekompilēt vai demontēt Adobe Presenter Run-Time.

14.20. AVC IZPLATĪŠANA. Turpmāk norādītais brīdinājums attiecas uz Programmatūru, kas satur AVC importa un eksporta funkcijas: ŠIS PRODUKTS IR LICENCĒTS AVC PATENTA PORTFEĻA LICENCES IETVAROS PATĒRĒTĀJA PRIVĀTAI, NEKOMERCIĀLAI LIETOŠANAI, LAI (i) KODĒTU VIDEO SASKAŅĀ AR AVC STANDARTU („AVC VIDEO”) UN/VAI (ii) DEKODĒTU AVC VIDEO, KURU KODĒJIS PATĒRĒTĀJS, KURŠ IR IESAISTĪTS PRIVĀTĀ NEKOMERCIĀLĀ DARBĪBĀ UN/VAI IEGĀDĀJIES NO VIDEO NODROŠINĀTĀJA, KURAM IR LICENCE NODROŠINĀT AVC VIDEO. NEKĀDA LICENCE NETIEK PIEŠĶIRTA UN NEIZRIET JEBKĀDAI CITAI LIETOŠANAI. PAPILDU INFORMĀCIJU VAR IEGŪT NO MPEG LA, L.L.C. SKATĪT http://www.mpegla.com .

14.21 MPEG-2 IZPLATĪŠANA. Turpmāk norādītais brīdinājums attiecas uz Programmatūru, kas satur MPEG-2 importa un eksporta funkcijas: ŠĪ PRODUKTA LIETOŠANA CITĀDI KĀ PATĒRĒTĀJA PERSONĪGAI LIETOŠANAI JEBKĀDĀ VEIDĀ, KAS ATBILST MPEG-2 STANDARTAM VIDEO INFORMĀCIJAS KODĒŠANAI PAKOTNES VIDĒ, IR SKAIDRI AIZLIEGTS BEZ LICENCES SASKAŅĀ AR ATBILSTOŠIEM PATENTIEM MPEG-2 PATENTU PORTFELĪ, KURA LICENCE IR PIEEJAMA NO MPEG LA, L.L.C. 250 STEELE STREET, SUITE 300 DENVER, COLORADO 80206.

14.22 MP3 vai MP3PRO komponentes izplatīšana. Turpmāk norādītais brīdinājums attiecas uz Programmatūru, kas satur MP3 vai MP3PRO importa un/vai eksporta funkcijas. Programmatūras nodrošinājums nepiešķir licenci un nedod nekādas tiesības izplatīt MP3-kodētus vai mp3PRO-kodētus datus peļņu nesošās apraides sistēmās (sauszemes, satelīta, kabeļa un/vai citos izplatīšanas kanālos), straumēšanas lietojumprogrammatūrās (caur Intertīklu, iekštīkliem un/vai citiem tīkliem), cita satura izplatīšanas sistēmās (maksas audio vai pieprasījumaudio un tamlīdzīgās) vai uz fiziskiem medijiem (kompaktdiskiem, DVD diskiem, pusvadītāja mikroshēmām, cietajiem diskiem, atmiņas kartēm un tamlīdzīgi). Šādai lietošanai nepieciešama patstāvīga licence. Sīkāku informāciju, lūdzu, skatīt http://www.mp3licensing.com .

Ja jums ir kādi jautājumi attiecībā uz šo līgumu vai arī jūs vēlaties pieprasīt jebkādu informāciju no Adobe, lūdzu, izmantojiet adresi un kontakta informāciju, kas pievienota šim produktam, lai sazinātos ar Adobe pārstāvniecību, kas darbojas Jūsu jurisdikcijā.

Adobe, Acrobat, After Effects, ColdFusion, Contribute, Flash, FlashPaper un Version Cue ir Adobe Systems Incorporated reģistrētas preču zīmes vai preču zīmes Savienotajās Valstīs un/vai citās valstīs. Visas citas preču zīmes ir atbilstošo īpašnieku īpašums.

Gen_WWCombined-lv_LV-20060817_1651