ADOBE

Programin ės įrangos naudojimo licencija

PASTABA VARTOTOJUI. PRAŠOM ATIDŽIAI PERSKAITYTI ŠIĄ SUTARTĮ. NUSIKOPIJUODAMI, INSTALIUODAMI AR PASINAUDODAMI VISA PROGRAMINE ĮRANGA ARBA KURIA NORS JOS DALIMI, JŪS ĮSIPAREIGOJATE PAGAL VISAS ŠIOS SUTARTIES SĄLYGAS, ĮSKAITANT APRIBOJIMUS, NUSTATYTUS: 2 DALYJE DĖL NAUDOJIMO; 4 DALYJE DĖL PERLEIDIMO; 6 IR 7 DALYSE DĖL GARANTIJOS; 8 DALYJE DĖL ATSAKOMYBĖS, IR 14 DALYJE DĖL YPATINGŲJŲ NUOSTATŲ IR IŠIMČIŲ. JŪS SUTINKATE, KAD ŠI SUTARTIS YRA KAIP IR BET KURI KITA, DERYBOSE SUDERINTA IR SUDARYTA RAŠYTINĖ SUTARTIS, KURIĄ PASIRAŠĖTE. ŠIOS SUTARTIES VYKDYMĄ GALIMA UŽTIKRINTI TIEK JŪSŲ, TIEK BET KURIO JURIDINIO ASMENS ATŽVILGIU, KURIE JĄ ĮSIGIJO IR KURIŲ VARDU JI NAUDOJAMA, PAVYZDŽIUI, JŪSŲ DARBUOTOJO (JEIGU TAIKYTINA). JEIGU NESUTINKATE SU ŠIOS SUTARTIES SĄLYGOMIS, NENAUDOKITE PROGRAMINĖS ĮRANGOS. INTERNETO SVETAINĖJE http://www.adobe.com/ceea/support GALITE SUSIPAŽINTI SU PROGRAMINĖS ĮRANGOS GRĄŽINIMO UŽ ATLYGĮ SĄLYGOMIS IR APRIBOJIMAIS.

GALITE TIESIOGIAI SU „ADOBE“ SUDARYTI KITĄ RAŠYTINĘ SUTARTĮ (PVZ., DIDMENINĘ PROGRAMINĖS ĮRANGOS NAUDOJIMO SUTARTĮ), KURI PAPILDYS ARBA PAKEIS VISĄ ŠIĄ SUTARTĮ ARBA KURIAS NORS JOS DALIS.

VISOS INTELEKTINĖS NUOSAVYBĖS TEISĖS Į PROGRAMINĘ ĮRANGĄ PRIKLAUSO ADOBE IR JOS TIEKĖJAMS. PROGRAMINĖ ĮRANGA NEPARDUODAMA, JOS NAUDOJIMUI SUTEIKIAMOS LICENCIJOS. ADOBE LEIDŽIA JUMS KOPIJUOTI, ĮSIVESTI Į ATMINTĮ, INSTALIUOTI, NAUDOTI, ARBA KITAIP NAUDOTIS PROGRAMINĖS ĮRANGOS FUNKCINĖMIS GALIMYBĖMIS AR INTELEKTINĖS NUOSAVYBĖS TEISĖMIS Į JĄ TIK PAGAL ŠIOS SUTARTIES SĄLYGAS. NAUDOJIMUISI ADOBE IR KITŲ TREČIŲJŲ ASMENŲ MEDŽIAGA IR PASLAUGOMIS, TEIKIAMOMIS KARTU SU PROGRAMINE ĮRANGA, GALI BŪTI TAIKOMOS KITOKIOS SĄLYGOS NEGU PAPRASTAI BŪNA ATSKIROJE LICENCIJOS SUTARTYJE. ŠIAS SĄLYGAS ARBA READ ME FAILĄ GALIMA RASTI PRIE TOS MEDŽIAGOS ARBA INFORMACIJOS APIE PASLAUGAS, ARBA INTERNETE, ADRESU http://www.adobe.com/go/thirdparty .

Į PROGRAMINĖS ĮRANGOS SUDĖTĮ GALI ĮEITI PRODUKTO AKTYVAVIMO IR KITOKIŲ TECHNOLOGIJŲ, SKIRTŲ UŽKIRSTI KELIĄ PROGRAMINĖS ĮRANGOS NAUDOJIMUI IR KOPIJAVIMUI BE LEIDIMO, BEI VALDYMO PRIEMONĖS. ŠIOS PRIEMONĖS GALI NELEISTI JUMS NAUDOTIS PROGRAMINE ĮRANGA, JEIGU NESILAIKYSITE AKTYVAVIMO, INSTALIAVIMO IR / ARBA LICENCIJŲ VALDYMO PROCESŲ, APRAŠYTŲ PROGRAMINĖJE ĮRANGOJE IR JOS DOKUMENTUOSE. INFORMACIJOS APIE PRODUKTO AKTYVAVIMĄ IR LICENCIJOS VALDYMĄ IEŠKOKITE INTERNETE ADRESU http://www.adobe.com/ceea/support .

1. Apibrėžimai

Adobe reiškia „Adobe Systems Incorporated“, Delavero bendrovę, 345 Park Avenue, San Jose, California 95110, jeigu taikomas šios Sutarties 10 (a) punktas; visais kitais atvejais tai reiškia „Adobe Systems Software Ireland Limited“, Unit 3100, Lake Drive, City West Campus, Saggart D24, Airijos Respublika, Airijos įstatymų nustatyta tvarka įsteigtą bendrovę ir „Adobe Systems Incorporated“ filialą bei licencijos turėtoją.

Adobe Run-Time reiškia Programinės įrangos dalį, reikalingą tam, kad Galutinio vartotojo produktas veiktų kompiuterinėje įrangoje, kurioje nėra Programinės įrangos instaliacijos.

Kompiuteris reiškia kompiuterinį prietaisą, kuris priima skaitmeninės ar panašios formos informaciją, ir pagal nustatytų instrukcijų seką atlieka su ja operacijas, kad gautų konkretų rezultatą.

Galutinio vartotojo produktas (End User Product) reiškia jūsų generuojamą Išvesties failą, apimantį Adobe Run-Time. Galutinio vartotojo produktų pavyzdžiais gali būti paskaitos, prezentacijos, demonstravimo failai, interaktyvi daugialypės terpės medžiaga, interaktyvūs pramoginiai produktai ir pan.

Vidaus tinklas (Internal Network) reiškia privatų ar firmos tinklą, kuriuo gali naudotis tik konkrečios bendrovės ar panašaus ūkio subjekto darbuotojai ir individualūs rangovai (pvz., laikinieji darbuotojai). Į Vidaus tinklą neįeina tos Interneto ar kitų viešai prieinamų tinklų dalys, kuriomis narystės arba abonento pagrindais naudojasi žmonių grupės, asociacijos ir panašios organizacijos.

Išvesties failas (Output File) reiškia išvesties failą, kurį sukuriate naudodamiesi Programine įranga.

Leistinas kiekis (Permitted Number) reiškia vieną (1), jeigu kitaip nenurodyta Adobe suteiktoje galiojančioje licencijoje (pvz., didmeninėje licencijoje).

Programinė įranga (Software) reiškia: (a) visą informaciją, kuri yra pateikta pagal šią Sutartį, įskaitant, be apribojimų: (i) Adobe ar trečiojo asmens programinius failus bei kitą kompiuterinę informaciją; (ii) pavyzdžių ir nuotraukų komplektus, paveikslėlius, garsus, piešinių kolekciją bei kitus su Adobe programine įranga susietus standartinius kūrinius, kurie nėra gauti iš Adobe ar kitų asmenų kaip atskira paslauga (Turinio failai (Content Files)); (iii) susijusią aiškinamąją rašytinę medžiagą ir failus (Dokumentai), ir (iv) šriftą, taip pat: (b) tokios, kuriuo nors metu Adobe jums pateiktos informacijos modifikuotas versijas ir kopijas, bei patobulinimus, atnaujinimus ir papildymus, kurie nėra suteikiami pagal atskirą sutartį (visa tai kartu - Patobulinimai (Updates)).

2. Programinės įrangos licencija. Jeigu Programinę įrangą gavote iš Adobe arba vieno iš įgaliotų licencijos turėtojų, ir jeigu laikotės šios Sutarties sąlygų, Adobe suteikia jums neišimtinę licenciją naudotis Programine įranga tokiu būdu ir tokiais tikslais, kaip yra aprašyta Dokumentuose bei numatyta šioje Sutartyje. Sutarties 14 dalyje yra numatytos konkrečios sąlygos, susijusios su tam tikrų produktų ir komponentų naudojimu, įskaitant šrifto programinę įrangą, Acrobat, After Effects, Adobe Presenter, ColdFusion, Contribute, Flash ir Flash Player, bei Version Cue.

2.1. Bendras naudojimas. Galite instaliuoti ir naudoti vieną Programinės įrangos kopiją į ne didesnį negu Leistiną kiekį savo Kompiuterių; arba

2.2. Platinimas per serverį. Galite instaliuoti Leistiną kiekį Programinės įrangos egzempliorių į Leistiną kiekį Vidaus tinklą aptarnaujančių serverių tam, kad būtų galima parsisiųsti ir instaliuoti Programinę įrangą į to paties Vidaus tinklo Leistiną kiekį Kompiuterių; arba

2.3. Naudojimas serveryje. Leistiną kiekį Programinės įrangos kopijų galite instaliuoti į Leistiną kiekį Vidaus tinklą aptarnaujančių serverių tik tokiam naudojimui, kai asmuo paleidžia Programinę įrangą, iš to paties tinklo Kompiuterio siunčiamomis komandomis, duomenimis ar instrukcijomis (pvz., valdymo skriptai). Bendras vartotojų skaičius (dirbančių ne vienu metu), kuriems leidžiama naudotis Programine įranga, esančia Vidaus tinklą aptarnaujančiuose serveriuose, negali būti didesnis už Leistiną kiekį. Taip pat draudžiama instaliuoti Programinę įrangą į kitus tinklus arba leisti ja naudotis (nesvarbu, ar tiesiogiai, ar per komandas, duomenis ar instrukcijas): (i) prie jūsų Vidaus tinklo neprijungtuose Kompiuteriuose, (ii) internete veikiančioms darbo grupėms arba teikti per tinklą paslaugas visuomenei, (iii) fiziniams ar juridiniams asmenims naudoti, parsisiųsti ir įkrauti į atmintį, kopijuoti ar kitaip pasinaudoti Programinės įrangos funkcinėmis galimybėmis neturint tam Adobe licencijos, (iv) įtraukti Programinę įrangą į sistemą kaip vieną iš sistemos sudedamųjų dalių, procesų ar paslaugų, kuriomis naudotųsi daugiau negu Leistinas kiekis vartotojų, arba (v) operacijoms, kurias pradeda ne individualus vartotojas (pvz., masinis automatizuotas duomenų apdorojimo serveris); ir

2.4. Naudojimas nešiojamame arba namų kompiuteryje. Atsižvelgiant į 2.5 dalyje esančius svarbius apribojimus, Kompiuterio, kuriame yra instaliuota Programinė įranga, pagrindinis vartotojas (Pagrindinis vartotojas (Primary User)) turi teisę instaliuoti antrą Programinės įrangos kopiją išimtinai tik savo naudojimui savo nešiojamame Kompiuteryje arba savo namų Kompiuteryje, su sąlyga, kad nešiojamame arba namų Kompiuteryje esanti Programinė įranga nebus naudojama tuo pat metu kaip ir pagrindiniame Kompiuteryje esanti Programinė įranga. Norint pasidaryti antrą kopiją, jums gali tekti kreiptis į Adobe.

2.5. Apribojimai taikomi didmeninių licencijų turėtojų išoriniam naudojimui. Jeigu Programinę įrangą pagal Adobe Didmeninės licencijos programą (šiuo metu žinomą kaip Adobe Open Options) yra gavęs kitoks licenciatas negu Didmeninę licenciją turinti mokymo įstaiga, tuomet antras Programinės įrangos egzempliorius, pagamintas kaip numatyta 2.4 dalyje, privalo būti naudojamas tik to Didmeninio licenciato naudai ir jo veikloje. Daugiau informacijos apie išorinį Didmeninę licenciją turinčių asmenų Programinės įrangos naudojimą rasite mūsų tinklalapyje http://www.adobe.com/ceea/aboutadobe/openoptions .

2.6. Atsarginė kopija (Backup Copy). Galite pasidaryti protingą kiekį atsarginių Programinės įrangos kopijų, su sąlyga, kad atsarginės kopijos bus instaliuojamos arba naudojamos tik archyvavimui.

2.7. Run-Time distribucija (Run-Time Distribution). Leidžiama pasigaminti Galutinio vartotojo produkto bei susijusio Adobe Run-Time kopijas ir jas išplatinti, tačiau su sąlyga, kad: (a) Adobe Run-Time negali būti platinamas arba naudojamas kitaip negu kartu su Išvesties failu kaip dalis Galutinio vartotojo produkto, ir (b) kiekvienas, gavęs tokią kopiją, naudos Adobe Run-Time tik įsipareigojęs neperleisti nuosavybės teisių į Adobe Run-Time ir kad Galutinio vartotojo produktas, įskaitant Adobe Run-Time, nebus kompiliuotas ar disasembliuotas. Be to, draudžiama platinti Galutinio vartotojo produktą kitų asmenų paskaitų, prezentacijų, interaktyvios daugialypės terpės medžiagos, interaktyvių pramoginių produktų ir pan. atkartojimui.

2.8. Turinio failai. Jeigu Read-Me failuose, susijusiuose su Turinio failais, į kuriuos gali būti įtrauktos tai medžiagai taikomos specifinės teisės ir apribojimai, nenurodyta kitaip, vadinasi, jūs turite teisę demonstruoti, keisti, atgaminti ir platinti bet kuriuos Turinio failus. Tačiau Turinio failus draudžiama platinti atskirai (t.y., tuomet, kai Turinio failai sudaro pagrindinę platinamo produkto vertę). Turinio failus draudžiama naudoti kuriant šmeižikišką, apgavikišką, nepadorią, nešvankią ar pornografinę medžiagą arba medžiagą, kuria pažeidžiamos trečiųjų asmenų intelektinės nuosavybės teisės, arba kitokiu neteisėtu būdu. Turinio failams ar išvestiniams kūriniams negali būti suteikiamas prekės ženklas. Turinio failuose nepateikiama nuotraukų rinkiniai ar kitokia medžiaga, nesusijusi su Adobe Programine įranga, pavyzdžiui, paveiksliukai, gauti per Adobe Stock Photos paslaugas.

2.9. Programų kodo pavyzdžiai (Sample Application Code). Jeigu šio kodo ir / arba Programinės įrangos dokumentacijoje ar atskiroje jūsų ir Adobe sutartyje nenurodyta kitaip, galite keisti tų programos dalių išeities kodo dalį, kuri pridedamuose dokumentuose įvardijama kaip programų kodo pavyzdys, taikomųjų programų kodo pavyzdys arba komponentas (toliau kiekvienas jų vadinamas Programų kodo pavyzdžiais), skirti vien tik tinklalapių ir taikomųjų programų, sukurtų naudojant Adobe programinės įrangos programas, projektavimui, kūrimui ir bandymui; tačiau kopijuoti ir platinti Programų kodo pavyzdį (nesvarbu modifikuotą, ar ne) turite teisę tik tuomet, jeigu laikysitės visų šių sąlygų: (1) sukompiliuotą objekto Programų kodo pavyzdį platinsite kartu su savo taikomąja programa; (2) Programų kodo pavyzdžio neįtrauksite į jokį produktą ar taikomąją programą, skirtą tinklalapio kūrimui, ir (3) pardavinėdami savo taikomąją programą, nenaudosite Adobe vardo, logotipo ar kitų Adobe prekės ženklų. Jūs įsipareigojate prisiimti atsakomybę ir atlyginti Adobe nuostolius bei saugoti Adobe nuo nuostolių, žalos, reikalavimų ar ieškinių, tarp kurių gali būti advokatų honorarai, atsiradusių dėl jūsų taikomosios programos naudojimo ar platinimo.

2.10. Skriptai (Scripting). Programinės įrangos sudėtyje gali būti Extendscript pavyzdžių su Adobe rašytiniu leidimu modifikuoti ir platinti šiuos pavyzdžius, laikantis tam tikrų apribojimų. Jūs įsipareigojate atlyginti Adobe ir prisiimti atsakomybę už visus nuostolius, žalą, reikalavimus ar ieškinius, įskaitant teisines išlaidas, atsiradusius dėl tokio platinimo.

3. Intelektin ės nuosavybės teisės. Programinė įranga ir visos teisėtai daromos jos kopijos yra „Adobe Systems Incorporated“ ir jos tiekėjų intelektinė nuosavybė. Programinės įrangos sudėtis, sandara ir kodas sudaro „Adobe Systems Incorporated“ vertingas komercines paslaptis ir jos tiekėjų konfidencialią informaciją. Programinę įrangą saugo įstatymai, įskaitant, be apribojimų, Jungtinių Amerikos Valstijų ir kitų šalių įstatymai dėl autorių teisių apsaugos, bei tarptautinių sutarčių nuostatos. Išskyrus tai, kas aiškiai nustatyta Sutartyje, šia Sutartimi nėra suteikiamos jokios intelektinės nuosavybės teisės į Programinę įrangą, o visos teisės, kurių suteikimas nėra aiškiai nurodytas, priklauso Adobe ir jos tiekėjams.

4. Apribojimai.

4.1. Pastabos. Programinės įrangos negalima kopijuoti, išskyrus 2 ir 14 dalyse nurodytus atvejus. Visos teisėtai padarytos Programinės įrangos kopijos turi būti su tuo pačiu autoriaus teisės ženklu ir kitais nuosavybę patvirtinančiais įrašais Programinėje įrangoje.

4.2. Draudimas modifikuoti. Išskyrus tai, kas leidžiama pagal 14 dalį, Programinę įrangą draudžiama modifikuoti, adaptuoti ar versti. Draudžiama atlikti Programinės įrangos reversinę inžineriją, ją dekompiliuoti, išskaidyti arba bandyti kitais būdais atskleisti jos išeities kodą, išskyrus tiek, kiek pagal galiojančius įstatymus aiškiai leidžiama ją iškompiliuoti suderinamumo tikslais.

4.3. Draudimas atsieti (No Unbundling). Programinėje įrangoje gali būti įvairių taikomųjų programų, paslaugų programų bei komponentų, ji gali būti suderinta su skirtingomis platformomis ir kalbomis ir gali būti pateikta daugelyje terpių ar daugeliu kopijų. Nepaisant to, Programinė įranga pateikiama kaip vienas vientisas produktas, skirtas naudoti Kompiuteriuose kaip vienas produktas, kaip yra leidžiama pagal 2 ir 14 dalies nuostatas. Jūs neprivalote naudoti visas Programinės įrangos sudedamąsias dalis, tačiau neturite teisės jų atsieti ir naudoti kituose Kompiuteriuose. Draudžiama atsieti Programinės įrangos dalis arba ją pertvarkyti, kad būtų galima tas dalis išsidalinti, perleisti ar perparduoti. Konkrečios išimtys pagal šią 4.3 dalį nurodytos 14 dalyje.

4.4. Draudimas perleisti. PROGRAMINĘ ĮRANGĄ DRAUDŽIAMA NUOMOTI, PARDUOTI, SUTEIKTI JAI SUBLICENCIJĄ, SUTEIKTI AR PERDUOTI SAVO TEISES Į JĄ ARBA LEISTI KITAM FIZINIAM AR JURIDINIAM ASMENIUI NUSIKOPIJUOTI KURIĄ NORS JOS DALĮ, IŠSKYRUS TAI, KAS LEIDŽIAMA PAGAL ŠIĄ SUTARTĮ. Tačiau jūs turite teisę perduoti visas savo teises nuolat naudotis Programine įranga kitam fiziniam ar juridiniam asmeniui su sąlyga, kad: (a) jūs taip pat perduosite (i) šią sutartį, (ii) serijos numerį (numerius), Programinę įrangą, laikmenose, gautose iš Adobe ar jos įgalioto platintojo, kartu su kita susieta programine ar kompiuterine įranga, kuri įeina į Programinės įrangos paketą arba yra iš anksto instaliuota, įskaitant visas kopijas, patobulinimus, atnaujinimus ir ankstesnes versijas, ir (iii) visas šrifto programinės įrangos, konvertuotos į kitus formatus, kopijas; (b) nepasiliksite sau jokių patobulintų, atnaujintų variantų ar kopijų, ar kompiuteryje saugomų atsarginių variantų ar kopijų; ir (c) gaunančioji šalis sutiks su šios sutarties sąlygomis bei kitomis sąlygomis, kuriomis jūs nusipirkote galiojančią licenciją į Programinę įrangą. NEPAISANT TO, KAS IŠVARDYTA, JŪS NETURITE TEISĖS PERLEISTI MOKOMOSIOS, IŠANKSTINĖS (PRE-RELEASE) ARBA PARDAVIMUI NESKIRTOS PROGRAMINĖS ĮRANGOS. Prieš programinės įrangos perleidimą Adobe gali pareikalauti, kad jūs ir gaunančioji šalis raštu patvirtintumėte savo sutikimą laikytis šios sutarties sąlygų, pateiktumėte Adobe informaciją apie save ir įsiregistruotumėte kaip Programinės įrangos galutiniai vartotojai. Perleidimui skiriama 4-6 savaitės. Daugiau informacijos galite gauti iš Adobe Pagalbos klientams skyriaus, kurio kontaktinius duomenis rasite internete adresu http://www.adobe.com/ceea/support .

5. Patobulinimai (Updates). Jeigu Programinė įranga yra ankstesnės Adobe programinės įrangos patobulinta versija, tuomet, kad galėtumėte naudotis patobulinimais, privalote turėti galiojančią licenciją naudotis ankstesniąja versija. Instaliavę patobulinimus, turite teisę ir toliau naudotis ankstesniąja versija pagal galutinio vartotojo licencijos sutartį tik jeigu (a) Programinės įrangos patobulinimai ir ankstesnioji versija yra instaliuoti tame pačiame įrenginyje, (b) ankstesnės versijos ar jos kopijos neperleidžiamos kitai šaliai ar neperkeliamos į kitą įrenginį, išskyrus atvejus kai visos patobulinimų kopijos yra taip pat perleidžiamos tai pačiai šaliai arba perkeliamos į tą patį įrenginį, ir (c) jūs pripažįstate, kad bet kuris Adobe įsipareigojimas ankstesniosios versijos (versijų) atžvilgiu gali baigtis suteikus galimybę naudotis patobulinta versija. Instaliavus patobulinimus, bet koks kitas naudojimasis ankstesniąja versija yra draudžiamas. Adobe gali suteikti jums licenciją į patobulinimus pagal papildomas arba skirtingas sąlygas.

6. RIBOTOS APIMTIES GARANTIJA. Išskyrus tai, kas gali būti numatyta 14 dalyje, Adobe garantuoja fiziniam arba juridiniam asmeniui, kuris pirmas įsigis licenciją naudotis Programine įranga, kad ši įranga veiks iš esmės taip, kaip nurodyta Dokumentuose, devyniasdešimt (90) dienų po Programinės įrangos įsigijimo, jeigu bus naudojama rekomenduojamoje operacinėje sistemoje ir techninių priemonių konfigūracijoje. Neesminis nukrypimas nuo Dokumentų sąlygų nesuteikia teisės remtis garantija. ŠI RIBOTOS APIMTIES GARANTIJA NETAIKOMA PATAISYMAMS (PATCHES), Į KITUS FORMATUS KONVERTUOTAI ŠRIFTŲ PROGRAMINEI ĮRANGAI, IŠANKSTINEI (BETA) VERSIJAI, BANDOMAJAI (TRYOUT) VERSIJAI, PRADEDANČIOJO VARTOTOJO (STARTER) VERSIJAI, VERTINIMO (EVALUATION) VERSIJAI, PAVYZDINEI (PRODUCT SAMPLER) VERSIJAI, ARBA PARDAVIMUI NESKIRTOMS PROGRAMINĖS ĮRANGOS KOPIJOMS, TINKLALAPIAMS, PER TINKLĄ TEIKIAMAM FUNKCIONALUMUI (ONLINE SERVICES) ARBA SD PASLAUGOMS (žr. 14 dalį). Su visomis garantinėmis pretenzijomis, turint pirkimo įrodymą, per devyniasdešimties (90) dienų laikotarpį prašom kreiptis į Adobe Pagalbos klientams skyrių. Daugiau informacijos apie garantines pretenzijas rasite Adobe Pagalbos klientams skyriaus tinklalapyje http://www.adobe.com/ceea/support . Jeigu Programinė įranga neveikia iš esmės taip, kaip nurodyta Dokumentuose, visa Adobe ir jos filialų atsakomybė ir jūsų išimtinė reikalavimo teisė Adobe pasirinkimu apsiriboja arba Programinės įrangos pakeitimu, arba licencijos mokesčio, sumokėto už Programinę įrangą, grąžinimu. ŠIOJE DALYJE NUMATYTA RIBOTOS APIMTIES GARANTIJA SUTEIKIA JUMS SPECIALIAS JURIDINES TEISES. JŪS GALITE TURĖTI IR PAPILDOMŲ TEISIŲ, KURIOS ĮVAIRIOSE JURISDIKCIJOSE YRA SKIRTINGOS. Daugiau informacijos apie tam tikroje jurisdikcijoje garantijos suteikiamas teises galite rasti šios sutarties pabaigoje, priešingu atveju kreipkitės į Adobe Pagalbos klientams skyrių.

7. GARANTINI Ų ĮSIPAREIGOJIMŲ APRIBOJIMAS. MINĖTA RIBOTOS APIMTIES GARANTIJA YRA VIENINTELĖ ADOBE IR JOS FILIALŲ SUTEIKTA GARANTIJA IR JOJE NUSTATYTOS PRIEMONĖS YRA VIENINTELĖS, TAIKYTINOS ADOBE IR JOS FILIALŲ GARANTINIŲ ĮSIPAREIGOJIMŲ PAŽEIDIMO ATVEJAIS. BE MINĖTOS RIBOTOS APIMTIES GARANTIJOS IR BET KURIOS GARANTIJOS, SĄLYGOS, PAREIŠKIMO AR TERMINO, KURIŲ NETAIKYTI ARBA APRIBOTI NELEIDŽIA JŪSŲ JURISDIKCIJOS ĮSTATYMAI, ADOBE IR JOS FILIALAI BEI TIEKĖJAI SUTEIKIA PROGRAMINĘ ĮRANGĄ IR GALIMYBĘ PASINAUDOTI TINKLALAPIU, PER TINKLĄ TEIKIAMU FUNKCIONALUMU, SD PASLAUGOMIS, KOKIOS JOS YRA, SU VISAIS JŲ TRŪKUMAIS, IR AIŠKIAI PAREIŠKIA, KAD IŠ JOS PUSĖS NĖRA JOKIŲ KITŲ GARANTIJŲ, SĄLYGŲ, PAREIŠKIMŲ AR TERMINŲ, NESVARBU AR JIE BŪTŲ AIŠKIAI PAREIKŠTI, AR NUMANOMI, NUSTATYTI ĮSTATYMŲ, AR TAIKOMI PAGAL BENDRĄJĄ TEISĘ, PAPROČIUS, VARTOSENĄ AR KITAIP, BET KURIAIS KLAUSIMAIS, ĮSKAITANT, BE APRIBOJIMŲ, VYKDYMĄ, SAUGĄ, TREČIŲJŲ ASMENŲ TEISIŲ NEPAŽEIDIMĄ, NUOSEKLUMĄ, PERKAMUMĄ, NETRUKDOMĄ NAUDOJIMĄSI, PATENKINAMĄ KOKYBĘ AR TINKAMUMĄ KURIAI NORS KONKREČIAI PASKIRČIAI. KAI KURIOSE VALSTYBĖSE ŠIS GARANTINIŲ ĮSIPAREIGOJIMŲ APRIBOJIMAS GALI NEGALIOTI. 7 ir 8 dalių nuostatos galios ir po to, kai ši Sutartis pasibaigs, nesvarbu, ar ji bus nutraukta, ar kitu būdu neteks galios, tačiau tai nereiškia, kad po Sutarties nutraukimo toliau galios arba atsiras teisė naudotis Programine įranga.

8. ATSAKOMYBĖS APRIBOJIMAS. IŠSKYRUS AUKŠČIAU NURODYTĄ IR 14 DALYJE NUMATYTĄ IŠIMTINĘ TEISĖS GYNIMO GALIMYBĘ, ADOBE, JOS FILIALAI AR TIEKĖJAI NEBUS ATSAKINGI JUMS UŽ JOKIUS NUOSTOLIUS, ŽALĄ, REIKALAVIMUS AR IŠLAIDAS, TAIP PAT UŽ ŠALUTINĘ, NETIESIOGINĘ AR ATSITIKTINĘ ŽALĄ, NEGAUTĄ PELNĄ AR PRARASTAS SANTAUPAS AR ŽALĄ, PATIRTĄ DĖL VEIKLOS NUTRAUKIMO, ASMENS SUŽALOJIMO AR PAREIGOS BŪTI ATSARGIAM NEVYKDYMO, AR DĖL TREČIŲJŲ ASMENŲ REIKALAVIMŲ, NET JEIGU ADOBE ATSTOVAS BUVO ĮSPĖTAS APIE TOKIĄ NUOSTOLIŲ, ŽALOS, REIKALAVIMŲ AR IŠLAIDŲ GALIMYBĘ. MINĖTI APRIBOJIMAI IR IŠIMTYS YRA TAIKOMI JŪSŲ JURISDIKCIJOS GALIOJANČIŲ ĮSTATYMŲ LEISTINA APIMTIMI. VISA ADOBE, JOS FILIALŲ IR TIEKĖJŲ ATSAKOMYBĖ PAGAL ŠIĄ SUTARTĮ AR RYŠIUM SU JA YRA NE DIDESNĖ UŽ SUMĄ, SUMOKĖTĄ UŽ PROGRAMINĘ ĮRANGĄ (JEIGU BUVO SUMOKĖTA). ŠIS APRIBOJIMAS TAIKOMAS NET PAGRINDINIO AR ESMINIO ŠIOS SUTARTIES SĄLYGŲ PAŽEIDIMO ATVEJU. KAI KURIOSE VALSTYBĖSE ŠIS ATSAKOMYBĖS APRIBOJIMAS GALI NEGALIOTI. Niekas šioje Sutartyje neriboja Adobe atsakomybės jums dėl asmens mirties ar sužalojimo, įvykusio dėl Adobe nerūpestingumo ar apgaulės. Adobe atstovauja savo filialams ir tiekėjams tik atsakomybės ribojimo, įsipareigojimų, garantijos ar atsakomybės netaikymo ar apribojimo atvejais, bet jokiu būdu ne kitais tikslais. Daugiau konkrečiai jurisdikcijai taikytinos informacijos rasite Sutarties pabaigoje (jeigu pateikiama), arba kreipkitės į Adobe Pagalbos klientams skyrių.

9. Eksporto taisyklės. Jūs įsipareigojate neišsiųsti, neperleisti ir neišvežti į jokią kitą šalį Programinės įrangos ir nenaudoti jos tokiu būdu, kuris draudžiamas pagal Jungtinių Valstijų eksporto administravimo įstatymą (United States Export Administration Act) ar kitus eksportui taikomus įstatymus, apribojimus ir taisykles (toliau - Eksporto įstatymai). Be to, jeigu pagal Eksporto įstatymus Programinė įranga laikoma preke, kurios eksportui taikoma kontrolė, jūs pareiškiate ir garantuojate, kad nesate iš valstybės, kuriai taikomas embargas ar kitokie apribojimai (įskaitant, be apribojimų, Iraną, Siriją, Sudaną, Libiją, Kubą ir Šiaurės Korėją) ir kad pagal Eksporto įstatymus jums nėra kitaip draudžiama gauti Programinę įrangą. Visos Programinės įrangos naudojimo teisės yra suteikiamos su sąlyga, kad jos bus atimtos, jeigu nesilaikysite šios Sutarties sąlygų.

10. Taikoma teisė. Ši sutartis reglamentuojama ir aiškinama pagal materialinės teisės įstatymus, galiojančius: (a) Kalifornijos valstijoje, jeigu Programinės įrangos licenciją pirkote būdami Jungtinėse Amerikos Valstijose, Kanadoje ar Meksikoje, arba (b) Japonijoje, jeigu Programinės įrangos licenciją pirkote būdami Japonijoje, Kinijoje, Korėjoje arba kitoje Pietryčių Azijos šalyje, kur visų oficialių kalbų rašmenys yra arba ideografiniai (pvz., hanzi, kandži, arba handža), arba / ir panašūs pagal savo sandarą, pvz., hangul arba kana; arba (c) Anglijoje, jeigu Programinės įrangos licenciją pirkote būdami kurioje nors, pirmiau nepaminėtoje jurisdikcijoje. Atitinkami Kalifornijos valstijos Santa Klara apygardos teismai, kai taikoma Kalifornijos teisė; Tokijo apygardos teismas Japonijoje, kai taikoma Japonijos teisė; ar kompetentingi Londono, Anglija, teismai kai taikoma Anglijos teisė, turi neišimtinę jurisdikciją nagrinėti visus su šia Sutartimi susijusius ginčus. Šiai Sutarčiai netaikomos jokios kitos tarptautinės privatinės teisės taisyklės dėl jurisdikcijos ir Jungtinių Tautų konvencija dėl tarptautinio prekių pirkimo-pardavimo sutarčių, kurią taikyti aiškiai atsisakoma.

11. Bendrosios nuostatos. Jeigu kuri nors šios Sutarties dalis pasirodytų esanti negaliojanti arba neįgyvendinama, tai neturės įtakos likusiai Sutarties daliai, kuri liks galiojanti ir įgyvendinama pagal jos sąlygas. Ši Sutartis neapribos nė vienos Sutarties šalies, kuri veikia kaip vartotoja, įstatymų nustatytų teisių. Pavyzdžiui, Naujosios Zelandijos vartotojų atžvilgiu, kurie Programinę įrangą įsigyja asmeniniam, šeimos naudojimui, ar naudojimuisi namuose (ne darbo tikslais), šiai Sutarčiai taikomas Vartotojų teisių apsaugos įstatymas (Consumer Guarantees Act). Ši Sutartis gali būti keičiama tik rašytiniu dokumentu, kurį pasirašo įgaliotas Adobe pareigūnas. Interpretuojant ar aiškinant šią Sutartį, bus naudojamas jos tekstas anglų kalba. Ši Sutartis sudaro visą Adobe ir jūsų susitarimą dėl Programinės įrangos ir pakeičia visus ankstesnius, su Programine įranga susijusius, pareiškimus, aptarimus, supratimus, bendravimus ar reklamą.

12. Pastaba JAV vyriausybiniams galutiniams vartotojams.

12.1. Komercinės prekės. Programinė įranga ir Dokumentai yra „Komercinės prekės“ pagal šio termino apibrėžimą 48 C.F.R. (Code of Federal Regulation) 2.101 dalyje. Ši sąvoka apima „Komercinę programinę įrangą kompiuteriams“ ir „Komercinės programinės įrangos kompiuteriams dokumentus“, kaip šie terminai apibrėžiami 48 C.F.R. §12.212 arba 48 C.F.R. §227.7202, atitinkamai juos taikant. Laikantis atitinkamų 48 C.F.R. §12.212 arba 48 C.F.R. §227.7202-1 - 227.7202-4 dalių nuostatų, JAV vyriausybiniams galutiniams vartotojams yra suteikta licencija naudoti Komercinę programinę įrangą kompiuteriams ir Komercinės programinės įrangos kompiuteriams dokumentus (a) tik kaip Komercines prekes ir (b) turint tik tas teises, kurios suteikiamos visiems galutiniams vartotojams pagal šios Sutarties sąlygas. Jeigu neskelbiama - autorių teisės saugomos JAV autorių teisių apsaugos įstatymų nustatyta tvarka. Adobe Systems Incorporated, 345 Park Avenue, San Jose, CA 95110-2704, USA.

12.2. Licencijų Adobe technologijoms suteikimas JAV Vyriausybei. Suteikdami JAV Vyriausybei arba jos rangovams licenciją įsigyti Programinę įrangą, jūs įsipareigojate tai daryti laikantis 48 C.F.R. 12.212 dalyje (civilinėms tarnyboms) ir 48 C.F.R. 227-7202-1 bei 227-7202-4 dalyse (Krašto apsaugos departamentui) nustatytos politikos. JAV vyriausybinių galutinių vartotojų atžvilgiu Adobe įsipareigoja laikytis visų taikytinų lygių galimybių įstatymų, įskaitant, jeigu reikia, Vykdomojo įsako (Executive Order) 11246, su visais jo pakeitimais, 1974 m. Įstatymo dėl pagalbos Vietnamo karo veteranams (Vietnam Era Veterans Readjustment Assistance Act) 402 dalies (38 USC 4212), ir 1973 Reabilitacijos įstatymo (Rehabilitation Act) 503 dalies, su visais pakeitimais, nuostatų bei 41 CFR nuo 60-1 iki 60-60 dalies, 60-250, ir 60-741 dalių taisyklių. Šioje Sutartyje bus pateikiamos nuorodos į lygių galimybių priimant į darbą straipsnį (affirmative action clause) ir į reikalavimus, minėtus prieš šį sakinį esančiame sakinyje.

13. Laikymasis licencijų sąlygų. Jeigu esate verslo įmonė, bendrovė ar organizacija, jūs įsipareigojate, Adobe arba jos įgaliotam atstovui pareikalavus, per trisdešimt (30) dienų parengti ir raštu patvirtinti visus dokumentus apie tai, kad pareikalavimo metu bet kuri ir visa Adobe programinė įranga buvo naudojama pagal Adobe jums išduotą galiojančią licenciją.

14. Specifin ės sąlygos ir išimtys. Šioje dalyje pateikiamos atskiriems Programinės įrangos produktams ir sudėtinėms dalims taikytinos specifinės sąlygos bei kai kurios išimtys iš aukščiau nurodytų sąlygų. Jeigu kuri nors šios dalies nuostata prieštarauja kitoms šios Sutarties sąlygoms, laikoma, kad ji pakeičia tas sąlygas.

14.1. Ribotos apimties garantija Vokietijos ar Austrijos vartotojams. Jeigu Programinę įrangą įsigijote Vokietijos arba Austrijoje, kur paprastai gyvenate, tuomet 6 dalis jums netaikoma; vietoje jos Adobe garantuoja, kad Programinė įranga turi Dokumentuose nurodytas funkcines galimybes („sutartas funkcines galimybes“) ribotos apimties garantiniam laikotarpiui po Programinės įrangos gavimo, jeigu ji naudojama rekomenduojamos konfigūracijos kompiuteriuose. Šioje dalyje „ribotos apimties garantijos laikotarpis“ reiškia vienerius (1) metus, jeigu esate įmonė ir dvejus (2) metus jeigu nesate įmonė. Neesminis nukrypimas nuo sutartų funkcinių galimybių nesuteikia garantinių reikalavimų teisės. ŠI RIBOTOS APIMTIES GARANTIJA NETAIKOMA NEMOKAMAI SUTEIKTAI PROGRAMINEI ĮRANGAI, PAVYZDŽIUI, PATOBULINIMAMS (UPDATES), IŠANKSTINEI VERSIJAI (PRE-RELEASE), BANDOMAJAI VERSIJAI (TRYOUT), PRADEDANČIOJO VARTOTOJO VERSIJAI (STARTER), PAVYZDINEI VERSIJAI (SAMPLER), PARDAVIMUI NESKIRTOMS PROGRAMINĖS ĮRANGOS KOPIJOMS ARBA Į KITUS FORMATUS KONVERTUOTAI ŠRIFTO PROGRAMINEI ĮRANGAI, TINKLALAPIAMS, PER TINKLĄ TEIKIAMAM FUNKCIONALUMUI, SD PASLAUGOMS, ARBA JŪSŲ PAČIŲ PAKEISTAI PROGRAMINEI ĮRANGAI, JEIGU DĖL ŠIO PAKEITIMO ATSIRADO DEFEKTAS. Norėdami ribotos apimties garantijos laikotarpiu pareikšti pretenziją, turite mūsų sąskaita grąžinti Programinę įranga kartu su jos pirkimo įrodymu į jos pirkimo vietą. Jeigu Programinės įrangos funkcinės galimybės iš esmės skiriasi nuo sutartų funkcinių galimybių, Adobe turi teisę savo nuožiūra perdaryti, pataisyti arba pakeisti Programinę įrangą. Jeigu ir po to trūkumai nebus pašalinti, jūs turite teisę reikalauti sumažinti pirkimo kainą arba atsisakyti pirkimo sutarties. Daugiau informacijos apie garantijos taikymą teiraukitės Adobe Pagalbos klientams skyriuje.

14.2. Atsakomybės apribojimas Vokietijos ir Austrijos vartotojų atžvilgiu.

14.2.1. Jeigu Programinę įrangą įsigijote Vokietijoje arba Austrijoje, kur paprastai gyvenate, tuomet 6 dalis jums netaikoma; vietoje to, remiantis 14.2.2 dalies nuostatomis, įstatymų nustatyta Adobe ir jos filialų atsakomybė už žalą ribojama: (i) Adobe ir jos filialų atsakomybė už žalą gali būti ne didesnė už žalos dydį , kuris sudarant pirkimo sutartį paprastai numatomas kaip žala, padaryta dėl esminio sutartinio įsipareigojimo nevykdymo, kurio priežastis nedidelis nerūpestingumas, ir (ii) Adobe ir jos filialai nebus atsakingi už žalą, padarytą dėl neesminio sutartinio įsipareigojimo nevykdymo, kurio priežastis nedidelis nerūpestingumas.

14.2.2. Minėtas atsakomybės apribojimas netaikomas įstatymų nustatytai privalomai atsakomybei, ypač tai, kuri nustatyta Vokietijos civilinės atsakomybės dėl produkto padarytos žalos įstatyme (German Product Liability Act), atsakomybei už specifinės garantijos suteikimą arba atsakomybei už asmens sužalojimą nusikalstamais veiksmais.

14.2.3. Jūs privalote imtis visų protingų priemonių, kad išvengtumėte arba sumažintumėte žalą, ypač, kaip numatyta šioje Sutartyje, pasidaryti Programinės įrangos ir savo kompiuteriuose saugomų duomenų atsargines kopijas.

14.3. Papildomos sąlygos išankstinei Programinės įrangos versijai (Pre-release Software). Jeigu Programinė įranga yra išankstinė, neskirta komerciniam platinimui, arba beta programinė įranga (Išankstinė programinė įranga), tuomet ši dalis yra taikytina. Išankstinė programinė įranga yra preliminari versija, kuri nėra galutinis Adobe produktas, todėl joje gali būti defektų, klaidų ir kitų trūkumų, dėl kurių gali sutrikti visos sistemos darbas, atsirasti kitokių sutrikimų, arba gali būti prarasti duomenys. Adobe gali niekada neplatinti Išankstinės programinės įrangos. Jeigu pagal atskirą rašytinę sutartį, tokią kaip Adobe Systems Incorporated Serial Agreement for Unreleased Products, jums bus suteikta Išankstinė programinė įranga, ši įranga turės būti naudojama taip, kaip bus nustatyta toje sutartyje. Adobe pareikalavus, arba pradėjus šios Programinės įrangos komercinį platinimą, jūs turėsite grąžinti arba sunaikinti visus Išankstinės programinės įrangos egzempliorius. VISA RIZIKA, SUSIJUSI SU IŠANKSTINĖS PROGRAMINĖS ĮRANGOS NAUDOJIMU, TENKA TIK JUMS. SKAITYKITE IŠANKSTINEI PROGRAMINEI ĮRANGAI SKIRTAS 7 IR 8 DALIS - GARANTINIŲ ĮSIPAREIGOJIMŲ APRIBOJIMAS IR ATSAKOMYBĖS APRIBOJIMAS.

14.4. Papildomos sąlygos bandomajai, pavyzdinei ir pardavimui neskirtai programinei įrangai (Tryout, Product Sampler, NFR). Jeigu Programinė įranga yra bandomoji, pradedančiojo vartotojo, pavyzdinė arba neperparduodama programinė įranga (Bandomoji programinė įranga (Tryout Software), tuomet ši dalis yra taikytina. Bandomoji programinė įranga gali turėti ribotas funkcines galimybes ir yra naudojama tik demonstravimo ir vertinimo, bet ne komerciniais, tikslais. VISA RIZIKA, SUSIJUSI SU BANDOMOSIOS PROGRAMINĖS ĮRANGOS NAUDOJIMU, TENKA TIK JUMS. SKAITYKITE BANDOMAJAI PROGRAMINEI ĮRANGAI SKIRTAS 7 IR 8 DALIS - GARANTINIŲ ĮSIPAREIGOJIMŲ APRIBOJIMAS IR ATSAKOMYBĖS APRIBOJIMAS.

14.5. Ribotos trukmės programinė įranga (Time Out Software). Jeigu Programinės įrangos versija yra ribotos trukmės, ji nustos veikti po nustatytos trukmės arba po nustatytų paleidimų skaičiaus po instaliavimo. Po nustatytos trukmės arba nustatyto paleidimų skaičiaus šiai įrangai suteiktos licencijos galiojimas baigsis, jeigu neįsigysite Adobe pilnos mažmeninės licencijos. VISA RIZIKA, SUSIJUSI SU NAUDOJIMUSI FAILAIS ARBA IŠVESTIES PRODUKTAIS, SUKURTAIS SU ŠIA PROGRAMINE ĮRANGA, TENKA TIK JUMS.

14.6. Mokymui skirta programinė įranga (Educational Software Product). Jeigu prie šios Sutarties pridedama Programinė įranga skirta mokymui (sukurta ir platinama tik švietimo įstaigoms), jūs turite teisę ja naudotis tik tokiu atveju, kai savo jurisdikcijoje esate pripažintas kaip švietimo įstaiga. Norėdami įsitikinti, ar atitinkate šiuos kriterijus, ieškokite jų internete adresu http://www.adobe.com/education/purchasing . Norėdami sužinoti, kas jūsų regione yra Adobe įgaliotas mokymui skirtų programų platintojas, internete http://www.adobe.com/store ieškokite nuorodos į Adobe produktų platinimą pasaulyje (Buying Adobe Products Worldwide).

14.7. Šrifto programinė įranga (Font Software). Jeigu Programinės įrangos sudėtyje yra šrifto programinė įranga, --

14.7.1. Šrifto programinę įrangą galite naudoti Kompiuteriuose kartu su Programine įranga, kaip aprašyta 2 dalyje, ir instaliuoti ją į bet kurį su Kompiuteriu (Kompiuteriais) sujungtą išvesties įrenginį (įrenginius).

14.7.2. Jeigu Leistinas Kompiuterių kiekis yra ne didesnis nei penki, galite parsisiųsti ir instaliuoti šrifto programinę įrangą į vieno išvesties įrenginio, sujungto su bent vienu Kompiuteriu, atmintį (standųjį diską arba operatyvinę atmintį (RAM)), kad ji jame reziduotų. Jeigu leistinas Kompiuterių kiekis yra didesnis - galima įkrauti po vieną kopiją į kitą išvesties įrenginį, kiekvienam Leistinų Kompiuterių kiekio penketui.

14.7.3. Jūs turite teisę nusinešti savo konkrečiame faile naudotus šriftus į spausdinimo paslaugas teikiančią tarnybą ar paslaugų biurą, kuris naudos tuos šriftus tvarkydamas jūsų failą, tik tuo atveju jeigu ši tarnyba ar biuras turi galiojančią licenciją naudoti tą konkrečią šriftų programinę įrangą.

14.7.4. Jūs turite teisę konvertuoti ir instaliuoti šriftų programinę įrangą į kitą formatą naudojimui kitoje aplinkoje, tik laikydamiesi šių sąlygų: Kompiuteris, kuriame bus naudojama ar į kurį instaliuojama konvertuota šriftų programinė įranga, įeina į Leistiną kiekį Kompiuterių; konvertuota šriftų programinė įranga naudojama laikantis šios Sutarties sąlygų; konvertuota programinė įranga naudojama Vidaus tinkle tik jūsų įprastinėje veikloje arba asmeniniais tikslais ir jos negalima platinti arba perleisti jokiam kitam tikslui, išskyrus pagal šios Sutarties 4.4 dalies nuostatas.

14.7.5. Jūs turite teisę įterpti šriftų programinės įrangos kopijas į savo elektroninius dokumentus, kad galėtumėte juos išspausdinti ir apžiūrėti. Jūs taip pat papildomai galite ją įterpti savo elektroninių dokumentų redagavimui, jeigu ši įterpiama šriftų programinė įranga Adobe tinklalapyje http://www.adobe.com/type/browser/legal/embeddingeula.html yra pažymėta kaip „Leistina įterpti redagavimui“ (licensed for editable embedding),. Pagal šią licenciją nesuteikiamos jokios kitos įterpimo teisės.

14.8. Paslaugos elektroninėje erdvėje (Online Services).

14.8.1. Naudojant Programinę įrangą gali būti reikalinga arba naudinga įeiti į Adobe, jos filialų, arba trečiųjų asmenų tinklalapius, kuriuose siūlomos prekės, informacija, programinė įranga ir paslaugos (pvz., Adobe Stock Photos paslauga) (Paslaugos elektroninėje erdvėje). Patekti į bet kurį tinklalapį ir naudotis juo bei Elektroninėje erdvėje teikiamomis paslaugomis galite laikydamiesi terminų, sąlygų, atsakomybės apribojimų bei pastabų, esančių tuose tinklalapiuose arba kitaip susijusių su šiomis paslaugomis, pavyzdžiui, Naudojimo sąlygos skelbiamos tinklalapyje http://www.adobe.com/ceea/misc/copyright.html . Adobe turi teisę bet kuriuo metu ir dėl bet kurios priežasties pakeisti arba uždrausti galimybę naudotis bet kuriuo tinklalapiu ir Erdvėje teikiamomis paslaugomis.

14.8.2. Adobe nekontroliuoja, neremia ir neatsako už trečiųjų asmenų tinklalapius ir Elektroninėje erdvėje teikiamas paslaugas. Bet kurie jūsų ir trečio asmens sandoriai, susiję su tinklalapiu ar Elektroninėje erdvėje teikiamomis paslaugomis, įskaitant prekių ir paslaugų tiekimą / teikimą ir apmokėjimą už jas, bei visus kitus terminus, sąlygas, garantijas ar pareiškimus, susijusius su šiais sandoriais, yra tik jūsų ir to trečio asmens reikalas.

14.8.3. IŠSKYRUS ATSKIROJE SUTARTYJE ADOBE, JOS FILIALŲ ARBA TREČIO ASMENS SUDARYTĄ SUSITARIMĄ, VISA TINKLALAPIŲ ARBA ELEKTRONINĖJE ERDVĖJE TEIKIAMŲ PASLAUGŲ NAUDOJIMO RIZIKA PAGAL GARANTIJĄ IR ATSAKOMYBĖS APRIBOJIMĄ, KAIP NUMATYTA 7 IR 8 DALYSE, TENKA TIK JUMS.

14.9. After Effects Professional vaizdavimo procesorius (After Effects Professional Render Engine). Jeigu Programinės įrangos sudėtyje yra pilna Adobe After Effects Professional versija, tuomet jūs galite į savo Vidaus tinklo Kompiuterius, tarp kurių yra bent vienas, kuriame instaliuota Adobe After Effects Professional pilna versija, instaliuoti neribotą kiekį vaizdavimo procesorių. Terminas „vaizdavimo procesorius“ (Render Engine) reiškia instaliuojamąją Programinės įrangos dalį, kuri leidžia perteikti After Effects projektus, tačiau negali būti naudojama projektų kūrimui ar modifikavimui, ir į kurios sudėtį neįeina visa After Effects vartotojo sąsaja.

14.10. Version Cue programinė įranga (Version Cue Software). Jeigu Programinės įrangos sudėtyje yra Adobe Creative Suite programa ir Version Cue komponentai, tuomet vietoje to, kad kartu su kitomis Programinės įrangos sudėtinėmis dalimis būtų instaliuota ir naudojama tik viena Version Cue Server komponento kopija kaip leidžiama 2.1 dalyje, galite instaliuoti Version Cue Server komponentą į vieną failų serverį savo Vidaus tinkle prieinamą vidaus tinklo Kompiuteriams, jeigu jūsų Vidaus tinkle yra bent vienas Kompiuteris su instaliuota Adobe Creative Suite programine įranga. Be to, jeigu jūs teikiate kūrybines paslaugas, galite suteikti prieigą prie Version Cue Server klientams, kurie nėra jūsų Vidaus tinkle, jeigu bus laikomasi visų šių sąlygų:

(1) prieigą galite suteikti tik tiems klientams, kuriems teikiate didesnės apimties kūrybines paslaugas, pavyzdžiui reklamos, ryšių su visuomene, grafinio dizaino, ir pan.;

(2) prieigą galite suteikti tik tam, kad jūsų klientai galėtų dalyvauti jų naudai atliekamuose kūrybiniuose projektuose, bendradarbiauti ir prisidėti prie tų projektų kūrimo;

(3) neturite teisės imti mokesčio už prieigos prie Version Cue Server suteikimą ar leidimą ja naudotis;

(4) draudžiama suteikti prieigą prie Version Cue Service kitiems tikslams, negu čia nurodyta, arba tikslams nesusijusiems su jūsų teikiama kūrybine paslauga, pavyzdžiui paties kliento projektų valdymui;

(5) jūsų klientams draudžiama parsisiųsti ir įsirašyti Version Cue Server kopijas; ir

(6) jeigu jūs laikysitės visų kitų šios sutarties sąlygų.

Kitoks tinklo naudojimas, įskaitant, bet neapsiribojant, Programinės įrangos naudojimą internete veikiančioms darbo grupėms ar viešai teikiamoms paslaugoms, yra draudžiamas.

14.11. Sertifikuoti dokumentai (Certified Documents). Jeigu Programinė įranga leidžia autorizuoti arba tvirtinti Sertifikuotus dokumentus, tuomet ši dalis yra taikoma.

14.11.1. Sertifikuoti Dokumentai ir SD paslaugos. „Sertifikuotas dokumentas“ arba „SD“ yra PDF failas su skaitmeniniu parašu, kuris pasirašomas naudojantis (a) SD funkcijos pagalba (CD feature set); (b) sertifikatu; ir (c) slaptu šifravimo raktu, kuris atitinka sertifikate esantį neslaptą šifravimo raktą. SD autorizavimui būtina gauti sertifikatą iš licencijuoto SD paslaugos teikėjo. „SD paslaugos teikėjas“ yra nepriklausoma, mokamas paslaugas teikianti, trečioji šalis, apie kurią galite sužinoti internete adresu http://www.adobe.com/security/partners_cds.html . Norint patvirtinti SD, būtinos SD paslaugos teikėjo, išdavusio sertifikatą, SD paslaugos, tarp kurių, be kita ko, yra (a) SD paslaugų teikėjo išduodami sertifikatai naudotis Programinės įrangos sudėtyje esančiu SD funkcinių galimybių komplektu (CD feature set); (b) paslaugos, susijusios su sertifikatų išdavimu, ir (c) kitos, su sertifikatais susijusios, paslaugos, įskaitant, be apribojimų, verifikavimo paslaugas.

14.11.2. SD paslaugų teikėjai. Nors Programinės įrangos sudėtyje yra SD autorizavimo ir validavimo funkcijos, Adobe neteikia SD paslaugų, reikalingų šių funkcijų naudojimui. SD paslaugų pirkimas, galimybė jomis naudotis ir atsakomybė už SD paslaugas yra jūsų ir SD paslaugų teikėjo reikalas. Prieš pasinaudodami kuriomis nors SD paslaugomis bei skaitmeniniu parašu ir / arba kuriomis nors susijusiomis SD paslaugomis, visų pirma turite susipažinti su taikytinomis Paslaugų teikėjo sąlygomis ir šia Sutartimi bei sutikti su jų nuostatomis. Paslaugų teikėjo sąlygos - tai sąlygos, kuriomis kiekvienas SD paslaugų teikėjas siūlo savo SD paslaugas (nuorodų ieškokite adresu http://www.adobe.com/security/partners_cds.html ), taip pat bet kuri abonento sutartis, sutartys su laiduojančia šalimi (relying party agreements), sertifikatų taisyklės (certificate policies) ir praktikos sąlygos (practice statements), taip pat šios Sutarties 14.11 dalis. Patvirtindami SD, SD paslaugų pagalba, jūs pripažįstate ir sutinkate, kad (a) sertifikatas, naudojamas skaitmeniniam parašui ant SD padėti, tvirtinimo metu gali būti panaikintas, o skaitmeninis parašas ant SD atrodys galiojantis, nors iš tiesų bus negaliojantis; (b) SD apsauga ar tikrumas gali būti pažeisti SD pasirašančio asmens, atitinkamo SD paslaugų teikėjo ar kurio nors trečiojo asmens veiksmais ar neveikimu, ir (c) jūs privalote perskaityti ir suprasti jus įpareigojančias SD Paslaugų teikėjo sąlygas.

14.11.3. Garantinių įsipareigojimų ir atsakomybės apribojimas. SD paslaugų teikėjai siūlo SD paslaugas SD Paslaugų teikėjo sąlygose nurodytomis sąlygomis. IŠSKYRUS SD PASLAUGŲ TEIKĖJO SĄLYGOSE NURODYTUS ATVEJUS, VISA RIZIKA, SUSIJUSI SU NAUDOJIMUSI SD PASLAUGOMIS, TENKA JUMS. SKAITYKITE 7 IR 8 DALIS - GARANTINIŲ ĮSIPAREIGOJIMŲ APRIBOJIMAS IR ATSAKOMYBĖS APRIBOJIMAS.

14.11.4. Žalos atlyginimas. Jūs sutinkate, kad Adobe ir visi SD paslaugų teikėjai (išskyrus kaip aiškiai numatyta SD Paslaugų teikėjo sąlygose) neprisiima jokios atsakomybės dėl jokių prievolių, nuostolių, veiksmų, žalos ar reikalavimų (įskaitant visas protingas išlaidas, sąnaudas ir teisininkų honorarus), kurie atsiranda ar susiję su SD paslaugų naudojimu ar pasitikėjimu jomis, įskaitant, be apribojimų (a) naudojimąsi baigusiu galioti arba panaikintu sertifikatu; (b) neteisingą sertifikato patvirtinimą; (c) sertifikato naudojimą kitokiu būdu, negu leidžiama pagal Paslaugos teikėjo sąlygų, šios Sutarties ir galiojančių įstatymų nuostatas; (d) nesugebėjimą pagal aplinkybes priimti protingą sprendimą SD paslaugų atžvilgiu; arba (e) kurių nors, taikytinose Paslaugų teikėjo sąlygose nustatytų, įsipareigojimų nevykdymo.

14.11.5. Trečioji šalis - naudos gavėja. Jūs sutinkate, kad SD paslaugų teikėjas, kurio paslaugomis jūs naudojatės, bus trečioji šalis - naudos gavėja pagal šios Sutarties šią dalį, ir kad SD paslaugų teikėjas turės teisę savo vardu išreikalauti šios dalies nuostatų įgyvendinimą tokiu pat būdu, jeigu jis būtų Adobe.

14.12. Acrobat Professional funkcija.

14.12.1. Apibrėžimai.

14.12.1.1. Platinti (Deploy) reiškia pristatyti arba kitaip tiesiogiai ar netiesiogiai kokiu nors būdu suteikti Išplėstinį dokumentą vienam ar daugiau gavėjų.

14.12.1.2. Išplėstinis dokumentas (Extended Document) reiškia PDF (Portable Document Format) formato failą, tvarkomą Acrobat Professional Programine įranga taip, kad jį būtų galima vartotojo nuožiūra įrašyti į atmintį pagal užpildytas PDF formas.

14.12.2. Jeigu į Programinės įrangos sudėtį įeina Acrobat Professional, tai joje taip pat yra ir įjungimo technologija, kuri leidžia įjungti PDF dokumentus su papildomomis funkcijomis pasinaudojus Programinėje įrangoje esančiais skaitmeniniais kodais (Raktas) (Key). Jūs įsipareigojate nebandyti pasiekti Raktą, jo nekontroliuoti, neišjungti, neperkelti, nenaudoti ir neplatinti jokiais tikslais.

14.12.3. Atskiro Išplėstinio dokumento atžvilgiu jūs tik turite teisę arba (a) Išplatinti šį Išplėstinį dokumentą neribotam kiekiui skirtingų gavėjų, su sąlyga, kad informacija iš šio Išplėstinio dokumento, kuriame yra užpildytų laukelių formų, jūs imsite ne daugiau kaip penkis šimtus (500) kartų; arba (b) Išplatinti tokį Išplėstinį dokumentą ne daugiau kaip penkiems šimtams (500) skirtingų gavėjų, neribojant jūsų informacijos ėmimo kartų iš tokio Išplėstinio dokumento, kurį gavėjai jums grąžina užpildytą. Nepaisant kitokių šios Sutarties nuostatų, gautos papildomos Acrobat Professional naudojimo licencijos nesumažina aukščiau minėtų apribojimų apimties (t.y., tie apribojimai yra galutiniai, nesvarbu, kiek Acrobat Professional licencijų jūs įsigysite).

14.13. Acrobat 3D Capture Utility. Jeigu Programinės įrangos sudėtyje yra Acrobat 3D Capture Utility, tuomet papildomai prie Programinės įrangos, leistinos pagal 2 dalį, jūs turite teisę instaliuoti šią Acrobat 3D Capture Utility atskirai, į vieną Unix kompiuterį.

14.14. FlashPaper Printer. Nepaisant priešingų šios Sutarties nuostatų, jūs neturite teisės: (a) instaliuoti FlashPaper Printer programinės įrangos į serverį, kuriuo naudojasi daug vartotojų, arba (b) modifikuoti ar pakeisti FlashPaper Printer peržiūros vartotojo sąsają, kurioje matomi FlashPaper dokumentai.

14.15. Flash Player. Jūsų teisės naudoti FlashPlayer grotuvą, projektorių, universalų grotuvą, priedėlį (plug-in), arba ActiveX komponentą, kuriuos gavote kartu su Programine įranga arba kaip jos sudėtinę dalį, yra tik tokios, kurios nurodytos internete adresu http://www.adobe.com/products/eula/tools/flashplayer_usage.html . Jeigu šioje Sutartyje šiuo klausimu nieko nėra nurodyta, jūs neturite teisės naudotis šia programine įranga arba ją platinti.

14.16. Flash, Professional Edition programinė įranga. Į kompiuterį, kuriame yra jūsų instaliuota ir naudojama Flash, Professional Edition programinė įranga, jūs galite instaliuoti ir naudoti Flash Video Encoder programinę įrangą su Flash Professional programinės įrangos kopija atskirame kompiuteryje, nei jūsų instaliuota ir naudojama Flash Professional programinė įranga, su sąlyga, kad (a) Flash Video Encoder bus naudojama tik tam turiniui, kurį jūs kuriate su Flash Professional programine įranga ir (b) Flash Video Encoder nebus instaliuojama ar naudojama po to, kai nebebūsite pagrindinio kompiuterio, kuriame instaliuota Flash Professional programinė įranga, pagrindiniu naudotoju.

14.17. Contribute Publishing Services programinė įranga. Pagal galutiniam vartotojui skirtą Contribute Publishing Services programinės įrangos licencijos sutartį, pridedamą prie šios programinės įrangos, jūs neturite teisės prisijungti prie Contribute Publishing Services programinės įrangos jeigu nenuperkate prisijungimo licencijos kiekvienam asmeniui, kuris gali prisijungti prie šios Contribute Publishing Services programinės įrangos, tačiau su sąlyga, kad bandomosios Adobe Contribute programinės įrangos versijos gali būti instaliuotos ir prijungtos prie Contribute Publishing Services programinės įrangos pagal galutiniam vartotojui skirtą Contribute Publishing Services programinės įrangos licencijos sutartį.

14.18. ColdFusion Report Builder. Jūs galite instaliuoti naudojimui Programinę įrangą į tiek atskirų kompiuterių, kiek jums reikia, tačiau naudoti ir / arba skaityti išvesties failą, sukurtą iš Programinės įrangos, galite tik su ColdFusion programinės įrangos pagalba arba joje. Iš Programinės įrangos sukurtus išvesties failus draudžiama dešifruoti arba atlikti su jais reversinę inžineriją.

14.19. Adobe Presenter. Jeigu Programinės įrangos sudėtyje yra Adobe Presenter, tuomet, jeigu instaliuosite arba naudosite Adobe Acrobat Connect Add-in, susijusią su naudojimusi Programine įranga, jūs įsipareigojate instaliuoti naudojimui Acrobat Connect Add-in tik į stalo kompiuterį, bet ne jokį kitą personalinio kompiuterio tipo produktą, įskaitant, be apribojimų, interneto ir kitus priedėlius, delninius kompiuterius bei konvergencinius įrenginius. Be to, ta Programinės įrangos dalis, kuri įterpiama į prezentaciją, informaciją, ar į kitą turinį, sukurtą ir sudarytą naudojantis Programine įranga (Adobe Presenter Run-Time), gali būti naudojama tik kartu su prezentacija, informacija ir turiniu, į kuriuos ji yra įterpta. Nenaudokite patys ir uždrauskite kitiems tokių prezentacijų, informacijos ar turinio licenciatams naudoti Adobe Presenter Run-Time kitaip negu yra įterpta į prezentaciją, informaciją ar turinį. Be to, nemodifikuokite, nenaudokite reversinės inžinerijos ir nenagrinėkite Adobe Presenter Run-Time ir neleiskite to daryti kitiems prezentacijų, informacijos ar turinio licenciatams.

14.20. AVC (AUDIO-VIDEO TURINIO) PLATINIMAS. Programinei įrangai, kurios sudėtyje yra AVC importo ir eksporto funkcija, taikoma ši sąlyga: ŠIAM PRODUKTUI YRA SUTEIKTA AVC PATENTŲ ASMENINIO NEKOMERCINIO NAUDOJIMO LICENCIJA, KAD VARTOTOJAS GALĖTŲ (i) UŽKODUOTI (ENCODE) VAIZDO ĮRAŠĄ PAGAL AVC STANDARTĄ („AVC VIDEO“) IR / ARBA (ii) IŠKODUOTI (DECODE) AVC VAIZDO ĮRAŠĄ, KURIS BUVO UŽKODUOTAS VARTOTOJO ASMENINĖJE NEKOMERCINĖJE VEIKLOJE IR / ARBA BUVO GAUTAS IŠ VAIZDO ĮRAŠO TIEKĖJO, TURINČIO LICENCIJĄ PLATINTI AVC VAIZDO ĮRAŠUS. JOKIEMS KITIEMS TIKSLAMS LICENCIJA NESUTEIKIAMA IR NEGALI BŪTI LAIKOMA SUTEIKTA. PAPILDOMOS INFORMACIJOS GALIMA GAUTI IŠ MPEG LA, L.L.C. INTERNETE: http://www.mpegla.com .

14.21. MPEG-2 PLATINIMAS. Programinei įrangai, kurios sudėtyje yra MPEG-2 importo ir eksporto funkcija, taikoma ši sąlyga: ŠIS PRODUKTAS SKIRTAS TIK ASMENINIAMS VARTOTOJO POREIKIAMS; PANAUDOJIMAS KURIUO NORS KITU BŪDU VAIZDO ĮRAŠO UŽKODAVIMUI LAIKMENOSE PAGAL MPEG-2 STANDARTĄ, IR NETURINT MPEG-2 PATENTO LICENCIJOS, KURIĄ GALIMA ĮSIGYTI IŠ MPEG LA, L.L.C. 250 STEELE STREET, SUITE 300 DENVER, COLORADO 80206, YRA GRIEŽTAI DRAUDŽIAMAS.

14.22 MP3 arba MP3PRO Turinio platinimas. Programinei įrangai, kurios sudėtyje yra MP3 arba MP3PRO importo ir/arba eksporto funkcija, taikoma ši sąlyga: Programinės įrangos pateikimas jums nesuteikia licencijos arba nelaikomas suteikiančiu teisę platinti MP3 užkoduotus arba MP3PRO užkoduotus duomenis per komercinio transliavimo sistemas (antžemines, palydovines, kabelines ir/arba per kitus platinimo kanalus), srautines priemones (per internetą, intranetą ir/arba kitus tinklus), kitas turinio platinimo sistemas (mokamas garso taikomąsias programas arba užsakomąsias audio priemones ir pan.) arba per fizines laikmenas (kompaktinius diskus (CD), skaitmeninius DVD diskus, puslaidininkines talpykles, kietuosius diskus, atminties korteles ir pan.). Tokiam naudojimui reikalinga atskira licencija. Daugiau informacijos apie tai galite rasti internete: http://mp3licensing.com .

Jeigu jums kiltų klausimų, susijusių su šia Sutartimi, arba jeigu norite gauti kokios nors informacijos iš Adobe, prašome naudotis šiame produkte nurodytais adresais, kuriuose rasite jūsų jurisdikcijoje veikiančio Adobe biuro kontaktinius duomenis.

Adobe, Acrobat, After Effects, ColdFusion, Contribute, Flash, FlashPaper ir Version Cue yra arba įregistruoti prekės ženklai, arba JAV ir / ar kitose valstybėse veikiančios „Adobe Systems Incorporated“ naudojami prekių ženklai. Visi kiti prekių ženklai priklauso jų atitinkamiems savininkams.

Gen_WWCombined-lt_LT-20060817_1651