ADOBE

Tarkvara litsentsileping

TEAVE KASUTAJALE: PALUN LUGEGE SEE LEPING TÄHELEPANELIKULT LÄBI. KUI TE KOPEERITE, INSTALLITE VÕI KASUTATE KOGU TARKVARA VÕI SELLE MISTAHES OSA, NÕUSTUTE KÄESOLEVA LEPINGU KÕIGI SÄTETE JA TINGIMUSTEGA, SEALHULGAS EELKÕIGE JÄRGMISTE PIIRANGUTEGA: KASUTUSPIIRANGUD PUNKTIS 2, ÜLEANDMISPIIRANGUD PUNKTIS 4, GARANTIIPIIRANGUD PUNKTIDES 6 JA 7, VASTUTUSPIIRANGUD PUNKTIS 8 NING SPETSIIFILISED SÄTTED JA ERANDID PUNKTIS 14. TE NÕUSTUTE, ET KÄESOLEV LEPING ON SAMASUGUNE KUI MISTAHES KIRJALIK LÄBIRÄÄKIMISTE TEEL KOOSTATUD LEPING, MILLE OLETE ALLKIRJASTANUD. KÄESOLEV LEPING ON JÕUSTATAV TEIE JA IGA JURIIDILISE ISIKU SUHTES, KES ON TARKVARA HANKINUD JA KELLE NIMEL SEDA KASUTATAKSE, NÄITEKS (KUI SEE ON KOHALDATAV) TEIE TÖÖANDJA SUHTES. KUI TE KÄESOLEVA LEPINGU TINGIMUSTEGA EI NÕUSTU, SIIS ÄRGE TARKVARA KASUTAGE. TARKVARA TAGASTAMISE JA OSTUSUMMA TAGASISAAMISE TINGIMUSED JA PIIRANGUD LEIATE AADRESSILT http://www.adobe.com/ceea/support .

TEIL VÕIB OLLA SÕLMITUD OTSE ADOBE'IGA TEINE KIRJALIK LEPING (NT HULGILITSENTSILEPING), MIS TÄIENDAB KOGU KÄESOLEVAT LEPINGUT VÕI OSA SELLEST VÕI MUUDAB KOGU KÄESOLEVA LEPINGU VÕI OSA SELLEST KEHTETUKS.

KÕIK INTELLEKTUAALSE OMANDIÕIGUSED TARKVARA SUHTES KUULUVAD ADOBE'ILE JA TEMA TARNIJATELE. TARKVARA LITSENTSITAKSE, MITTE EI MÜÜDA. ADOBE LUBAB TEIL TARKVARA KOPEERIDA, ALLA LAADIDA, INSTALLIDA JA KASUTADA VÕI MUUL VIISIL SELLE FUNKTSIOONIDEST VÕI INTELLEKTUAALSEST OMANDIST KASU SAADA ÜKSNES KÄESOLEVA LEPINGU TINGIMUSTEGA KOOSKÕLAS. MÕNEDE TARKVARAS SISALDUVATE VÕI SELLE KAUDU KASUTATAVATE ABOBE JA KOLMANDA ISIKU MATERJALIDE JA TEENUSTE KASUTAMISE KOHTA VÕIVAD KEHTIDA MUUD TINGIMUSED JA SÄTTED, MIS TAVALISELT ON TOODUD ERALDI LITSENTSILEPINGUS, KASUTUSTINGIMUSTES VÕI LOE MIND"-FAILIS, MIS ASUB NIISUGUSTE MATERJALIDE JA TEENUSTE SEES VÕI LÄHEDUSES VÕI AADRESSIL http://www.adobe.com/go/thirdparty .

TARKVARA VÕIB HÕLMATA TOOTE AKTIVEERIMIS- JA MUUD TEHNOLOOGIAT, MIS ON ETTE NÄHTUD SELLEKS, ET VOLITAMATA KASUTAMIST JA KOPEERIMIST TAKISTADA, NING TEHNOLOOGIAT, MIS AITAB TEIL LITSENTSE HALLATA. NIISUGUNE TEHNOLOOGIA VÕIB TAKISTADA TOOTE KASUTAMIST, KUI TE EI JÄRGI TARKVARAS JA DOKUMENTATSIOONIS KIRJELDATUD AKTIVEERIMIS-, INSTALLIMIS- JA/VÕI LITSENTSIHALDUSPROTSEDUURI. TEAVET TOOTE AKTIVEERIMISE JA LITSENTSIHALDUSE KOHTA SAATE AADRESSILT http://www.adobe.com/ceea/support .

1. Definitsioonid

“Adobe” tähendab Delaware’i äriühingut Adobe Systems Incorporated aadressiga 345 Park Avenue, San Jose, California 95110, kui on kohaldatav käesoleva lepingu alapunkt 10 (a). Muul juhul tähendab see äriühingut Adobe Systems Software Ireland Limited aadressiga Unit 3100, Lake Drive, City West Campus, Saggart D24, Iiri Vabariik, mis tegutseb seaduste kohaselt ning on Adobe Systems Incorporated'i sidusettevõtja ja litsentsisaaja.

“Adobe Run Time” tähendab seda osa Tarkvarast, mis on vajalik Lõppkasutaja Toote töötamiseks riistvaral, kus Tarkvara ennast ei asu.

“Arvuti” tähendab arvutiseadet, mis võtab andmeid vastu digitaalsel või sellele sarnasel kujul ja töötleb neid eesmärgiga saada käskude jada alusel spetsiifiline tulemus.

“Lõppkasutaja Toode” tähendab teie loodud väljundfaili, mis sisaldab Adobe Run Time'i. Lõppkasutaja toote näideteks on õppetarkvara, esitlused, demofailid, interaktiivne multimeediamaterjal, interaktiivsed meelelahutustooted ja muu selline.

“Sisevõrk” tähendab mingi äriühingu või muu niisuguse majandusüksuse privaatset kaitstud võrguressurssi, millele pääsevad ligi ainult oma töötajad ja üksikud töövõtjad (s.t ajutised töötajad). Sisevõrk ei sisalda Interneti ega ühegi muu üldsusele avatud võrgukogukonna (näiteks liikmelisuse või tellimise alusel toimivad rühmad, ühendused ja muud taolised organisatsioonid) osi.

“Väljundfail” tähendab teie poolt Tarkvara abil loodud väljundfaili.

“Lubatud Arv” tähendab ühte (1), kui Adobe'i antud kehtivas litsentsis (nt hulgilitsentsis) ei ole teisiti sätestatud.

"Tarkvara" tähendab (a) kõiki andmeid, millega koos käesolev leping on antud, muu hulgas kuid mitte ainult (i) Adobe'i või kolmandate isikute tarkvarafaile või muid arvutiandmeid; (ii) näidis- ja kataloogifotosid, -kujutisi, -helisid, -lõikepilte ja muid Adobe'i tarkvaraga komplektis tarnitavaid teoseid, mis ei ole hangitud Adobe'ilt ega mõnelt muult isikult eraldi teenuse kaudu ("Sisufailid"); (iii) seotud selgitavaid kirjalikke materjale ja faile ("Dokumentatsioon"); ja (iv) fonte; ning (b) mistahes modifitseeritud versioone ja niisuguste andmete koopiaid, täiendeid, värskendusi ja lisasid, millega Adobe teid mistahes ajal varustab, kui nende kohta ei kehti eraldi leping (kokku "Värskendused").

2. Tarkvaralitsents. Kui olete hankinud Tarkvara Adobe'ilt või ühelt tema volitatud litsentsisaajatest, annab Adobe teile lihtlitsentsi Tarkvara kasutamiseks Dokumentatsioonis kirjeldatud viisil ja eesmärgil, nagu edaspidi täpsemalt määratletud, ning nii kauaks, kuni te täidate käesoleva lepingu tingimusi. Teatud toodete ja komponentide (sealhulgas fonttarkvara, Acrobat, After Effects, Adobe Presenter, ColdFusion, Contribute, Flash ja Flash Player ning Version Cue) kasutamisega seotud spetsiifiliste sätete kohta vaadake lepingu punkti 14.

2.1 Üldkasutus. Te võite installida ühe Tarkvara koopia kuni Lubatud Arvule oma ühilduvatest Arvutitest ja seda seal kasutada; või

2.2 Kasutuselevõtt serverist. Te võite installida Lubatud Arvu Tarkvara koopiaid Lubatud Arvule oma Sisevõrgu Arvuti failiserveritest eesmärgiga Tarkvara sealt alla laadida ja installida seda Lubatud Arvule sama Sisevõrgu Arvutitest; või

2.3 Serverikasutus. Te võite installida Lubatud Arvu Tarkvara koopiaid Lubatud Arvule oma Sisevõrgu Arvuti failiserveritest Tarkvara kasutamiseks üksnes käivitatuna üksikisiku poolt käskude, andmete või juhiste (nt skriptid) kaudu sama Sisevõrgu Arvutist. Sellis(t)es Arvuti failiserveri(te)s Tarkvara kasutada tohtivate kasutajate koguarv (mitte samaaegsete kasutajate arv) ei tohi ületada Lubatud Arvu. Ei ole lubatud ükski muu võrku installimine ega võrgukasutus (ei vahetult ega käskude, andmete või juhiste kaudu), muu hulgas (i) teie Sisevõrku mitte kuuluvast Arvutist või teie Sisevõrku mitte kuuluvasse Arvutisse, (ii) veebis majutatavate töörühmade või üldsusele kättesaadavate teenuste võimaldamiseks, (iii) ühegi üksikisiku ega üksuse poolt Tarkvara kasutamise, allalaadimise, kopeerimise või muul viisil selle funktsioonidest kasu saamise eesmärgil, kui selle tegemiseks puudub Adobe'i litsents, (iv) rohkem kui Lubatud Arvule kasutajatele ligipääsetava süsteemi, töövoo või teenuse komponendina või (v) operatsioonideks, mida ei käivita üksikkasutaja (nt fiksvõrgu kaudu edastatava sisu automaatne masstöötlus serveris); ja

2.4 Kasutamine kaasaskantavas või koduarvutis. Selle Arvuti põhikasutaja ("Põhikasutaja"), kuhu Tarkvara on installitud, võib käesoleva lepingu punktis 2.5 toodud olulisi piiranguid arvestades installida Tarkvara teise koopia oma ainukasutuseks kas kaasaskantavasse Arvutisse või oma kodus asuvasse Arvutisse eeldusel, et kaasaskantavas või kodu asuvas Arvutis olevat Tarkvara ei kasutata samal ajal kui esmases Arvutis olevat Tarkvara. Teise koopia loomiseks võidakse teilt nõuda, et te Adobe'iga ühendust võtaksite.

2.5 Hulgilitsentsi saajate teisese kasutuse piirangud. Kui Tarkvara on hankinud Adobe'i hulgilitsentsiprogrammi (praegu tuntud nimetusega Adobe Open Options) raames mistahes litsentsisaaja, kes ei ole haridusala litsentsisaaja, tuleb lepingu punkti 2.4 kohaselt loodud teist Tarkvara koopiat kasutada üksnes selle hulgilitsentsi saaja heaks ja tema tegevuse jaoks. Kui soovite hulgilitsentsi saajate teisese kasutuse kohta lisateavet, vaadake palun meie veebisaiti aadressil http://www.adobe.com/ceea/aboutadobe/openoptions .

2.6 Varukoopia. Te võite teha Tarkvarast mõistlikul arvul varukoopiaid eeldusel, et teie varukoopiaid ei installita ega kasutata muul otstarbel kui arhiveerimiseks.

2.7 Run-Time'i levitamine. Te võite teha koopiaid Lõppkasutaja Tootest ja sellega seotud Adobe Run-Time'ist ning neid koopiaid levitada tingimusel, et (a) Adobe Run-Time'i ei tohi levitada ega kasutada muul viisil kui lõppkasutaja toote osana komplektis väljundfailiga ja (b) Adobe Run Time'i kasutamise tingimuseks peab olema iga levitatava komplekti saaja nõusolek sellega, et Adobe Run-Time'i valdus- ega omandiõigust üle ei anta ja et Lõppkasutaja Toodet koos Adobe Run-Time'iga ei tohi pöördkompileerida ega pöördtransleerida. Lisaks ei tohi te levitada Lõppkasutaja Toodet teiste õppetarkvara, esitluste, demofailide, interaktiivse multimeediamaterjali, interaktiivsete meelelahutustoodete ja muu sarnase taasesitamise eesmärgil.

2.8 Sisufailid. Kui Sisufailidega seotud "Loe mind"-failides, mis võivad sisaldada spetsiifilisi õigusi ja piiranguid niisuguste materjalide suhtes, ei ole sätestatud teisiti, võite kõiki Sisufaile kuvada, muuta, reprodutseerida ja levitada. Te ei tohi siiski levitada Sisufaile autonoomselt (s.t olukorras, kus Sisufailid kujutavad endast levitatava toote põhiväärtust). Sisufaile ei tohi kasutada teotava, laimava, pettusliku, nilbe, siivutu ega pornograafilise materjali tootmiseks, mistahes kolmanda isiku intellektuaalse omandi õigusi rikkuva materjali tootmiseks ega muul ebaseaduslikult viisil. Te ei tohi taotleda Sisufailide ega nende tuletistööde suhtes mingeid kaubamärgiõigusi. Sisufailid ei hõlma kataloogifotosid ega muud Adobe'i tarkvarakomplekti mitte kuuluvat sisu, näiteks Adobe Stock Photos teenuse kaudu hangitud kujutisi.

2.9 Näidisrakenduskood. Kui niisuguse koodi ja/või Tarkvaraga seotud Dokumentatsioonis või teie ja Adobe’i vahelises eraldi lepingus ei ole teisiti sätestatud, võite muuta niisuguste tarkvaraprogrammide nende osade lähtekoodina esitatud kuju, mida on kaasasolevas dokumentatsioonis nimetatud näidiskoodiks, näidisrakenduskoodiks või -komponentideks ("Näidisrakenduskood"). Te võite seda teha üksnes Adobe'i tarkvaraprogrammide abil väljatöötatavate veebisaitide ja rakenduste projekteerimiseks, väljatöötamiseks ja testimiseks. Eelnimetatu kehtib tingimusel, et Näidisrakenduskoodi (muudetud või muutmata kujul) on lubatud kopeerida ja levitada ainult juhul, kui täidetud on kõik alljärgnevad tingimused: (1) te levitate koos oma rakendusega Näidisrakenduskoodi kompileeritud objektkoodi; (2) te ei lisa Näidisrakenduskoodi ühessegi veebisaidi arenduseks mõeldud tootesse ega rakendusse ja (3) te ei kasuta oma rakenduse turustamiseks Adobe'i nime, logosid ega muid Adobe'i kaubamärke. Te hüvitate Adobe'ile kõik nõuded ja kohtukulud, sealhulgas advokaaditasud, mis tulenevad teie rakenduse kasutamisest või levitamisest.

2.10 Skriptimine. Tarkvara võib sisaldada Extendscript’i näidiseid, mis sisaldavad Adobe kirjalikku luba neid näidiseid piiratud tingimustel muuta ja levitada. Te hüvitate Adobe'ile kõik nõuded ja kohtukulud, sealhulgas advokaaditasud, mis tulenevad sellisest levitamisest.

3. Intellektuaalse omandi õigus. Tarkvara ja kõik teie tehtud lubatud koopiad on Adobe Systems Incorporated'i ja tema tarnijate intellektuaalne omand ning kuuluvad neile. Tarkvara struktuur, korraldus ja kood on Adobe Systems Incorporated'i ja tema tarnijate väärtuslikud ärisaladused ning konfidentsiaalne teave. Tarkvara kaitseb seadus, sealhulgas Ameerika Ühendriikide ja teiste riikide autoriõiguse seadus, ning rahvusvaheliste lepete sätted. Käesolev leping ei anna teile mingeid intellektuaalse omandi õigusi Tarkvara suhtes, välja arvatud siin selgesõnaliselt sätestatud juhtudel. Kõik õigused, mida pole selgesõnaliselt antud, jäävad Adobe'ile ja tema tarnijatele.

4. Kitsendused.

4.1 Teated. Te ei tohi Tarkvara kopeerida, välja arvatud lepingu punktides 2 ja 14 sätestatud juhtudel. Kõik teie tehtud lubatud koopiad peavad sisaldama samu autori- ja omandiõigust käsitlevaid teateid, mis on olemas Tarkvara peal või sees.

4.2 Muudatused on keelatud. Te ei tohi Tarkvara muuta, kohandada ega tõlkida, välja arvatud lepingu punktis 14 lubatud juhtudel. Te ei tohi Tarkvara pöördprojekteerida, pöördkompileerida ega pöördtransleerida ega proovida muul viisil selle lähtekoodi teada saada. Eelnev ei kehti ulatuses, mida lubab kohalduv seadus, mille kohaselt võib pöördkompileerimine olla selgesõnaliselt lubatud üksnes selleks, et saavutada Tarkvaraga koostalitluse võime.

4.3 Komplektist eraldamine on keelatud. Tarkvara võib sisaldada mitmesuguseid rakendusi, utiliite ja komponente, Tarkvara võib toetada eri platvorme ja keeli ning see võidakse teile tarnida mitmel kandjal või mitmete koopiatena. Sellele vaatamata on Tarkvara välja töötatud ja teile tarnitud ühe tootena, mida tuleb ka Arvutites kasutada ühe tootena vastavalt lepingu punktides 2 ja 14 lubatule. Te ei pea kasutama kõiki Tarkvara komponente, aga te ei tohi Tarkvara komponente eri Arvutites kasutamiseks komplektist eraldada. Te ei tohi Tarkvara levitamiseks, üleandmiseks ega edasimüügiks komplektist eraldada ega ümber pakkida. Spetsiifilised erandid käesoleva punkti suhtes leiate lepingu punktist 14.

4.4 Üleandmine on keelatud. TE EI TOHI OMA ÕIGUSI TARKVARA SUHTES RENTIDA, LIISIDA, ALL-LITSENTSIDA, VÕÕRANDADA EGA ÜLE ANDA, SAMUTI MITTE LUBADA TARKVARA MISTAHES KOPEERIMIST TEISE FÜÜSILISE VÕI JURIIDILISE ISIKU ARVUTISSE, VÄLJA ARVATUD KÄESOLEVA LEPINGUGA LUBATUD JUHTUDEL. Te võite siiski anda oma Tarkvara kasutamise õigused püsivalt üle teisele füüsilisele või juriidilisele isikule järgmistel tingimustel: (a) te annate niisugusele isikule üle ka (i) käesoleva lepingu, (ii) seerianumbri(d), mis on lisatud Adobe’i või tema poolt volitatud levitaja tarnitud kandjale, Tarkvara ja kogu muu tark- või riistvara, mis on tarkvaraga komplektis, sellega koos pakendatud või eelinstallitud, sealhulgas kõik koopiad, täiendid, värskendused ja varasemad versioonid, ning (iii) kõik teistesse vormingutesse teisendatud fonttarkvara koopiad; (b) te ei jäta endale täiendeid, värskendusi ega koopiaid, kaasa arvatud varukoopiad ja arvutis talletatavad koopiad; ja (c) vastuvõttev isik nõustub käesoleva lepingu kõigi sätete ja tingimustega ning kõigi muude sätete ja tingimustega, mille kohaselt te Tarkvara kehtiva litsentsi ostsite. EELTOODULE VAATAMATA EI TOHI TE ÜLE ANDA TARKVARA HARIDUSALASEID KOOPIAID, VÄLJALASKMISELE EELNENUD KOOPIAID EGA KOOPIAID, MIS EI OLE EDASIMÜÜGIKS ETTE NÄHTUD. Enne üleandmist võib Adobe nõuda, et teie ja vastuvõttev isik kinnitaksite omapoolset käesoleva lepingu järgimist, annaksite Adobe'ile enda kohta teavet ja registreeruksite Tarkvara lõppkasutajatena. Jätke üleandmiseks aega 4-6 nädalat. Lisateabe saamiseks minge aadressile http://www.adobe.com/ceea/support või võtke ühendust Adobe'i klienditoeosakonnaga.

5. Värskendused. Kui Tarkvara on Adobe'i tarkvara varasema versiooni täiend või värskendus, peab teil niisuguse täiendi või värskenduse kasutamiseks olema varasema versiooni kehtiv litsents. Pärast täiendi või värskenduse installimist võite jätkata mistahes varasema versiooni kasutamist selle lõppkasutaja litsentsilepingu kohaselt üksnes juhul, kui (a) täiend või värskendus ja kõik varasemad versioonid on installitud samasse seadmesse, (b) varasemaid versioone ega selle koopiaid ei anta üle teisele isikule ega teise seadmesse ilma, et vastavale isikule või vastavasse seadmesse antaks üle ka värskendus või täiend, ning (c) te nõustute, et igasugune Adobe'i kohustus varasema(te) versiooni(de) toetamiseks võib täiendi või värskenduse kättesaadavaks muutumisega lõppeda. Pärast värskenduse või täiendi installimist ei ole lubatud varasemaid versioone mingil muul viisil kasutada. Täiendid ja värskendused võib Adobe litsentsida teile täiendavatel või erinevatel tingimustel.

6. PIIRATUD GARANTII. Kui lepingu punktis 14 ei ole sätestatud teisiti, garanteerib Adobe esmakordselt käesoleva lepingu tingimuste kohaselt litsentsi ostvale füüsilisele või juriidilisele isikule, et soovitatava operatsioonisüsteemi ja riistvarakonfiguratsiooni korral kasutatuna toimib Tarkvara üheksakümne (90) päeva jooksul pärast Tarkvara kättesaamist olulises osas vastavalt Dokumentatsioonile. Toimimisel aset leidev ebaoluline kõrvalekalle Dokumentatsioonist ei loo garantiiõigust. SEE PIIRATUD GARANTII EI KEHTI HÄDAPARANDUSTE, TEISTESSE VORMINGUTESSE TEISENDATUD FONTTARKVARA, TARKVARA VÄLJALASKMISE EELSETE (BEETA-), PROOVI-, STARDI-, HINDAMIS- JA TOOTENÄIDISTEKS OLEVATE KOOPIATE EGA MUUDE MITTE EDASIMÜÜGIKS ETTE NÄHTUD (NFR) KOOPIATE NING SAMUTI MITTE VEEBISAITIDE, ONLINE TEENUSTE EGA SD TEENUSTE KOHTA (vt lepingu punkti 14). Kõik garantiinõuded tuleb esitada nimetatud üheksakümne (90) päeva jooksul koos ostutõendiga Adobe'i klienditoeosakonda. Garantiinõuete kohta lisateabe saamiseks vaadake Adobe'i klienditoe lehekülgi aadressil http://www.adobe.com/ceea/support . Kui Tarkvara ei toimi olulises osas vastavalt Dokumentatsioonile, piirnevad Adobe'i ja tema sidusettevõtjate ainsad kohustused ja teie ainsad õiguskaitsevahendid Adobe'i äranägemisel kas Tarkvara väljavahetamise või teie tasutud Tarkvara litsentsitasu tagasimaksmisega. KÄESOLEVAS PUNKTIS MÄÄRATLETUD PIIRATUD GARANTII ANNAB TEILE SPETSIIFILISED SEADUSLIKUD ÕIGUSED. VÕIMALIK, ET TEIL ON TÄIENDAVAID ÕIGUSI, MIS ON ERI JURISDIKTSIOONIDES ERINEVAD. Täiendava garantiiteabe saamiseks vaadake palun käesoleva lepingu lõpus toodud jurisdiktsiooni jaoks spetsiifilisi sätteid, kui neid on, või võtke ühendust Adobe'i klienditoeosakonnaga.

7. KOHUSTUSTE VÄLISTAMINE. EELNIMETATUD PIIRATUD GARANTII ON AINUKE ADOBE'I JA TEMA SIDUSETTEVÕTJATE ANTUD GARANTII NING SELLES SÕNASTATAKSE AINUKESED ÕIGUSKAITSEVAHENDID ADOBE'I, TEMA SIDUSETTEVÕTJATE VÕI TARNIJATE GARANTII RIKKUMISE KORRAL. PEALE EELTOODUD PIIRATUD GARANTII NING KÕIGI GARANTIIDE, TINGIMUSTE, KINNITUSTE VÕI SÄTETE, MIDA EI SAA VÕI EI TOHI TEIE JURISDIKTSIOONIS KEHTIVA SEADUSE KOHASELT VÄLISTADA EGA PIIRATA, ANNAVAD ADOBE JA TEMA SIDUSETTEVÕTJAD NING TARNIJAD TARKVARA JA LIGIPÄÄSU IGASUGUSTELE VEEBISAITIDELE, ONLINE TEENUSTELE JA SD TEENUSTELE TEIE KÄSUTUSSE OLEMASOLEVAL KUJUL NING KOOS KÕIGI PUUDUSTEGA. ADOBE JA TEMA SIDUSETTEVÕTJAD NING TARNIJAD VÄLISTAVAD SELGESÕNALISELT KÕIK MUUD OTSESED JA KAUDSED KAS ÕIGUSAKTIDE, TAVAÕIGUSE, TAVA VÕI PRAKTIKA KOHASED VÕI MUUD GARANTIID, TINGIMUSED, KINNITUSED VÕI SÄTTED IGASUGUSTES KÜSIMUSTES, SEALHULGAS KUID MITTE AINULT JÕUDLUS, TURVALISUS, KOLMANDATE ISIKUTE ÕIGUSTE RIKKUMISE PUUDUMINE, INTEGRATSIOON, TURUSTATAVUS, HÄIRETETA KASUTATAVUS, RAHULDAV KVALITEET VÕI SOBIVUS MINGIKS KINDLAKS OTSTARBEKS. SEE GARANTIIKOHUSTUSE VÄLISTAMINE EI PRUUGI MÕNES RIIGIS KEHTIDA. Punktide 7 ja 8 sätted jäävad kehtima ka pärast käesoleva lepingu lõppemist, olenemata lepingu lõppemise põhjusest, kuid see ei tähenda ega tekita mingisugust jätkuvat õigust kasutada Tarkvara pärast käesoleva lepingu lõppemist.

8. VASTUTUSE PIIRAMINE. PEALE EESPOOL NIMETATUD AINUKESE ÕIGUSKAITSEVAHENDI JA PUNKTIS 14 TEISITI SÄTESTATU EI VASTUTA ADOBE EGA TEMA SIDUSETTEVÕTJAD VÕI TARNIJAD ÜHELGI JUHUL TEIE EES MINGISUGUSE KAHJUMI, KAHJUDE, NÕUETE VÕI KULUDE EEST, SEALHULGAS IGASUGUSED KAASNEVAD, KAUDSED VÕI ETTENÄGEMATA KAHJUD, IGASUGUNE SAAMATA JÄÄNUD TULU VÕI KOKKUHOID, IGASUGUSED ÄRITEGEVUSE KATKEMISEST TINGITUD KAHJUD, TERVISEKAHJUSTUS VÕI MINGI HOOLDUSKOHUSTUSE TÄITMISE LUHTUMINE VÕI KOLMANDATE ISIKUTE NÕUDED. SEE KEHTIB ISEGI JUHUL, KUI ADOBE'I ESINDAJAT ON NIISUGUSE KAHJUMI, KAHJUDE, NÕUETE VÕI KULUDE VÕIMALUSEST TEAVITATUD. EELTOODUD PIIRANGUD JA VÄLISTUSED KEHTIVAD TEIE JURISDIKTSIOONIS KOHALDUVA SEADUSEGA LUBATUD ULATUSES. ADOBE'I NING TEMA SIDUSETTEVÕTJATE JA TARNIJATE KÄESOLEVA LEPINGU JÄRGNE VÕI SELLEGA SEOTUD KOGUVASTUTUS PIIRNEB TARKVARA EEST TASUTUD SUMMAGA, KUI SEE ON KOHALDATAV. SEE PIIRANG KEHTIB ISEGI KÄESOLEVA LEPINGU OLULISE VÕI SISULISE RIKKUMISE VÕI KÄESOLEVA LEPINGU OLULISTE VÕI SISULISTE TINGIMUSTE RIKKUMISE KORRAL. SEE VASTUTUSE PIIRANG EI PRUUGI MÕNES RIIGIS KEHTIDA. Mitte miski käesolevas lepingus sisalduvast ei piira Adobe'i vastutust teie ees surmajuhtumi või tervisekahjustuse korral, mille põhjuseks on Adobe'i hooletus, ega lepinguvälise pettusliku rikkumise (pettuse) eest. Adobe tegutseb oma sidusettevõtjate ja tarnijate nimel, et kohustustest, garantiidest ja vastutusest loobuda, neid välistada ja piirata, aga mitte muudel eesmärkidel. Lisateabe saamiseks vaadake palun käesoleva lepingu lõpus toodud jurisdiktsiooni suhtes spetsiifilist teavet, kui seda on, või võtke ühendust Adobe'i klienditoeosakonnaga.

9. Ekspordireeglid. Te nõustute, et Tarkvara ei tarnita, anta üle ega ekspordita ühtegi riiki ega kasutata ühelgi viisil, mille on keelanud Ameerika Ühendriikide ekspordiseadus või mõni muu ekspordiseadus, piirang või õigusakt (kokku "Ekspordiseadused"). Lisaks, kui Tarkvara on Ekspordiseadustes nimetatud ekspordikontrolli alla kuuluvaks, kinnitate ja garanteerite, et te ei asu riigis, millele on rakendatud embargot või muid piiranguid (muu hulgas Iraan, Süüria, Sudaan, Liibüa, Kuuba ja Põhja-Korea) ega ole niisuguse riigi kodanik ning et Ekspordiseadused ei keela muul viisil teil Tarkvara saada. Kõik Tarkvara kasutamise õigused antakse tingimusel, et käesoleva lepingu tingimuste täitmata jätmisel jäädakse nendest õigustest ilma.

10. Kohalduv õigus. Käesoleva lepingu suhtes kohaldatakse ja selle tõlgendamisel rakendatakse materiaalõigust, mis kehtib (a) California osariigis, kui Tarkvara litsents ostetakse Ameerika Ühendriikides, Kanadas või Mehhikos viibimise ajal; või (b) Jaapanis, kui Tarkvara litsents ostetakse, viibides Jaapanis, Hiinas, Koreas või muus Kagu-Aasia riigis, kus kõigi ametlike keelte puhul kasutatakse kirjutamiseks kas ideograafilist kirja (nt hanzi, kanji või hanja) ja/või muud ideograafilisele kirjale tuginevat või ülesehituselt sarnast kirja, näiteks hangul või kana; või (c) Inglismaal, kui Tarkvara litsents ostetakse eespool kirjeldamata jurisdiktsioonis viibimise ajal. Kõik käesoleva lepinguga seotud vaidlused kuuluvad California õiguse kohaldamisel California Santa Clara vastavate kohtute, Jaapani õiguse kohaldamisel Jaapanis asuva Tokio ringkonnakohtu, ning Inglismaa õiguse kohaldamisel Inglismaal asuvate Londoni pädevate kohtute mitteainuõigusliku jurisdiktsiooni alla. Käesoleva lepingu suhtes ei kohaldata ühegi jurisdiktsiooni kollisiooninormi ega ÜRO konventsiooni kaupade rahvusvahelise ostu-müügi lepingute kohta, mille kohaldamine selgesõnaliselt välistatakse.

11. Üldsätted. Kui mõni käesoleva lepingu osa leitakse olevat tühine ja jõustamatu, ei mõjuta see käesoleva lepingu tasakaalu kehtivust, mis jääb oma tingimuste kohaselt kehtivaks ja jõustatavaks. Käesolev leping ei riiva ühegi tarbijana tegutseva lepinguosalise seadusjärgseid õigusi. Näiteks Uus-Meremaa tarbijate puhul, kes hangivad tarkvara isiklikuks, koduseks või leibkonnas kasutamiseks (mitte ärilisel otstarbel), kehtib käesoleva lepingu suhtes tarbijagarantiide seadus (Consumer Guarantees Act). Käesolevat lepingut tohib muuta üksnes Adobe'i juhtkonna vastavate volitustega liige ning need muudatused peavad olema kirjalikult allkirjastatud. Käesoleva lepingu selgitamisel või tõlgendamisel kasutatakse ingliskeelset versiooni. See on kogu Adobe'i ja teie vaheline Tarkvara leping ning see tühistab kõik varasemad Tarkvaraga seotud kinnitused, arutelud, kohustused, teadete edastuse ja reklaami.

12. Teade USA valitsuse lõppkasutajatele.

12.1 Kaubandusartiklid. Tarkvara ja Dokumentatsioon on "kaubandusartiklid" vastavalt selle mõiste määratlusele 48 C.F.R.-i punktis 2.101. Need koosnevad "kaubanduslikust arvutitarkvarast" ja "kaubandusliku arvutitarkvara dokumentatsioonist" vastavalt nende mõistete kasutusele 48 C.F.R.-i §-s 12.212 või 48 C.F.R.-i §-s 227.7202 (nagu on kohaldatav). Kooskõlas 48 C.F.R.-i §-ga 12.212 või 48 C.F.R.-i punktidega 227.7202-1 kuni 227.7202-4 (nagu on kohaldatav), litsentsitakse kaubanduslikku arvutitarkvara ja kaubandusliku arvutitarkvara dokumentatsiooni USA valitsuse lõppkasutajatele (a) üksnes kaubandusartiklitena ja (b) üksnes nende õigustega, mis antakse siin toodud tingimuste ja sätete kohaselt kõigile teistele lõppkasutajatele. Avaldamata õigused on kaitstud Ameerika Ühendriikide autoriõiguse seadusega. Adobe Systems Incorporated, 345 Park Avenue, San Jose, CA 95110-2704, USA.

12.2 Adobe'i tehnoloogia litsentsimine USA valitsuse poolt. Te nõustute, et litsentsides Adobe'i Tarkvara hankimiseks USA valitsuse või selle misatahes töövõtja poolt, litsentsite selle kooskõlas 48 C.F.R.-i punktis 12.212 (tsiviilametkondade jaoks) ja 48 C.F.R.-i punktides 227-7202-1 ja 227-7202-4 (kaitsedepartemangu jaoks) sätestatud põhimõtetega. USA valitsuse lõppkasutajate puhul nõustub Adobe täitma kõiki kohaldatuvaid võrdsete võimaluste seadusi, kaasa arvatud (kui need on asjakohased) rakenduskorraldust 11246 (Executive Order 11246) koos parandustega, 1974. aasta Vietnami veteranide taaskohandumisele kaasaaitamise seaduse (Vietnam Era Veterans Readjustment Assistance Act) (38 USC 4212) punkti 402 ja 1973. aasta rehabilitatsiooniseaduse (Rehabilitation Act) punkti 503 koos parandustega ning 41 CFR-i osades 60-1 kuni 60-60, 60-250 ja 60-741 sisalduvaid õigusakte. Eelmises lauses sisalduv positiivse diskrimineerimise klausel ja õigusaktid lisatakse käesolevale lepingule viite vormis.

13. Litsentsidele vastavus. Kui olete ettevõte, äriühing või organisatsioon, nõustute Adobe'i või tema volitatud esindaja nõudel kolmekümne (30) päeva jooksul täielikult dokumenteerima ja tõendama, et nõude esitamisel ajal vastab igasuguse ja kogu Adobe'i tarkvara kasutamine teie Adobe'ilt saadud kehtivatele litsentsidele.

14. Spetsiifilised sätted ja erandid. Selles punktis tuuakse välja teatud toodete ja Tarkvara komponentidega seotud spetsiifilised sätted ning samuti eespool nimetatud sätete ja tingimuste piiratud erandid. Ulatuses, milles mistahes käesoleva punkti säte on vastuolus mõne muu käesoleva lepingu sätte või tingimusega, asendab käesolev punkt niisuguse muu sätte või tingimuse.

14.1 Piiratud garantii Saksamaal või Austrias elavatele kasutajatele. Kui olete hankinud Tarkvara Saksamaal või Austrias ja elate tavaliselt eelmainitud riigis, siis lepingu punkt 6 ei kehti. Selle asemel garanteerib Adobe, et soovitatava riistvarakonfiguratsiooni korral kasutatuna tagab Tarkvara Dokumentatsioonis sätestatud funktsioonid ("kokkulepitud funktsioonid") Tarkvara kättesaamisele järgneva piiratud garantii perioodi jooksul. Käesolevas punktis tähendab "piiratud garantii periood" ärikliendi puhul ühte (1) aastat ja erakliendi puhul kahte (2) aastat. Ebaoluline kõrvalekalle kokkulepitud funktsioonidest ei loo mingisuguseid garantiiõigusi. SEE PIIRATUD GARANTII EI KEHTI TEILE TASUTA TARNITUD TARKVARA, NÄITEKS TARKVARA VÄRSKENDUSTE, VÄLJALASKMISELE EELNEVATE, PROOVI-, STARDI- JA TOOTENÄIDISTEKS OLEVATE EGA EDASIMÜÜGIKS MITTE ETTE NÄHTUD (NFR) KOOPIATE VÕI TEISTESSE VORMINGUTESSE TEISENDATUD FONTTARKVARA, VEEBISAITIDE, ONLINE TEENUSTE, SD TEENUSTE VÕI TEIE POOLT MUUDETUD TARKVARA (KUI NIISUGUNE MUUTMINE ON PÕHJUSTANUD DEFEKTI) SUHTES. Garantiinõude esitamiseks peate tagastama Tarkvara ja ostutõendi piiratud garantii aja jooksul meie kulul Tarkvara hankimise kohta. Kui Tarkvara funktsioonid erinevad olulises osas kokkulepitud funktsioonidest, on Adobe'il õigus (jõudlushinnangu teel ja oma äranägemisel) Tarkvara parandada või välja vahetada. Kui see ebaõnnestub, siis on teil õigus ostuhinna vähendamisele (vähendamine) või ostulepingust taganemisele (taganemine). Täiendava garantiiteabe saamiseks võtke ühendust Adobe'i klienditoeosakonnaga.

14.2 Vastutuse piiramine Saksamaal ja Austrias elavate kasutajate suhtes.

14.2.1 Kui olete hankinud Tarkvara Saksamaal või Austrias ja elate tavaliselt eelmainitud riigis, siis lepingu punkt 8 ei kehti. Selle asemel piiratakse Adobe'i ja tema sidusettevõtjate seadusjärgset vastutust kahjude eest lepingu punkti 14.2.2 sätete kohaselt järgmiselt: (i) Adobe ja tema sidusettevõtjad vastutavad kahjude eest ainult sellise summa ulatuses, nagu on ostulepingu sõlmimise ajal tüüpiliselt ette nähtav niisuguste kahjude puhul, mis on tingitud olulise lepingulise kohustuse rikkumisest kerge hooletuse tõttu, ja (ii) Adobe ja tema sidusettevõtjad ei vastuta niisuguste kahjude eest, mis on tingitud ebaolulise lepingulise kohustuse rikkumisest kerge hooletuse tõttu.

14.2.2 Eespool nimetatud vastutuse piiramine ei kehti ühegi kohustusliku seadusjärgse vastutuse kohta, eelkõige Saksa tootevastutusseaduse (German Product Liability Act) järgse vastutuse kohta, vastutuse kohta spetsiifilise garantii andmise puhul ega süüliselt põhjustatud tervisekahjustuste eest.

14.2.3 Teilt nõutakse kõigi mõistlike meetmete rakendamist, et kahju ära hoida ja vähendada, eelkõige Tarkvarast ja oma arvuti andmetest varukoopiate tegemist käesoleva lepingu sätete kohaselt.

14.3 Lisatingimused väljalaskmiseelse Tarkvara kohta. Kui Tarkvara näol on tegemist väljalaskmiseelse või beetatarkvaraga ("väljalaskmiseelne tarkvara"), siis kehtib käesolev punkt. Väljalaskmiseelne tarkvara on väljalaskmisele eelnenud versioon. See ei kujuta endast Adobe'i lõpptoodet ning see võib sisaldada "puuke", vigu ja muid probleeme, mis võivad põhjustada süsteemi ja muid vigu ning andmete kaotsiminekut. Adobe ei tohi väljalaskmiseelset tarkvara müüki lasta. Kui olete saanud väljalaskmiseelse tarkvara eraldi kirjaliku lepingu alusel (näiteks Adobe Systems Incorporated Serial Agreement for Unreleased Products), kohaldatakse Tarkvara kasutamisele samuti niisugust lepingut. Te kohustute tagastama või hävitama väljalaskmiseelse tarkvara kõik koopiad Adobe'i nõudmisel või siis, kui Adobe niisuguse Tarkvara müüki laseb. TE KASUTATE VÄLJALASKMISEELSET TARKVARA OMA RIISIKOL. VÄLJALASKMISEELSE TARKVARA SUHTES KOHALDATAVAD GARANTII VÄLISTUSED JA VASTUTUSE PIIRANGUD LEIATE LEPINGU PUNKTIDEST 7 ja 8.

14.4 Lisatingimused proovi- ja NFR-tarkvara ning tootenäidiste kohta. Kui Tarkvara näol on tegemist proovi-, stardi- või NFR-tarkvaraga või tootenäidisega ("proovitarkvara"), siis kehtib järgmine punkt. Proovitarkvara funktsioonid võivad olla piiratud ja seda tuleb kasutada üksnes demonstreerimiseks ja hindamiseks, mitte ärieesmärkidel. TE KASUTATE PROOVITARKVARA OMA RIISIKOL. PROOVITARKVARA SUHTES KOHALDATAVAD D GARANTII VÄLISTUSED JA VASTUTUSE PIIRANGUD LEIATE LEPINGU PUNKTIDEST 7 ja 8.

14.5 Time Out tarkvara. Kui tegemist on Tarkvara Time Out versiooniga, lõpetab see pärast installimist töötamise määratud ajavahemiku möödumisel või määratud käivituskordade arvu järel. Käesoleva lepingu järgne litsents lõpeb pärast niisugust ajavahemikku või käivituskordade arvu, kui jaemüügi täislitsentsi hankimisel teie poolt Adobe seda ei pikenda. NIISUGUSE TARKVARAGA LOODUD FAILE VÕI VÄLJUNDIT VÕI NIISUGUSE TARKVARAGA SEOTUD TOODET KASUTATE TÄIELIKULT OMA RIISIKOL.

14.6 Haridusala tarkvaratoode. Kui käesoleva lepinguga kaasas olev Tarkvara on haridusala tarkvaratoode (Educational Software Product ehk tarkvara, mida toodetakse ja levitatakse üksnes haridusala lõppkasutajate jaoks), ei ole teil õigust Tarkvara kasutada, kui te ei kvalifitseeru oma jurisdiktsioonis haridusala lõppkasutajaks. Palun vaadake aadressi http://www.adobe.com/education/purchasing , et teada, kas te selleks kvalifitseerute. Adobe’i volitatud akadeemiliste asutuste edasimüüja leidmiseks oma piirkonnas vaadake palun aadressi http://www.adobe.com/store ja otsige linki "Buying Adobe Products Worldwide".

14.7 Fonttarkvara. Kui Tarkvara sisaldab fonttarkvara --

14.7.1 Te võite kasutada fonttarkvara Arvutites koos Tarkvaraga vastavalt lepingu punktis 2 toodud kirjeldusele ja väljastada fonttarkvara mistahes niisugus(t)e Arvuti(te)ga ühendatud väljundseadme(te)le.

14.7.2 Kui Arvutite Lubatud Arv on viis või alla selle, võite laadida fonttarkvara ühe vähemalt ühe niisuguse Arvutiga ühendatud väljundseadme mällu (kõvakettale või muutmällu), et jätta fonttarkvara residentselt niisugusesse väljundseadmesse, ning veel ühte niisugusesse väljundseadmesse iga viie kordse kohta Arvutite Lubatud Arvus.

14.7.3 Te võite viia konkreetse faili puhul kasutatud fonti(de) koopia kommertsprinterisse või muusse teenindusbüroosse. Niisugune teenindusbüroo võib kasutada fonti (fonte) teie faili töötlemiseks tingimusel, et sellel teenindusbürool on selle fonttarkvara kasutamiseks kehtiv litsents olemas.

14.7.4 Te võite teisendada fonttarkvara muus keskkonnas kasutamiseks teise vormingusse ja selle seal installida järgmistel tingimustel. Arvutit, kus teisendatud fonttarkvara kasutatakse või kuhu see on installitud, loetakse üheks teie Arvutite Lubatud Arvust. Teie poolt teisendatud fonttarkvara tuleb kasutada kõigi käesoleva lepingu sätete ja tingimuste kohaselt. Niisugust teisendatud fonttarkvara tohib rakendada üksnes teie oma kohandatud sisemiseks äritegevuseks või isiklikuks kasutuseks ja seda ei tohi mingil eesmärgil levitada ega üle anda, välja arvatud käesoleva lepingu punktiga 4.4 kooskõlas.

14.7.5 Te võite manustada fonttarkvara koopiaid oma elektroonilistesse dokumentidesse selleks, et dokumenti printida ja vaadata. Kui teie poolt manustatav fonttarkvara on aadressil http://www.adobe.com/type/browser/legal/embeddingeula.html asuval Adobe'i veebisaidil nimetatud kui "redigeeritavaks manustamiseks litsentsitud", võite selle fonttarkvara koopiaid lisaks manustada ka selleks, et teie elektroonilisi dokumente redigeerida. Mingeid muid manustamisõigusi käesoleva litsentsiga kaudselt ei anta ega lubata.

14.8 Online teenused.

14.8.1 Tarkvara võib toetuda ligipääsule või hõlbustada teie ligipääsu Adobe'i või tema sidusettevõtjate või kolmandate isikute poolt hooldatavatele veebisaitidele, kus pakutakse kaupu, teavet, tarkvara või teenuseid (nt Adobe Stock Photos teenus) ("Online teenused"). Kõigi veebisaitide ja Online teenuste teiepoolse ligipääsu ja kasutamise kohta kohaldatakse niisugusel saidil leiduvaid või muul viisil niisuguste teenustega seotud sätteid, tingimusi, kohustuste välistusi ja teateid, näiteks aadressil http://www.adobe.com/ceea/misc/copyright.html asuvaid kasutustingimusi. Adobe võib alati ja mistahes põhjusel muuta iga veebisaidi ja Online teenuse kättesaadavust või selle katkestada.

14.8.2 Adobe ei kontrolli ega toeta kolmandate isikute poolt pakutavaid veebisaite ega Online teenuseid ega võta nende eest vastutust. Kõik teie ja kolmanda isiku vahelised veebisaidi või Online teenustega seotud ärisuhted, kaasa arvatud kaupade ja teenuste tarnimine ning nende eest tasumine ja kõik muud niisuguste ärisuhetega seotud sätted, tingimused, garantiid või kinnitused on ainuüksi teie ja selle kolmanda isiku vahelised.

14.8.3 KUI ADOBE VÕI TEMA SIDUSETTEVÕTJAD VÕI KOLMAS ISIK EI OLE ERALDI LEPINGUS SELGESÕNALIST KOKKULEPET SÕLMINUD, KASUTATE VEEBISAITE JA ONLINE TEENUSEID OMA RIISIKOL LEPINGU PUNKTIDES 7 JA 8 TOODUD GARANTIIPII- JA VASTUTUSE PIIRANGUTE KOHASELT.

14.9 After Effects Professional Render Engine. Kui Tarkvara sisaldab Adobe After Effects Professionali täisversiooni, võite installida oma Sisevõrgu Arvutitesse piiramatul arvul viimistlusmootoreid (Render Engines), kui Sisevõrk hõlmab vähemalt ühte Arvutit, kuhu on installitud Adobe After Effects Professional täisversioon. Mõiste "viimistlusmootor" tähendab Tarkvara installitavat osa, mis võimaldab After Effectsi projektide viimistlemist, mida ei saa aga kasutada projektide loomiseks ega muutmiseks ja mis ei sisalda täielikku After Effectsi kasutajaliidest.

14.10 Version Cue tarkvara. Kui Tarkvara sisaldab Adobe Creative Suite tarkvara ja Version Cue tarkvara komponente, siis alternatiivina ühe Version Cue Server komponendi installimisele ja kasutamisele koos teiste Tarkvara komponentidega lepingu punktis 2.1 lubatud viisil võite installida Version Cue Server komponendi ühte oma Sisevõrgu failiserveritest ja anda vastava Sisevõrgu Arvutitele sellele juurdepääsu nii kaua, kui teie Sisevõrk hõlmab vähemalt ühte Arvutit, kuhu Adobe Creative Suite tarkvara on installitud. Lisaks, kui te tegelete loometeenuste osutamisega, siis võite anda juurdepääsu Vesrsion Cue Server’ile väljaspool teie Sisevõrku olevatele klientidele tingimusel, et kõik alljärgnevad tingimused on täidetud:

(1) Te võite anda juurdepääsu üksnes sellistele klientidele, kellele te osutate mahukamaid loometöid, näiteks reklaam, avalikud suhted, graafiline disain jne;

(2) Te võite anda juurdepääsu üksnes eesmärgiga võimaldada oma kliendil osaleda, koostööd teha või panustada sellesse loomeprojekt, millega te tegelete kliendi tellimusel;

(3) Te ei või Version Cue Serveri’ile juurdepääsu andmise ega kasutamise eest tasu küsida;

(4) Te ei või anda juurdepääsu Version Cue Server’ile mitte mingil muul eesmärgil kui on sätestatud käesolevas lepingus ega mistahes muul eesmärgil, mis ei ole seotud vastava kliendi poolt tellitud loometöö projektide haldamisega;

(5) Teie klientidel ei ole lubatud Version Cue Server’i koopiaid allalaadida; ja

(6) Te täidate käesoleva lepingu kõiki teisi tingimusi.

Mingi muu võrgukasutus ei ole lubatud, muu hulgas kuid mitte ainult ka Tarkvara kasutamine veebis majutatavate töörühmade või üldsusele kättesaadavate teenuste võimaldamiseks.

14.11 Sertifitseeritud dokumendid. Kui Tarkvara võimaldab teil koostada ja kinnitada Sertifitseeritud Dokumente, siis kehtib käesolev punkt.

14.11.1 Sertifitseeritud dokumendid ja SD teenused. "Sertifitseeritud dokument" ehk "SD" on PDF-fail, mis on digitaalselt allkirjastatud (a) Tarkvara SD funktsioonide komplekti, (b) sertifikaadi, ja (c) sertifikaadis sisalduvale avalikule võtmele vastava privaatse krüpteerimisvõtme abil. SD koostamiseks peate hankima volitatud SD teenuse pakkujalt sertifikaadi. "SD teenuse pakkuja" on aadressil http://www.adobe.com/security/partners_cds.html asuvas nimekirjas toodud sõltumatu kolmandast isikust teenusemüüja. SD õigsuse kontrollimiseks on vajalik sertifikaadi väljastanud SD teenuse pakkuja SD teenused. "SD teenused" on SD teenuse pakkuja poolt osutatavad teenused, mis hõlmavad muu hulgas kuid mitte ainult (a) niisuguse SD teenuse pakkuja väljastatud sertifikaate koos Tarkvara SD funktsioonide komplektiga kasutamiseks, (b) sertifikaatide väljastamisega seotud teenuseid, ja (c) muid sertifikaatidega seotud teenuseid, kaasa arvatud kuid mitte ainult tõendamisteenuseid.

14.11.2 SD teenuse pakkujad. Kuigi Tarkvara on varustatud SD koostamise ja õigsuse kontrolli funktsioonidega, ei paku Adobe nende funktsioonide kasutamiseks vajalikke SD teenuseid. SD teenuste ostmine ja käideldavus ning vastutus nende eest on teie ja SD teenuse pakkuja vaheline asi. Enne ühegi SD, ühegi sellele lisatud digitaalallkirja ja/või ühegi seotud SD teenuse usaldamist peate esmalt läbi vaatama kohalduva Väljaandja Avalduse ja käesoleva lepingu. "Väljaandja Avaldus" tähendab sätteid ja tingimusi, mille alusel iga SD teenuse pakkuja SD teenuseid osutab (vt aadressil http://www.adobe.com/security/partners_cds.html toodud linke), sealhulgas näiteks kõik tellimislepingud, huvitatud isiku lepingud, sertifikaadipõhimõtted ja tava käsitlevad avaldused, ning käesoleva lepingu punkt 14.11. SD õigsuse kontrollimisega SD teenuste abil nõustute ja kinnitate, et (a) SD digitaalseks allkirjastamiseks kasutatud sertifikaat võidakse tõendamise ajal tühistada, mille tagajärjel SD-l olev digitaalallkiri tundub olevat kehtiv, aga tegelikult ei ole; (b) SD turvalisus või terviklus võib olla SD allkirjastaja, vastava SD teenuse pakkuja või mistahes muu kolmanda isiku tegevuse või tegematajätmise tõttu rikutud; ja (c) te peate läbi lugema kohalduva Väljaandja Avalduse, sellest aru saama ja seda siduvaks pidama.

14.11.3 Garantii välistamine ja vastutuse piiramine. SD teenuse pakkujad pakuvad SD teenuseid ainuüksi vastavalt kohalduvale Väljaandja Avaldusele. KUI VÄLJA ARVATA VÄLJAANDJA AVALDUSE VÕIMALIKUD SÄTTED, KASUTATE SD TEENUSEID OMA RIISIKOL. TEENUSTE SUHTES KOHALDATAVAD GARANTII VÄLISTUSED JA VASTUTUSE PIIRAMISED LEIATE LEPINGU PUNKTIDEST 7 JA 8.

14.11.4 Kahju hüvitamine. Te nõustute hüvitama Adobe'ile ja kõigile asjakohastele SD teenuse pakkujatele (välja arvatud tema Väljaandja Avalduses selgesõnaliselt sätestatud juhtudel) kõik kohustused, kahjumid, hagid, kahjud või nõuded (sealhulgas kõik mõistlikud väljaminekud, kulud ja advokaaditasud), mis tulenevad või on seotud mistahes SD teenuse kasutamisest või selle usaldamisest, muu hulgas kuid mitte ainult (a) aegunud või tühistatud sertifikaadi usaldamisest; (b) sertifikaadi õigsuse ebaõigest kontrollimisest; (c) sertifikaadi kasutamisest muul viisil peale kohalduvas Väljaandja Avalduses, käesolevas lepingus või kohalduvas seaduses lubatu; (d) SD teenuste usaldamisel teatud olukorras mõistliku otsustusvõime rakendamata jätmisest; või (e) igasuguste kohustuste täitmata jätmisest kohalduva Väljaandja Avalduse nõuete kohaselt.

14.11.5 Kolmandast isikust kasusaaja. Te nõustute, et teie poolt kasutatava SD teenuse pakkuja on käesoleva lepingu selle punkti suhtes kolmandast isikust kasusaaja ja et niisugusel SD teenuse pakkujal on õigus jõustada niisuguseid sätteid enda nimel nii, nagu SD teenuse pakkuja oleks Adobe.

14.12 Acrobat Professional funktsioon.

14.12.1 Definitsioonid

14.12.1.1 "Kasutusele võtma" tähendab laiendatud dokumente ühele või enamale saajale tarnima või muul viisil otseselt või kaudselt mistahes vahendite kaudu kättesaadavaks tegema.

14.12.1.2 "Laiendatud dokument" tähendab porditavas failivormingus (Portable Document Format) olevat faili, mida on töödeldud Acrobat Professional Tarkvaraga, et lubada dokumendi lokaalset salvestamist koos täidetud PDF-vormidega.

14.12.2 Kui Tarkvara hõlmab Acrobat Professionali, siis sisaldab Tarkvara lubavat tehnoloogiat, mille abil saate lubada Tarkvaras asuva digitaalse mandaadi ("võtme") kasutamise teel PDF-dokumentides teatud funktsioone. Te nõustute, et te mitte ühelgi eesmärgil võtit ei rakenda ega proovi võtmele ligi pääseda, võtit ei kontrolli, blokeeri, kõrvalda, kasuta ega levita.

14.12.3 Iga unikaalse laiendatud dokumendi korral on teil lubatud ainult kas (a) niisuguse laiendatud dokumendi kasutuselevõtmine piiramatu arvu unikaalsete saajate puhul, kusjuures te ei tohi andmeid välja võtta rohkem kui viiesajast (500) täidetud vormivälju sisaldava laiendatud dokumendi eksemplarist või sellise laiendatud dokumendi mistahes vormis paberkoopiast; või (b) niisuguse laiendatud dokumendi kasutuselevõtmine mitte enam kui viiesaja (500) unikaalse saaja puhul ilma andmete väljavõtmise kordade arvu piiranguta niisugusest laiendatud dokumendist, mis tagastatakse teile selliste saajate poolt täidetuna. Vaatamata käesoleva lepingu vastupidistele sätetele, ei suurenda Acrobat Professionali kasutamise lisalitsentside hankimine eeltoodud limiiti (see tähendab, et eeltoodud limiit on kogulimiit, olenemata sellest, mitu Acrobat Professionali kasutamise lisalitsentsi te võite olla hankinud).

14.13 Acrobat 3D Capture utiliit. Kui Tarkvara hõlmab Acrobat 3D Capture utiliiti, siis võite lisaks Tarkvara installimisele käesoleva lepingu punktis 2 lubatu kohaselt installida nimetatud utiliidi eraldi ühte Unixi Arvutisse.

14.14 FlashPaper Printer. Vaatamata käesoleva lepingu vastupidistele sätetele, ei tohi te (a) installida FlashPaper Printerit serverisse ühiseks ligipääsuks või kasutuseks ega (b) muuta või asendada FlashPaper Printeri vaaturi kasutajaliidest, mis kuvab FlashPaperi dokumente.

14.15 Flash Player. Teie ainukesed õigused koos Tarkvaraga teie käsutusse antud mistahes Flash pleieri, projektori, autonoomse esitaja, lisandmooduli või ActiveX-i juhtelemendi kasutamiseks on sätestatud järgmise lingi all: http://www.adobe.com/products/eula/tools/flashplayer_usage.html . Teil puuduvad õigused niisugust tarkvara kasutada lisaks seal sätestatule ja muul viisil, kui seal on sätestatud.

14.16 Flash, Professional Edition. Lisaks arvutile, kuhu te installite ja kus te kasutate Flash, Proffessional Edition'it, võite installida koos Flash Proffessional tarkvaraga teie käsutusse antud Flash Video Encoder videokoodri. Te võite selle installida arvutisse, mis asub eraldi arvutist, kuhu te olete installinud ja kus te kasutate Flash Proffessional tarkvara koopiat. Te võite seda teha tingimusel, et (a) Flash Video Encoder videokoodrit kasutatakse üksnes seoses sisuga, mida te loote Flash Professional tarkvara abil, ja (b) Flash Video Encoder videokoodrit ei installita ega kasutata pärast aega, mil te ei ole enam selle põhiarvuti põhikasutaja, kuhu on installitud Flash Proffessional tarkvara koopia.

14.17 Contribute Publishing Services. Vastavalt Contribute Publishing Services tarkvaraga kaasas olevale lõppkasutaja litsentsile ei tohi te luua ühendust Contribute Publishing Services tarkvaraga, kui te ei ole ostnud litsentsi ühenduse loomiseks Contribute Publishing Services tarkvaraga igale üksikisikule, kes võib Contribute Publishing Services tarkvaraga ühenduse luua. Seejuures kehtib siiski tingimus, et Adobe Contribute tarkvara prooviversioonid võivad installida Contribute Publishing Services tarkvara ja sellega kooskõlas Contribute Publishing Services tarkvara lõppkasutaja litsentsiga ühenduse luua.

14.18 ColdFusion Report Builder. Te võite installida Tarkvara nii paljudesse üksikarvutitesse kui vaja ja seda seal kasutada. Te peate kasutama ja/või lugema Tarkvara abil loodud väljundfaili üksnes ColdFusion tarkvara abil. Te ei tohi ühtegi Tarkvara abil loodud väljundfaili dekrüpteerida ega pöördprojekteerida.

14.19 Adobe Presenter. Kui Tarkvaras sisaldub Adobe Presenter, siis juhul, kui te installite seoses Tarkvara kasutamisega rakenduse Adobe Acrobat Connect Add-in või kasutate seda, nõustute Acrobat Connect Add-in’i installimise ja kasutamisega ainult lauaarvutis ja mitte üheski mittepersonaalarvuti tüüpi tootes, muu hulgas veebiseadmes, digiboksis (STB), pihuseadmes, telefonis ega veebiplokis. Lisaks tohib Tarkvara abil loodud ja genereeritud esitlusse, teabesse või sisusse manustatavat Tarkvara osa ("Adobe Presenter Run-Time") kasutada ainult koos esitluse, teabe või sisuga, kuhu see on manustatud. Te tagate, et ükski niisuguse esitluse, teabe või sisu litsentsisaaja ei kasuta Adobe Presenter Run-Time'i muul viisil kui esitlusse, teabesse või sisusse manustatuna, ja ka te ise ei tee seda. Lisaks ei tohi te Adobe Presenter Run-Time'i muuta, pöördprojekteerida ega pöördtransleerida ning te kohustute tagama, et seda ei tee ka ükski niisuguse esitluse, teabe või sisu litsentsisaaja.

14.20 AVC LEVITAMINE: Alljärgnev teade kohaldub sellise Tarkvara suhtes, mis sisaldab AVC impordi ja ekspordi funktsiooni: KÄESOLEV TOODE LITSENSTITAKSE VASTAVALT AVD PATENT PORTFOLIO LITSENTSI TINGIMUSTELE TARBIJA POOLSEKS ISIKLIKUKS MITTEÄRILISEKS KASUTMISEKS EESMÄRGIGA (I) KODEERIDA VIDEO VASTAVALT AVC STANDARDILE („AVD VIDEO”) JA/VÕI (II) DEKODEERIDA AVC VIDEO, MIS ON KODEERITUD ISIKLIKES MITTEÄRISLISTES HUVIDES TEGUTSEVA TARBIJA POOLT JA/VÕI MIS ON SAADUD AVC POOLT VOLITATUD VIDEO LEVITAJALT. LITSENTI EI ANTA EGA LOETA ANTUKS MITTE MINGIKS MUUKS KASUTAMISEKS. LISAINFORMATSIOONI ON VÕIMALIK SAADA MPEG LA, L.L.C.’LT, AADRESSILT http://www.mpegla.com .

14.21 MPEG-2 LEVITAMINE. Alljärgnev teade kohaldub sellise Tarkvara suhtes, mis sisaldab MPEG-2 impordi ja ekspordi funktsiooni: KÄESOLEVA TOOTE KASUTAMINE MISTAHES VIISIL KOOSKÕLAS MPED-2 VIDEO INFORMASTIOONI KODEERIMISE STANDRDILE MUUL VIISIL KUI ISIKLUKUKS KASUTAMISEKS ON KEELATUD ILMA MPEG-2 PATENT PORTFOLIO VASTAVA LITSENTSITA. LITSENTSI ON VÕIMLAIK SAADA MPEG LA, L.L.C.’LT, AADRESS: 250 STEELE STREET, SUOTE 300 DENVER, COLORADO 80206.

14.22 MP3 või MP3PRO sisu levitamine. Alljärgnev teade kohaldub sellise Tarkvara suhtes, mis sisaldab MP3 või MP3PRO sisu impordi ja/või ekspordi funktsiooni. Tarkvara tarnimisega ei anta litsentsi ega õigust levitada MP3-kodeeritud või mp3PRO-kodeeritud andmeid müügikäivet loovates ringhäälingu süsteemides (maapealsed, satelliidi-kaabli- ja/või muud levikanalid), võrgurakendustes (läbi Interneti, sisevõrkude ja või teiste võrkude), teistes sisu levitamise süsteemides (tasulised audio- või tellimus-põhised audiorakendused ja muud sarnased rakendused) või füüsilistel kandjatel (CDd, DVDd, pooljuhtkiibid, kõvakettad, mälukaardid ja muu sarnane). Selliseks kasutamiseks on vajalik eraldi litsents. Lähemat teavet saate aadressilt http://mp3licensing.com .

Kui teil on seoses käesoleva lepinguga küsimusi või kui soovite saada Adobe'ilt mingit teavet, siis kasutage käesoleva tootega kaasas olevat aadressi ja kontaktandmeid, et võtta ühendust teie jurisdiktsiooni teenindava Adobe'i kontoriga.

Adobe, Acrobat, After Effects, ColdFusion, Contribute, Flash, FlashPaper ja Version Cue on kas Adobe Systems Incorporated'i registreeritud kaubamärgid või kaubamärgid Ameerika Ühendriikides ja/või teistes riikides. Kõik teised kaubamärgid on nende omanike omand.

Gen_WWCombined-et_EE-20060817_1651