ADOBE

Licen čna pogodba za programsko opremo

OPOZORILO UPORABNIKU: PROSIMO, DA SKRBNO PREBERETE TO POGODBO. S KOPIRANJEM, INSTALIRANJEM ALI UPORABO TE CELOTNE PROGRAMSKE OPREME ALI KATEREGAKOLI DELA TE PROGRAMSKE OPREME AVTOMATIČNO SPREJEMATE VSA DOLOČILA IN POGOJE TE POGODBE, VKLJUČNO IN ŠE POSEBEJ Z OMEJITVAMI GLEDE: UPORABE, OBRAVNAVANE V POGLAVJU 2; PRENOSLJIVOSTI, OBRAVNAVANE V POGLAVJU 4; GARANCIJE, OBRAVNAVANE V POGLAVJIH 6 IN 7, ODŠKODNINSKE ODGOVORNOSTI, OBRAVNAVANE V POGLAVJU 8 IN SPECIFIČNIH DOLOČIL IN IZJEM, OBRAVNAVANIH V POGLAVJU 14. SOGLAŠATE, DA JE TA POGODBA IZVRŠLJIVA KOT VSAKA DRUGA PISNA POGODBA, SKLENJENA NA PODLAGI POGAJANJ, KI JO PODPIŠETE. TA POGODBA JE IZVRŠLJIVA NASPROTI VAM IN VSAKI PRAVNI OSEBI, KI JE PRIDOBILA TO PROGRAMSKO OPREMO IN V IMENU KATERE SE UPORABLJA, NA PRIMER VAŠEMU DELODAJALCU, ČE GA IMATE. ČE NE SOGLAŠATE Z DOLOČILI TE POGODBE, NE UPORABLJAJTE TE PROGRAMSKE OPREME. V ZVEZI Z DOLOČILI IN OMEJITVAMI GLEDE VRAČILA TE PROGRAMSKE OPREME PROTI VRAČILU PLAČILA OBIŠČITE http://www.adobe.com/ceea/support .

Z DRUŽBO ADOBE IMATE LAHKO NEPOSREDNO SKLENJENO TUDI KAKŠNO DRUGO PISNO POGODBO, (NPR. KOLIČINSKO LICENČNO POGODBO), KI DOPOLNJUJE ALI NADOMESTI TO POGODBO OZ. DELE TE POGODBE.

DRUŽBA ADOBE IN NJENI DOBAVITELJI SO LASTNIKI VSE INTELEKTUALNE LASTNINE NA PROGRAMSKI OPREMI. ZA PROGRAMSKO OPREMO JE IZDANA LE LICENCA, OPREMA SAMA PA NI PRODANA. DRUŽBA ADOBE VAM DOVOLJUJE, DA KOPIRATE, SNEMATE, INSTALIRATE, UPORABLJATE ALI DRUGAČE KORISTNO IZRABITE FUNKCIONALNOST ALI INTELEKTUALNO LASTNINO TE PROGRAMSKE OPREME LE V SKLADU Z DOLOČILI TE POGODBE. ZA UPORABO NEKATERIH GRADIV IN STORITEV DRUŽBE ADOBE IN TRETJIH STRANK, VKLJUČENIH V PROGRAMSKO OPREMO ALI DOSTOPNIH PREKO NJE, LAHKO VELJAJO DRUGA DOLOČILA IN POGOJI, KI SO OBIČAJNO NAVEDENI V LOČENI LICENČNI POGODBI, POGOJIH UPORABE ALI V DATOTEKI “PREBERI ME (READ ME)”, KI SE NAHAJA V TEH GRADIVIH ALI V BLIŽINI TEH GRADIV IN STORITEV, ALI NA http://www.adobe.com/go/thirdparty .

TA PROGRAMSKA OPREMA LAHKO VKLJUČUJE AKTIVACIJO IZDELKA IN DRUGO TEHNOLOGIJO, KI JE NAMENJENA PREPREČEVANJU NEPOOBLAŠČENE UPORABE IN KOPIRANJA TER TEHNOLOGIJO, KI VAM OMOGOČA UPORABLJATI LICENCO. TAKŠNA TEHNOLOGIJA LAHKO PREPREČUJE VAŠO UPORABO TE PROGRAMSKE OPREME, ČE NE UPOŠTEVATE AKTIVACIJSKEGA IN/ALI INŠTALACIJSKEGA POSTOPKA IN/ALI POSTOPKA UPORABE LICENCE , KI SO OPISANI V PROGRAMSKI OPREMI IN DOKUMENTACIJI. ZA INFORMACIJE O AKTIVACIJI IZDELKA IN UPORABI LICENCE OBIŠČITE http://www.adobe.com/ceea/support .

1. Definicije.

"Adobe" pomeni družbo Adobe Systems Incorporated, družbo iz države Delaware, 345 Park Avenue, San Jose, Kalifornija 95110, če velja podpoglavje 10 (a) te pogodbe; sicer pa pomeni družbo Adobe Systems Software Ireland Limited, Unit 3100, Lake Drive, City West Campus, Saggart D24, Republika Irska, družbo, ki je organizirana po zakonih Irske in je povezano podjetje in imetnik licence družbe Adobe Systems Incorporated.

»Adobe Run - Time« pomeni dele Programske opreme, ki so potrebni, da Produkt končnega uporabnika deluje na strojni opremi, na kateri Programska oprema ni rezidenčna.

"Računalnik" pomeni računalniško napravo, ki sprejema informacije v digitalni ali podobni obliki in jih obdela za doseganje določenega rezultata na podlagi zaporedja navodil.

»Produkt končnega uporabnika« pomeni Ustvarjeno datoteko, ki vključuje Adobe Run-Time, katero ste ustvarili. Primerki Produktov končnega uporabnika vključujejo programe, predstavitve, predstavitvene datoteke, interaktivni multimedijski material, interaktivne produkte za razvedrilo ter podobno.

"Notranja mreža" pomeni zaseben, lastniški mrežni vir, ki je dostopen le zaposlenim in posameznim pogodbenikom (npr. začasnim zaposlenim) določene družbe ali podobne pravne osebe. Notranja mreža ne vključuje Interneta ali katerekoli druge mrežne skupnosti, ki je dostopna javnosti, kot na primer skupine, ki temeljijo na članstvu ali naročnini, združenja in podobne organizacije.

»Ustvarjena datoteka« pomeni ustvarjeno datoteko, katero ste ustvarili z uporabo Programske opreme.

"Dovoljeno število" je ena (1), razen če ni drugače navedeno v veljavni licenci (npr. v količinski licenci), ki jo podeli družba Adobe.

"Programska oprema" pomeni (a) vse informacije, ki jim je priložena ta pogodba, vključno z, a ne omejeno na (i) datoteke programske opreme družbe Adobe ali tretje stranke in druge računalniške informacije; (ii) vzorce in fotografije iz zaloge, slikovno gradivo, zvoke, "clip art" in druga umetniška dela, ki so zvezana z Adobe programsko opremo in niso pridobljena od družbe Adobe ali tretje stranke preko ločene storitve ("Vsebinske datoteke") (iii) z njimi povezano pisno gradivo in datoteke s pojasnili ("Dokumentacija"); in (iv) fonte; ter (b) vse morebitne spremenjene verzije in kopije ter nadgradnje, posodobitve in dodatke k tem informacijam, ki vam jih da družba Adobe kadarkoli, v tolikšnem obsegu kot niso zagotovljene po ločeni pogodbi (skupaj imenovane "Posodobitve").

2. Licenca za programsko opremo. Če ste to Programsko opremo dobili od družbe Adobe ali katerega od njenih pooblaščenih imetnikov licence in če izpolnjujete pogoje te pogodbe, vam družba Adobe podeljuje neekskluzivno licenco za uporabo te Programske opreme na način in za namene, kot je opisano v Dokumentaciji, kot je nadalje določeno spodaj. Za specifična določila glede uporabe posameznih produktov in komponent, vključno s Programsko opremo za fonte, Acrobat, After Effects, Adobe Presenter, ColdFusion, Contribute, Flash in Flash Player ter Version Cue, glejte poglavje 14.

2.1 Splošna uporaba. Lahko si instalirate in uporabljate eno kopijo te Programske opreme na svojih kompatibilnih Računalnikih (do Dovoljenega števila); ali

2.2 Postavitev na strežniku. Lahko si instalirate Dovoljeno število kopij Programske opreme na dovoljenem številu Računalniških datotečnih strežnikov v okviru svoje Interne mreže za namen snemanja in instaliranja te Programske opreme na Računalnike (do Dovoljenega števila) v okviru iste Interne mreže; ali

2.3 Uporaba na strežniku. Lahko si instalirate Dovoljeno število kopij Programske opreme na Dovoljenem številu Računalniških datotečnih strežnikov v okviru svoje Interne mreže, samo za uporabo Programske opreme, začeto s strani posameznika prek ukazov, podatkov ali navodil (npr. skripta) z Računalnika v okviru iste Interne mreže. Skupno število uporabnikov (ne sočasno število uporabnikov), ki jim je dovoljeno, da uporabljajo to Programsko opremo na teh Računalniških datotečnih strežnikih, ne sme presežti Dovoljenega števila. Ni dovoljena nikakršna druga mrežna uporaba ali dostop, vključno z, a ne omejeno na uporabo te Programske opreme, bodisi neposredno ali prek ukazov, podatkov ali navodil, (i) od ali na Računalnik, ki ni del vaše Interne mreže, (ii) za omogočanje Internetnih storitev ali storitev, ki so ponujene preko spleta, (iii) uporaba, snemanje, kopiranje ali drugače koriščenje s funkcionalnostmi, ki jih omogoča Programska oprema, s strani kateregakoli posameznika ali pravne osebe, razen za subjekte, ki imajo licenco za uporabo Programske opreme po veljavni licenci družbe Adobe, (iv) kot komponenta sistema, delovnega procesa ali storitve, do katerih ima dostop več kot Dovoljeno število uporabnikov, ali (v) za delovanje, ki ni začeto s strani posameznika (npr. obširna avtomatska strežniška obdelava posredno vnašanih vsebin); in

2.4 Uporaba na prenosniku ali domačem Računalniku. Skladno s pomembnimi omejitvami določenimi v poglavju 2.5 spodaj, si lahko primarni uporabnik Računalnika, na katerem je instalirana ta Programska oprema, instalira tudi drugo kopijo te Programske opreme izključno za lastno uporabo, bodisi na prenosnem Računalniku ali na Računalniku, ki se nahaja v njegovem domu, pod pogojem, da se Programska oprema na prenosnem Računalniku ali na domačem Računalniku ne uporablja ob istem času kot Programska oprema na primarnem Računalniku. Od vas se bo lahko zahtevalo, da kontaktirate družbo Adobe, da boste napravili drugo kopijo.

2.5. Omejitve Sekundarne uporabe s strani Količinskih imetnikov licence. Če je bila Programska oprema pridobljena na podlagi Adobe Količinskega licenčnega programa (trenutno znan kot Adobe Open Options) s strani imetnika licence, ki ni Izobraževalni količinski imetnik licence, se sme druga kopija Programske opreme, napravljena v skladu s poglavjem 2.4., uporabljati izključno v korist in za posle tega količinskega imetnika licence. Za podrobnejše informacije v zvezi s sekundarno uporabo s strani količinskih imetnikov licence, prosimo obiščite našo spletno stran http://www.adobe.com/ceea/aboutadobe/openoptions .

2.6 Varnostna kopija ('Backup Copy'). Izdelate si lahko razumno število varnostnih kopij te Programske opreme, pod pogojem, da varnostne kopije niso instalirane in se ne uporabljajo za nič drugega kot za namen arhiviranja.

2.7 Run -time distribucija. Naredite lahko kopije Produkta končnega uporabnika, in povezanega Adobe Run - Time-a, ter distribuirate te kopije. Pri tem pa mora biti zagotovljeno, (a) da Adobe Run - Time ni distribuiran ali uporabljen za nič drugega kot za prodajo Ustvarjene datoteke, ki je del svežnja Produkta končnega uporabnika, in (b) da zagotovite, da uporaba Adobe Run - Time s strani vsakega distributerja v skladu z določili distribucijske pogodbe, distributerju ne daje nikakršnih pravic do naslova ali lastninskih upravičenj na Adobe Run-Time ali nanj ne prenaša kakršnihkoli drugih pravic, ter da Produkt končnega uporabnika, ki vključuje Adobe Run - Time, ne bo predmet povratnega prevajanja (dekompiliranja) ali razmontiranja. Prav tako ne smete distribuirati Produkta končnega uporabnika za namene ponovnega branja programov, prezentacij, interaktivnega multimedijskega materiala, interaktivnega materiala za razvedrilo ter podobnega.

2.8 Vsebinske datoteke. Če ni drugače določeno v datotekah "Preberi me", ki so povezane z Vsebinskimi datotekami, kjer so lahko vključene specifične pravice in omejitve glede tovrstnih gradiv, lahko prikažete na zaslonu, spremenite, reproducirate in distribuirate katerokoli od Vsebinskih datotek. Ne smete pa distribuirati Vsebinskih datotek posamezno oz. samostojno (t.j. v okoliščinah, v katerih Vsebinske datoteke pomenijo primarno vrednost distribuiranega izdelka). Vsebinskih datotek ne smete uporabljati pri izdelavi žaljivih, obrekljivih, sleparskih, nespodobnih, opolzkih ali pornografskih gradiv ali katerihkoli gradiv, ki kršijo intelektualne pravice katerekoli tretje stranke ali na katerikoli drug nezakonit način. Ne smete si prilaščati nobenih pravic blagovnih znamk do Vsebinskih datotek ali del, ki izhajajo iz njih. Vsebinske datoteke ne vključujejo fotografij iz zaloge ali drugega materiala, ki ni del svežnja Adobe programske opreme, na primer slik pridobljenih preko storitve Adobe Stock Photos.

2.9 Vzorčna prijavna koda. Razen če je drugače dogovorjeno v dokumentaciji, ki se nanaša na to kodo, ali/in na Programsko opremo, ali v posebni pogodbi sklenjeni med vami in Adobe, smete modificirati model izvorne kode tistih delov takšne programske opreme, ki so identificirani kot vzorčne kode, vzorčne prijavne kode ali komponente (vsaka, »Vzorčna Prijavna koda«) v spremljajoči dokumentaciji, izključno za namene oblikovanja, razvijanja in testiranja spletnih strani ter aplikacij, razvitih z uporabo Adobe programov programske opreme. Pri tem vam je dovoljeno kopirati in distribuirati Vzorčno prijavno kodo (modificirano ali nemodificirano) izključno v primeru, da so izpolnjeni vsi sledeči pogoji: (1) da distribuirate kompiliran predmet Vzorčne prijavne kode pri vaši aplikaciji, (2) da ne vključite Vzorčne prijavne kode v nobeden produkt ali aplikacijo namenjeno razvijanju internetnih strani, (3) da ne uporabljate imena, logotipov ali drugih znamk Adobe z namenom trženja vaše aplikacije. Soglašate, da boste poravnali vso škodo, obvarovali in branili Adobe pred kakršnokoli izgubo, škodo, zahtevki ali tožbami, vključno s stroški odvetniških storitev, ki nastanejo v zvezi ali so rezultat uporabe ali distribucije vaše aplikacije.

2.10 Pisanje. Programska oprema lahko vsebuje "Extendscript" vzorce, ki vsebujejo pisno dovoljenje od družbe Adobe za spreminjanje in distribucijo vzorcev v omejenih primerih. Soglašate, da boste družbo Adobe varovali pred škodo in ji povrnili škodo ter jo ščitili pred kakršnokoli izgubo, škodo, zahtevki ali tožbami, vključno s stroški odvetniških storitev, ki izvirajo ali rezultirajo iz takšne distribucije.

3. Lastništvo intelektualnih pravic. Programska oprema in vse kopije te Programske opreme, ki jih naredite, so intelektualna lastnina družbe Adobe Systems Incorporated in njenih dobaviteljev in so last le-teh. Zgradba, organizacija in koda za to Programsko opremo so dragocene trgovske skrivnosti in zaupne informacije družbe Adobe Systems Incorporated in njenih dobaviteljev. Ta Programska oprema je zakonsko zaščitena, vključno z, a ne omejeno na zakone o varovanju avtorskih pravic Združenih držav Amerike in drugih držav ter določila mednarodnih sporazumov. Razen v kolikor je to izrecno določeno v tej pogodbi, vam ta pogodba ne podeljuje nikakršnih pravic intelektualne lastnine do te Programske opreme. Vse pravice, ki niso izrecno podeljene, si pridržijo družba Adobe in njeni dobavitelji.

4. Omejitve.

4.1 Obvestila. Te Programske opreme ne smete kopirati, razen kot je določeno v 2. in 14. poglavju. Vse dovoljene kopije te Programske opreme, ki jih naredite, morajo vsebovati enaka obvestila oz. izjave o varovanju avtorskih pravic in lastništvu oz. zakonski zaščiti, ki so na ali v tej Programski opremi.

4.2 Prepoved modifikacij. Razen kot je določeno v poglavju 14, te Programske opreme ne smete spreminjati, prilagajati ali prevajati. Prepovedano je obratno inženirstvo, povratno prevajanje t.j. dekompilacija, razmontiranje in vsi drugi poskusi odkrivanja izvorne kode te Programske opreme, razen v tolikšni meri, kot ste dobili izrecno dovoljenje za njeno povratno prevajanje t.j. dekompilacijo v skladu z veljavnimi zakoni in le zato, da bi dosegli skupno delovanje svoje opreme s to Programsko opremo.

4.3 Prepoved ločevanja. Ta Programska oprema lahko vsebuje različne aplikacije, podporne programe in komponente in lahko podpira več platform in jezikov ter jo lahko dobite na več medijih ali v več kopijah. Kljub temu pa je ta Programska oprema konstruirana in posredovana vam kot en sam izdelek za uporabo v obliki enega izdelka na Računalnikih, kot je dovoljeno v poglavjih 2 in 14. Ni vam treba uporabljati vseh delov te Programske opreme, vendar jih ne smete ločevati za uporabo na različnih Računalnikih. Ne smete ločevati ali prepakirati te Programske opreme za distribucijo, prenos ali nadaljnjo prodajo. Glejte poglavje 14 za posebne izjeme od tega poglavja 4.3.

4.4 Prepoved prenosa. NE SMETE NAJETI, DATI V NAJEM, PRODATI, IZDATI PODLICENCE, CEDIRATI ALI PRENESTI SVOJIH PRAVIC DO TE PROGRAMSKE OPREME ALI ODOBRITI KOPIRANJA KATEREGAKOLI DELA TE PROGRAMSKE OPREME NA RAČUNALNIK DRUGE FIZIČNE ALI PRAVNE OSEBE, RAZEN V KOLIKOR JE TO MORDA IZRECNO DOVOLJENO V TEJ POGODBI. Lahko pa prenesete vse svoje pravice do uporabe te Programske opreme na drugo fizično ali pravno osebo, pod pogojem, da (a) na to fizično ali pravno osebo prenesete (i) tudi to pogodbo in (ii) serijsko številko(e), to Programsko opremo, pripeto mediju, dobavljenemu s strani družbe Adobe ali s strani njegovih pooblaščenih distributorjev, in vso drugo programsko ali strojno opremo združeno, pakirano ali vnaprej instalirano s to Programsko opremo, vključno z vsemi kopijami, nadgradnjami, posodobitvami in prejšnjimi verzijami in (iii) vse kopije programske opreme za fonte, konvertirane v druge formate; in pod pogojem (b) da sami ne ohranite nobene nadgradnje, posodobitve ali kopije, vključno z rezervnimi kopijami in kopijami, shranjenimi na računalniku; in pod pogojem (c) da prejemnik sprejema določila in pogoje te pogodbe in vsa morebitna druga določila in pogoje, na podlagi katerih ste kupili veljavno licenco za to Programsko opremo. NE GLEDE NA ZGORAJ NAVEDENO PA NE SMETE NIKOLI PRENESTI IZOBRAŽEVALNIH KOPIJ TE PROGRAMSKE OPREME, KOPIJ TE PROGRAMSKE OPREME PRED IZDAJO ALI KOPIJ TE PROGRAMSKE OPREME, KI NISO NAMENJENE NADALJNJI PRODAJI. Pred prenosom lahko družba Adobe zahteva, da vi in prejemnik pisno potrdite spoštovanje te pogodbe, družbi Adobe pošljete informacije o sebi in da se registrirate kot končni uporabniki te Programske opreme. Za izvršitev prenosa je potrebnih od 4 do 6 tednov. Obiščite http://www.adobe.com/ceea/support ali se obrnite na Oddelek za pomoč odjemalcem družbe Adobe ('Adobe's Customer Support Department') za dodatne informacije.

5. Posodobitve. Če je ta Programska oprema nadgradnja ali posodobitev prejšnje verzije Adobe programske opreme, morate imeti veljavno licenco tudi za te prejšnje verzije, da bi lahko uporabljali tovrstno nadgradnjo ali posodobitev. Po instaliranju te posodobitve ali nadgradnje lahko še vedno uporabljate katerokoli prejšnjo verzijo v skladu z njeno licenčno pogodbo s končnim uporabnikom samo kadar (a) so nadgradnja ali posodobitev in vse prejšnje verzije instalirane na isti napravi, (b) prejšnje verzije ali njihove kopije niso prenešene tretji osebi ali na drugo napravo, razen če so vse kopije posodobitve in nadgradnje prav tako prenešene tej tretji osebi ali na to drugo napravo in (c) se strinjate s tem, da lahko vsaka obveznost, ki jo ima Adobe za podporo prejšnje verzije oz. prejšnjih verzij, preneha s tem ko postaneta dosegljiva nadgradnja ali posodobitev. Drugačna uporaba prejšnje verzije oz. prejšnjih verzij po instalaciji posodobitve ali nadgradnje ni dovoljena. Licence za nadgradnje ali posodobitve vam lahko družba Adobe izda tudi pod dodatnimi pogoji oz. pod drugačnimi pogoji.

6. OMEJENA GARANCIJA. Razen v kolikor je morda drugače določeno v poglavju 14, družba Adobe jamči fizični ali pravni osebi, ki prvič kupuje licenco za to Programsko opremo za uporabo pod pogoji te pogodbe, da bo ta Programska oprema v bistvenem delu delovala v skladu z Dokumentacijo v času devetdeset (90)-dnevnega obdobja po prejemu te Programske opreme pri uporabi na priporočenem operacijskem sistemu in konfiguraciji strojne opreme. Nebistvena odstopanja delovanja od Dokumentacije ne pomenijo nastanka pravic iz naslova garancije. TA OMEJENA GARANCIJA SE NE NANAŠA NA POPRAVKE OZ. KRPE, PROGRAMSKO OPREMO ZA FONTE, KONVERTIRANO V DRUGE FORMATE, VERZIJE PROGRAMSKE OPREME PRED IZDAJO (BETA), POSKUSE, ZAČETNE VERZIJE, VERZIJE ZA OVREDNOTENJE, VZORCE IZDELKA ALI KOPIJE TE PROGRAMSKE OPREME, KI NISO NAMENJENE NADALJNJI PRODAJI (NFR), ALI SPLETNE STRANI, SPLETNE STORITVE ALI CD STORITVE (glejte poglavje 14). Vsi garancijski zahtevki morajo biti vloženi pri oddelku za pomoč uporabnikom družbe Adobe skupaj z dokazilom o nakupu, v roku tega devetdeset (90)-dnevnega obdobja. Za dodatne informacije o garancijskih zahtevkih obiščite Adobe strani za pomoč uporabnikom na http://www.adobe.com/ceea/support . Če ta Programska oprema v bistvenem delu ne deluje v skladu z Dokumentacijo, bosta skupna odškodninska odgovornost družbe Adobe in njenih povezanih podjetij ter vaše izključno pravno sredstvo omejena bodisi na (po presoji družbe Adobe) zamenjavo Programske opreme ali vračilo plačila za licenco, ki ste ga plačali za to Programsko opremo. OMEJENA GARANCIJA, KI JE DOLOČENA V TEM POGLAVJU, VAM DAJE POSEBNE ZAKONSKE PRAVICE. LAHKO IMATE TUDI DODATNE PRAVICE, KI SE RAZLIKUJEJO MED JURISDIKCIJAMI. Za dodatne informacije o garanciji si prosimo poglejte morebitna določila, specifična za posamezne jurisdikcije na koncu te pogodbe, ali pa se obrnite na Oddelek za pomoč odjemalcem družbe Adobe.

7. ZAVRNITEV DRUGIH GARANCIJ. ZGORNJA OMEJENA GARANCIJA JE EDINA GARANCIJA, KI JO NUDIJO DRUŽBA ADOBE IN NJENA POVEZANA PODJETJA IN NAVAJA IZKLJUČNA PRAVNA SREDSTVA ZA KRŠITVE GARANCIJE DRUŽBE ADOBE, NJENIH POVEZANIH PODJETIJ ALI DOBAVITELJEV. RAZEN ZGORNJE OMEJENE GARANCIJE IN KAKRŠNEKOLI GARANCIJE, POGOJA, ZAGOTOVILA ALI DOLOČILA V TOLIKŠNI MERI, KOT TO NE MORE ALI NE SME BITI IZKLJUČENO ALI OMEJENO PO ZAKONODAJI, VELJAVNI ZA VAS V VAŠI JURISDIKCIJI, DRUŽBA ADOBE IN NJENA POVEZANA PODJETJA IN DOBAVITELJI NUDIJO TO PROGRAMSKO OPREMO IN DOSTOP DO MOREBITNIH SPLETNIH STRANI, SPLETNIH STORITEV IN CD STORITEV TAKŠNE, KAKRŠNI SO, IN Z VSEMI NAPAKAMI TER IZRECNO ZANIKAJO VSA DRUGA JAMSTVA IN GARANCIJE, POGOJE, ZAGOTOVILA ALI DOLOČILA, IZRECNE ALI IMPLICITNE, NA PODLAGI ZAKONA, SODNE PRAKSE, OBČEGA PRAVA, OBIČAJEV, UZANC ALI DRUGIH PREDPISOV, GLEDE KAKRŠNIHKOLI ZADEV, VKLJUČNO Z, A NE OMEJENO NA DELOVANJE, VARNOST, NEKRŠITEV PRAVIC TRETJIH STRANK, INTEGRACIJO, MOŽNOST PRODAJE, TIHO UŽIVANJE, ZADOVOLJIVO KAKOVOST ALI USTREZNOST ZA KATERIKOLI POSEBEN NAMEN. Določila poglavij 7 in 8 veljajo tudi po preklicu ali prenehanju te pogodbe, ne glede na vzrok za to, vendar to ne ustvarja (posredno ali neposredno) nobene nadaljnje pravice do uporabe te Programske opreme po preklicu ali prenehanju te pogodbe.

8. OMEJITEV ODGOVORNOSTI.RAZEN ZGORAJ DOLOČENEGA IZKLJUČNEGA PRAVNEGA SREDSTVA IN V KOLIKOR NI DOLOČENO DRUGAČE V POGLAVJU 14, VAM DRUŽBA ADOBE ALI NJENA POVEZANA PODJETJA ALI DOBAVITELJI V NOBENEM PRIMERU NISO ODGOVORNI ZA KAKRŠNOKOLI IZGUBO, ODŠKODNINO, ZAHTEVKE ALI STROŠKE KAKRŠNEKOLI VRSTE, VKLJUČNO S KAKRŠNOKOLI POSLEDIČNO, POSREDNO ALI DOSOJENO ODŠKODNINO ALI KAKRŠNOKOLI IZGUBO DOBIČKA ALI PRIHRANKOV ALI KAKRŠNOKOLI ODŠKODNINO ZARADI PREKINITVE POSLOVANJA, OSEBNE POŠKODBE ALI NEZMOŽNOSTI IZPOLNITI KAKRŠNOKOLI OBVEZNOST ALI ZAHTEVKE TRETJE STRANKE, TUDI ČE JE BIL ZASTOPNIK DRUŽBE ADOBE OPOZORJEN NA MOŽNOST NASTANKA TAKŠNE IZGUBE, ODŠKODNINE, ZAHTEVKOV ALI STROŠKOV. TE OMEJITVE IN IZKLJUČITVE VELJAJO V TOLIKŠNI MERI, KOT TO DOVOLJUJE VELJAVNO PRAVO V VAŠI JURISDIKCIJI. SKUPNA ODGOVORNOST DRUŽBE ADOBE IN SKUPNA ODGOVORNOST NJENIH POVEZANIH PODJETIJ IN DOBAVITELJEV PO TEJ POGODBI ALI V ZVEZI S TO POGODBO JE OMEJENA LE NA MOREBITNI ZNESEK, KI JE BIL PLAČAN ZA TO PROGRAMSKO OPREMO. TA OMEJITEV VELJA CELO V PRIMERU TEMELJNE ALI BISTVENE KRŠITVE TE POGODBE ALI KRŠITVE TEMELJNEGA ALI BISTVENEGA DOLOČILA TE POGODBE. Nobeno od določil iz te pogodbe ne omejuje odgovornosti družbe Adobe do vas v primeru smrti ali osebne poškodbe, ki nastane kot posledica malomarnosti družbe Adobe ali zaradi kaznivega dejanja goljufije oziroma zaradi prevare. Družba Adobe nastopa v imenu svojih povezanih podjetij in dobaviteljev za namen zavrnitve, izključitve in omejitve obveznosti, garancij in odgovornosti, vendar v nobenem drugem smislu in za noben drug namen. Za dodatne informacije si preberite morebitne podatke za posamezno jurisdikcijo, ki so navedeni na koncu te pogodbe, ali pa se obrnite na Oddelek za pomoč odjemalcem družbe Adobe.

9. Izvozna pravila. Soglašate, da ta Programska oprema ne bo poslana, prenesena ali izvožena v nobeno državo ali uporabljena na kakršenkoli način, ki ga prepovedujejo Izvozni zakon Združenih držav Amerike (United States Export Administration Act) ali katerikoli drugi izvozni zakoni, omejitve ali predpisi (skupaj imenovani "Izvozni zakoni"). Poleg tega nam v primeru, da je ta Programska oprema po Izvoznih zakonih opredeljena kot artikel, ki je podvržen kontroli izvoza, jamčite in garantirate, da niste državljan države oz. da se tudi sicer ne nahajate v državi, ki je podvržena embargu ali drugim omejitvam (vključno z - in brez omejitev - Iranom, Sirijo, Sudanom, Libijo, Kubo, in Severno Korejo) in da za vas ne velja prepoved prejema te Programske opreme po Izvoznih zakonih. Vse pravice do uporabe te Programske opreme so vam podeljene le pod pogojem, da spoštujete določila te pogodbe - v nasprotnem primeru boste te pravice izgubili.

10. Veljavno pravo. Ta Pogodba je sestavljena in se tolmači v skladu z veljavnim materialnim pravom naslednjih držav (a) Kalifornije, če dobite licenco za to Programsko opremo, ko se nahajate v Združenih državah Amerike, Kanadi ali Mehiki; ali (b) Japonske, če dobite licenco za to Programsko opremo, ko se nahajate na Japonskem ali Kitajskem, v Koreji ali v kateri drugi državi jugovzhodne Azije, v kateri se vsi uradni jeziki pišejo bodisi v obliki idiogramov (npr. hanzi, kanji ali hanja) in/ali v obliki druge pisave, ki temelji na idiogramih ali je po zgradbi podobna idiogramom, npr. hangul ali kana; ali (c) Anglije, če kupite licenco za to Programsko opremo, ko se nahajate v katerikoli drugi jurisdikciji, ki ni navedena zgoraj. Pristojna sodišča v Okrožju Santa Clara, Kalifornija, v primeru veljavnosti kalifornijskega prava, Okrožno sodišče v Tokiju na Japonskem v primeru veljavnosti japonskega prava in pristojna sodišča v Londonu, Anglija, v primeru veljavnosti angleškega prava, imajo neizključno jurisdikcijo za vse spore v zvezi s to pogodbo. Za to pogodbo ne veljajo kolizijska pravila katerekoli jurisdikcije ali Konvencije Združenih narodov o pogodbah za mednarodno prodajo blaga, katerih veljavnost je izrecno izključena.

11. Splošna določila. Če se katerikoli del te pogodbe izkaže za ničnega oz. neveljavnega ali neizvršljivega, to ne vpliva na veljavnost preostalega dela te pogodbe, ki ostane v veljavi in izvršljiv v skladu z njegovimi določili. Ta pogodba ne prejudicira zakonskih pravic katerekoli stranke, ki je potrošnik. Na primer - za odjemalce na Novi Zelandiji, ki dobijo to Programsko opremo za osebno, domačo ali gospodinjsko uporabo (ne za poslovne namene), velja za to pogodbo Zakon o potrošniških garancijah (Consumer Guarantees Act). Ta pogodba se lahko spremeni le v obliki pisnega dokumenta, ki ga podpiše pooblaščeni zastopnik družbe Adobe. Angleška inačica te pogodbe je tista, ki se bo uporabljala pri tolmačenju te pogodbe. Ta pogodba predstavlja celoten sporazum med družbo Adobe in vami v zvezi s to Programsko opremo in nadomešča vsa morebitna predhodna zagotovila, dogovore, zaveze, sporočila ali oglaševanje v zvezi s to Programsko opremo.

12. Opozorilo za končne uporabnike v vladi Združenih držav Amerike.

12.1 Komercialni artikli. Ta Programska oprema in Dokumentacija štejeta za "Komercialni artikel(artikle)", kot je ta termin opredeljen v 48 C.F.R. poglavje 2.101, ki sestoji iz "Komercialne računalniške programske opreme" in "Dokumentacije za Komercialno računalniško programsko opremo", kot sta ta termina uporabljena v 48 C.F.R. §12.212 ali 48 C.F.R. §227.7202, glede na konkretni primer. V skladu z 48 C.F.R. §12.212 ali 48 C.F.R., poglavja od 227.7202-1 do 227.7202-4, glede na konkretni primer, se za Komercialno računalniško programsko opremo in Dokumentacijo za Komercialno računalniško programsko opremo izda licenca končnim uporabnikom v ameriški vladi (a) le kot za Komercialne artikle in (b) le s tistimi pravicami, ki so podeljene vsem drugim končnim uporabnikom v skladu z določili in pogoji te pogodbe. Neobjavljeno - pravice pridržane v skladu z zakoni o varovanju avtorskih pravic Združenih držav Amerike. Adobe Systems Incorporated, 345 Park Avenue, San Jose, CA 95110-2704, ZDA.

12.2 Izdaja licence za tehnologijo družbe Adobe ameriški vladi. Soglašate, da boste pri pridobitvi licence za Programsko opremo družbe Adobe za ameriško vlado ali kateregakoli izvajalca ravnali v skladu s politikami, določenimi v 48 C.F.R., poglavje 12.212 (za civilne agencije) in 48 C.F.R., poglavji 227-7202-1 in 227-7202-4 (za Ministrstvo za obrambo). Za končne uporabnike v vladi Združenih držav Amerike družba Adobe soglaša, da bo ravnala v skladu z vsemi veljavnimi zakoni enakih možnosti, vključno (glede na primer) z določili Izvršnega odloka 11246 z dopolnitvami, poglavje 402 Zakona o pomoči veteranom vietnamske vojne pri ponovni vključitvi v družbo iz leta 1974 (38 USC 4212) in poglavje 503 Zakona o rehabilitaciji iz leta 1973 z dopolnitvami ter predpis 41 CFR, deli od 60-1 do 60-60, 60-250 in 60-741. Klavzula pozitivne akcije ('affirmative action clause') in predpisi, našteti v prejšnjem stavku, so vključeni v to pogodbo prek reference.

13. Upoštevanje licenc. Če ste družba, podjetje ali organizacija, soglašate, da boste na zahtevo družbe Adobe ali njenega pooblaščenega zastopnika v roku tridesetih (30) dni v celoti dokumentirali in potrdili, da je uporaba katerekoli oz. vse programske opreme družbe Adobe v času zahteve v skladu z vašimi veljavnimi licencami, prejetimi od družbe Adobe.

14. Specifična določila in izjeme. V tem poglavju so določena specifična določila v zvezi z posameznimi produkti in komponentami Programske opreme, pa tudi omejene izjeme od zgornjih določil in pogojev. V kolikor je katerokoli določilo tega poglavja v nasprotju s katerimkoli drugim določilom ali pogojem te pogodbe, bo to poglavje nadomestilo omenjeno drugo določilo ali pogoj.

14.1 Omejena garancija za uporabnike s prebivališčem v Nemčiji ali Avstriji. Če ste to Programsko opremo pridobili v Nemčiji ali Avstriji in običajno živite v kateri od obeh držav, potem za vas ne velja poglavje 6. Namesto tega vam družba Adobe jamči, da bo ta Programska oprema zagotavljala funkcionalnosti, ki so določene v Dokumentaciji ("dogovorjene funkcionalnosti") za omejeno garancijsko dobo po prejemu te Programske opreme, če jo uporabljate na priporočeni konfiguraciji strojne opreme. Izraz "omejena garancijska doba", kot je uporabljen v tem poglavju, pomeni obdobje enega (1) leta, če ste poslovni uporabnik, in obdobje dveh (2) let, če niste poslovni uporabnik. Nebistvena odstopanja od dogovorjenih funkcionalnosti ne vodijo in ne bodo vodila do nastanka nobenih pravic na podlagi garancije. TA OMEJENA GARANCIJA NE VELJA ZA PROGRAMSKO OPREMO, KI STE JO DOBILI BREZPLAČNO, NA PRIMER ZA POSODOBITVE, VERZIJE PRED IZDAJO, POSKUSNE VERZIJE, ZAČETNE VERZIJE, VZORCE IZDELKA, KOPIJE PROGRAMSKE OPREME, KI NISO NAMENJENE NADALJNJI PRODAJI (NFR), ZA PROGRAMSKO OPREMO ZA FONTE, KI JE KONVERTIRANA V DRUGE FORMATE, ZA SPLETNE STRANI, SPLETNE STORITVE, STORITVE CD ALI PROGRAMSKO OPREMO, KI STE JO SAMI SPREMENILI, V KOLIKOR SO SPREMEMBE POVZROČILE NAPAKO. Za vlaganje zahtevkov iz naslova garancije v času omejene garancijske dobe morate (na naše stroške) vrniti to Programsko opremo in dokazilo o nakupu na kraj, kjer ste jo kupili. Če funkcionalnosti te Programske opreme bistveno odstopajo od dogovorjenih funkcionalnosti, ima družba Adobe pravico, da - na podlagi ponovne izvedbe in po lastni presoji - popravi ali zamenja to Programsko opremo. Če je tudi to neuspešno, imate pravico do zmanjšanja kupnine (popust) ali do odstopa od kupoprodajne pogodbe. Za dodatne informacije v zvezi z garancijo se obrnite na Oddelek za pomoč odjemalcem družbe Adobe.

14.2 Omejitev odgovornosti za uporabnike s prebivališčem v Nemčiji ali Avstriji.

14.2.1 Če ste to Programsko opremo pridobili v Nemčiji ali Avstriji in običajno živite v kateri od obeh držav, potem za vas ne velja poglavje 8. Namesto tega je v skladu z določili poglavja 14.2.2 zakonska odškodninska odgovornost družbe Adobe in njenih povezanih podjetij za škodo omejena, kot sledi: (i) družba Adobe in njena povezana podjetja so odgovorni le do zneska odškodnine, ki jo je običajno mogoče predvideti ob sklenitvi kupne pogodbe v zvezi s škodo, ki nastane s kršitvijo bistvene pogodbene obveznosti zaradi majhne malomarnosti in (ii) družba Adobe in njena povezana podjetja niso odgovorni za škodo, ki nastane s kršitvijo nebistvene pogodbene obveznosti zaradi majhne malomarnosti.

14.2.2 Omenjena omejitev odškodninske odgovornosti ne velja za nobeno obvezno zakonsko obveznost oz. odgovornost, še posebej ne za odgovornost po nemškem Zakonu o odškodninski odgovornosti za izdelke, odgovornost za prevzemanje določene garancije ali odgovornost za krivdno povzročene osebne poškodbe.

14.2.3 Uvesti morate vse razumne in smiselne ukrepe, da preprečite in zmanjšate škodo, predvsem, da si izdelate varnostn kopije te Programske opreme in podatkov na svojem računalniku, v skladu z določili te pogodbe.

14.3 Dodatni pogoji za Programsko opremo pred izdajo. Če ta Programska oprema sodi med predkomercialne izdaje ali beta programsko opremo ("Programska oprema pred izdajo (pre-release)", velja to poglavje. Ta Programska oprema je verzija pred izdajo, ne predstavlja končnega izdelka družbe Adobe in lahko vsebuje hrošče, napake in druge težave, ki bi lahko povzročile izpad sistema ali druge napake in izgubo podatkov. Družba Adobe morda ne bo nikoli komercialno izdala te Programske opreme pred izdajo. Če ste prejeli to Programsko opremo pred izdajo na podlagi ločene pisne pogodbe, npr. serijske pogodbe družbe Adobe Systems Incorporated za neizdane izdelke, velja ta pogodba tudi za vašo uporabo te Programske opreme. Na zahtevo družbe Adobe ali ko družba Adobe komercialno izda to Programsko opremo, boste vrnili ali uničili vse kopije te Programske opreme pred izdajo. TO PROGRAMSKO OPREMO PRED IZDAJO UPORABLJATE NA LASTNO ODGOVORNOST OZ. TVEGANJE. GLEJTE POGLAVJI 7 IN 8 ZA ZAVRNITEV GARANCIJE IN OMEJITEV ODŠKODNINSKE ODGOVORNOSTI, KI VELJATA ZA PROGRAMSKO OPREMO PRED IZDAJO.

14.4 Poskusne verzije, vzorci izdelka, verzije, ki niso namenjene nadaljnji prodaji (NFR), dodatna določila in pogoji. Če je ta Programska oprema poskusna verzija, začetna verzija, vzorec ali verzija programske opreme, ki ni namenjena nadaljnji prodaji ("Poskusna programska oprema"), potem velja naslednje poglavje. Poskusna programska oprema lahko vsebuje omejene funkcionalnosti in naj bi jo uporabljali le za namen demonstracije ali ovrednotenja in ne za vaše komercialne namene. TO POSKUSNO PROGRAMSKO OPREMO UPORABLJATE NA LASTNO ODGOVORNOST OZ. TVEGANJE. GLEJTE POGLAVJI 7 IN 8 GLEDE ZAVRNITVE GARANCIJE IN OMEJITVE ODŠKODNINSKE ODGOVORNOSTI, KI VELJATA ZA POSKUSNO PROGRAMSKO OPREMO.

14.5 Programska oprema za določen čas. Če velja ta Programska oprema le za določen čas, potem bo prenehala delovati po vnaprej določenem času ali številu zagonov po instalaciji. Po tem času oz. po tem številu zagonov bo prenehala veljati licenca po tej pogodbi, če je družba Adobe ne podaljša, ko pridobite polno maloprodajno licenco. DO KATERIHKOLI DATOTEK ALI IZHODNIH REZULTATOV, KI SO BILI USTVARJENI S TO PROGRAMSKO OPREMO ALI S KATERIMKOLI IZDELKOM, POVEZANIM S TO PROGRAMSKO OPREMO, DOSTOPATE POPOLNOMA NA LASTNO ODGOVORNOST OZ. TVEGANJE.

14.6 Izdelek izobraževalne programske opreme. Če Programska oprema, ki je priložena tej pogodbi, sodi med Izdelke izobraževalne programske opreme (Programska oprema, ki se izdeluje in distribuira le za uporabo s strani Izobraževalnih končnih uporabnikov), nimate pravice uporabljati te Programske opreme, razen če v svoji jurisdikciji izpolnjujete pogoje za Izobraževalnega končnega uporabnika. Obiščite http://www.adobe.com/education/purchasing , da ugotovite, ali izpolnjujete te pogoje. Če želite najti pooblaščenega prodajalca družbe Adobe za izobraževalne izdelke na svojem območju, obiščite http://www.adobe.com/store in poiščite povezavo za Nakup izdelkov družbe Adobe po vsem svetu.

14.7. Programska oprema za fonte. Če ta Programska oprema vključuje programsko opremo za fonte --

14.7.1 Programsko opremo za fonte lahko uporabljate s to Programsko opremo na Računalnikih, kot je opisano v poglavju 2, in jo odvedete na katerokoli izhodno napravo(e), ki je priključena na ta Računalnik(e).

14.7.2 Če je Dovoljeno število Računalnikov pet ali manj, lahko naložite programsko opremo za fonte na spomin (trdi disk ali RAM) ene izhodne naprave, priključene na najmanj en tak Računalnik, da boste imeli programsko opremo za fonte shranjeno na tej izhodni napravi, in še ene take izhodne naprave za vsak večkratnik števila pet Dovoljenega števila Računalnikov.

14.7.3 Kopijo fonta(ov), ki ste jih uporabljali za določeno datoteko, lahko odnesete h komercialnem tiskarju ali drugem storitvenem biroju in ta storitveni biro lahko uporablja font(e) za obdelavo vaše datoteke, pod pogojem, da ima ta storitveni biro veljavno licenco za uporabo prav te programske opreme za fonte.

14.7.4 Programsko opremo za fonte lahko konvertirate in instalirate na drug format za uporabo v drugih okoljih, in sicer pod naslednjimi pogoji: Računalnik, na katerem se uporablja ali instalira konvertirana programska oprema za fonte, šteje za enega izmed Dovoljenega števila Računalnikov za vas. Za uporabo programske opreme za fonte, ki ste jo konvertirali, veljajo vsa določila in pogoji te pogodbe. Takšna konvertirana programska oprema za fonte se lahko uporablja le za vaše lastno običajno interno poslovanje ali za osebno uporabo in je ne smete distribuirati ali prenašati za kakršenkoli namen, razen v skladu s poglavjem 4.4 te pogodbe.

14.7.5 Kopije programske opreme za fonte lahko vgradite v svoje elektronske dokumente za namen tiskanja in gledanja dokumenta. Če je programska oprema za fonte, ki jo vgrajujete, na spletni strani družbe Adobe na http://www.adobe.com/type/browser/legal/embeddingeula.html opredeljena kot "licencirana za vgrajevanje in urejanje", lahko vgrajujete tudi kopije te programske opreme za fonte za dodatni namen urejanja svojih elektronskih dokumentov. Nobene druge pravice vgrajevanja niso implicirane ali dovoljene na podlagi te licence.

14.8 Spletne storitve.

14.8.1 Ta Programska oprema je lahko odvisna od ali pa olajša vaš dostop do spletnih strani, ki jih vodijo družba Adobe ali njena povezana podjetja ali tretje stranke, ki ponujajo blago, informacije, programsko opremo in storitve (npr. storitev Adobe Stock Photos) ("spletne storitve"). Za vaš dostop do katerekoli spletne strani ali spletne storitve ter za njuno uporabo veljajo določila, pogoji, zanikanja garancij in opozorila, ki se nahajajo na takšni spletni strani ali so sicer povezana s takšnimi storitvami, na primer Pogoji uporabe, ki se nahajajo na http://www.adobe.com/ceea/misc/copyright.html . Družba Adobe lahko kadarkoli in iz kateregakoli razloga spremeni ali ukine dostop do katerekoli spletne strani in spletnih storitev.

14.8.2 Družba Adobe ne nadzira, odobrava ali sprejema odgovornosti za spletne strani ali Spletne storitve, ki jih nudijo tretje stranke. Vse poslovanje med vami in katerokoli tretjo stranko v zvezi s katero od spletnih strani ali Spletnih storitev, vključno z dostavo in plačilom za blago in storitve, in vsa morebitna druga določila, pogoji, jamstva in garancije ali zagotovila, ki so povezana s takšnim poslovanjem, obstoji izključno med vami in to tretjo stranko.

14.8.3 RAZEN V KOLIKOR JE IZRECNO DOGOVORJENO Z DRUŽBO ADOBE ALI NJENIMI POVEZANIMI PODJETJI ALI TRETJO STRANKO V LOČENI POGODBI, UPORABLJATE SPLETNE STRANI IN SPLETNE STORITVE NA LASTNO ODGOVORNOST OZ. TVEGANJE, V SKLADU Z OMEJITVAMI GARANCIJE IN ODŠKODNINSKE ODGOVORNOSTI IZ POGLAVIJ 7 IN 8.

14.9 Risarski stroj After Effects Professional. Če ta Programska oprema vsebuje polno verzijo izdelka After Effects Professional družbe Adobe, si lahko instalirate neomejeno število Risarskih strojev na Računalnikih v okviru svoje Interne mreže, ki vsebuje vsaj en Računalnik, na katerem je instalirana polna verzija programske opreme After Effects Professional družbe Adobe. Izraz "Risarski stroj" pomeni del Programske opreme, ki ga je mogoče instalirati in omogoča risanje projektov After Effects, vendar ga ne morete uporabiti za ustvarjanje ali spreminjanje projektov in ne vključuje celotnega uporabniškega vmesnika After Effects.

14.10 Programska oprema Version Cue. Če ta Programska oprema vsebuje programsko opremo Creative Suite družbe Adobe in komponente programske opreme Version Cue, potem lahko kot alternativo instaliranju in uporabi ene same kopije komponente Version Cue Strežnik z drugimi komponentami te Programske opreme, kot je dovoljeno v poglavju 2.1, instalirate komponento Version Cue Strežnik na enem datotečnem strežniku v okviru svoje Interne mreže in jo napravite dostopno Računalnikom na taki Interni mreži, v kolikor vaša Interna mreža vsebuje vsaj en Računalnik, na katerem je instalirana programska oprema Creative Suite družbe Adobe.. Nadalje, če opravljate dejavnost zagotavljanja storitev ustvarjanja, lahko dopustite dostop do Version Cue Strežnika strankam, ki so zunaj vaše Interne mreže, pod sledečimi pogoji:

(1) dostop lahko dopustite le tistim vašim strankam, katerim zagotavljate večje storitve ustvarjanja, kot na primer oglaševanje, odnosi z javnostmi, grafično oblikovanje, itd.;

(2) dostop lahko dopustite le z namenom, da vašim strankam omogočite sodelovanje v kreativnih projektih in prispevanje k kreativnim projektom, v katerih sodelujete v njihovem imenu;

(3) ne smete zaračunati pristojbine za dostop ali uporabo Version Cue Strežnika;

(4) dostopa do Version Cue Strežnika ne smete dopustiti za kakršenkoli drug namen od zgoraj navedenega ali za kakršenkoli namen, ki je neodvisen od storitev ustvarjanja, ki jih zagotavljate, na primer za upravljanje strankinih lastnih projektov;

(5) vašim strankam ni dovoljeno prenesti kopij Version Cue Strežnika; in

(6) morate izpolnjevati vsa ostala določila in pogoje te pogodbe.

Ni dovoljena nikakršna druga mrežna uporaba, vključno z, a ne omejeno na omogočanje delovanja Interneta ali delovnih skupin ali storitev na spletu.

14.11 Potrjeni dokumenti. Če ta Programska oprema omogoča avtorstvo in validacijo Potrjenih dokumentov, velja to poglavje.

14.11.1 Potrjeni dokumenti in Storitve CD. " Potrjeni dokument" ali "CD" je PDF datoteka, ki je bila digitalno podpisana z uporabo (a) kompleta zmožnosti za Storitve CD te Programske opreme, (b) certifikata in (c) “zasebnega” kodirnega ključa, ki ustreza “javnemu” ključu na certifikatu. Za avtorstvo CD je potrebno, da dobite certifikat od pooblaščenega ponudnika storitev CD. “Ponudnik storitev CD” je neodvisna tretja stranka, ki prodaja storitve in je navedena na seznamu na http://www.adobe.com/security/partners_cds.html . Za validacijo CD so potrebne Storitve CD s strani Ponudnika storitev CD, ki je izdal certifikat. “Storitve CD” so storitve, ki jih nudijo Ponudniki storitev CD, vključno (brez omejitev) s (a) certifikati, ki jih izda tak Ponudnik storitev CD za uporabo s kompletom zmožnosti te Programske opreme za Storitve CD, (b) storitvami v zvezi z izdajo certifikatov in (c) drugimi storitvami v zvezi s certifikati, vključno z, a ne omejeno na verifikacijske storitve.

14.11.2 Ponudniki storitev CD. Čeprav ta Programska oprema vsebuje avtorske in validacijske zmožnosti za CD, družba Adobe ne nudi potrebnih Storitev CD, ki so potrebne za uporabo teh zmožnosti. O nakupu, razpoložljivosti in odgovornosti za Storitve CD se morate dogovoriti s Ponudnikom storitev CD. Preden pa se lahko zanesete na katerikoli CD, katerikoli digitalni podpis, ki je v njem, in/ali katerokoli s tem povezano Storitev CD, morate najprej prebrati in soglašati z ustrezno Izjavo izdajatelja in s to pogodbo. Izraz “Izjava izdajatelja” pomeni določila in pogoje, pod katerimi vsak Ponudnik storitev CD nudi svoje Storitve CD (glejte povezave na naslovu http://www.adobe.com/security/partners_cds.html ), vključno npr. z vsemi morebitnimi naročniškimi pogodbami, pogodbami z odvisnimi strankami, usmeritvami in cilji glede certifikatov in izjavami o veljavni praksi, ter poglavjem 14.12 te pogodbe. Z validiranjem dokumentov CD z uporabo Storitev CD avtomatično priznavate in soglašate, da (a) je certifikat, ki se uporablja za digitalni podpis dokumenta CD, lahko preklican ob sami verifikaciji, pri čemer bi bil digitalni podpis na dokumentu CD videti veljaven, čeprav v resnici ni, in da je (b) varnost ali celovitost posameznega CD lahko ogrožena zaradi dejanja ali opustitve s strani podpisnika CD, ustreznega Ponudnika storitev CD ali katerekoli tretje stranke in da (c) morate prebrati in razumeti ustrezno Izjavo izdajatelja in vas ta zavezuje.

14.11.3 Zavrnitev garancije in omejitev odškodninske odgovornosti. Ponudniki storitev CD nudijo Storitve CD izključno v skladu z veljavno Izjavo izdajatelja. RAZEN V KOLIKOR NI MORDA DRUGAČE DOLOČENO V IZJAVI IZDAJATELJA, UPORABLJATE STORITVE CD NA LASTNO ODGOVORNOST OZ. TVEGANJE. GLEJTE POGLAVJI 7 IN 8 ZA ZAVRNITEV GARANCIJE IN OMEJITEV ODŠKODNINSKE ODGOVORNOSTI, KI VELJA ZA STORITVE CD.

14.11.4 Odškodnina. Soglašate, da boste družbo Adobe in kateregakoli drugega zadevnega Ponudnika storitev CD (razen v kolikor je izrecno določeno drugače v njegovi Izjavi izdajatelja) zavarovali pred kakršnimikoli obveznostmi, izgubami, tožbami, odškodninskimi in drugimi zahtevki (vključno z vsemi razumnimi izdatki, stroški in stroški odvetnika), ki bi nastali zaradi ali v povezavi s kakršnokoli uporabo ali zanašanjem na katerekoli Storitve CD, vključno z (brez omejitev) (a) zanašanjem na potekel ali preklican certifikat; (b) nepravilno verifikacijo certifikata; (c) uporabo drugega certifikata in ne tistega, ki je dovoljen po zadevni Izjavi izdajatelja, po tej pogodbi ali po veljavnem pravu; (d) nerazumno presojo pri zanašanju na storitve Storitve CD glede na dejanske okoliščine; ali (e) opustitev katere od obveznosti, ki so določene v veljavni ustrezni Izjavi izdajatelja.

14.11.5 Tretji upravičenci. Soglašate, da bo vsak Ponudnik storitev CD, ki ga uporabite, štel za upravičenca, ki je tretja stranka, t.j. Tretjega upravičenca, kar zadeva to poglavje te pogodbe, in da ima tak Ponudnik storitev CD pravico, da uveljavlja ta določila v svojem imenu, kot če bi bila sama družba Adobe Ponudnik storitev CD.

14.12 Zmožnost Acrobat Professional.

14.12.1 Definicije.

14.12.1.1 »Izročiti« pomeni dostaviti ali na kakšen drugačen način napraviti za dostopnega, neposredno ali posredno, na kakršenkoli način, Razširjeni Dokument (Extended Document) enemu ali večim prejemnikom.

14.12.1.2 »Razširjeni dokument« (Extended Document«) pomeni Prenosno oblikovano dokumentarno datoteko (Portable Document Format file) prilagojeno Acrobat Professional Programski opremi, ki omogoča možnost lokalnega shranjevanja dokumentov z izpolnjenimi PDF formularji.

14.12.2 Če ta Programska oprema vsebuje Acrobat Professional, potem vsebuje aktivacijsko tehnologijo, ki vam omogoča aktiviranje PDF dokumentov z določenimi zmožnostmi prek uporabe digitalnega akreditiva, ki se nahaja v sami Programski opremi (“Ključ”). Soglašate, da ne boste dostopali ali skušali dostopati, nadzirati, deaktivirati, odstraniti, uporabljati ali distribuirati Ključa za noben namen.

14.12.3 Vsak posamezni Razširjeni dokument, smete le bodisi (a) izročiti takšen Razširjeni dokument nedoločenemu številu prejemnikov, pri čemer se ne sme izvleči informacij iz več kot petsto (500) posameznih primerkov takšnega Razširjenega dokumenta oz. predstavitve trde kopije takšnega Razširjenega dokumenta , ki vključuje izpolnjene formularje, bodisi (b) izročite takšen Razširjeni Dokument več kot petstotim (500) prejemnikom brez omejitev glede števila, kolikokrat je dovoljeno izvleči informacije iz takšnega Razširjenega dokumenta , ki vam ga izpolnjenega vrne takšen prejemnik. V kolikor tu ni določeno drugače, pridobitev dodatne licence za uporabo Acrobat Professional ne povečuje zgoraj navedenih omejitev (to pomeni, zgoraj navedene omejitve so agregatne skupne omejitve ne glede na to, koliko ste pridobili dodatnih licenc za uporabo Acrobat Professional).

14.13 Acrobate 3D Capture Utility. Če Programska oprema vključuje Acrobate 3D Capture Utility, lahko poleg tega, da inštalirate Programsko opremo kot je dovoljeno pod poglavjem 2 zgoraj, inštalirate to funkcijo posebej na samostojen Unix Računalnik (Unix Computer).

14.14 FlashPaper printer. Ne glede na ostala drugačna določila te pogodbe, ne smete (a) inštalirati FlashPaper printerja na server za dostop ali uporabo s strani večih uporabnikov ali (b) modificirati ali nadomestiti FlashPaper printer prikazovalnika uporabniškega vmesnika, ki prikazuje FlashPaper dokumente.

14.15 Flash Player. Vaše pravice, da uporabite kakršenkoli Flash player, projektor, samostojni predvajalniki, priključek ali ActiveX contol, ki vam je bil zagotovljen kot del ali z Programsko opremo, so izključno take, kot je določeno na naslednji povezavi: http://www.adobe.com/products/eula/tools/flashplayer_usage.html . Razen če je drugače določeno v tej pogodbi, nimate nobenih pravic da uporabljate ali distribuirate takšno programsko opremo.

14.16 Flash, Profesionalna Izdaja (Flash, Profesional Edition). Poleg računalnika, na katerega inštalirate in na njem uporabljate Flash, Profesional Edition, lahko inštalirate in uporabljate Flash Video Encoder, ki vam je zagotovljen s kopijo Flash Professional programske opreme, tudi na računalniku, ki je ločen od računalnika, na katerega ste inštalirali in uporabljate takšno kopijo Flash Profesional programske opreme, pod pogojem, da (a) je Flash Video Encoder uporabljen samo v povezavi z vsebino, ki ste jo oblikovali z uporabo Flash Professional programske opreme in (b) da Flash Video Encoder ni inštaliran ali uporabljen po poteku časa, po katerem niste več primarni uporabnik primarnega računalnika, na katerem je takšna Flash Professional programska oprema inštalirana.

14.17 Prispevne oglasne storitve (Contribute Publishing services). Skladno z določili licenčne pogodbe, katere predmet je Contribute Publishing Services programska oprema za končnega uporabnika, se ne smete povezati na Contribute Publishing Services programsko opremo, če niste kupili licence za povezavo na takšno Contribute Publishig services programsko opremo za vsakega posameznika, ki se lahko poveže na takšno Contribute Publishig services programsko opremo. Pri tem je dovoljeno, da se verzije Trial Versions Adobe Contribute programske opreme inštalira in poveže z Contribute Publishing Services programsko opremo skladno z določili licenčne pogodbe, katere predmet je Contribute Publishing Services programska oprema za končnega uporabnika

14.18 Cold Fusion Report Builder: Programsko opremo lahko inštalirate in uporabljate na toliko računalnikih, kot jih potrebujete. Uporabljate in/ali berete lahko samo ustvarjene datoteke oblikovane iz Programske opreme z ali na ColdFusion programski opremi. Ne smete dešifrirati ali izvršiti povratnega inženiringa (dekompilirati) katerekoli ustvarjene datoteke oblikovane iz Programske opreme.

14.19 Adobe Presenter. Če Programska oprema vključuje Adobe Presenter, in če nato inštalirate ali uporabljate Adobe Acrobat Connect Add-in v povezavi z uporabo Programske opreme, s tem soglašate, da boste inštalirali in uporabljali Acrobat Connect Add-in zgolj na namiznem računalniku in ne na kakšnem ne-PC produktu, vključno z, vendar ne omejeno na, spletne naprave, ohišja (set top box »STB«), ročne, telefonske ali spletne naprave. Del Programske opreme, ki je vgrajen v prezentacijo, informacijo ali vsebino oblikovano in generirano z uporabo Programske opreme (»Adobe Presenter Run-Time«), se sme uporabljati le skupaj s prezentacijo, informacijo ali vsebino, v katero je vgrajen. Ne smete uporabljati in ste dolžni preprečiti vsem prejemnikom licence takšne prezentacije, informacije ali vsebine, da bi uporabljali Adobe Presenter Run-Time za kaj drugega kot vgrajenega v takšno prezentacijo, informacijo ali vsebino. Ne smete in ste dolžni vsem prjemnikom licence za takšno prezentacijo, informacijo ali vsebino, preprečiti, da bi modificirali, izvršili povratni inženiring (dekompilirali), ali razstavili Adobe Presenter Run-Time.

14.20 AVC DISTRIBUCIJA. Sledeče obvestilo se nanaša na Programsko opremo, ki vsebuje AVC uvozne in izvozne funkcionalnosti: TA PRODUKT JE POD LICENCO AVC PATENTNEGA PORTFELJA ZA OSEBNO NE-KOMERCIONALO UPORABO STRANKE ZA (i) KODIRANJE VIDEA V SKLADU Z AVC STANDARDI ("AVC VIDEO") IN/ALI (ii) DEKODIRANJE AVC VIDEA, KI GA JE KODIRALA STRANKA, KI SE UKVARJA Z OSEBNO NE-KOMERCIONALNO DEJAVNOSTJO IN/ALI JE BIL PRIDOBLJEN OD VIDEO DOBAVITELJA, KI IMA LICENCO ZA DOBAVO AVC VIDEA. LICENCA NI DANA ZA KAKRŠNOKOLI DRUGAČNO UPORABO IN NE OBSEGA KAKRŠNEKOLI DRUGAČNE UPORABE. DODATNE INFORMACIJE LAHKO DOBITE OD MPEG LA,L.L.C., OBIŠČITE http://www.mpegla.com .

14.21 MPEG-2 DISTRIBUCIJA. Sledeče obvestilo se nanaša na Programsko opremo, ki vsebuje MPEG-2 uvozne in izvozne funkcionalnosti: VSAKA UPORABA TEGA PRODUKTA, RAZEN ZA OSEBNO RABO STRANKE, NA KAKRŠENKOLI NAČIN, KI JE V SKLADU Z MPEG-1 STANDARDI ZA KODIRANJE VIDEO INFORMACIJ ZA PAKIRANE MEDIJE, JE IZRECNO PREPOVEDANA BREZ LICENCE POD VELJAVNIMI PATENTI V PORTFELJU MPEG-1 PATENTA, KATEREGA LICENCA JE NA VOLJO PRI MPEG LA,L.L.C. 250 STEELE STREET, SUITE 300 DENVER, COLORADO 80206.

14.22 Distribucija vsebine MP3 ali MP3PRO. Sledeče obvestilo se nanaša na Programsko opremo, ki vsebuje MP3 ali MP3PRO uvozne in izvozne funkcionalnosti. Dobava Programske opreme ne prenese licence in ne vsebuje kakršnekoli pravice distribucije MP3-kodiranih ali MP3PRO-kodiranih podatkov v dobiček ustvarjajočih sistemih prenašanja (zemeljskih, satelitskih, kabelskih in/ali drugih distribucijskih kanalih), pretočnih napravah (preko interneta, intranetov in/ali drugih mrež), drugih sistemih za razdeljevanje vsebine (aplikacijah "pay-audio" ali aplikacijah "avdio-on-demand" in podobnih aplikacije) ali na fizičnih medijih (kompaktnih diskih, digitalnih večstranskih diskih, polprevodiških čipih, trdih diskih, pomnilnih karticah in podobno). Za takšno uporabo je potrebna neodvisna licenca. Za podrobnosti, prosimo obiščite http://mp3licensing.com .

Če imate kakršnokoli vprašanje v zvezi s to pogodbo ali če želite pridobiti kakršnokoli informacijo od družbe Adobe vas prosimo, da uporabite naslov in kontaktne informacije, vključene v ta produkt, in da stopite v stik s predstavniki družbe Adobe iz pisarne, ki sodi pod vašo jurisdikcijo.

Adobe, Acrobat, After Effects, ColdFusion, Contribute, Flash, FlashPaper in Version Cue so bodisi registrirane blagovne znamke ali pa blagovne znamke družbe Adobe Systems Incorporated v Združenih državah Amerike in/ali v drugih državah.Vse druge blagovne znamke so v lasti njihovih zakonitih imetnikov.

Gen_WWCombined-sl_SI-20060817_1651