ADOBE

Softvérová licenčná zmluva

UPOZORNENIE PRE UŽÍVATEĽA: PROSÍM, POZORNE SI PREČÍTAJTE TÚTO ZMLUVU. KOPÍROVANÍM, INŠTALOVANÍM ALEBO POUŽÍVANÍM CELÉHO ALEBO ČASTI SOFTVÉRU UZNÁVATE VŠETKY USTANOVENIA A PODMIENKY TEJTO ZMLUVY, VRÁTANE, NAJMÄ OBMEDZENÍ: POUŽITIA OBSIAHNUTÉHO V ČLÁNKU 2; PREVODITEĽNOSTI V ČLÁNKU 4; ZÁRUKY V ČLÁNKOCH 6 A 7; ZODPOVEDNOSTI V ČLÁNKU 8; A OSOBITNÝCH USTANOVENÍ A VÝNIMIEK V ČLÁNKU 14. SÚHLASÍTE, ŽE TÁTO ZMLUVA JE AKO KAŽDÁ INÁ VAMI PODPÍSANÁ ZMLUVA DOHODNUTÁ V PÍSOMNEJ FORME. TÁTO ZMLUVA JE VYNÚTITEĽNÁ VOČI VÁM A KAŽDEJ FYZICKEJ ALEBO PRÁVNICKEJ OSOBE, KTORÁ NADOBUDLA SOFTVÉR A V MENE KTOREJ JE POUŽÍVANÝ: NAPRÍKLAD, AK SA TO VZŤAHUJE NA VAŠU SITUÁCIU, VÁŠ ZAMESTNÁVATEĽ. AK NESÚHLASÍTE S PODMIENKAMI TEJTO ZMLUVY, NEPOUŽÍVAJTE TENTO SOFTVÉR. NAVŠTÍVTE STRÁNKU http://www.adobe.com/ceea/support ,ABY STE SA DOZVEDELI O PODMIENKACH A OBMEDZENIACH PRI VRÁTENÍ SOFTVÉRU ZA NÁHRADU.

V PRÍPADE, AK STE UZAVRELI INÚ PÍSOMNÚ ZMLUVU PRIAMO SO SPOLOČNOSŤOU ADOBE (NAPR. MNOŽSTEVNÁ LICENČNÁ ZMLUVA), USTANOVENIA PREDMETNEJ ZMLUVY DOPĹŇAJÚ ALEBO MAJÚ PREDNOSŤ PRED USTANOVENIAMI TEJTO ZMLUVY.

ADOBE A JEHO DODÁVATELIA SÚ NOSITEĽMI VŠETKÝCH PRÁV ZODPOVEDAJÚCICH DUŠEVNÉMU VLASTNÍCTVU VO VZŤAHU K SOFTVÉRU. SOFTVÉR JE PREDMETOM LICENCIE, NIE PREDAJA. ADOBE VÁM TÝMTO DÁVA SÚHLAS NA KOPÍROVANIE, STIAHNUTIE, INŠTALÁCIU, POUŽÍVANIE A INÉ VYUŽITIE, KTORÝM ZÍSKATE PROSPECH Z FUNKČNÝCH VLASTNOSTÍ ALEBO DUŠEVNÉHO VLASTNÍCTVA SOFTVÉRU, AVŠAK IBA V SÚLADE S PODMIENKAMI TEJTO ZMLUVY. VYUŽITIE NIEKTORÝCH MATERIÁLOV A SLUŽIEB PATRIACICH ADOBE A TRETÍM OSOBÁM, KTORÉ SÚ SÚČASŤOU SOFTVÉRU ALEBO SÚ CEZ SOFTVÉR PRÍSTUPNÉ, MÔŽE BYŤ PREDMETOM USTANOVENÍ A PODMIENOK, KTORÉ SÚ ZVYČAJNE SÚČASŤOU INEJ, SAMOSTATNEJ LICENČNEJ ZMLUVY, PODMIENOK POUŽITIA ALEBO “READ ME” (PREČÍTAJ MA) SÚBORU, NACHÁDZAJÚCICH SA V ALEBO PRI TAKÝCHTO MATERIÁLOCH A SLUŽBÁCH ALEBO NA STRÁNKE http://www.adobe.com/go/thirdparty .

SÚČASŤOU SOFTVÉRU MÔŽE BYŤ AKTIVÁCIA PRODUKTU A INÁ TECHNOLÓGIA VYTVORENÁ AKO OCHRANA PRED NEOPRÁVNENÝM POUŽITÍM A KOPÍROVANÍM A TECHNOLÓGIA, KTORÁ VÁM POMÔŽE SPRAVOVAŤ LICENCIE. AK NEDODRŽÍTE AKTIVÁCIU, INŠTALÁCIU A/ALEBO POSTUP PRI SPRÁVE LICENCII, OPÍSANÝ V SOFTVÉRI A DOKUMENTÁCII, MÔŽE VÁM TAKÁTO TECHNOLÓGIA ZABRÁNIŤ V POUŽITÍ SOFTVÉRU. INFORMÁCIE O AKTIVÁCII PRODUKTU A SPRÁVE LICENCIE NÁJDETE NA STRÁNKE http://www.adobe.com/ceea/support .

1. Definície.

"Adobe" znamená Adobe Systems Incorporated, spoločnosť zriadená podľa práva štátu Delaware, so sídlom 345 Park Avenue, San Jose, California 95110, ak sa používa článok 10 (a) tejto zmluvy; inak to znamená Adobe Systems Software Ireland Limited, Unit 3100, Lake Drive, City West Campus, Saggart D24, Írska republika, spoločnosť zriadená podľa práva Írskej republiky a dcérska spoločnosť a držiteľ licencie Adobe Systems Incorporated.

“Adobe Run-Time” znamená tú časť Softvéru, ktorá je nevyhnutná, aby produkt koncového užívateľa pracoval s hardvérom, na ktorom sa samotný Softvér nenachádza.

"Počítač" znamená počítačové zariadenie, ktoré prijíma informácie v digitálnej alebo podobnej forme a spracúva ich pre osobitný výsledok založený na slede inštrukcií.

“Produkt koncového užívateľa” znamená Výstupný súbor, ktorý obsahuje Vami vytvorený Adobe Run-Time. Medzi Produkty koncového užívateľa patria napríklad výučbový softvér, prezentácie, demonštračné súbory, interaktívne multimediálne materiály, interaktívne zábavné produkty a podobne.

"Vnútorná sieť" znamená súkromné, uzavreté sieťové zdroje prístupné len pre zamestnancov a individuálnych zmluvných partnerov (t.j. dočasných zamestnancov) špecifickej korporácie alebo podobného podnikateľa. Vnútorná sieť nezahŕňa súčasti Internetu alebo iných sieťových spoločenstiev prístupných pre verejnosť napr. formou členstva alebo predplatného pôsobiace skupiny, asociácie a podobné organizácie.

“Výstupný súbor” znamená výstupný súbor vytvorený Vami za použitia Softvéru.

"Prípustný počet" znamená jeden (1) pokiaľ nie je inak uvedené v platnej licencií (napr. množstevná licencia), ktorú udelí Adobe.

"Softvér" znamená (a) všetky informácie, s ktorými je táto zmluva poskytnutá, vrátane, nie však výlučne (i) súbory softvéru a ďalšie počítačové informácie spoločnosti Adobe alebo tretej strany; (ii) zbierku vzorových fotografií, obrázky, zvuky, klipart a ďalšie umelecké diela, ktoré sú súčasťou balenia softvéru Adobe a ktoré nie sú získané od Adobe alebo od tretej osoby na základe osobitnej služby (“Obsahové súbory”); (iii) súvisiace vysvetľujúce písomné materiály a súbory ("Dokumentácia"); a (iv) fonty; a (b) všetky upravené verzie a kópie, a upgrady, aktualizácie a doplnky týchto informácií, ktoré Vám Adobe kedykoľvek poskytne, v rozsahu, ktorý nie je určený osobitnou zmluvou (spoločne len "Aktualizácie").

2. Licencia k Softvéru. Ak ste obdržali Softvér od spoločnosti Adobe alebo od jedného z držiteľov jej licencie a ak ste konali v súlade s ustanoveniami tejto zmluvy, Adobe Vám udeľuje nevýhradnú licenciu na použitie Softvéru spôsobom a na účely opísané v Dokumentácii, tak ako je ďalej uvedené. Článok 14 upravuje osobitné podmienky pre použitie určitých výrobkov a komponentov, vrátane fontového softvéru, Acrobat, After Effects, Adobe Presenter, ColdFusion, Contribute, Flash a Flash Player a Version Cue.

2.1 Obvyklé použitie. Nainštalovať a používať jednu kópiu Programu môžete najviac na Prípustnom počte vašich kompatibilných počítačov; alebo

2.2 Umiestnenie na serveri. Môžete nainštalovať Prípustný počet kópií Softvéru na Prístupnom počte súborových serverov vo vašej Vnútornej sieti za účelom stiahnutia a inštalácie Softvéru najviac na Prípustnom počte počítačov v tej istej vnútornej sieti; alebo

2.3 Použitie na serveri. Môžete nainštalovať Prípustný počet kópií Softvéru na Prípustný počet súborových serverov vo vašej Vnútornej sieti len pre také použitie Softvéru, ktoré inicioval jednotlivec cez príkazy, dáta alebo inštrukcie (napr. skripty) z počítača v tej istej Vnútornej sieti. Celkový počet užívateľov (nie priebežný počet užívateľov), ktorí majú povolenie používať Softvér na takomto súborovom serveri (-och) by nemal prekročiť Prípustný počet. Žiadna iná sieťová inštalácia alebo prístup (ani priamy, ani cez príkazy, dáta či inštrukcie) nie je povolená, najmä sa to vzťahuje na sieťové inštalácie a prístupy (i) z alebo do Počítača, ktorý nie je časťou vašej Vnútornej siete, (ii) umožňujúce umiestnenie pracovných skupín alebo služieb prístupných verejnosti na web, (iii) vykonané akoukoľvek fyzickou alebo právnickou osobou za účelom použitia, stiahnutia, kopírovania alebo získania iného prospechu z funkčných vlastností Softvéru, pokiaľ na to nie je oprávnená spoločnosťou Adobe, (iv) ktoré sú súčasťou systému, riadenia toku dokumentov (workflow) alebo služby, prístupných pre viacerých užívateľov než je Prístupný počet užívateľov, alebo (v) pre operácie neiniciované individuálnym užívateľom (napr. vysoko-rýchlostný automatizovaný server pre spracovanie obsahu dodávaného prostredníctvom káblu); a

2.4 Použitie na prenosnom alebo domácom Počítači. V súlade s dôležitými obmedzeniami uvedenými v bode 2.5, primárny užívateľ Počítača, na ktorom je nainštalovaný Softvér (“Primárny užívateľ”), môže nainštalovať druhú kópiu Softvéru pre jeho alebo jej výhradnú potrebu buď na prenosnom Počítači alebo na Počítači umiestnenom v jeho alebo jej domácnosti, za predpokladu že Softvér na prenosnom alebo domácom Počítači nebude použitý v tom istom čase ako Softvér na primárnom počítači. Pre vyhotovenie druhej kópie môže byť nevyhnutné, aby ste kontaktovali spoločnosť Adobe.

2.5 Obmedzenia sekundárneho použitia pri množstevných licenciách. Ak bol Softvér získaný v rámci množstevného licenčného programu spoločnosti Adobe (v súčasnosti známeho ako Adobe Open Options) hocijakým držiteľom licencie iným ako držiteľom množstevnej výučbovej licencie, druhá kópia Softvéru vyhotovená podľa bodu 2.4 musí byť použitá výlučne v záujme a na prospech tohto držiteľa množstevnej licencie. Pre viac informácií o sekundárnom použití držiteľmi množstevnej licencie prosím navštívte našu webstránku na http://www.adobe.com/ceea/aboutadobe/openoptions .

2.6 Záložná kópia. Môžete vyrobiť primeraný počet záložných kópií Softvéru za predpokladu, že vaše záložné kópie nie sú nainštalované alebo použité inak ako za účelom archivácie.

2.7 Distribúcia Run-Time. Môžete vyhotovovať kópie Produktu koncového užívateľa a s tým súvisiaci Adobe Run-Time a distribuovať tieto kópie; avšak za predpokladu že (a) Adobe Run-Time nebude distribuovaný alebo použitý inak ako súčasť Výstupného súboru a časť Produktu koncového užívateľa a (b) zabezpečíte, aby použitie Adobe Run-Time zo strany tretej osoby, ktorej bol distribuovaný, podliehalo dohode, na základe ktorej nedôjde k prevodu vlastníckych oprávnení alebo iného právneho titulu k Adobe Run-Time a ktorou sa táto tretia osoba zaviaže, že Produkt koncového užívateľa, vrátane Adobe Run-Time, nebude spätne preložený alebo rozobratý. Súčasne nebudete distribuovať Produkt koncového užívateľa za účelom vyhotovovania napodobenín výučbového softvéru, prezentácií, interaktívneho multimediálneho materiálu, interaktívnych zábavných produktov a podobne.

2.8 Obsahové súbory. Pokiaľ nie je uvedené inak v "Read-Me" súboroch spojených s Obsahovými súbormi, ktoré môžu obsahovať osobitné práva a obmedzenia vo vzťahu k týmto materiálom, môžete zobrazovať, modifikovať, reprodukovať a distribuovať ktorýkoľvek z Obsahových súborov. Nesmiete však distribuovať Obsahové súbory samostatne (t.j. za okolností, v ktorých Obsahové súbory tvoria primárnu hodnotu distribuovaného produktu). Obsahové súbory nesmú byť použité pri vyhotovovaní hanlivých, nactiutŕhajúcich, podvodných, nemravných, obscénnych alebo pornografických materiálov alebo akýchkoľvek iných materiálov, ktoré porušujú práva tretích osôb k predmetom duševného vlastníctva alebo sú vyhotovené spôsobom, ktorý odporuje zákonu. Nemôžete si uplatniť žiaden nárok vyplývajúci z ochrannej známky nachádzajúcej sa v Obsahových súboroch alebo v dielach z nich odvodených. Obsahové súbory nezahŕňajú zbierku fotografií alebo iný obsah, ktorý nie je súčasťou balenia softvéru Adobe, napríklad obrázky získané prostredníctvom služby Adobe Stock Photos.

2.9 Vzorový aplikačný kód. Pokiaľ nie je v dokumentácii vzťahujúcej sa na takýto kód a/alebo softvér alebo v osobitnej zmluve medzi vami a spoločnosťou Adobe uvedené inak, môžete meniť formu zdrojového kódu tých častí týchto softvérových programov, ktoré sú identifikované ako vzorový kód, vzorový aplikačný kód alebo komponenty (každé v ďalšom označené ako “ Vzorový aplikačný kód ”) v sprievodnej dokumentácii výlučne za účelom navrhovania, vyvíjania a testovania webových stránok a aplikácií vyvinutých pomocou softvérových programov spoločnosti Adobe; avšak s tým, že ste oprávnený kopírovať a distribuovať Vzorový aplikačný kód (upravený či neupravený) iba ak sú splnené všetky nasledujúce podmienky: (1) kompilovaný objekt Vzorový aplikačný kód distribuujete s vašou aplikáciou; (2) nezahrniete Vzorový aplikačný kód do žiadneho produktu alebo aplikácie navrhnutej pre vývoj webstránok; a (3) nepoužijete označenie Adobe, logá alebo iné ochranné známky spoločnosti Adobe pri uvedení svojej aplikácie na trh. Súhlasíte, že odškodníte, zabránite vzniku škody a ochránite spoločnosť Adobe od a pred akýmkoľvek stratami, škodou, nárokmi alebo súdnymi spormi, vrátane odmeny advokáta, ktoré vzniknú alebo vyplynú z používania alebo distribúcie Vašej aplikácie.

2.10 Skriptovanie. Softvér môže obsahovať vzorky Extendscript ktoré zahŕňajú písomné povolenie od Adobe na modifikovanie a distribuovanie týchto vzoriek za ohraničených podmienok. Súhlasíte, že odškodníte, zabránite vzniku škody a ochránite Adobe od a pred akýmikoľvek stratami, škodou, nárokmi alebo súdnymi spormi, vrátane odmeny advokáta, ktoré vzniknú alebo vyplynú z takej distribúcie.

3. Duševné vlastníctvo. Softvér a všetky oprávnené kópie, ktoré vytvoríte, sú duševným vlastníctvom a majetkom spoločnosti Adobe Systems Incorporated a jej dodávateľov. Štruktúra, organizácia a kód Softvéru predstavujú hodnotné obchodné tajomstvo a utajované informácie spoločnosti Adobe Systems Incorporated a jej dodávateľov. Softvér je chránený zákonom, vrátane, avšak nie výlučne, zákonmi na ochranu autorského práva Spojených štátov a ďalších krajín a ustanoveniami medzinárodných zmlúv. Ak nie je v tejto zmluve výslovne uvedené inak, táto zmluva Vám neposkytuje žiadne práva duševného vlastníctva k tomuto Softvéru a všetky práva, ktoré nie sú výslovne udelené, patria výhradne spoločnosti Adobe a jej dodávateľom.

4. Obmedzenia.

4.1 Upozornenie. Nesmiete vytvárať kópie Softvéru s výnimkou uvedenou v článku 2 a 14. Každá povolená kópia Softvéru, ktorú vyhotovíte, musí obsahovať rovnaké upozornenie o autorských právach a iné informácie o vlastníctve, tak ako sa objavia na alebo v Softvéri.

4.2 Zákaz modifikácií. S výnimkou povolenou v článku 14 nesmiete meniť, prispôsobovať alebo prekladať Softvér. Nesmiete používať reverzné inžinierstvo, dekompilovať, rozoberať alebo sa inak pokúšať o objavenie zdrojového kódu Softvéru s výnimkou dekompilácie v rozsahu výslovne povolenom príslušným zákonom za účelom dosiahnutia prepojiteľnosti so Softvérom.

4.3 Zákaz rozdeľovania. Softvér môže obsahovať rôzne aplikácie, utility a komponenty, môže podporovať viaceré platformy a jazyk a môže Vám byť poskytnutý na viacerých nosičoch alebo vo viacerých kópiách. Napriek tomu, Softvér je navrhnutý a Vám poskytnutý ako jediný produkt za účelom, aby bol použitý ako jediný produkt na Počítačoch, v súlade s článkami 2 a 14. Nemusíte používať všetky komponenty Softvéru, avšak nesmiete rozdeliť tieto komponenty Softvéru za účelom použitia na rôznych Počítačoch. Nesmiete rozdeľovať alebo prebaľovať softvér za účelom distribúcie, prevodu alebo opätovného predaja. Osobitné výnimky k tomuto bodu 4.3 sú uvedené v článku 14.

4.4 Zákaz prevodu. NESMIETE PRENAJÍMAŤ, UZATVÁRAŤ LÍZINGOVÉ ZMLUVY, PREDÁVAŤ, POSKYTOVAŤ SUBLICENCIE, POSTÚPIŤ ALEBO PREVIESŤ VAŠE PRÁVA K SOFTVÉRU, ALEBO POSKYTNÚŤ OPRÁVNENIE NA KOPÍROVANIE KTOREJKOĽVEK ČASTI SOFTVÉRU DO POČÍTAČOV INÝCH FYZICKÝCH ALEBO PRÁVNICKÝCH OSÔB S VÝNIMKAMI POVOLENÝMI V TEJTO ZMLUVE. Môžete však trvale previesť všetky vaše práva týkajúce sa používania Softvéru na ďalšiu fyzickú alebo právnickú osobu za predpokladu že: (a) tiež prevediete na takúto fyzickú alebo právnickú osobu (i) túto zmluvu, (ii) sériové číslo (čísla), Softvér pripojený k nosičom poskytnutým Adobe alebo jeho oprávneným distribútorom a všetok ostatný softvér alebo hardvér zabalený, zbalený alebo predinštalovaný so Softvérom, vrátane všetkých kópií, nových verzií (upgrade), aktualizácií a predošlých verzií, a (iii) všetky kópie zbierok fontov (font software) konvertované do iných formátov; (b) nebudete uchovávať žiadne nové verzie (upgrade), aktualizácie alebo kópie, vrátane záloh a kópií uložených v počítači; a (c) nadobúdateľ pristúpi k ustanoveniam a podmienkam tejto zmluvy a akýmkoľvek iným ustanoveniam a podmienkam, za ktorých ste Vy nadobudli platnú licenciu k Softvéru. NAPRIEK VYŠŠIEUVEDENÉMU, NESMIETE PREVIESŤ VÝUČBOVÉ KÓPIE SOFTVÉRU, KÓPIE SOFTVÉRU VYDANÉ PRED UVEDENÍM PRODUKTU NA TRH ALEBO KÓPIE, KTORÉ NIE SÚ URČENÉ NA OPÄTOVNÝ PREDAJ. Pred prevodom môže spoločnosť Adobe požadovať, aby ste Vy a nadobúdateľ písomne potvrdili Váš súhlas s touto zmluvou, poskytli spoločnosti Adobe informácie o Vás a nadobúdateľovi a zaregistrovali sa ako koncoví užívatelia Softvéru. Prevod môže trvať 4-6 týždňov. Pre viac informácií prosím navštívte http://www.adobe.com/ceea/support alebo kontaktujte Oddelenie pre služby zákazníkom spoločnosti Adobe.

5. Aktualizácie. Ak je Softvér novou verziou (upgradom) alebo aktualizáciou predchádzajúcej verzie softvéru spoločnosti Adobe, musíte byť držiteľom platnej licencie k tejto predchádzajúcej verzii, aby ste mohli takúto novú verziu (upgrade) alebo aktualizáciu použiť. Potom čo nainštalujete takúto aktualizáciu alebo novú verziu (upgrade), môžete pokračovať v používaní ktorejkoľvek predchádzajúcej verzie v súlade s jej licenčnou zmluvou pre koncového užívateľa iba ak (a) nová verzie (upgrade) alebo aktualizácia a všetky predošlé verzie sú nainštalované na tom istom zariadení, (b) predošlé verzie alebo ich kópie nie sú prevedené na inú osobu alebo zariadenie, pokiaľ nie sú všetky kópie aktualizácie alebo novej verzie (upgrade) tiež prevedené na takúto osobu alebo zariadenie a (c) uznáte, že akýkoľvek záväzok, na základe ktorého je spoločnosť Adobe povinná poskytovať podporu (support) predchádzajúcej verzii (verziám) môže zaniknúť okamihom dostupnosti novej verzie (upgrade) alebo aktualizácie. Žiadne iné použitie predchádzajúcej verzie (verzií) nie je po inštalácii aktualizácie alebo novej verzie (upgrade) povolené. K novým verziám (upgrade) a aktualizáciam Vám môže spoločnosť Adobe udeliť licenciu s dodatočnými alebo rozdielnymi podmienkami.

6. OBMEDZEN Á ZÁRUKA. S výnimkou, že je inak ustanovené v článku 14, Adobe poskytuje záruku pre fyzickú alebo právnickú osobu, ktorá ako prvá zakúpila licenciu na použitie Softvéru za podmienok uvedených v tejto zmluve, že Softvér bude fungovať v podstate v súlade s Dokumentáciou po dobu deväťdesiatich (90) dní od prevzatia Softvéru, ak je nainštalovaný na odporúčanom operačnom systéme a odporúčanej hardvérovej konfigurácii. Nepodstatná odchýlka od Dokumentácie vo fungovaní Softvéru nezakladá práva zo záruky. TÁTO OBMEDZENÁ ZÁRUKA SA NEVZŤAHUJE NA OPRAVY (PATCHES), ZBIERKY FONTOV (FONT SOFTWARE) KONVERTOVANÉ DO INÝCH FORMÁTOV, VERZIE VYDANÉ PRED UVEDENÍM PRODUKUTU NA TRH (PRE RELEASE, BETA), POKUSNÉ VERZIE (TRYOUT), ÚVODNÉ VERZIE (STARTER), VERZIE URČENÉ NA HODNOTENIE (EVALUATION), VZORKU PRODUKTU (PRODUCT SAMPLER) ALEBO KÓPIE SOFTVÉRU NEURČENÉ NA OPÄTOVNÝ PREDAJ (NOT FOR RESAIL, NFR) ALEBO INTERNETOVÉ STRÁNKY, ONLINE SLUŽBY ALEBO CD SLUŽBY (pozri článok 14). Všetky nároky zo záruky musia byť uplatnené spolu s dokladom o kúpe na Oddelení pre služby zákazníkom spoločnosti Adobe v uvedenej deväťdesiatdňovej (90) lehote. Pre viac informácií o nárokoch zo záruky navštívte stránky služieb zákazníkom spoločnosti Adobe http://www.adobe.com/ceea/support . Ak sa Softvér podstatne odchýli od fungovania zodpovedajúceho Dokumentácii, celá zodpovednosť spoločnosti Adobe a jej dcérskych spoločností a súčasne Váš výlučný nárok zo záruky bude obmedzený na náhradu Softvéru alebo refundáciu licenčného poplatku, ktorý ste zaplatili za Softvér, pričom spôsob riešenia vyberie spoločnosť Adobe. OBMEDZENÁ ZÁRUKA UVEDENÁ V TOMTO ODSEKU VÁM DÁVA OSOBITNÉ OPRÁVNENIA. MÔŽETE VŠAK DISPONOVAŤ AJ ĎALŠÍMI PRÁVAMI, KTORÉ SA LÍŠIA V ZÁVISLOSTI OD PRÁVNEHO PORIADKU JEDNOTLIVÝCH KRAJÍN. Pre ďalšie informácie ohľadne záruky si prosíme pozrite osobitné ustanovenia na konci tejto zmluvy týkajúce sa platných právnych poriadkov jednotlivých krajín, ak sa také v zmluve nachádzajú alebo kontaktujte Oddelenie pre služby zákazníkom spoločnosti Adobe.

7. VYLÚČENIE N ÁROKU. VYŠŠIE UVEDENÁ OBMEDZENÁ ZÁRUKA JE VÝLUČNOU ZÁRUKOU POSYKTNUTOU SPOLOČNOSŤOU ADOBE A JEJ DCÉRSKYMI SPOLOČNOSŤAMI A VYPLÝVAJÚ Z NEJ JEDINÉ A VÝLUČNÉ NÁROKY ZA NEDODRŽANIE ZÁRUKY ZO STRANY SPOLOČNOSTI ADOBE, JEJ DCÉRSKYCH SPOLOČNOSTÍ ALEBO DODÁVATEĽOV. OKREM VYŠŠIE UVEDENEJ OBMEDZENEJ ZÁRUKY A AKEJKOĽVEK INEJ ZÁRUKY, PODMIENKY, VYHLÁSENIA ALEBO USTANOVENIA V ROZSAHU, V KTOROM HO NEMOŽNO VYLÚČIŤ ALEBO OBMEDZIŤ PODĽA PRÁVNEHO PORIADKU PLATNÉHO VO VAŠEJ KRAJINE, SPOLOČNOSŤ ADOBE A JEJ DCÉRSKE SPOLOČNOSŤI A DODÁVATELIA POSKYTNÚ SOFTVÉR A PRÍSTUP K AKÝMKOĽVEK WEBSTRÁNKAM, ONLINE SLUŽBÁM A CD SLUŽBÁM TAK AKO JE, SO VŠETKÝMI VADAMI A VÝSLOVNE VYLUČUJÚ VŠETKY ĎALŠIE ZÁRUKY, PODMIENKY, VYHLÁSENIA ALEBO USTANOVENIA, VÝSLOVNE VYJADRENÉ ALEBO IMPLICTNE VYPLÝVAJÚCE, ČI UŽ ZO ZÁKONOV,COMMON LAW, OBYČAJOV ALEBO ZO ZVYKOVÉHO PRÁVA V AKEJKOĽVEK ZÁLEŽITOSTI, VRÁTANE, NIE VŠAK VÝLUČNE, VO VZŤAHU K FUNGOVANIU, BEZPEČNOSTI, ZASAHOVANIU DO PRÁV TRETÍCH OSÔB, INTEGRÁCII, OBCHODOVATEĽNOSTI, DRŽBY BEZ RUŠIVÝCH ZÁSAHOV, USPOKOJIVEJ KVALITY ALEBO VHODNOSTI NA AKÝKOĽVEK ŠPECIFICKÝ ÚČEL. TOTO VYLÚČENIE NÁROKU NA ZÁRUKU V NIEKTORÝCH ŠTÁTOCH NEMUSÍ BYŤ PLATNÉ. Ustanovenia článkov 7 a 8 zostanú v platnosti aj po ukončení doby platnosti tejto zmluvy bez ohľadu na to, z akého dôvodu zanikla, avšak z tohto ustanovenia nevyplýva, ani toto ustanovenie nevytvára žiadne trvalé právo používať Softvér po ukončení doby platnosti zmluvy.

8. OBMEDZENIE ZODPOVEDNOSTI. S VÝNIMKOU VYŠŠIEUVEDENÉHO VÝLUČNÉHO NÁROKU SO ZÁRUKY A S VÝNIMKAMI UVEDENÝMI V ČLÁNKU 14, SPOLOČNOSŤ ADOBE ALEBO JEJ DCÉRSKE SPOLOČNOSTI ALEBO DODÁVATELIA VÁM V ŽIADNOM PRÍPADE NEZODPOVEDAJÚ ZA AKÉKOĽVEK STRATY, ŠKODY, NÁROKY ALEBO VÝDAVKY AKÉHOKOĽVEK DRUHU VRÁTANE AKÝCHKOĽVEK NÁSLEDNÝCH, NEPRIAMYCH ALEBO NÁHODNÝCH ŠKÔD, AKÉHOKOĽVEK UŠLÉHO ZISKU ALEBO AKÝCHKOĽVEK STRÁT NA ÚSPORÁCH, AKÝCHKOĽVEK ŠKÔD VYPLÝVAJÚCICH Z PRERUŠENIA OBCHODNÝCH ČINNOSTÍ, UJMY NA ZDRAVÍ ALEBO ZANEDBANIA STAROSLIVOSTI, ALEBO NÁROKOV TRETÍCH OSÔB, AJ KEĎ ZÁSTUPCA SPOLOČNOSTI ADOBE BOL UPOZORNENÝ NA MOŽNOSŤ TAKEJTO STRATY, ŠKODY, NÁROKOV ALEBO VÝDAVKOV. PREDCHÁDZAJÚCE OBMEDZENIA A VÝNIMKY SA POUŽIJÚ V ROZSAHU PRÍPUSTNOM PODĽA PLATNÉHO PRÁVNEHO PORIADKU VAŠEJ KRAJINY. CELKOVÁ ZODPOVEDNOSŤ SPOLOČNOSTI ADOBE A JEJ DCÉRSKYCH SPOLOČNOSTÍ A DODÁVATEĽOV PODĽA TEJTO ZMLUVY V SÚVISLOSTI S TOUTO ZMLUVOU, JE OBMEDZENÁ NA SUMU, ZAPLATENÚ ZA SOFTVÉR, AK VÔBEC JE. TOTO OBMEDZENIE SA VZŤAHUJE AJ NA PRÍPADY ZÁSADNÉHO ALEBO PODSTATNÉHO PORUŠENIA ALEBO PORUŠENIA ZÁSADNÝCH ALEBO PODSTATNÝCH PODMIENOK TEJTO ZMLUVY. TOTO OBMEDZENIE ZODPOVEDNOSTI NEMUSÍ BYŤ V NIEKTORÝCH ŠTÁTOCH PLATNÉ. Nič, čo je uvedené v tejto zmluve, neobmedzuje zodpovednosť spoločnosti Adobe voči Vám pre prípad smrti alebo zranenia vyplývajúceho z nedbanlivosti spoločnosti Adobe alebo z deliktu podvodného konania (podvod). Adobe koná v mene svojich dcérskych spoločností a dodávateľov za účelom odopretia, vylúčenia a obmedzenia záväzkov, záruk a zodpovednosti, ale nekoná v ich mene v žiadnom inom ohľade ani za žiadnym iným účelom. Pre ďalšie informácie si prosím pozrite osobitné ustanovenia na konci tejto zmluvy týkajúce sa platných právnych poriadkov jednotlivých krajín, ak sa také v zmluve nachádzajú, alebo kontaktujte Oddelenie pre služby zákazníkom spoločnosti Adobe.

9. Pravidlá pre vývoz. Súhlasíte s tým, že nebudete tento Softvér prepravovať, prenášať alebo vyvážať do žiadnej krajiny alebo používať spôsobom zakázaným v United States Export Administration Act alebo v iných zákonoch, obmedzeniach alebo predpisoch týkajúcich sa vývozu (spoločne len „Exportné zákony“). Navyše, ak je podľa Exportných zákonov tento Softvér identifikovaný ako druh tovaru kontrolovaný pri vývoze, týmto vyhlasujete a zaručujete sa, že nie ste občanom alebo nesídlite v krajine, na ktorú sa vzťahuje embargo alebo iné obmedzenia (zahrňujúc najmä, nie však výlučne, Irán, Sýriu, Sudán, Líbiu, Kubu a Severnú Kóreu), a že Vám Exportné zákony nezakazujú tento Softvér prijať. Všetky práva používať Softvér sú udelené za podmienky, že ak porušíte ustanovenia tejto zmluvy, môžete byť týchto práv pozbavený.

10. Rozhodné právo. Táto zmluva sa spravuje a je vytvorená v súlade s platným právom účinným v: (a) štáte Kalifornia, ak je licencia k tomuto Softvéru nadobudnutá na území Spojených štátov, Kanady alebo Mexika; alebo (b) Japonsku, ak je licencia k tomuto Softvéru nadobudnutá na území Japonska, Číny, Kórei, alebo inej krajiny Juhovýchodnej Ázie, kde sú všetky úradné jazyky písané buď ideografickým písmom (napr. hanzi, kanji alebo hanja) a/alebo iným písmom, ktoré je založené alebo má podobnú štruktúru ako ideografické písmo, ako hangul alebo kana; alebo (c) Anglicku, ak je licencia k tomuto Softvéru nadobudnutá na území, ktoré patrí pod akúkoľvek inú jurisdikciu neuvedenú vyššie. Príslušné súdy v Santa Clara County v Kalifornii, ak sa aplikuje právo štátu Kalifornia, okresný súd (District Court) v Tokiu v Japonsku, ak sa aplikuje japonské právo a príslušné súdy v Londýne v Anglicku, ak sa aplikuje anglické právo, majú nevýlučnú súdnu právomoc k všetkým sporom súvisiacim s touto zmluvou. Táto zmluva sa nespravuje kolíznymi normami žiadnej jurisdikcie ani Viedenským dohovorom OSN o medzinárodnej kúpe tovaru, aplikácia ktorého je týmto výslovne vylúčená.

11. Všeobecné ustanovenia. Ak ktorékoľvek ustanovenie tejto zmluvy bude vyhlásené za neplatné alebo nevynútiteľné, nemá to vplyv na platnosť ostatných ustanovení tejto zmluvy, ktoré zostanú aj naďalej platné a budú vynútiteľné v súlade so svojimi podmienkami. Táto zmluva neobmedzuje zákonné práva akejkoľvek osoby v postavení spotrebiteľa. Napríklad, ak sa jedná o spotrebiteľov na Novom Zélande, ktorí nadobudli Softvér pre osobné požitie, domáce použitie, alebo pre použitie v domácnosti (nie pre obchodné účely), táto zmluva podlieha Zákonu o spotrebiteľských garanciách (Consumer Guarantees Act). Túto zmluvu možno zmeniť len písomne a musí byť podpísaná oprávneným zástupcom spoločnosti Adobe. V prípade interpretácie alebo výkladu tejto zmluvy sa použije jej anglická verzia. Toto je úplná dohoda medzi Vami a spoločnosťou Adobe vzťahujúca sa k Softvéru a nahrádza všetky predchádzajúce vyhlásenia, rokovania, prísľuby, prejavy a reklamu súvisiacu so Softvérom.

12. Upozornenie pre koncových užívateľov z vládnych inštitúcii USA.

12.1 Komerčné položky. Softvér a Dokumentácia sú „Komerčná (-é) položka (-y),“ tak ako sú definované v 48 C.F.R. odstavec 2.101, pozostávajúci z „Komerčného softvéru pre počítače“ a „Dokumentácie pre komerčný softvér pre počítače“, tak ako sú tieto pojmy použité v 48 C.F.R. §12.212 alebo 48 C.F.R. §227.7202; ak sa na to vzťahuje. V súlade s 48 C.F.R. §12.212 alebo 48 C.F.R. odstavce 227.7202-1 až 227.7202-4; ak sa na to vzťahuje; sú tento Komerčný softvér pre počítače a Dokumentácia pre komerčný softvér pre počítače licencované pre použitie koncovými užívateľmi z vládnych inštitúcii USA (a) iba ako Komerčná položka a (b) iba v rozsahu tých práv, ako sú udelené všetkým ostatným koncovým užívateľom v súlade s podmienkami a ustanoveniami tu uvedenými. Neuvedené práva sú vyhradené podľa zákonov na ochranu autorských práv Spojených štátov. Adobe Systems Incorporated, 345 Park Avenue, San Jose, CA 95110-2704, USA.

12.2 Licencia technológii spoločnosti Adobe pre vládne inštitúcie USA. Súhlasíte, že v prípade, ak nadobúdate licenciu k Softvéru spoločnosti Adobe pre vládne inštitúcie USA alebo akýchkoľvek ich zmluvných partnerov, nadobudnete predmetnú licenciu v súlade s podmienkami uvedenými v 48 C.F.R. odsek 12.212 (pre civilné organizácie) a 48 C.F.R. odseky 227-7202-1 a 227-7202-4 (pre ministerstvo obrany). Ak sa jedná o koncových užívateľov z vládnych inštitúcií USA, spoločnosť Adobe súhlasí s tým, že splní ustanovenia všetkých aplikovateľných zákonov o rovnosti príležitostí vrátane, ak je to odôvodnené, ustanovenia Executive Order 11246 v znení zmien, odseku 402 (Zákona o podpore prispôsobenia pre veteránov z vietnamskej éry (Vietnam Era Veterans Readjustment Assistance Act) z roku 1974 (38 USC 4212) a odseku 503 Zákona o rehabilitácii (Rehabilitation Act) z roku 1973 v znení zmien a úpravy uvedenej v 41 CFR časť 60-1 až 60-60, 60-250, a 60-741. Doložka o pozitívnej diskriminácií, ako aj úprava zahrnutá v predošlej vete bude zapracovaná vo forme odkazu v tejto zmluve.

13. Súlad s licenciou. Ak ste podnikateľ, spoločnosť alebo organizácia, súhlasíte s tým, že na požiadanie od spoločnosti Adobe alebo jej oprávneného zástupcu predložíte do tridsať (30) dní všetky dokumenty a preukážete, že používanie softvéru spoločnosti Adobe v okamihu žiadosti je v súlade s platnými licenciami udelenými spoločnosťou Adobe.

14. Osobitné ustanovenia a výnimky. Tento článok obsahuje osobitné ustanovenia vzťahujúce sa na konkrétne produkty a komponenty Softvéru, ako aj obmedzené výnimky k vyššie uvedeným ustanoveniam a podmienkam. V rozsahu v ktorom je akékoľvek ustanovenie tohto článku v rozpore s akýmkoľvek iným ustanovením alebo podmienkou uvedenou v tejto zmluve, tento článok nahrádza takéto iné ustanovenie alebo podmienku.

14.1 Obmedzenie záruky pre užívateľov sídliacich v Nemecku alebo Rakúsku. Ak ste Softvér nadobudli v Nemecku alebo Rakúsku a zvyčajne sídlite v niektorej z týchto krajín, potom sa neaplikuje článok 6; namiesto toho spoločnosť Adobe poskytuje záruku, že Softvér disponuje funkčnými vlastnosťami uvedenými v Dokumentácií („dohodnuté nadštandardné funkčné vlastnosti“) počas obmedzenej doby záruky nasledujúcej po prevzatí programu, ak sa používa na odporúčanej hardvérovej konfigurácií. Pre účely tohto článku sa „obmedzenou dobou záruky“ rozumie jeden (1) rok, ak ste podnikateľ a dva (2) roky, ak ste nepodnikateľ. Nepodstatné zmeny na dohodnutých nadštandardných funkčných vlastnostiach nemôžu a nezaložia akékoľvek práva zo záruky. TÁTO OBMEDZENÁ ZÁRUKA SA NEVZŤAHUJE NA SOFTVÉR, KTORÝ VÁM BOL POSKYTNUTÝ BEZODPLATNE, NAPRÍKLAD AKTUALIZÁCIE, VERZIE VYDANÉ PRED UVEDENÍM PRODUKUTU NA TRH (PRE- RELEASE), POKUSNÉ VERZIE (TRYOUT), ÚVODNÉ VERZIE (STARTER), VZORKY PRODUKTU (PRODUCT SAMPLER), ALEBO KÓPIE SOFTVÉRU NEURČENÉ NA OPÄTOVNÝ PREDAJ (NOT FOR RESAIL, NFR), ZBIERKY FONTOV (FONT SOFTWARE) KONVERTOVANÝ DO INÝCH FORMÁTOV, INTERNETOVÉ STRÁNKY, ONLINE SLUŽBY ALEBO CD SLUŽBY ALEBO SOFTVÉR, KTORÝ STE ZMENILI V TAKOM ROZSAHU, ŽE TAKÁTO ZMENA SPÔSOBILA PORUCHU. Pre uplatnenie nároku zo záruky musíte na naše náklady počas obmedzenej doby záruky vrátiť Softvér a doložiť doklad o jeho kúpe na miesto, kde ste ho nadobudli. Ak sa funkčné vlastností Softvéru podstatným spôsobom líšia od dohodnutých nadštandardných funkčných vlastností, je spoločnosť Adobe oprávnená - na základe svojej vlastnej úvahy formou opakovaného plnenia - program opraviť alebo nahradiť. Ak k tomu nedôjde, máte právo na zníženie kúpnej ceny (zľava) alebo na zrušenie kúpnej zmluvy (odstúpenie). Pre ďalšie informácie ohľadne záruky prosím kontaktujte Oddelenie pre služby zákazníkom spoločnosti Adobe.

14.2 Obmedzenie zodpovednosti pre užívateľov sídliacich v Nemecku a v Rakúsku.

14.2.1 Ak ste Softvér nadobudli v Nemecku alebo v Rakúsku a zvyčajne sídlite v niektorej z týchto krajín, potom sa neaplikuje článok 8. Namiesto toho v súlade s ustanovením bodu 14.2.2 bude zákonná zodpovednosť za škodu spoločnosti Adobe a jej dcérskych spoločností obmedzená nasledovne: (i) spoločnosť Adobe a jej dcérske spoločností zodpovedajú za škody len do výšky škôd rozumne predvídateľnej v čase uzavretia kúpnej zmluvy vo vzťahu k škodám spôsobeným mierne nedbanlivostným porušením podstatných zmluvných povinností a (ii) spoločnosť Adobe a jej dcérske spoločností nezodpovedajú za škody spôsobené mierne nedbanlivostným porušením nepodstatných zmluvných povinností.

14.2.2 Vyššie uvedené obmedzenie zodpovednosti sa nevzťahujú na akúkoľvek povinnú zákonnú zodpovednosť, najmä na zodpovednosť podľa nemeckého zákona o zodpovednosti výrobcu za výrobok (Product Liability Act), zodpovednosť za prevzatie osobitnej záruky alebo zodpovednosť za úmyselné poškodenie zdravia.

14.2.3 Ste povinný vykonať všetky rozumné opatrenia smerujúce k tomu, aby ste predišli vzniku škody a k jej prípadnému zníženiu najmä tým, že vytvoríte záložné kópie Softvéru a svojich počítačových dát v súlade s ustanoveniami tejto zmluvy.

14.3 Dodatočné ustanovenia pre Pre-release program. Ak je Softvér pred-predajnou verziou alebo ide o beta softvér („Pre-release Softvér“), použije sa tento článok. Tento Pre-release Softvér je pred-predajnou verziou, ktorá nepredstavuje konečný produkt spoločnosti Adobe a môže obsahovať závady, chyby a iné problémy, ktoré môžu spôsobiť systémové alebo iné zlyhanie a stratu dát. Spoločnosť Adobe neuvedie nikdy Pre-release Softvér do komerčného predaja. Ak ste získali Pre-release Softvér na základe osobitnej písomnej zmluvy, ako napríklad Sériová zmluva Adobe Systems Incorporated pre neuvedené produkty (Adobe Systems Incorporated Serial Agreement for Unreleased Products), spravuje sa používanie Softvéru tiež touto zmluvou. Na požiadanie zo strany spoločnosti Adobe alebo na základe uvedenia predmetného Softvéru na trh vrátite alebo zničíte všetky kópie Pre-release Softvéru. POUŽITIE PRE-RELEASE SOFTVÉRU JE NA VAŠE VLASTNÉ NEBEZPEČENSTVO. POZRI ČLÁNKY 7 A 8 PRE VYLÚČENIE ZÁRUKY A OBMEDZENIE ZODPOVEDNOSTI, KTORÉ SA VZŤAHUJÚ NA PRE-RELEASE SOFTVÉR.

14.4 Dodatočné ustanovenia pre pokusné verzie, úvodné verzie, vzorky produktu, NFR verzie. Ak je Softvér pokusnou alebo úvodnou verziou, vzorkou produktu alebo NFR softvérom (“Skúšobné produkty”), použije sa tento článok. Skúšobný softvér disponuje obmedzenými funkčnými vlastnosťami a je používaný len pre účely predvádzania a hodnotenia a nie na obchodné účely. POUŽITIE SKÚŠOBNÉHO SOFTVÉRU JE NA VAŠE VLASTNÉ NEBEZPEČENSTVO. POZRI ČLÁNKY 7 A 8 PRE VYLÚČENIE ZÁRUKY A OBMEDZENIE ZODPOVEDNOSTI, KTORÉ SA VZŤAHUJÚ NA SKÚŠOBNÝ SOFTVÉR.

14.5 Time Out Softvér. Ak je Softvér Time Out verziou, potom prestane vykonávať operácie po určenom čase alebo po určenom počte spustení nasledujúcich po jeho inštalácií. Na základe tu uvedeného licencia zaniká po uplynutí tohto času alebo po dosiahnutí tohto počtu spustení, ak nedôjde k predĺženiu licencie spoločnosťou Adobe na základe nadobudnutia úplnej maloobchodnej licencie z Vašej strany. PRÍSTUP KU VŠETKÝM SÚBOROM ALEBO VÝSTUPOM VYTVORENÝM TÝMTO SOFTVÉROM ALEBO K AKÝMKOĽVEK INÝM PRODUKTOM SPOJENÝM S TÝMTO SOFTVÉROM JE V PLNOM ROZSAHU NA VAŠE VLASTNÉ NEBEZEPČENSTVO.

14.6 Výučbový softvérový produkt. Ak je Softvér spojený s touto zmluvou výučbovým softvérovým produktom (Softvér vyrobený a distribuovaný na použitie len pre Koncových užívateľov z oblasti školstva), nie ste oprávnený použiť Softvér pokiaľ nespĺňate predpoklady pre Koncového užívateľa z oblasti školstva podľa právneho poriadku vašej krajiny. Za účelom zistenia, či spĺňate predpoklady, prosím, navštívte http://www.adobe.com/education/purchasing . Ak chcete nájsť vo vašej oblasti akademického predajcu oprávneného spoločnosťou Adobe, prosím navštívte http://www.adobe.com/store a vyhľadajte odkaz na Celosvetový nákup Adobe produktov (Buying Adobe Products Worldwide).

14.7. Zbierka fontov (Font Software). Ak Softvér obsahuje zbierku fontov (font software) --

14.7.1 Zbierku fontov (font software) môžete použiť so Softvérom na Počítačoch spôsobom uvedeným v článku 2 a realizovať výstup zo zbierky fontov (font software) do ktoréhokoľvek periférneho zariadenia (zariadení) spojeného s týmto Počítačom(-mi).

14.7.2 Ak je Prípustný počet Počítačov päť alebo menej, ste oprávnený stiahnuť zbierku fontov (font software) do pamäti (pevný disk alebo RAM) jedného z periférnych zariadení spojených s najmenej jedným z týchto Počítačov za účelom jeho umiestnenia v tomto periférnom zariadení s tým, že zbierku fontov (font software) môžete stiahnuť do pamäte ďalšieho periférneho zariadenia na každých päť Počítačov z Prípustného počtu.

14.7.3 Kópiu fontu (-ov), ktoré ste použili v určitom súbore, môžete vziať do komerčnej tlačiarne alebo inému poskytovateľovi služby a tento poskytovateľ služby môže použiť font(y) na spracovanie Vášho súboru, za predpokladu, že tento poskytovateľ služby má platnú licenciu na použitie predmetnej zbierky fontov (font software).

14.7.4 Môžete konvertovať a inštalovať zbierku fontov (font software) do iného formátu na použitie v iných prostrediach za nasledujúcich podmienok: Počítač, v ktorom sa používa alebo je inštalovaná konvertovaná zbierka fontov (font software), bude považovaný za súčasť Prípustného počtu Počítačov. Zbierka fontov (font software), ktorú ste konvertovali, bude používaná v súlade s ustanoveniami a podmienkami tejto zmluvy. Takto konvertovaná zbierka fontov (font software) môže byť použitá len pre vaše vlastné, zvyčajné, interné obchodné alebo osobné použitie a nesmie byť distribuovaná alebo prevedená za žiadnym účelom, s výnimkou, ak je takáto distribúcia alebo prevod vykonaná v súlade s článkom 4.4 tejto zmluvy.

14.7.5 Môžete vložiť kópie zbierky fontov (font software)do vašich elektronických dokumentov za účelom tlače a prezerania dokumentu. Ak je zbierka fontov (font software), ktorý vkladáte, na stránke spoločnosti Adobe http://www.adobe.com/type/browser/legal/embeddingeula.html , označený ako “licencovaný na vloženie a upravovanie” môžete tiež vkladať kópie tejto zbierky fontov (font software) za dodatočným účelom upravovania (editovania) vašich elektronických dokumentov. Z tejto licencie nevyplývajú ani nie sú udelené žiadne iné práva na vkladanie.

14.8 Online Služby.

14.8.1 Softvér môže závisieť od internetových stránok spravovaných spoločnosťou Adobe alebo jej dcérskymi spoločnosťami alebo tretími osobami, na ktorých je ponúkaný tovar, informácie, softvér a služby (napr. služba Adobe Stock Photos) (“Online služby”), alebo môže uľahčiť Váš prístup k nim. Váš prístup a použitie akejkoľvek internetovej stránky alebo Online služby sa spravuje ustanoveniami, podmienkami, vylúčeniami nárokov a upozorneniami nachádzajúcimi sa na tejto stránke alebo inak spojenými s týmito službami, napríklad Podmienkami použitia umiestnenými na http://www.adobe.com/ceea/misc/copyright.html . Spoločnosť Adobe môže kedykoľvek a z akéhokoľvek dôvodu zmeniť ktorúkoľvek internetovú stránku a Online službu alebo prerušiť jej dostupnosť.

14.8.2 Spoločnosť Adobe nepreveruje, nepreberá ani neakceptuje zodpovednosť za internetové stránky alebo Online služby poskytované tretími osobami. Hocijaké konanie medzi Vami a treťou osobou v súvislosti s internetovou stránkou alebo Online službami, vrátane dodania tovarov a služieb a platieb za ne a akékoľvek ďalšie ustanovenia, podmienky, záruky alebo vyhlásenia súvisiace s takýmito konaniami, sú výlučne vzťahmi medzi Vami a touto treťou osobou.

14.8.3 IBA AKO BOLO VÝSLOVNE DOHODNUTÉ SO SPOLOČNOSŤOU ADOBE ALEBO JEJ DCÉRSKYMI SPOLOČNOSŤAMI ALEBO TREŤOU OSOBOU V OSOBITNEJ ZMLUVE INAK, POUŽITIE WEBSTRÁNKY ALEBO ONLINE SLUŽIEB JE NA VAŠE VLASTNÉ NEBEZPEČENTVO V SÚLADE S OBMEDZENIAMI ZÁRUKY A ZODPOVEDNOSTI PODĽA ČLÁNKOV 7 A 8.

14.9 After Effects Professional Render Engine. Ak Softvér zahŕňa plnú verziu Adobe After Effects Professional, môžete nainštalovať neobmedzené množstvo Render Engines na Počítače vo vašej Vnútornej sieti, ktorá zahŕňa najmenej jeden Počítač, na ktorom je nainštalovaná plná verzia softvéru Adobe After Effects Professional. Pojem "Render Engine" znamená inštalovateľnú časť Softvéru, ktorá povoľuje zobrazenie projektov After Effects, ale nemôže byť použitá na vytvorenie alebo zmenu projektov a nezahŕňa celé užívateľské rozhranie After Effects.

14.10 Version Cue Softvér. Ak Softvér zahŕňa softvér Adobe Creative Suite a komponenty softvéru Version Cue, potom ako alternatívu k inštalácii a použitiu jednej kópie komponentu Version Cue Server s ďalšími komponentmi Softvéru ako povoľuje bod 2.1 môžete nainštalovať komponent Version Cue Server na súborový server vo Vašej Vnútornej sieti a sprístupniť ho Počítačmi na takej Vnútornej sieti dovtedy kým Vaša Vnútorná sieť obsahuje najmenej jeden Počítač, na ktorom je nainštalovaný softvér Adobe Creative Suite. Navyše, ak podnikáte v oblasti poskytovania kreatívnych služieb, môžete poskytnúť prístup k Version Cue Server klientmi, ktorý sa nachádzajú mimo Vašej Vnútornej siete, dovtedy kým sú splnené všetky nasledovné podmienky :

(1) Môžete poskytnúť prístup iba tým Vašim klientom, ktorým poskytuje kreatívne služby vo väčšom rozsahu, ako napríklad reklamu, public relations, grafický dizajn atď;

(2) Môžete poskytnúť prístup za účelom umožniť Vašim klientom zúčastniť sa, spolupracovať alebo prispievať na kreatívnych projektoch, v ktorých ste zúčastnený v ich záujme;

(3) Nesmiete účtovať poplatok za prístup k alebo používanie Version Cue Server;

(4) Nesmiete poskytnúť prístup k Version Cue Server na žiadny iný účel ako tu priamo uvedený alebo pre účel, ktorý je nezávislý od kreatívnych služieb, ktoré poskytujete, ako je napríklad riadenie vlastných projektov klienta;

(5) Vaši klienti si nesmú stiahnuť kópie Version Cue Server; a

(6) Dodržiavate všetky ostatné ustanovenia a podmienky tejto zmluvy.

Žiadne iné použitie v sieti nie je dovolené, vrátane, avšak nie výlučne, vo vzťahu k takému použitiu Softvéru, ktoré umožňuje umiestnenie pracovných skupín alebo služieb prístupných verejnosti na web.

14.11 Certifikované dokumenty. Ak Vám Softvér povoľuje overovať a potvrdiť platnosť Certifikovaných dokumentov, použije sa tento článok.

14.11.1 Certifikované dokumenty a služby CD. "Certifikovaný dokument" alebo "CD" je PDF súbor, ktorý bol digitálne podpísaný pomocou (a) sady CD funkcií Softvéru; (b) certifikátu; a (c) "súkromného" šifrovacieho kľúča, ktorý zodpovedá “verejnému” kľúču v certifikáte. K overeniu CD je potrebné obdržať certifikát od oprávneného Poskytovateľa služieb CD. “Poskytovateľ služieb CD” je nezávislá tretia osoba poskytujúca služby uvedená v zozname na http://www.adobe.com/security/partners_cds.html . Overenie CD vyžaduje Služby CD od Poskytovateľa služieb CD, ktorý vydal certifikát. "Služby CD " sú služby poskytované Poskytovateľmi služieb CD, zahŕňajúce, nie však obmedzené na (a) certifikáty vydané týmto Poskytovateľom služieb CD na použitie so sadou CD funkcií Softvéru; (b) služby súvisiace s vydávaním certifikátov; a (c) iné služby, súvisiace s certifikátmi, najmä služby overenia.

14.11.2 Poskytovatelia služieb CD. Napriek tomu, že v Softvéri sú funkcie overovania a zisťovania pravosti zahrnuté, Adobe Služby CD potrebné pre využitie týchto funkcií neposkytuje. Nadobudnutie, dostupnosť a zodpovednosť za Služby CD je vzťahom medzi Vami a Poskytovateľom služieb CD. Pred tým než sa začnete spoliehať na akýkoľvek CD a v ňom zahrnutý digitálny podpis a/alebo na akékoľvek súvisiace Služby CD, musíte sa najprv oboznámiť a súhlasiť s aplikovateľným Vyhlásením vydavateľa a s touto zmluvou. „Vyhlásenie vydavateľa“ predstavuje ustanovenia a podmienky, na základe ktorých každý Poskytovateľ služieb CD ponúka Služby CD (pozri odkaz na http://www.adobe.com/security/partners_cds.html ), vrátane napríklad dohody o predplatnom, dohody so spoliehajúcou sa stranou (relying party agreement), vyhlásenia o spôsobe a úprave používania certifikátov a bodu 14.2. tejto zmluvy. Overením CD prostredníctvom Služby CD potvrdzujete a súhlasíte, že (a) certifikát použitý k digitálnemu podpisu CD môže byť v čase overovania už odvolaný, čo spôsobí, že digitálny podpis na CD sa zdá byť platný, hoci v skutočnosti nie je, (b) bezpečnosť alebo celistvosť CD mohla byť narušená z dôvodu nejakého konania či opomenutia konať osobou, ktorá CD podpísala, príslušným Poskytovateľom služieb CD alebo inou treťou osobou a (c) musíte si prečítať a porozumieť príslušnému Vyhláseniu vydavateľa, ktorým ste viazaný.

14.11.3 Vylúčenie nárokov zo záruky a obmedzenie zodpovednosti. Poskytovatelia služieb CD ponúkajú Služby CD výlučne v súlade s príslušným Vyhlásením vydavateľa. AK NEBOLO VO VYHLÁSENÍ VYDAVATEĽA URČENÉ INAK, POUŽITIE SLUŽIEB CD JE NA VAŠE VLASTNÉ RIZIKO. POZRI ČLÁNKY 7 A 8 PRE VYLÚČENIE ZÁRUKY A OBMEDZENIE ZODPOVEDNOSTI, KTORÉ SA VZŤAHUJÚ NA SLUŽBY CD.

14.11.4 Náhrada škody. Súhlasíte s tým, že spoločnosť Adobe ani žiadneho dotknutého Poskytovateľa služieb CD (s výnimkou, ak je to výslovne uvedené v jeho Vyhlásení vydavateľa) nebudete viniť z akejkoľvek zodpovednosti, strát, konaní, škôd, alebo náhrad (vrátane akýchkoľvek rozumných výdavkov, nákladov a odmien advokátov), ktoré vznikli alebo súvisia s použitím alebo spoľahnutím sa na akékoľvek Služby CD, najmä za (a) spoľahlivosť prepadnutého alebo odvolaného certifikátu; (b) nesprávneho overenia certifikátu (c) použitia certifikátu inak ako je dovolené príslušným Vyhlásením vydavateľa, touto zmluvou alebo platnými zákonmi (d) nesprávnym posúdením okolností od ktorých závisí spoľahnutie sa na Služby CD alebo (e) nesplnením akejkoľvek povinnosti, ktorú ukladá Vyhlásenie vydavateľa.

14.11.5 Tretia oprávnená osoba. Súhlasíte s tým, že akýkoľvek Poskytovateľ služieb CD, ktoré využívate, bude treťou oprávnenou osobou podľa tohto článku tejto zmluvy, a že tento Poskytovateľ služieb CD bude mať právo vynútiť si dodržanie ustanovení vo svojom mene tak, ako keby bola Poskytovateľom služieb CD spoločnosť Adobe.

14.12 Funkcie Acrobat Professional.

14.12.1 Definície.

14.12.1.1 "Rozmiestnenie” znamená doručiť alebo inak sprístupniť, priamo alebo nepriamo, akýmkoľvek spôsobom Rozšírený dokument jednému alebo viacerým príjemcom.

14.12.1.2 "Rozšírený dokument" znamená súbor vo formáte Portable Document Format, spracovaný Softvérom Acrobat Professional tak, aby umožnil lokálne ukladať dokumenty s vyplnenými PDF formami.

14.12.2 Ak Softvér zahŕňa Acrobat Professional, Softvér obsahuje aktivačnú technológiu, ktorá Vám umožňuje aktivovať PDF dokumenty s určitými vlastnosťami použitím súboru digitálnych oprávnení (digital credential) umiestneného v Softvéri (“Kľúč”). Súhlasíte, že nebudete vstupovať, snažiť sa vstupovať, kontrolovať, znemožňovať, premiestňovať, používať alebo distribuovať Kľúč za akýmkoľvek účelom.

14.12.3 Vo vzťahu k akémukoľvek jedinečnému Rozšírenému dokumentu môžete len buď (a) Rozmiestniť takýto Rozšírený dokument v prospech neobmedzeného počtu jedinečných príjemcov, avšak nemôžete vyňať informácie z viac než päťsto (500) jedinečných prípadov takéhoto Rozšíreného dokumentu alebo akéhokoľvek tlačeného vyhotovenia takéhoto Rozšíreného dokumentu obsahujúceho vyplnený formulár; alebo (b) Rozmiestniť takýto Rozšírený dokument v prospech nie viac ako päťsto (500) jedinečných príjemcov bez obmedzenia čo do počtu vyňatých informácií z takéhoto Rozšíreného dokumentu, ktorý sa Vám vrátil vyplnený týmito príjemcami. Napriek tomu, že v zmluve by bolo uvedené inak, nadobudnutie dodatočných licencií na použitie Acrobat Professional nezvýši vyššie uvedené obmedzenia (t.j. že vyššie uvedené obmedzenia sú celkové a úplné bez ohľadu na to, koľko dodatočných licencií na použitie Acrobat Professional ste obdržali).

14.13 Utilita Acrobat 3D Capture. Ak Softvér zahŕňa utilitu Acrobat 3D Capture, okrem inštalovania Softvéru podľa vyššie uvedeného článku 2 môžete nainštalovať takúto utilitu samostatne na jednom Počítači s platformou Unix.

14.14 FlashPaper Printer. Napriek tomu, že v zmluve by bolo uvedené inak, nesmiete (a) nainštalovať FlashPaper Printer na serveri spôsobom umožňujúcim prístup alebo použitie väčšieho počtu užívateľov, alebo (b) zmeniť alebo nahradiť užívateľské rozhranie prehliadača FlashPaper Printer, ktorý zobrazuje dokumenty FlashPaper.

14.15 Flash Player (prehrávač). Vaše oprávnenia používať akýkoľvek prehrávač Flash, projektor, samostatne fungujúci prehrávač, plug-in alebo ovládač ActiveX, ktorý Vám bol poskytnutý ako súčasť alebo spolu so Softvérom, zodpovedajú výlučne tomu, čo je uvedené na http://www.adobe.com/products/eula/tools/flashplayer_usage.html . S výnimkou tam uvedeného, nemáte žiadne oprávnenie používať alebo distribuovať tento softvér.

14.16 Flash, Professional vydanie. Okrem počítača, na ktorý inštalujete a na ktorom používate Flash, Professional Edition, môžete nainštalovať a používať Flash Video Encoder poskytovaný spolu s kópiou softvéru Flash Professional na počítači, ktorý je oddelený od počítača, na ktorom ste nainštalovali a používali túto kópiu softvéru Flash Professional, za predpokladu, že (a) Flash Video Encoder sa použije výlučne v súvislosti s obsahom, ktorý vytvoríte pomocou softvér Flash Professional a (b) Flash Video Encoder nebude nainštalovaný alebo použitý po uplynutí čase, keď už nie ste primárnym používateľom primárneho počítača, na ktorom je nainštalovaná táto kópia softvéru Flash Professional.

14.17 Contribute Publishing Services. V súlade s licenčnou zmluvou pre koncového užívateľa softvéru Contribute Publishing Services spojenou s takýmto softvérom sa nesmiete pripojiť k softvéru Contribute Publishing Services, ak ste nenadobudli licenciu na pripojenie k takémuto softvéru Contribute Publishing Services a to pre každého jednotlivca, ktorý sa pripojí k tomuto softvéru Contribute Publishing Services; avšak skúšobné verzie (Trial Versions) softvéru Adobe Contribute sa môžu nainštalovať a pripojiť k softvéru Contribute Publishing Services v súlade s licenčnou zmluvou pre koncového užívateľa softvéru Contribute Publishing Services.

14.18 ColdFusion Report Builder: Môžete nainštalovať a používať Softvér na toľkých počítačoch, na koľkých potrebujete. Môžete však použiť a/alebo prečítať výstupný súbor vytvorený na Softvéri iba s alebo na softvéri ColdFusion. Nesmiete dešifrovať alebo vykonávať reverzné inžinierstvo na žiadnom výstupnom súbore vytvorenom na Softvéri.

14.19 Adobe Presenter. Ak Softvér zahŕňa Adobe Presenter, pri inštalácií alebo použití aplikácie Adobe Acrobat Connect Add-in v súvislosti s použitím Softvéru súhlasíte, že nainštalujete a použijete Acrobat Connect Add-in iba na stolnom (desktop) počítači a nikdy nie na akomkoľvek inom produkte, ktorý nebude charakteru PC, najmä nie na webovom zariadení, set top boxe (STB), handhelde, telefóne alebo web pad zariadení. Naviac, časť Softvéru, ktorá je vložená v prezentácii, informácii alebo obsahu vytvorenom a vygenerovanom pomocou Softvéru (“Adobe Presenter Run-Time”) môže byť použitá len spolu s prezentáciou, informáciami alebo s obsahom, v ktorom je uložená. Nesmiete použiť a musíte sa pričiniť, aby všetci držitelia licencie k prezentácii, informácii a obsahu nepoužívali Adobe Presenter Run-Time inak, ako vložený v tejto prezentácii, informácii alebo obsahu. Okrem toho nesmiete a musíte sa pričiniť, aby ani všetci držitelia licencie k prezentácii, informácii a obsahu nemenili, nevykonávali reverzné inžinierstvo alebo nerozoberali Adobe Presenter Run-Time.

14.20 AVC DISTRIBÚCIA. Nasledujúce upozornenie sa vzťahuje na Softvér obsahujúci funkcionalitu AVC import a export : NA TENTO PRODUKT JE POSKYTNUTÁ LICENCIA PODĽA LICENČNEJ ZMLUVY NA PATENTOVÉ PORTFÓLIO AVC NA SÚKROMNÉ, NEKOMERČNÉ POUŽITIE ZÁKAZNÍKOM NA (i) ZAKÓDOVANIE VIDEA V SÚLADE SO ŠTANDARDMI AVC („AVC VIDEO“) A/ALEBO (ii) DEKÓDOVANIE AVC VIDEA, KTORÉ BOLO ZAKÓDOVANÉ ZÁKAZNÍKOM ZÚČASTNENÝM NA SÚKROMNEJ, NEKOMERČNEJ ČINNOSTI A/ALEBO BOLO ZÍSKANÉ OD POSKYTOVATEĽA VIDEA, KTORÝ JE DRŽITEĽOM LICENCIE NA POSKYTOVANIE AVC VIDEA. NEPOSKYTUJE SA A NIE JE TU ZAHRNUTÁ ŽIADNA LICENCIA NA AKÉKOĽVEK INÉ POUŽITIE. DODATOČNÉ INFORMÁCIE MOŽNO ZÍSKAŤ OD MPEG LA, L.L.C., POZRI http://www.mpegla.com .

14.21 MPEG-2 DISTRIBÚCIA. Nasledujúce upozornenie sa vzťahuje na Softvér obsahujúci funkcionalitu MPEG-2 import a export : POUŽITIE TOHTO PRODUKTU INAK AKO NA SÚKROMNÉ, NEKOMERČNÉ POUŽITIE AKÝMKOĽVEK SPÔSOBOM KTORÝ JE V SÚLADE S MPEG-2 ŠTANDARDOM NA KÓDOVANIE VIDEO INFORMÁCIÍ PRE ZABALENÉ NOSIČE JE VÝSLOVNE ZAKÁZANÉ BEZ ZÍSKANIA LICENCIE PODĽA PRÍSLUŠNÝCH PATENTOV Z PATENTOVÉHO PORTFÓLIA MPEG-2, KTORÚ LICENCIU JE MOŽNÉ ZÍSKAŤ OD MPEG LA, L.L.C. 250 STEELE STREET, SUITE 300, DENVER, COLORADO 80206.

14.22 Distribúcia MP3 a MP3PRO Obsahu. Nasledujúce upozornenie sa vzťahuje na Softvér obsahujúci import a/alebo export funkcionalitu MP3 alebo MP3Pro. Dodaním Softvéru nedochádza k postúpeniu licencie ani nezahŕňa žiadne právo distribuovať MP3-zakódované alebo mp3PRO-zakódované dáta vo vysielacích systémoch produkujúcich príjem (pozemné, satelitné, káblové a/alebo iné distribučné kanály), streamingových aplikáciách (cez Internet, intranet a/alebo iné siete), iných systémoch na distribúciu obsahu (platené audio alebo audio na žiadosť - audio-on-demand aplikáciách a podobne) alebo na hmotných médiách, (kompaktné disky, digitálne viacúčelové disky (DVD), polovodičové čipy, hard disky, pamäťové karty a podobne). Na takéto použitie je potrebná osobitná licencia. Pre podrobnosti prosím navštívte http://mp3licensing.com .

Ak máte akékoľvek otázky ohľadom tejto zmluvy alebo si želáte požiadať o viac informácií od spoločnosti Adobe, prosím, použite adresu a kontaktné informácie zahrnuté v tomto produkte na kontaktovanie príslušnej pobočky spoločnosti Adobe.

Adobe, Acrobat, After Effects, ColdFusion, Contribute, Flash, FlashPaper and Version Cue sú buď registrované ochranné známky alebo ochranné známky spoločnosti Adobe Systems Incorporated v Spojených štátoch a/alebo v iných krajinách. Všetky ostatné ochranné známky sú majetkom svojich majiteľov.

Gen_WWCombined-sk_SK-20060817_1651